
J. COHENS BOGTRYKKERIER 
-— GEORG A. BACH — 


FORORD 


AA Repræsentantskabsmødet den 22. Juni 1912 frem- 

lagde Hovedbestyrelsen en foreløbig Plan til de paa- 
tænkte Festligheder i Anledning af Forbundets 2S5aarige 
Bestaaen, og det første Punkt i denne Plan gik ud paa, 
at ,der udgives et Festskrift i et passende Udstyr og i et 
saadant Antal, at ethvert Medlem kan faa sit Eksemplar". 
At udarbejde et saadant Skrift paahvilede naturligt For- 
bundets Formand, der maatte sidde inde med det bedste 
Kendskab til Forbundets Historie efter at have staaet i 
Spidsen for Forbundet i ca. 14"/, Aar som Formand og i 
16!"|, Aar som Medlem af Hovedbestyrelsen. Paa den 
anden Side var der derved den Vanskelighed, at Forbundet 
nu kræver saa meget Arbejde af ham, at det maatte knibe 
med at faa Tid tilovers til dette særlige Arbejde, tilmed da 
det maatte gøres saa nær op ad Jubilæet som muligt. 

Da vi vel var over det Ekstraarbejde, som fremkom ved 
Afholdelsen af Repræsentantskabsmødet den 28. Juni, tog jeg 
derfor Lørdagen den 19. Juli fat paa Opgaven paa den Maade, 
at jeg først dikterede Udkast til Dele af Kroniken til mine 
to Assistenter, Frk. Andersen og Frk. Berg, som steno- 
graferede mig, og bagefter har jeg saa gennemgaaet det 
hele og rettet og suppleret det maskinskrevne Manuskript. . 

Omtrent 3 Maaneder i Forvejen havde jeg anmodet Fuld- 
mægtig, cand. mag. Sven Trier, som i en Aarrække har 
bistaaet os med vor Statistik, om at skrive en kort laugs- 
mæssig Indledning til Skriftet. Samtidig bad jeg Hr. Trier 
foretage en Bearbejdning af vore Regnskaber og Lønstati- 
stik m.m. og paa Grundlag deraf gøre Udkast til en Frem- 

stilling af vort Forbund i Tal, som kunde vise vore Med- 
lemmer, saavel hvad de har ydet, som hvad de har opnaaet. 
Hr. Trier paatog sig tillige at besørge Korrekturen læst, 
hvilket vi umuligt kunde have overkommet paa Hoved- 
kontoret sammen med alt det øvrige. 

Da alle Forbundets 3 tidligere Formænd er i Live, og 
alle fremdeles tjener Arbejderpartiet paa forskellig Maade, 
fandt jeg, at Festskriftet ogsaa burde indeholde lidt fra 
deres Haand, og de har alle elskværdigt imødekommet min 
Anmodning, hvad jeg tror vil glæde vore Kolleger. 

Den største Vanskelighed ved Udarbejdelsen af et Værk 
som dette er Stofvalgel og Begrænsningen. I Kroniken er 
medtaget, hvad jeg efter Skøn maatte anse for det væsent- 
ligste — et Skøn, der naturligvis vil kunne kritiseres, men 
som jeg haaber er truffet saaledes, at man her i Fremtiden 
vil kunne finde de vigtigste Data i vort Forbunds Historie 
supplerede med nogen Vejledning. Et fyldigt Register skulde 
lette Brugen af Bogen. 

Billedstoffet har jeg søgt at reducere til det mindst mu- 
lige; sammen med selve Teksten er kun indfattet Billeder 
af de 4 Formænd. Vedhæftet paa passende Steder og uden 
Paginering er medtaget den første Hovedbestyrelse og For- 
bundets Hus, tre af vore første Kongresbilleder, tre Billeder 
af de vekslende Hovedbestyrelser i de sidste 16 Aar, samt 
endelig et Billede af vort nuværende Repræsentantskab. 

Med Hensyn til Forbundels Afdelinger indeholder Bogen 
en lille tabellarisk Oversigt over visse Personalia, Data 
og Tal, men om at komme ind paa at skrive de enkelte Af- 
delingers særskilte Historie kunde her ikke være Tale. 
" Skulde dette gøres, maatte det være overladt til et særligt 
Værk og til Fremtiden. 


København, August 1913. 
J. A. HANSEN. 

E' kvart Aarhundrede er forløbet, siden Dansk Smede 
og Maskinarbejder Forbund begyndte sit Arbejde. Ved 
en saadan Lejlighed bliver al Interesse knyttet til, hvad der 
i de forløbne 25 Aar er udført, hvad der er forsøgt, hvad der 
er lykkedes og hvad mislykkedes. Og naar det er Tilfældet, 
er det ikke let at fange Opmærksomheden for, hvorledes den 
Klasse Mennesker, hvis Vé og Vel Organisationen har om- 
fattet, havde det i tidligere Tider, før den kapitalistiske Ud- 
vikling og den dermed følgende klassebevidste Arbejderstand 
revolutionerede Samfundet. Kun en ringe Plads bliver der 
derfor her i dette Festskrift viet Fortiden. Og med den ringe 
Plads følger, at der ikke kan gives nogen udtømmende Skil- 
dring af Smedes Liv og Færden gennem alle de Hundredaar, 
i hvilke de har virket i Samfundets Økonomi. Man maa med 
Hensyn til Fortiden indskrænke sig til nogle Lyskast over 
Laugstiden uden i Detailler at komme ind paa den ikke ringe 
Forskel, der har været paa Smedenes Forhold i de forskellige 
Aarhundreder, denne Tid omfatter. 

Vil man uden nogen teoretisk Sammenligning mellem Laugs- 
tiden og Kapitalismens Tidsalder gribe den i det daglige Liv 
mest karakteristiske Forskel mellem Fortid og Nutid, vilde 
det blive, at et langt større Antal af Smedefagets Udøvere tid- 
ligere end nutildags naaede den af alle saa attraaede Stilling 
som Mester, som selvstændig Haandværker. Svendestillingen 
var en Overgangsstilling, men ikke det endelige Maal. Na- 

turligvis naaede ikke alle at blive Laugsmestre, paa Vejen led 
en Del Skibbrud, men Reglen var, at der ingen gamle Svende 
var ; de gamle var Mestre. At dette kunde lade sig gøre, skyld- 
tes den Omstændighed, at selv om der krævedes ikke saa faa 
Betingelser opfyldte, før Svenden blev Mester, stilledes der 
ikke dengang i tilsvarende Maalestok som nutildags Betin- 
gelsen: Kapital. Tallene paa Mestre og Tallene paa Svende 
var ikke i Fortiden saa forskellige som nu. Der uddannedes 
ikke som den Dag i Dag en Tusind Smedesvende aarlig mere, 
end der direkte var Brug for. Og Antallet af Svende hos hver 
Mester var i alt Fald paa visse Tider begrænset : ,,Maae ingen 
Mester paa Smede handverch hollde mehre endt fire Suenne 
och ij (2) drennge, huo her emoedt giør, Bøde saa måget som 
Suennene giffues i Løenn", staar der i Roskilde Smedelaugs 
Artikler fra 1623, og der tilføjes, at hvis en Mester faar paa- 
trængende og meget Arbejde, som han ikke kan besørge, saa 
skal han henvende sig hos sine Laugsbrødre om Hjælp til dets 
Udførelse. Ingen Fabriksdrift krævede stort Hold Svende, og 
den ene Laugsmester undede ikke den anden for meget År- 
bejde. 

Man bliver under disse Omstændigheder, hvor Svend hyp- 
pigt blev Mester, nødt til at omtale saavel Mestrenes som 
Svendenes Forhold, naar man vil undersøge de Menneskers 
Forhold i Fortiden, som svarer til Nutidens Svende, som jo 
i det store og hele er og bliver Svende fra Læretidens Udløb 
til Graven! Den sociale Niveauforskel, der nu findes mellem 
Arbejder og Arbejdsgiver, har sikkert været langt mindre i 
Laugstiden, netop som Konsekvens af, at Svenden en Dag blev 
Mester. Men heraf følger ikke, at Svendene har haft det som 
Blommen i et Æg. Ingen vil heller nutildags paastaa, at Kar- 
len hos en Gaardejer har det bedre end Byarbejderen, selv 

om det er givet, at der er en meget større Afstand socialt set 
mellem Byarbejderen og hans Arbejsgiver end mellem Gaard- 
manden og hans Karl. Men selv det mest patriarkalske For- 
hold har naturligvis ikke hindret Svendene i ikke at være mis- 
fornøjede med deres Kaar. Disse har sikkert været meget for- 
skellige ned gennem Laugstiden, alt efter som de økonomiske 
Forhold var, og ogsaa efter som Mester var, selv om denne 
var bundet til at give samme Løn som alle hans Laugsbrødre : 
»Ingen Mester vdi Smedie Laugidt maa giffue deritz Svenne 
til Løenn en mehre endt en andenn vnder XX marchs Bøder, 
Och schulle alle Embedtzbrødernne, naar theritz quartall 
Moede holldes, Forehnnes och sette, huadt deritz Suenne till 
støcheverch, vge, fjerdinghaars eller halffaars Løenn medt 
Billighedt, effterszom hanndt er goedt for sit haanndtverck, 
Och szom haandt kanndt Arbiede till, bøer adt haffue, 
Saa adt Suenne saa vel som Mesterne paa begge Siider 
kunde vedt Bliffue."  Altsaa en hel Løntarif! Dens 
Formaal har tydelig nok været det samme som de oven- 
for nævnte Bestemmelsers, nemlig at ligestille de for- 
skellige Mestre i Lauget, at hindre den ene Smedemester i 
at opnaa Fordele ved en privat Lønpolitik, hvad enten denne 
gik i en Retning, man nutildags vilde karakterisere som Smuds- 
konkurrence, eller i den stik modsatte Retning. Ved det sid- 
ste, for høje Lønninger, vilde den enkelte Mester kunne tvinge 
hele Lønniveauet op og maaske faa den bedste Arbejdskraft, 
og det er dette, Mestrene særlig har frygtet. Det ser man af, 
at Bestemmelsen siger, at de ikke maa betale mere end aftalt, 
der staar intet om, at de ikke maa betale mindre — men dette 
følger vel af Lønfastsættelsen overhovedet. Som man ser, 
var der allerede paa den Tid (1623) baade Akkord-, Uge-, 
Fjerdingaars- og Halvaarsløn. 

Foruden denne Løn i Penge fik de Løn in natura. Den har 
næppe været af allerbedste Slags, eller Smedesvendene har 
været nogen Kræsenmadser — ellers havde det næppe været 
nødvendigt i den samme Laugsartikel at fastsætte Bødestraf 
eller subsidiært to Dage og Nætter ,,vdi Kiellderenn til vandt 
og Brødt" for den Svend eller Dreng, der ,,foragther sin Hosz- 
bonndes eller Høstrues øell och madt, som vstraffeligt er". 

Det Arbejde, Svendene skulde foretage for deres Løn, har 
jo paa langt nær været saa forceret og intensivt som Nutidens 
Årbejders, der er blevet lagt mindre Beslag paa deres Kræf- 
ter og Energi, men til Gengæld var deres Arbejdstid ogsaa 
langt længere end Nutidens: ,,Smede-Svendene skal være 
paa deres Mesters Verksted om Morgenen Klokken slaar åre 
og gjøre deres Dags Verk som det sig bør efter Mesterens 
Sigelse . . . ." hedder det i Frederik d. V's Laugs-Artikler 
for Smede-Lauget i Kiøbenhavn af 1752! Fridage har Smede 
som andre Haandværksfolk ikke haft saa faa af, og lidt efter 
lidt har de vist tilkæmpet sig flere og flere Fri-Mandage og 
derigennem bødet paa den lange Arbejdstid; de, der var an- 
taget paa længere Tid, har haft Lov til flere Fridage end de 
ugeantagne. 

En Smedesvend var ikke stavnsbundet til sin Mester og 
kunde rejse, naar han blot overholdt de rigtige Terminer og 
ikke forlod et Akkordarbejde, før det var endt. Men det har 
dog sikkert ikke hændt saa sjældent, at han overtraadte disse 
Regler, ellers havde Paragrafferne 17 og 18 i Frederik d. V's 
Artikler f. Eks. ikke været paakrævede. Paragraf 17 lyder: 
»Tiener nogen Svend for Arbeyd i Stykviis at giøre, skal han 
det begyndte Arbeyde forfærdige eller derfor gandske ingen 
Betaling nyde, og desforuden betale de Materialier, som han 
kan have forbrugt." Det var en Bestemmelse, som vore orga- 

niserede Smede nutildags vist vilde sætte Pris paa! Paragraf 
18: ,,Paa det og at Mesterne kan beholde tilbørlig Myndighed 
over deres Svenne, saavidt deres Haandverker vedkommer, 
da skal udi hver Oldermands Huus henge et sort Bret eller 
Tavle, hvor de Svennes Navne skal antegnes, som enten sig 
modtvillige imod deres Mester forholde, eller sig af Tienesten 
begiver førend de foraccorderede Terminer, som de skal tiene 
udi, ere forbi, eller og om nogen giør nogen Gield og ikke be- 
taler, og maae saadanne Svenne deres Navne ey udslettes, før- 
end de de Vedkommende vedbørligen tilfreds stille." Kampen 
om ,sorte Bret" er jo ikke Smedeforbundet fremmed — om 
det har haft stor Betydning med Brædtet i Laugstiden, er vel 
tvivlsomt; saa stærkt har Forbindelsen mellem Landets og 
Landenes Mesterlaug vist ikke været, at Svenden ikke har 
kunnet rejse fra den ved Brædtet iværksatte Boykott af ham. 

Der skal en vis Kultur og Oplysning til, før man bliver 
utilfreds med den Lod, der er en beskaaret her i Livet. Der 
har ned gennem Laugstiden fra Tid til anden været Røre og 
Uro blandt Smedesvendene for at forbedre deres Forhold, men 
i det store og hele har de ikke været utilfredse nok — i alt Fald 
ikke med Nutidens Øjne set. Selv saa sent som i 1780 stiller 
Grovsmedesvendene kun følgende Fordringer om Forbedring 
af deres Forhold : 1)Opsigelsesfristen nedsættes og gøres gen- 
sidig, og 2) Arbejdstiden nedsættes til Tiden fra Kl. 5 Morgen 
til Kl. 7 Aften, medens den var fra Kl. 4 Morgen til 8 Aften! 
Det kan ikke kaldes urimeligt! Et klartskuende Menneske som 
"Holberg har ment, at Svendene kunde opnaa mere, end de 
stillede Fordring om, for de er de eneste i Samfundet, som 
ikke kan tvinges, og at det var en Lykke, at de ikke stillede 
deres Fordringer højere, end de gjorde. Med andre Ord: de 
var ikke utilfredse nok! Det er Holbergs 261. Brev, der om- 

handler disse Forhold. Det er skrevet, menes der, i 1737—38, 
og er vist ikke foranlediget ved Forhold i Smedefaget. Men 
dets Betragtninger er holdt ganske i Almindelighed og har 
derfor ogsaa Interesse for Smede: 


…Min Herre forlanger at vide, hvad Udfald den Uroelighed 
fik, som Haandverks-Svennene havde opvakt i Kiøbenhavn. 
Den fik samme Udfald, som den plejer at have, nemlig at 
Mestrene maa give dem Carte Blanche, og lade dem fore- 
skrive sig, hvilke Conditioner dem lyster. Det er en Lykke, 
at Haandverks-Karle ey stemme deres Prætentioner end 
højere; thi de er de eeneste Lemmer udi et Societét, som ikke 
kan tvinges. Andre Undersaatter ere bundne til et vist Sted, 
"som de ikke uden Vanskelighed kand forlade; men Haand- 
verks-Karle have ingen bestandig Boepæl, intet vist Hjem 
eller Fæderne-Land : de boe, som Tartarer, udi Telte, og uden 
Ulejlighed eller mindste Tab kand flytte fra et Sted til et an- 
det. Hvorudover, naar de true med Desertion, maa man troe, 
at det er deres Alvor, og maa deres Mestere da give sig paa 
Discretion, med mindre de vilde see deres Arbejde og Næring 
at ligge! Thi hvor en Haandverkskarl begiver sig hen, der 
er hans Fæderne-Land, og, naar han om Aftenen kommer til 
et fremmed Land og Rige, haver han om Morgenen strax 
Tieneste igjen. De er saaledes fast de eeneste Mennesker, 
som uden Bekostning kand giøre udenlandske Reiser, og med 
tomme Hænder kand flakke Verden igiennem, naar de aleene 
have saa mange Skillinger, saa de kand betale i et Par Kroer | 
paa Vejen. Efterdi dette er nu af saadan Beskaffenhed, saa 
er intet Middel til at holde disse Folk udi Ave, og bevæge 
dem til at blive paa et vist Sted, uden ved en almindelig Con- 
vention imellem alle Stæders og Landes Øvrigheder, saa at 

et vist tilfælles Reglement maatte giøres, hvorved Haandverks- 
Karles Vilkaar i alle Lande gjordes lige. Naar det skeede, 
vilde de tage i Betænkning uden vigtig Aarsag at flytte fra et 
Sted til et andet: Thi naar saadan Karl vidste, at han ikke 
kunde erholde meer Løn og fleere frie Dage udi Frankrig 
end udi Tyskland, lod han sig nok holde paa Stedet; men 
saasom saadant er vanskeligt at tvejebringe, vil denne PORER 
lighed stedse vare. Jeg forbliver o. s. v.' 


Med levende Interesse vilde Holberg sikkert have set Nu- 
tidens internationale ÅArbejsgiveroverenskomster og forstaaet, 
at naar Arbejdsgiverne er til ,,Gentjeneste parat", vil Svende- 
nes Krav kunne standses, medmindre de gør ligesaa. Men 
selv i Nutiden viser det sig jo vanskeligt saadant at tilveje- 
bringe i tilstrækkelig fuldkommen Maalestok. 

En god Afveksling i Svendenes vist ikke altid lige behage- 
lige Liv og en udmærket saavel almen som faglig Uddannelse 
dannede Vandrerlivet. Nye Lande, nye Skikke og ny faglig 
Kundskab lærte Svendene derigennem. Til Tider har det vist 
været obligatorisk for Svendene at vandre, før de blev Mestre, 
og har vel derfor ofte været følt som en Byrde. Men det var 
ikke den eneste Byrde, der skulde bæres for fra Svend at 
blive Mester. Paa Tider, hvor Laugene var stærke, og hver- 
ken Regeringsmagten eller selve de økonomiske Forhold greb 
ind og regulerede Forholdene, gjorde Laugene, hvad de kunde, 
for ikke at faa for mange ny Mestre, for at monopolisere Er- 
hvervet for dem, der netop udøvede det. Udgifterne ved at 
blive Mester kunde gøres store, Mesterstykkerne, som hele 
Laugstiden igennem forlangtes udført, før Optagelse i Lauget 
fandt Sted, gøres sværere, og den ,,Mestersvendetid", der for- 
dredes gennemgaaet, besværliggøres. Men naturligvis maatte 

og blev Reglerne lempede for dem, Mestrene gerne vilde have 
ind i Lauget, nemlig den kære Familie. Mester-Søn i Lauget 
. og den, som ægter Mesters Enke eller Datter, slipper for 
Mestersvendetiden — Forhold, der lige op til Nutiden har 
Analogier i visse Landes eksklusive Fagforeningers Op- 
tagelsesbetingelser. | 

Det kan være af Interesse her at anføre nogle af de for- 
langte Mesterstykker. I Roskilde Smedelaugs Skraa, given 
af Roskilde Øvrighed 1491 og stadfæstet af Kong Hans i Dec. 
1492, fastsættes Mesterstykkerne for en Grovsmed (Bol- 
smed) til en Bindøxe, en Spade og en Hestesko, for Klejn- 
smeden en Slethage, et Par Bondesporer og et Laaseblad og 
for Kedelsmeden en Kedel paa en halv Tønde. Flyver. vi om- 
trent 300 Aar frem i Tiden og ind til København, faar vi i 
& 3 i de før nævnte Frederik d. V's Laugs-Artikler følgende 
Besked : | 


»Ingen Svend maae til Mester antages, før han sit Mester- 
stykke gjort haver, som efterfølger : 


Grov-Smede: 


En Breed-Biel efter sin Treangel-Maal 13 Tommer med 
Staal for, og en Heste-Skoe, begge Slags som kan kiendes 
for dygtig. 

Grov-Tyg-Smede: 

En Breed-Biel ligesom Grov-Smedene, og en Rendebore, 

saaledes færdiggiort, at den strax kan bruges. 


Klein-Smede: 


Et Laase-Blik efter et af Lauget givne Maal; Ligeledes fore- 
settes Styk-Mesteren af Lauget, hvad han skal giøre i Nøglen, 

som nødvendig bliver med 3 Retskiver. Fremdeles forfærdiges 
Laasen indvendig med 3 Rigler, hvoraf de 2de oplukkes fra 
begge Sider med Nøglen. Paa den ene af samme Rigler, bli- 
ver Angrebene ansatte af heelt Jern, paa den anden bliver begge 
Angrebene paasveist. Den 3die Rigel, saa kaldet den løbende 
Falde, eller en Rigel at oplukke fra begge Sider, og et Falde- 
Rør smedet af heelt Jern, samt Røret derpaa 3 Tomme høy, 
enten sveiset eller igiennemlokket ; Forderstulen til Riglerne 
smedes af et heelt Stykke Jern med en Carnis eller Gesims 
oven paa. Hinder-Studelen eller Bagkrampen smedes afetheelt 
Stykke, saaledes at alle 3 Rigler gaaer igiennem, samt Falde- 
Røret der under. Til Mesterstykket giøres 2 Nøgler, og for- 
færdiges samme Mesterstykke, enten hos Oldermanden eller 
en anden Mester, som Styk-Mesteren bliver anviist, og naar 
"Indgerigtet er forfærdiget, skal det opviises hos Oldermanden, 
og siden hele Laasen giøres færdig i 4 a 6 Uger i det længste, 
og skal Styk-Mesteren betale ugentlig til den Mester, hvor 
han sit Stykke forfærdiger, for Logemente 2 Mark. Den til 
Skue-Mester bliver udnævnt, skal have flittig Opsyn med 
Styk-Mesteren, at han sit Mesterstykke selv forfærdiger, til 
den Ende skal han have Nøglen til det Værelse, hvor Mester- 
stykket giøres, og derfor være tilstæde om Morgenen for at 
oplukke, og om Aftenen for at tillukke : Det skal ey heller til- 
lades Stykmesteren selv at udtage sig Hielp, hvem eller hvilke 
han vil, men hannem skal af Lauget udnævnes 2de Svenne, 
som kan gaa ham til Haande. 


Lee-Smede, som intet andet lært haver, 
skal smede: 
En Høe-Lee, og en Segel til at skiere Korn med, begge 
med Staal for, efter deres Vegt og Maal. 


18 


Bøssemagere: 


En Kugel-Bøsse med en halv rund Laas og Sneller under 
og med Garnedur forskaaren, eller et Par Pistoler ligeledes 
med halve runde Jern-Garnedurer forskaaren, saavel Bøssen 
som Pistolerne skal giøres nette og smukke, saa at det kan 
passere for et dygtig Mesterstykke. Naar Laasene og Garne- 
durerne dertil er afsmedte, samt forsvarlige smedte Piber, 
saavel til Bøssen som Pistolerne sig haver anskaffet, saa skal 
det i Amtet vorde opviist og stemplet, og siden færdiggiøres, 
enten hos sig selv, om han dertil Leylighed haver, eller hos 
Oldermanden eller anden Amts-Mester, hvorfor han betaler 
ugentlig 8 Mark for Kost og Kammer, og skal Mesterstykket 
det seneste i 6 Maaneder være forfærdiget. 


Sporemagere: 


Et Par Stænger med et Mund-Stykke. 


Nagel-Smede: 


Tre Stykker 15 Tomme Søm, 3 Stk. 12 Tomme,.3 Stk. 7 
Tomme, 10 Stk. Porte-Søm med krusede Hoveder, lige lange 
og Tippen lige oven i Hovedet; 50 Stk. smaae krushovede 
Søm. | 

Kniv-Smede: 


En Stockmesser, item en Bielmesser, som Skoemagerne 
bruger, rund som en halv Maane, begge med Staal forlagt.” 


Men havde endelig Svenden udført sit Mesterstykke og op- 
fyldt alle de andre stillede Betingelser, overskredet de for- 
melle og reelle Hindringer, der skulde overskrides, saa var 
han ogsaa dermed naaet ind i Mesterlaugets forjættede Land. 

Dette maa ikke forstaas saaledes, at der til alle Tider flød 
Mælk og Honning for Mestrene — ofte har Mestrene vist 
haft noksaa kneben en Levefod ; herom vidner alle de talrige 
Klager, Laugene ned gennem Tiderne har udstødt. Men han 
var sin egen Herre, de væsentlige Love, han havde at lyde, 
var Laugets Love, han hørte til en begunstiget Stand, saavidt 
som Smedearbejde var forbeholdt ham og hans Laugskolleger, 
han følte sig ikke som mangen Nutidens Arbejdsgiver regeret 
af Uhyret Kapital, han havde den Nydelse at kunne blive 
dydig forarget over de Fuskere og Bønhaser, der greb ind i 
hans Monopol, og han havde endelig et — om end til Tider 
kun ringe — fuldkommen sikkert Levebrød. Det Metal- 
Arbejde, som var i en By, var monopoliseret for Lauget, og 
Laugskollegialiteten og direkte Regler i Laugsskraaer og Laugs- 
skikke hindrede den ene fra at tage en for stor Del af dette 
Arbejde for sig alene. 

Paragraf 4 i Frederik d. V's københavnske Laugsartikler 
for Smedene skal her anføres for at vise Monopolets Årt: 
»Understaaer sig nogen, som ikke er i Lauget, enten et eller 
andet Slags nyt gjort Jern-Arbeyde, som til ovenskrevne 
Haandverker kan henhøre, til nogen paa Torvene, uden eller 
inden for deres Boder (Isen-Kræmmere alleene undtagen), 
udi deres Stuer eller Kieldere, eller paa andre Steder her i 
Staden at fallholde, eller nogen kan betræffes med sligt at 
omløbe, maae det Oldermanden i bemeldte Smede-Laug i Ret- 
tens Middels Nærværelse stande frie for, naar paakræves, 
paa hvad Sted og hvor det kan findes eller angives, dennem 
alt sligt at fratage uden nogen Modsigelse, og hensættes paa 
en Ræt til Magistratens videre Paakiendelse. Iligemaade maae 
og ingen lade giøre noget nyt Smede-Arbeyde hos uberettigede 
Personer, ikke heller lade reparere Uhre hos Fuskere eller 

9% 


20 


Personer uden for Lauget. Antreffes nogen uberettiget sig 
slig Arbeyde at antage, da skal samme som Arbeydet giør, be- 
tale første Gang 4 Rdlr. og saa fremdeles efter disse Laugs- 
artiklers Indhold, og desforuden Fuskeren eller Bønhaseren 
at have sit Verktøy og nyt Arbeyde, om noget forefindes, for- 
brudt, alt sammen til lige Deling imellem Silkehusets og Lau- 
gets Fattige." Altsaa bunden saavel Haandværks- som Han- 
delsnæring. Livet har mange Gange sprængt Lovens Mono- 
pol, der har til forskellige Tider været ikke faa Fuskere og 

Bønhaser, og til sidst ophørte Monopolet, for i et rimeligvis 
— kort Spand af Tid — i alt Fald i Modsætning til Laugstiden — 
at efterfølges af den fri Konkurrence. 

Laugenes Indretning, deres Organisationsform, deres. Selv- 
stændighed og Selvstyre har varieret gennem Laugsperioden. 
De havde deres Oprindelse fra Middelalderens Gilder, reli- 
giøse Foreninger, der i Begyndelsen ikke har været delt efter 
Erhverv. Disse Foreninger har vist haft Eneindflydelse paa 
deres egne Love, men eftersom Foreningerne gik over til at 
blive Erhvervskorporationer og tilmed tvungne Korporationer 
med Monopol, maatte naturlig Byernes Øvrighed — det var 
kun i Byerne, de fandtes — gribe ind og give Lovene, Skraa- 
erne. For Størstedelen har det dog vel nok været Laugets 
Vilje, der er blevet Lov for det. Men da Laugene, sikre paa 
deres Monopoler, blev Samfundets øvrige Borgere ubehage- 
lige, fordi de forlangte ublu Priser for deres Produkter, og 
Byernes Raad ikke kunde eller vilde stække dem, greb Stats- 
magten ind og gav sine Laugsartikler. (Paa et givet Tidspunkt, 
under Kristian den Fjerde, blev Laugene endda ophævede). 
Det menes, at Laugene dog for en Del har tilsidesat Årtiklernes 
Regler og i det stille fulgt deres gamle Sædvaner. Saaledes 

holdt f. Eks. Svendesammenkomsterne sig, skønt Statsmagten 
havde gjort sit til at slaa dem ned. Disse Sammenkomster 
med deres Ledere var en Form for Svendeorganisationer, der 
havde udviklet sig efter Mesterorganisationerne og varetog 
Svendenes specielle Interesser, dog vist stadig under Mestre- 
ones Tilsyn. 

Mester-Laugene lededes af de fjerdingaarlige Generalfor- 
samlinger af alle Medlemmer, men mellem disse Forsamlinger 
af Formanden, Oldermanden og hans to Stollbrødre, alle tre 
valgte af Medlemmerne. Det har nok været saadan, at den 
udøvende Magt laa hos Oldermand og Stollbrødre, den lov- 
givende hos Fjerdingaarsmøderne. Til Hjælp ved Arbejdets 
Udførelse havde Oldermanden som en Slags Sekretær den 
Laugsbroder, der sidst var traadt ind i Lauget. Han skulde til- 
sige til Møder, Begravelser o. l., passe paa Laugets Inventar 
m. m. og iøvrigt være Oldermanden til Tjeneste. 

Svendene mødtes alle ,,de fire Mandage" og raadslog om 
Laugets Nytte og Forbedring. De mødtes paa Kroen. I Spid- 
sen for sig havde de en Krofader, en Bisidder og en Skaffer, 
beskikkede af Mestrene. Da det senere blev forbudt Sven- 
dene at holde Kro, hvad de vist dog blev ved med, blev det 
samtidig bestemt, at Fattigbøssen, som havde været i Kro- 
faders Værge, herefter skulde bero hos Oldermanden. 

Laugenes Hovedformaal var jo at virke som Monopol- 
korporation og at værge Monopolet overfor det øvrige Sam- 
fund. Men for at kunne gøre dette, maatte der være ind- 
vendig Styrke, og det var derfor en vigtig Opgave for Laugene 
at holde Justits indadtil, at passe paa, at Laugsbrødrene op- 
traadte, som de burde sig imellem, at stifte Fred mellem Me- 
ster og Svend 0. s. v. Laugskollegialiteten har næppe altid 

været lige let at overhcide, men Solidariteten mellem alle 
fæstnedes, naar de vendte sig udadtil og jagede Fuskere og 
Bønhaser ud af Byen og gjorde sig en glad Dag derpaa ! 

Ved Siden af disse Formaal havde Laugene — vei cgsaa en 
Vej til at styrke Sammenholdet -— optaget mange af de Spørgs- 
maal, som Lovgiverne i den sidste Fjerdedel af forrige Aar- 
hundrede har tumlet med og søgt løst gennem mer og mindre 
vellykket social Lovgivning: Sygeforsikring, Begravelses- 
forsikring, Enkeforsørgelse, Arbejdsanvisning. Enkeforsør- 
gelsen gjaldt, da Svendene jo hyppigst var ugift, Mester- 
enkerne og kunde indskrænkes til en enkelt Bestemmelse, 
nemlig at Enken fik Ret til at fortsætte sin Mands priviligerede 
Næring : $ 10 i Artiklerne af 1752: ,,Naar nogen Mester ved 
Døden afgaaer, skal det hans efterladte Hustrue være ufor- 
meent Haandverket med Svende og Drenge at fortsætte, saa 
længe hun sidder ugift og sig ærligen forholder.” 

Samme Artiklers $ 19 og 20 behandler Syge- og Begravel- 
seshjælpen : $ 19: ,,Paa det de Svenne, som med Sygdom blive 
beladne, og ikke selv have Middel til at underholde sig i deres 
Sygdom, desbedre kan blive hjulpne til deres Helbred igien, 
eller og om de døe, de da kan blive til Jorden maneerlig beste- 
det, da skal enhver Mester indeholde af sin Svends Fortjeneste 
4 Skl. ugentlig, og lægge dem i deres Laugs Fattiges Bøsse, 
som skal staae i Oldermandens Huus, hvortil han skal have en 
Nøgel, og tvende af de ældste Svenne hver sin. Og skal deraf 
tages saa meget som i forskrevne Tilfælde kan behøves, men 
dersom de kommer til Førlighed igen, da skal de det efter 
Haanden, som de noget fortiene, igien i Bøssen indlegge, 
mens om de ved Døden afgaae, da deres Begravelse, om de 
gandske ingen Formue eye, af samme Tidepenge betales.” 
8 20: ,, Naar nogen Mester, hans Hustrue, Børn, Svend, 

Dreng eller Pige ved Døden afgaaer, da skal Oldermanden 
lade af Lauget tilsige saa mange, som behøves efter ordentlig 
Omgang at bære Liget til Jorden . ..." 

Nogen Forsikring for bestemte Summer har der saaledes 
ikke været Tale om, snarere en Hjælpekasse. For dem, der 
ikke gik hen og døde straks, blev det jo endda kun en For- 
skudskasse. d 

AÅrbejdsanvisningen har ikke været et saa indviklet Problem 
som i Nutiden, ,,Årbejdsløshed paa Stedet" har ikke været 
noget hyppigt Fænomen, saa Anvisning navnlig kom til at 
gælde den tilvandrede, men ogsaa dem, der i rette Tid havde 
opsagt sin Plads. Var det ikke gjort i rette Tid, maatte ingen 
anden Mester tage imod vedkommende Svend, der havde for- 
ladt Tjenesten i Utide, før han havde rettet for sig. Det kom- 
munale Anvisningskontor for Faget var dets Kro, og Skafferen 
var Årbejdsanviser, for saa vidt han for den tilvandrede Svend 
søgte Årbejde, idet han i em bestemt Orden gik rundt mellem 
Mestrene, for at ikke den ene Mester skulde have Fordel frem- 
for den anden. Til Anvisningen var knyttet Rejseunderstøttel- 
ser. Paa Kroen og ved at gaa rundt paa Værkstederne fik den 
vandrende sin Skænk, saa han kunde gaa videre, hvis han 
ikke fik Arbejde. Meget af Skænken bestod vistnok i Øl! 


Laugenes Oprindelse fra de gamle Gilder og senere den liv- 
lige Forbindelse med Tyskland med dets ,,Haandværksskik" 
gennem de tilrejsende tyske Svende har bevirket, at Formali- 
teter og Ceremonier har spillet en stor Rolle i Laugene. Brud 
paa disse Regler er blevet straffet med Bøder. Dette har for 
en Del været nødvendigt for at overholde den indre Orden 
i Lauget, i de tidligere Skraaer var der nøjagtig Anvisning paa, 
hvordan man havde at opføre sig under Møderne (og de der- 

med følgende Drikkelag). Der sørges for, at man ikke møder 
med Vaaben, at Oldermanden ikke forstyrres i sin Tale, at 
man skilles pænt ad, naar der er , banket op", at man ikke 
lader Vandet i eller udenfor Laugshuset eller paa hinanden 
0. S. v. Bøderne for Overtrædelser var i sin Tid Øl, Øl og 
atter Øl. Møderne og Drikkegilderne har derfor vist været 
meget fornøjelige, og der søgtes af Regeringerne sat Stopper 
for Drikkerierne ved Møderne, men vist ikke med noget sær- 
lig gunstigt Resultat. 

Men ved Siden af disse rent elementære Anstændigheds- 
regler var der en Mængde Ceremonier, som skulde over- 
holdes. Lange Remser skulde den rejsende Svend kende, be- 
stemte Spørgsmaal blev stillet ham, bestemte Svar skulde han 
give. Særlig vigtigt har Ceremoniellet naturligvis været ved 
den højtideligste Lejlighed, der fandtes, Optagelse i Mester- 
lauget. Smedene har dér haft det gamle ,,Sømbid", Snedkerne 
»Behøvlingenf 0. s. v. 

Selv en saa jævn Ting som Arbejdsanvisningen krævede 
sin fine Form. Den sluttede med, at Arbejdsanviseren anbe-. 
falede og indførte Svenden hos Mesteren paa følgende Maade: 

»Altsaa med Gunst, Mester, her vil jeg anbefale ham en 
fremmed Kleinsmed; han give ham Hvedebrød, sorte File, 
og han lade ham helst længe sove hos Jomfru Kokkepigen, 
saa vil Mesteren have en god Svend i ham.” 


Ovenstaaende har kun været spredte Bemærkninger til Be- 
lysning af Forholdene i Laugsperioden og ikke paa nogen 
Maade noget Forsøg paa en historisk Fremstilling af Sme- 
denes Stilling i denne Tid. (Herom se bl. a. Nyrop: Fra Ros- 

kilde Smedelavs Lade, 1886, og R. Berg: Smedelauget i Kjø- 
benhavn, 1912). Derfor vil det heller ikke være nødvendigt 
at give en historisk Fremstilling af, hvorledes den økonomiske 
Udvikling omsider sprængte Laugene, hvorledes disses Mo- 
. nopols Værdi aftog ved Frimesterinstitutionen, ved hvilken 
det blev tilladt Folk udenfor Lauget at producere og forhandle, 
hvad der før havde været Monopol, naar Frimesteren blot 
ikke holdt Svend eller Dreng. Ejheller behøver det at om- 
tales, hvorledes samtidig Nationaløkonomiens Teori skiftede 
Farve og docerede Fjærnelse af enhver Skranke for enhvers 
Ret til fri og uhindret Udøvelse af enhver Næring, eller hvor- 
ledes Statsmagten langsomt gav efter for Livets Krav og 
Økongmiens Teori, og Næringsfriheden blev indført — Lau- 
gene ophævet. 

Med den fri Konkurrence og Næringsfriheden fulgte øko- 
nomisk Anarki. Den stadig i Forhold til: Mestrenes Antal 
voksende Flok af Arbejdere, ,,Lønslaverf, stod uden den so- 
ciale Støtte, Laugsindretningen havde ydet dem, hver enkelt 
maatte sørge for sig selv. Kapitalismens tro Følgesvend den 
industrielle Reservearmé og den Arbejdsløshed, denne led 
under, og den lønnedsættende Tendens, den medførte, gjorde 
endelig en Gang Arbejderne til Gavns utilfredse — nu da 
Flertallet af dem ikke mere havde Mesterhaabet for Øje. Og 
med Utilfredsheden fulgte Ønskerne om Forbedring af For- 
holdene, og saa kom Tankerne op om, hvorledes disse For- 
bedringer skulde gennemføres. Først hos de bedst begavede, 
senere hos flere, og saa var Tiden moden til Skabelsen af 
Fagforeningen. 


II. DEL 


ARBEJDERBEVÆGELSENS FØRSTE TID INDTIL 
DANNELSEN AF DANSK SMEDE OG 
MASKINARBEJDER FORBUND 


et er ikke Hensigten her at give nogen detailleret eller 

"lang Beskrivelse af den Tid, som ligger forud for Stif- 
telsen af Dansk Smede og Maskinarbejder Forbund. Dels har 
Forbundets 2 første Formænd, HurOP og VALDEMAR OLSEN, 
i de efterfølgende Afsnit af nærværende Skrift i nogen Grad 
beskæftiget sig med Bevægelsen i 80erne, som var. den Pe- 
riode, hvori de særlig deltog, og hørte til de Førende i Be- 
vægelsen, dels er saavel denne Periode som Bevægelsen i 
TOerne i sin Tid beskrevet i Festskriftet, som udkom i An- 
ledning af Smede- og Maskinarbejdernes Fagforenings Jubi- 
læum i København i 1898. Paa den anden Side skal vi dog 
for Sammenhængens Skyld som en Slags Overgang fra den 
foranstaaende korte Beskrivelse af Laugene og deres Over- 
gangstid gøre nogle Bemærkninger og fremdrage enkelte, 
særlig karakteristiske Forhold og Begivenheder. 

Det er en bekendt Sag, at den danske Årbejderbevægelse 
skriver sin Historie tilbage til 1871, og det er ligelede: be- 
kendt, at den første Begyndelse bestod i Oprettelsen af den 
danske Afdeling af ,,Internationale", Den første Del af Be- 
vægelsen formede sig i høj Grad teoretisk, thi nogen Evne til 
at foretage Aktion overfor det Klassesamfund, man vilde til 
Livs, fandtes ikke, og desuden var man endnu for nær paa 
Laugstiden. I denne Forbindelse er det vist ikke uden Interesse 
at erindre sig, at Arbejderbevægelsen i Begyndelsen af 70erne 
falder umiddelbart efter den tysk-franske Krig med den deraf 

følgende ,,Milliardbevægelse" i 1872. Denne kolossale øko- 
nomiske Aftapning af Frankrig førte til vilde Spekulationer, 
som satte deres Spor i Underklasserne i Form af mere eller 
mindre planløse Strejker. Bevægelsen herhjemme var natur- 
ligvis kun svag, baade fordi den var i sin Begyndelse, og 
fordi Industrien for Danmarks Vedkommende endnu kun 
var lidet udviklet. 

1873 er det Aar, hvor Smede- og Maskinarbejdernes Fag- 
forening dannes. Som man ser, havde Afdeling I. den Gang 
det samme Navn, som den d. 26. Februar 1908 atter an- 
tog, og det var Hurop, som i 1883 lod ,,Fagforeningen" an- 
tage Navn af ,,Forbund" for derved at markere, at man øn- 
skede at gøre den til et Landsforbund, hvilket dog den Gang 
tildels mislykkedes. De Personer, som da stod i Spidsen for 
Smedene, var J. C. HANSEN, kaldet Jernbane-Hansen, ADAM 
PETERSEN, Viceformand, LAURITZ PrLuG og EMIL PETER- 
SEN, Kasserer. Af disse 4 er kun sidstnævnte i Live. Bevæ- 
gelsen var politisk. Man averterede Foreningens Møder i År- 
bejderbladet ,,Socialistenf, og man betragtede Fagforeningen 
som hørende til det socialistiske. Arbejderparti. Bevægelsen 
i disse første Aar virker dog ingenlunde paa nogen særlig 
revolutionær Maade. Samtidig med den gryende social- 
demokratiske Arbejderbevægelse eksisterede den saakaldte 
Rimestadske Bevægelse, som var nationalliberal, og Grov- 
smedeforeningen af 1873 var stiftet omtrent samtidig med 
Foreningen af de saakaldte ,, fri Smede". Grovsmedene lede- 
des af en Kollega ved Navn RICHTER, der vistnok var en 
baade dygtig og velmenende Mand, men dels havde hans Be- 
vægelse en gal Retning, og dels laa det vel i selve Sagens Na- 
tur, at det var ,,de fri Smede", der havde Fremtiden for sig 
og maatte gaa af med Sejren. 


31 


Men Fagforeningen var bleven dannet i 73 omkring ved 
Toppunktet af en Konjunkturperiode, og det varede ikke 
længe, før Kriserne og en almindelig Depression meldte sig, 
og dette maatte naturligvis ogsaa faa Virkninger for Fag- 
foreningen, som sikkert i de daarlige Aar, der nu kom, i væ- 
sentlig Grad holdtes oppe af ,,Social-Demokratenf, hvori Fag- 
foreningen var Andelshaver, og i hvis Kontrahentforsamling 
den havde sine 3 Repræsentanter. Man anskaffede sig en 
Fane, og man mødte ved Grundlovsfesterne, deltog i politiske 
Arbejderkongresser, men Strejkerne er kun faa. Beretnin- 
gerne omtaler en Strejke i Kedelsmedien paa Mogensens Fa- 
brik paa Christianshavn paa et Lønspørgsmaal i 1876. Denne 
Strejke førte til almindelig Kamp med indforskrevne tyske 
Skruebrækkere m. m. 

Bidrog Smedenes Deltagelse i den politiske Bevægelse 
paa den ene Side til i disse trange Aar at holde Fag- 
foreningen oppe, saa blev det heller ikke uden Virk- 
ning for dem, da de politiske Førere, Pio og GELEFF, i 
1877 rejste bort til Amerika. Dette virkede i høj Grad 
lammende. I sidstnævnte Aar stod Smedenes Fagforening 
endog en Tid udenfor Partiet. De Mænd, som i disse Aar 
særlig bar Bevægelsen oppe, var, foruden de foran nævnte: 
H. PETERSEN (Horsens-Petersen), E. OLSEN, senere Sy- 
maskinfabrikant i Helsingør, Brødrene HENZE (nu Fabrikan- 
ter) og A. C. MEYER, den nuværende Folketingsmand, der 
den Gang som 19-aarig ung Mand var Fagforeningens Pro- 
tokolfører. 

Det er et gammelt Ord, at enhver Tid skaber sine Mænd, 
og dette er kun naturligt. | 

Efter en Række daarlige Aar naaede man paany i 1879 ind 
i en Opgangsperiode. Europa gik den Gang over til ,,Pro- 

tektionismenf", som skabte en omend kun kortvarig og kun- 
stig Opgang, hvilket hænger sammen med rige Kornhøste i 
i Amerika, hvorfra man truer med at oversvømme Europa 
med Fødemidler. Samtidig begyndte Sukkerfabrikationen her- 
hjemme at tage noget Opsving, hvilket en Overgang gav en 
efter Datidens Forhold rigelig Arbejdsmængde til vor ikke 
særlig omfattende Industri. Af ny Mænd kom nu Hurop 
og Valdemar Olsen til, og sammen med de ,,gamle Trofaste", 
BROCK, ÅDAM PETERSEN og H. PETERSEN, tog de fat paa en 
ny Æra for de organiserede Smede og Maskinarbejdere. Det 
gik ret livligt til med Møder og Agitation, og snart havde man 
vundet saadanne Forbundsfæller som ANDREAS JENSEN, 
GRØNDAHL, MARTIN SØRENSEN, mangeaarig Formand for 
de københavnske Klejnsmede, og N. P. NIELSEN. 
Konjunkturerne er stadig vekslende. I 1883 begynder en 
Byggeperiode i København, men i 1884 var man dog atter 
inde i en Depressionsperiode, og i Aarene omkring 84 og 85 
gav en Række Aktieselskaber intet Udbytte, og Toldindtæg- 
terne og Københavns Indtægtsskat viste Tilbagegang efter en 
forudgaaende betydelig Stigning. Det er ganske utvivlsomt, 
at disse Konjunkturforhold har haft en ret afgørende Ind- 
flydelse paa den bekendte første store Lønkamp i Smede- og 
Maskinfaget, hvilken fandt Sted i 1885. Men der er ganske 
vist ogsaa andre Faktorer, som der maa lægges Mærke til. 
Fra Begyndelsen af 70erne, maaske nærmest som en indirekte 
Virkning af Arbejdernes Organisationsbestræbelser, gjordes 
der Forsøg paa at lave en Arbejdsgiverorganisation i Faget, 
og en Del Jernstøbere stiftede den i sin Tid bekendte ,,For- 
ening af Jernstøberiejere for København og Omegn". For- 
eningen var nærmest selskabelig, og selv om man naturligvis 
nok til Tider talte om Arbejdernes Nederdrægtighed og Ti- 

dernes Ugunst, saa blev det dog ingensinde denne Organisa- 
tion, der kom til at spille en Rolle overfor Fagforeningen, og 
det til Trods for, at den blev opfordret dertil ved en Konflikt 
hos Firmaet BorCH & HENRIKSEN i København. 

Tidlig paa Aaret 1884 syntes Fagforeningen at have været 
virksom hos det nævnte Firma. Hurop mødte paa Arbejder- 
nes Vegne og krævede gennemført en Overenskomst, gaaende 
ud paa en Minimalløn paa 27 Øre pr. Time, Søndagsarbejde 
betalt med 1'/, Times Løn pr. Time til Kl. 4, efter Kl. 4 til 
Kl. 9 Aften samt paa Søgnedage fra Kl. 6 til 9 Aften med 1"/, 
Times Løn pr. Time, Natarbejde fra 9 Aften til 6 Morgen 
med 2 Timers Løn, Timelønnen garanteret ved Akkord, Fa- 
briksporten aaben til Kl. 6,10 Morgen, Udearbejde betalt 
med 3 Øre ekstra pr. Time, 0. s. v. De her nævnte Fordrin- 
ger gennemførtes efter en kort Strejke, men det varede ikke 
længe, før der opstod Ulemper ved, at en Del af Skruebræk- 
kerne paa Fabrikken blandedes med Medlemmer af Fagfor- 
eningen, og den 9. Juli 1884 sendte Hurop en fornyet Skri- 
velse til Firmaet, hvori han anmodede om en Forhandling, 
samtidig med at han nærmere antydede, at man ved at faa 
foretaget enkelte Afskedigelser var villig til at søge en Ord- 
ning. Firmaet gik nu til Jernstøberiejerforeningen, som i den 
Anledning den 18. Juli s. A. holdt et Møde paa Skydebanen, 
men man kunde ikke enes om at stille sig paa Siden af Fir- 
maet, og D'Hrr. Borch & Henriksen maatte derefter indgaa 
paa Fagforeningens Krav, som sandelig ikke heller kunde 
siges at være ,,0opskruede”", Paa den anden Side bidrog Af- 
færen vistnok i ikke ringe Grad til, at der allerede i Januar 
Aaret efter oprettedes en Forening af Fabrikanter i Jern- 
industrien i København med følgende Herrer i Bestyrelsen : 

Peter Hansen (Løwener & Co.), 

Th. Huttemeier (Formand), 

Peter Lindegaard (Riedel & Lindegaard), 
Poul Marstrand (Smit & Marstrand), 

J. Chr. Mygind (Smith & Mygind). 


I denne Fabrikantforening indtraadte som Medlemmer samt- 
lige Jernfabrikantfirmaer af Betydning, og det blev altsaa 
denne Kamporganisation, der paatog sig den Opgave at mod- 
sætte sig SvendenesKrav om enMinimalløn paa 27 Øre. Selve 
Lock-outen i dette Aar (1885) er beskrevet saa ofte, saa vi her 
skal indskrænke os til at nævne, at Kampsituationen begyn- 
der med, at Drejerne hos EICKHoOrF den 17. Juni nedlægger 
Arbejdet paa den almindelige Fordring om 27 Øre som Mind- 
steløn. Den 27. Juni nedlagdes Arbejdet derefter paa BuUR- 
MEISTER & WAIN's Centrifugefabrik paa Krav om en Pris- 
kurant for alt gangbart Arbejde. Dette var Ouverturen til 
Lockouten, som etableredes den 14. Juli. I denne deltog næ- 
sten alt, hvad der fandtes af Betydning. Kun eet større Firma 
erklærede ikke Lockout, nemlig Firmaet RudoLPrH H. Ko- 
- FOED & Co. i Meinungsgade. Lockouten omfattede 24 Fa- 
brikker med ca. 865 Smede og Maskinarbejdere, og naar 
dertil lægges de Formere og Årbejdsmænd, som blev ledige 
paa Grund af Arbejdstandsningen, saa maa Antallet anslaas 
til ialt ca. 1000. 

Men var denne Konflikt etableret paa et for Arbejderne 
ugunstigt Tidspunkt — baade fordi Tiderne var daarlige, 
og fordi Industrien endnu var altfor svagt udviklet og 
Arbejderne gennemgaaende uorganiserede — saa var paa den 
anden Side Tiden, politisk set, heldigt valgt. Bønderne, der 
paa dette Tidspunkt førte deres mest forbitrede Krig imod 

Adelens, Gejstlighedens og Embedsstandens Provisorie-Regi- 
mente, forstod, at de burde støtte Byarbejderne. Skønt Ar- 
bejdernes Modstandsevne som Følge heraf viste sig vistnok 
betydelig større, end Arbejdsgiverne havde tænkt sig, saa lyk- 
kedes det dog at forhindre et for Arbejderne gunstigt Forlig. 
De forskellige, velmenende Mænd, der forsøgte at mægle, 
først TIETGEN og senere Grosserer JENs LUND og Redaktør 
RIEGELS, fejedes til Side) og Fabrikanterne holdt ud, til Sven- 
dene var nødt til at bøje sig 

Den 17. Oktober forelagde Hurop paa et Møde for samt- 
lige Udelukkede og Strejkende en Overenskomst til God- 
kendelse. Den gik ud paa følgende : 


1. Arbejderne har Ret til at være i hvilken Forening, 
de har Lyst til. 

2. Forhøjet Betaling for Over-, Nat- og Søndagsarbejde. 

3 Øre mere i Timen for Udearbejde. 

4. Naar en Mand, der staar i Fællesakkord, forlader 
Fabrikken, udbetales hans Andel i det mulige Over- 
skud til de ved Akkordens Fuldførelse og Opgørelse 
tilbageværende Deltagere. 


Søg 


Hurop anbefalede Overenskomsten og manede til Sammen- 
hold. Overenskomsten vedtoges ogsaa enstemmig. Der var 
jo intet andet at gøre. Og dermed var denne Smedenes første 
store Kamp til Ende, men med et faktisk Nederlag for Sven- 
dene. Fabrikanterne havde imidlertid paa deres Side lært, 
at det var en dyr Historie at bekæmpe Arbejdernes retfær- 
dige Krav. Vilde man her gaa i Detailler, vilde Manges Øjne 
dugges ved Læsningen af, hvad de enkelte af vore Fagfæller 
udsatte sig for ved at holde Kammeratskabets Fane højt. Ar- 

bejdsgiverne var desværre, som i andre Tilfælde, hvor de har 
følt at have Magten, ubønhørlige, og mangen dygtig Fag- 
fælle, som havde staaet i Arbejde, der, efter Datidens For- 
. hold, regnedes for godt, og som ved personlig Selvstændighed 
formaaede at leve en nogenlunde hæderlig Tilværelse under 
de Tiders usselige Forhold, blev i økonomisk Henseende 
traadt i Støvet paa en saadan Maade, at Adskillige aldrig for- 
maaede at rejse sig mere. De faldt som Soldater paa Ærens 
Mark, og vi Andre har lært af de Saar, hvoraf de forblødte. 
— Nu kom der atter en Periode, som var slem for Fag- 
foreningen. Mange havde naturligvis tabt Modet. Dels var 
Tiderne ikke gode, og dels skulde der selvfølgelig Tid til, 
forinden Arbejderne rejste sig paany, og Arbejdsgiverne for- 
søgte ikke alene at forfølge Sejren ved trods Overenskomsten 
at genere dem, der tonede rent Flag som Fagforeningsmed- 
lemmer, men Højre som politisk Parti, naturligvis støttet af 
Arbejdsgiverne, oprettede ,,Arbejdernes Værn" og ofrede be- 
tydeligt baade ,,moralsk" og pekuniært for ved Hjælp af den 
i sin Tid saa bekendte Skruebrækkerforening — ,,85 For- 
eningenf — at foretage Snigløb og splitte Smedenes virkelige 
Organisation. Det er interessant i denne Forbindelse at 
nævne, at Orlogsværftet, som nu, da dette skrives, i længere 
Tid har været blokeret af vore Organisationer, den Gang 
gennem sine Mestre og Funktionærer var særlig virksomt 
til med Støtte af Regeringen at foretrække enhver Smed og 
Maskinarbejder, som blot vilde erklære ikke at være Medlem 
af nogen Fagforening, ja, Orlogsværftet var den Gang ikke fri 
for at være Højres private Pensionsanstalt for Skruebrække- 
riet og Fagets daarligste Elementer i det hele taget. Heldig- 
vis er Tiderne forandrede. Selv Statens Arbejdere har, efter- 
haanden som Fagforeningerne voksede i Magt og Anseelse, 

bl. a. vundet den Fordel, at Embedsmændene ikke vover at 
forbyde nogen at organisere sig. 

Vi forlader hermed den Periode, hvor Smedene og Maskin- 
arbejderne stod delvis organiserede i København og tre, fire 
af de største Provinsbyer, men hvor de stod uden Centralisa- 
tion og uden egentlig Plan i Arbejdet for bedre Kaar; det skal 
endnu kun tilføjes, at naar de alligevel en Gang imellem note- 
rede en Sejr, saa var det, fordi det med Hensyn til Orga- 
nisation ikke stod bedre til i Modstandernes Lejr. 


III. DEL 


BIDRAG FRA FORBUNDETS 3 TIDLIGERE FORMÆND 
VALDEMAR OLSEN . FERDINAND HUROP 
HANS PETER HANSEN 


DA SMEDEFORBUNDET BLEV DANNET 
NEDSKREVET AF VALDEMAR OLSEN 
Tidernes Morgen — Arbejderbevægelsens første Dage — 
samlede alle Fagforeninger sig i ,,Internationale", som 
»Sektionerf" af denne Verdensorganisation, hvis lokale Ledere 
i Danmark var Pio, BRIX og GELEFF. — Hvadenten det var 
Skrædere eller Smede, | 
Murarbejdsmænd eller | 
Billedskærere, hvadenten | 
Fagforeningen stiftedes i 
København eller i Pro- 
vinsbyerne, alle blev de 
Led i "Internationale", 
og Louis Pio var alle Fag- 
foreningers Overhoved. 
Organisationen trivedes 
fortrinlig under dette Ene- 
vælde. Der var Takt og 
Disciplin. »Stormeste- 
ren", Louis Pio, inspice- | 
rede, organiserede og op- | 
ildnede sine Tropper, og 
det med en saadan Fynd 


VALD. OLSEN 


og Klem, at Datidens Forretningsfører fra Forbundets Oprettelse 
til Juli 1890 

Magthavere frygtede for, at deres gode Liv snart skulde have 
Ende. 

Og da Pio saa rejste! Klask, der laa det hele. 

I Provinserne var der næppe én af de talrig opdukkende 
Organisationer, der overlevede Katastrofen, i København var 
der vel enkelte, som i de følgende Aar reorganiserede sig og 
derved reddede sig ud af den almindelige Syndflod og blev 
Grundstammen til den senere Bevægelse. 

Smedenes , Sektion", Smede og Maskinarbejdernes Fag- 
forening af 1873, som var dens officielle Navn, efter at 
Internationale var opløst — faldt fuldstændig sammen under 
Katastrofen og laa død paa Valen fra 1878 til 1881. 

Men tre behjertede Parti- og Fagfæller: Mekanikeren 
Brock og Klejnsmedene ADAM PETERSEN og H. PETERSEN 
(Horsens-Petersen, som lever endnu), gemte trolig den faldne 
Kæmpes Efterladenskaber, Fane, Bøger, Penge o. s. v., til 
bedre Tider, og da Modet atter vendte tilbage hos Årbejder- 
befolkningen, indkaldte disse tre Mænd paany Smedene til 
Stævne i November 1881, hvor Fagforeningen genrejstes af 
en Snes begejstrede, særlig yngre Fagfæller, som allerede 
var grebne af den gryende Organisationens Aand. 

Men medens Halvfjerdsernes Organisationer rejste sig — 
og faldt, som de spinkle Korthuse, de var, gik det anderledes 
langsomt — men ogsaa betydeligt solidere — med Firsernes 
Organisationer. — Man holdt Møder i Dusinvis, man for- 
kyndte Organisationens Evangelium i Timevis, ved Skrifter 
og Flyveblade, ved personlig Paavirken, ved Strejker hist og 
her, ved selskabelige Sammenkomster, kort sagt ved alle mu- 
lige — ogsaa ofte ved umulige — Midler søgte man at naa sit 
Maal: at samle Smedene og Maskinarbejderne i København. 

Og lidt efter lidt lykkedes det. Vi Snes Stykker fra hin 

November-Aften 1881 i den lille Sal i Rømersgade, vi blev 
efterhaanden 100, 200 0. s. v. op til 12—1400 i 1885, da den 
»Storef" Smede-Lock-out udbrød. 

I denne Periode er der et Navn, der overskygger alle an- 
dre, og det er FERDINAND HUROP. 

Det var en kolossal Virksomhed, denne Mand udfoldede i 
3-Aaret 1882—1885. Tusinder af Agitationsmøder afholdt 
han, og Hundreder af Flyveskrifter udgav han i denne Pe- 
riode. 

Men Hurop var forud for sin Tid, han havde ikke Stunder 
at vente. Og naar vi andre undertiden forsøgte at holde lidt 
igen og bebrejdede ham, at han havde for mange Jern i Ilden, 
vendte han sig harmfuldt til os og sagde, at vel hed det i et 
godt gammelt Ordsprog, at den, der havde for mange Jern i 
Ilden, brændte nogle, men at der dog var et andet Ordsprog, 
hvis Sandhed vi alle kendte af Erfaring, af man skulde smede, 
medens Jernet var varmt. 

Og saa smedede han da fort. — Vi fik saaledes ,,Fagtidende 
for Smede og Maskinarbejdere i Danmark" i 1884, med ud- 
mærkede Medarbejdere, bl. a. den senere Konsejlspræsident, 
Forsvars- og Finansminister NEERGAARD. 

Men ,Fagtidende" var nu alligevel et af de Jern, som Hu- 
rop brændte, fordi han havde for mange i Ilden. Bladet, der 
skulde udkomme som 14 Dages-Blad, kom stadig for sent, 
ofte med Maaneders Mellemrum, og ophørte fuldstændigt i 
Marts 1885. 

Og bedre gik det ikke med den Landsorganisation, som Hu- 
rop absolut vilde danne os allerede i 1883. Ogsaa her var 
han betydeligt foran sin Tid. ,,Fagforeningen af 1873" fik 
han omdannet til ,,Smede og Maskinarbejdernes Forbund i 
Danmark", men det blev ved Forandringen af Navnet. 

Ganske vist fik Hurop dannet Foreninger af Smede og 
Maskinarbejdere i Aarhus, Odense, Nyborg, Helsingør og 
Nykøbing M., men nogen organisk Sammenhæng mel- 
lem disse og Moderforeningen i København kom ikke i 
Stand, og adskillige af de nævnte Foreninger gik atter i Hun- 
dene, saaledes at vi alligevel stod paa bar Bund i de paa- 
gældende Byer, da Tiden endelig blev moden til Forbundets 
Dannelse. 

Men dette siges selvfølgelig ikke til Forklejnelse af Hurop. 
— Hans kolossale Energi og Virkelyst dikterede ham at drive 
Udviklingen hurtigere frem, end Tiden tillod, og saa kom Re- 
aktionen ganske af sig selv. 

Og ligeledes med Lock-outen i 1885. 

Hurop har utvivlsomt sat alt ind paa at faa en Storkonflikt 
med de bryske Fabrikanter, som ved enhver Lejlighed op- 
traadte saa hovent og overlegent overfor den frembydende 
Fagforeningsbevægelse. Og den Energi, hvormed han førte 
Smedene gennem denne, efter Datidens Forhold betydelige 
Storkamp, er beundringsværdig. 

Men ligesaa sikkert er det, at Lock-outen blev Hurop en 
Skuffelse, ja, som de senere Begivenheder viser, en dyb 
Skuffelse, som førte til, at han lagde Tøjlerne i andre Hæn- 
der. 

Hurop havde ikke Tid til at vente, og ventes skulde der, 
efter den Aareladning, som Smedene fik ved Lock-outen i 
1885. 

Hurop holdt dog ud som Formand i ca. 2 Aar efter Lock- 
outens Slutning, men det var ham aabenbart en Plage at staa 
som Formand for en Forening, der intet magtede, og som i 
den Tid kun havde det ene Formaal: at redde, hvad reddes 

kunde, og at vente, til Tiden havde lægt Lock-out-Saaret, 
men d. 9. Oktober 1887 kunde han ikke længer, han maatte 
gaa af som Formand, han maatte ud til ny Virksomhed, der 
mere tilfredsstillede hans Energi end den hidtidige Rør-Stil- 
ling, og derved blev det ikke ham, men en hel anden Stab 
af Fagfæller, der kom til.at starte og opagitere ,,Dansk Smede 
og Maskinarbejder Forbund", hvis 25 Aars Jubilæum vi nu 
fejrer. 

I Mangel af bedre var det Nedskriveren af disse Bemærk- 
ninger, der blev Hurops Efterfølger, som Formand for For- 
bundet. 

Som sagt, der var ikke store Opgaver. Men én var der 
dog. Nemlig at danne en Landsorganisation for Smedene og 
Maskinarbejderne, og derigennem paabegynde Arbejdet for 
at faa vore provinsielle Kolleger organiserede. 

Opgaven var ingenlunde let, bl. a. fordi den var mislykket 
for Hurop faa Aar i Forvejen. 

Til Gengæld havde adskillige andre Fag allerede dannet 
saadanne Landsorganisationer, saaledes f. Eks. Snedkerne, 
saa vi ikke stod uden Forbillede. 

I Eftersommeren 1888 skulde der i København afholdes 
en skandinavisk Fagforeningskongres, og alt tydede paa, at 
samtlige Smedeorganisationer i Danmark — der var 6 ialt — 
vilde sende Delegerede hertil. 

Her var altsaa en Lejlighed. Den maatte benyttes. 

Den 19. Juni 1888 fremsatte jeg paa et Bestyrelsesmøde i 
Fagforeningen et Forslag om at indkalde til et Delegeretmøde 
umiddelbart efter Kongressen, for om muligt at faa dannet en 
Centralisation af Smede- og Maskinarbejder-Organisationer 
over hele Landet. — Forslaget vedtoges enstemmig, og den 

20. August 1888 afholdtes da dette Delegeretmøde, hvorpaa 
Forbundet blev dannet. 

Til Stede paa Delegeretmødet var Repræsentanter for de to 
Foreninger i København, Smede og Maskinarbejdernes For- 
bund og Kleinsmede-Foreningen, der var dannet i 1887. — 
Endvidere Repræsentanter for Foreningerne i Helsingør, Aal- 
borg, Aarhus og Randers. 

Paa Dagsordenen stod: Sammenslutning af de alt be- 
staaende Fagforeninger i Smede- og Maskinarbejder-Faget, 
til et saavidt muligt hele Landet omfattende Forbund, Opret- 
telsen af et Agitationsfond, Udgivelse af et Fagblad og Op- 
rettelsen af en Rejse- og Understøttelseskasse. 

Man besluttede at sammenslutte de bestaaende Foreninger 
til ,Dansk Smede og Maskinarbejder Forbund", og de første 
Love, der var udarbejdede af Bestyrelsen for den københavn- 
ske Fagforening, vedtoges. 

Endvidere oprettedes et Administrations- og Agitationsfond, 
der fremkom ved, at Afdelingerne indbetalte 10 Øre pr. Med- 
lem i Indskud, og 10 Øre pr. Medlem i maanedlig Kontin- 
gent. 

Endelig vedtoges at udgive Fagbladet, 'som hverken hvad 
Format eller Udstyrelse angaar har undergaaet nogen For- 
andring i de 25 Aar, og som saaledes holder Jubilæum sam- 
men med Forbundet. 

Dannelsen af en Rejse- og Understøttelseskasse udsattes 
derimod, , indtil Forbundet havde vist sig levedygtigt" som 
det hed. 

Som man ser, alt meget beskedent. I et lille afsides Væ- 
relse i Rømersgades Forsamlingsbygning samledes en halv 
Snes Repræsentanter for de 6 bestaaende Foreninger i Faget, 

”" som tilsammen udgjorde ca. 700—800 Medlemmer, og ved- 
tog Sammenslutning i et Forbund, hvis beskedne Tilværelse 
var baseret paa et maanedligt Kontingent af 10 Øre pr. Med- 
lem, for hvilket Bidrag Medlemmerne oven i Købet skulde 
have Fagbladet gratis. | 

Ja, under saa beskedne Forhold blev ,,Smedeforbundet" 
til for 25 Aar siden. 


MINDER FRA FORBUNDETS BARNDOM 


AF F. HUROP 


I)" var en Vinteraften i Begyndelsen af Firserne, jeg ha- 
stede saa hurtig, Benene og det glatte Føre tillod mig, 
mod Arbejdernes gamle Borg i Rømersgade. 

Der skulde netop den Aften være Møde for Smede og 


HUROP 


Forretningsfører fra Juli 1890 
til 1. April 1892 


; Maskinarbejderne i Stuen 


over Gaarden. 
Jeg havde været lidt 


| længe om Aftensmaden, 
| »Social-Demokraten" og 
| Paaklædningen. Det var 


Aarsagen til Hastværket, 


| for som jeg tænkte ,, Kom- 


mer Du for sent, vil Du 


| komme til at staa op in- 


denfor Døren i det stu- 


| vende fulde Lokale". 


Efter Dagens Slid følte 
jeg en naturlig Trang til 


| at sidde ned og nyde det 


aandelige Maaltid, der 
ventede mig. 

Jeg blev dobbelt skuf- 
fet, først fordi der var 

rigelig Plads for de 12—15 Mennesker, der var mødt op, og 
dernæst fordi det gik op for mig, at Resten af ,,Vulkans Søn- 
ner" syntes at være helt uvidende om, at der eksisterede en 
Fagforening netop for dem. De lod, som jeg, Tiden gaa ube- 
. nyttet hen. | 

Men de, der var mødt, var ivrige nok. 

Jeg traf den Aften for første Gang Valdemar Olsen, Hor- 
sens-Petersen, Brock, Hvistendahl, Adam Petersen, N. P. 
Nielsen og nogle faa Andre af den første gamle Garde fra 
Fagforeningens andet historiske Afsnit. 

jeg tilligemed nogle faa andre sendrægtige meldte os ind, 
og Diskussionen begyndte. Den drejede sig ikke saa meget 
om Arbejdsgiverne, som om Arbejderne. Disse syntes nemlig 
besjælede af alt andet end af ,Aanden fra 48". Det var ikke 
det truende ,,Fortvivlelsens Selvhjælp"s Ultimatum. 

Fortvivlelsen var der — men Selvhjælpen — det var den, 
der manglede. 

»Hva' ka” de” nytte!" var det evige uforanderlige Feltraab, 
der aldrig blev varieret. 

Men vi, der samledes, var rede til at tefandee Feltraabet, 
selv om vi ikke var rede til at drage i Felten. 

Vi begyndte at lægge Planer for et Felttog. 

Det var Begyndelsen, og det var faa af os, som svigtede 
Møderne fremtidig. 

Vor Slagplan var foreløbig ikke rettet mod Mestrene, men 
mere mod Svendene, særlig fordi vor hele Beholdning i Sølv 
magelig kunde rummes i en Kaffekop. 

Det var Svendene, vi var efter. En Anmodning til en 
Smedesvend, den Gang, om at træde ind i Organisationen, 
maatte fremsættes højtideligt, varsomt og i Form af en An- 
søgning. 

Mange troede at bevise Fagforeningen baade en Ære og 
en Tjeneste ved at træde ind i Rækkerne. 

Først senere forstod man, at Æren tilkom Organisationen, 
og det ,ærefulde" burde ombyttes med Ordet , Pligt". 

Imidlertid havde vi besluttet et Massemøde i Rømersgade 
22, Festsalen. 

Opraabet om at møde var udstedt i Form af et lille Flyve- 
skrift, med en Redegørelse af, ,,Hvad vi ville", og ,,Hvor- 
for vi ville noget". Det hele meget forsigtigt affattet og spæk- 
ket med lidt Statistik over, hvad vi havde og hvad vi burde 
have, samt at Mestrene ogsaa var vel tjente med ordnede 
Lønforhold o. s. v. Kort sagt, vi blæste forsigtigt Signal til 
Samling. 

Jeg blev valgt til at indlede Debatten, men fik i sidste Øje- 
blik Lampefeber. Efterhaanden som Smedene troppede op i 
Salen, steg min Vaande, og jeg havde en Fornemmelse, der 
nærmest kan lignes ved Uorden i Maven. 

jeg forsøgte at faa Valdemar Olsen, Horsens-Petersen, 
Brock, N. P. Nielsen, i det hele taget en af vore Taleére til at 
foretage det første oratoriske Angreb. 

Men Nej! De led alle af den samme Beklemmelse som 
jeg. 

Alt andet end frejdig maatte jeg dog paa Tribunen. 

Men det gik, uden at køre istaa, og da først Sluserne var 
aabne, saa flød Veltalenheden fra alle dem, som før foretrak 
Tavsheden. 

Mødet var ikke fuldt Hus, men der var adskillige Hundre- 
der. Det bedste var dog de mange Indmeldelser, saa at Hor- 
sens-Petersen svedte af Anstrengelse over at føre dem til 
Protokols. 

»Godt begyndt — er halvt fuldendt", siger man. Men selv 

om det ikke passede bogstaveligt, saa var Mødet dog epoke- 
gørende. 

Efter den Tid gik det Slag i Slag med Møder, Indmeldelser, 
Henvendelser, Forhandlinger, Fagtidende o.s. v., 0.s. v. 

Vi havde mange Jern i Ilden, og mere end ,,en Ende blev 
brændt af". ; 

Vi levede en Slags syndikalistisk Tilværelse, en Guerilla- 
Krig. Smaa raske Strejker om alt muligt mellem Himmel og 
Jord, saaledes en lille Strejke hos Eickhoff, der drejede sig 
"om, »hvorvidt en Kollega var eller burde være Kæreste med 
en anden Kollegas Hustru". 

Den Anklagede blev pure frifunden og Strejken kasseret. 

Naaede vi en Overenskomst den ene Dag, blev den under- 
tiden brudt den næste, enten af Arbejdsgiveren eller af Ar- 
bejderne. 

Misfornøjet med et eller andet smed man Værktøjet og gik 
til Fagforeningen, der for Resten paa det Tidspunkt havde søgt 
Navneforandring og kaldte sig Forbund. Man strejkede først 
og meldte sig ind i Forbundet senere. 

Men et var naaet, og det var, at man betragtede Forbundet 
som en god ,Sagfører", selv om de tabte ,,Sager" just ikke 
vidnede om nogen synderlig Indflydelse paa Retten — til at 
leve. Der var Uro og Røre nok. Men Galskaben kom, som 
sædvanlig ogsaa før Systemet. 

Systemet kom dog, men i et mere trægt Tempo, end vi 
ønskede. 

Vi havde Agitatorer paa alle større Værksteder, vi havde 
»Søndag Formiddags Forbundsmissionærer". Vi sendte Re- 
præsentanter, undertiden i Flok og Følge, til Aarhus, Hel- 
singør og Malmø for at faa Organisation og for at faa For- 
bundsfæller. 

re 

Vi var klar over, at store Resultater fordrede store Orga- 
nisationer, og vi gik paa mod dette Maal med fuld Kraft, og 
kævledes blot indbyrdes, mens vi trak Vejret, for et nyt Tag. 

Sjælden var en Periode mere fri for indbyrdes Kævl end 
den Gang, fordi vi alle var optaget af Tanken om Udvidelse. 

I vor Fagtidende skrev Cand. mag. N. Neergaard (den 
senere Minister) om den engelske AÅrbejderorganisation og 
cand. polyt. Petersen om Metallurgi. 

I det senere saligt hensovede Dagblad skrev Modstanderne 
om det ,,almægtige Forbund" (det var os, der mentes), skønt 
det med Almagten var ,,saa som saa". 

Vi underhandlede med Mestre og med Mesterforeningen 
og nu og da med en Fabrikant. 

Vi fik nu flere Overenskomster, og en enkelt af disse gjaldt 
endog hele Beslagsmedefaget. 

Vi lod høre fra os næsten hver eneste Dag i ,,Social-Demo- 
kraten", | 

Vi voksede Dag for Dag, og Væksten affødte Fabrikant- 
foreningen i jernindustrien. 

Saa kom Lock-outen 1885. Det var den første store Kamp, 
og den delte Danmark i to Lejre. Den ene for og den anden 
mod os. 

Modstandernes Opfattelse kan sammentrænges i Villars 
Lunns Udtalelse ved et Vælgermøde i Holbæk. Den lød saa- 
ledes: ,,Med de røveriske Socialister i København mener jeg 
de strejkende Smede og Maskinarbejdere i København.” 

»Røveriet" bestod i Forlangendet om 27 Øre pr. Time som 
Minimalløn. 

Den Slags ,,Røverier" begik dog Modstanderne daglig, blot 
i langt større Stil. De vilde beholde Eneretten, det var alt. 

Forskellen var blot, at Overklassen trak en Linie gennem 

Samfundet. Paa den ene Side af Linien var Røveri fra 27 
Øre og ubegrænset opefter en umaadelig stor fortjenstfuld 
Gerning, der endog kunde ende med Titel af ,,Raad", ja mu- 
ligt i Gehejme-Etatsraad. Den kunde naturligvis ikke faas 
for 27 Øre i Timen, men muligvis for 27 Kroner, dog helst 
mere. 

Paa den anden Side af Linien var Fordringen om 27 Øre 
pr. Time det mest deciderede Røveri, Socialisme, Anarkisme, 
Revolution, Lovløshed, Vold, Krænkelse af Friheden, og blot 
Guderne kan erindre alle de blodige Spøgelser, som de spag- 
færdige 27 Øre fremtryllede i den desperate reaktionære 
Lejr. 

Men, som sagt, Lock-outen kom. Vi havde omkring 3000 
— tre Tusinde — Kroner i Kassen og 1300 Mand paa Gaden. 

Men der var ingen Graad i Geledderne af den Grund. 

Vi organiserede Hovedkvarteret i.Rømersgade for det prak- 
tiske Arbejde. Det aandelige Hovedkvarter var i Brolægger- 
stræde 11 under Ledelse af Wiinblad og Knudsen. Et eklatant 
Bevis for Nødvendigheden af en stærk Arbejderpresse var 
netop den Tids Kamp. Ubarmhjertigt hamrede .,,Social-Demo- 
kraten" løs paa Modstandernes mosbegroede Teorier og for- 
stod samtidig med stor Snildhed at bringe alle Modstanderne 
af Estrup over paa vor Side. 

Uden ,,Social-Demokraten" havde Kampen været aldeles 
haabløs, den vilde ikke varet 18 Timer, langt mindre 18 
Uger. 

Men i Rømersgade sad vi heller ikke med Hænderne i Skø- 
det. 

Vi skrev, og vi telegraferede. Budskaber fløj til Paris, 
London, Omaha, Chicago, San Francisco, New Zealand, 
Berlin, Wien, Hamborg, Stockholm, Kristiania, kort sagt til 

alle Byer i og udenfor Danmarks Grænser, til alle Forenin- 
ger af Borgere, Bønder og Arbejdere, naar blot vi troede, de 
havde en Gnist af Interesse for os og vor Sag. 

Vi sendte Agitatorer til Stockholm, Gøteborg, Malmø, Ham- 
borg og Kiel. 

Vi oprettede Vagtstationer, ,,Detectiv-Bureau", Kontrol- 
ler, havde smaa diplomatiske Korps, som gav Rapport om 
Stemningen hos Fabrikanterne. Vi havde Reportere blandt 
Mandskabet paa Skibene, der løb paa København. Vi sendte 
Skruebrækkerne, som Fabrikanterne importerede, tilbage, saa 
Fabrikanterne tilsidst lod Skruebrækkerne landsætte paa Ky- 
sten og pr. lukket Landauer ad Strandvejen og Kongevejen 
køre til Fabrikkerne, hvor der oprettedes ,,Hoteller", og hvor 
disse Datidens ,, Hædersmændf" interneredes. 

Virksomheden paa Hovedkvarteret i Rømersgade var ko- 
lossal. Ikke en af de 1300 var ledige. Alle havde en eller 
anden Funktion. Arbejdets Deling var fuldendt, og det var 
meget sjældent, at nogen negligerede sit Hverv. 

Vi havde som forud bemærket en rasende Højrepresse, 
der overdængede os med alt, der syntes den passende, for at 
ruinere os. 

Vi havde ogsaa Dynamit-Mænd, der jævnlig mødte hos Le- 
delsen med Forslag om Bomber og Planer om Angreb paa 
Politi 0. s. v. 

De blev dog øjeblikkelig anviste til at gemme Ideerne i deres 
egne smaa Hjerner. 

Kampen kostede 224,000 Kroner. Saa godt som alt fri- 
villige Bidrag fra øvrige Fagorganisationer i Ind- og Udland 
og fra vore Venner i Danmark og overalt i den civiliserede 
Verden, specielt fra Amerika. Vi korresponderede paa alle 

Sprog. Vi sendte Familier og Børn paa Landet og de unge 
Svende til Udlandet. 

Vore Sangere gav Koncerter i Provinserne, og der var ikke 
et Møde, som var perfekt, uden at ogsaa Smedenes Sag stod 
paa Dagsordenen. 

Vi holdt Møde hver eneste Dag, hvor Barometer-Standen 
drøftedes. 

Hver Gang en ny Anledning til Underhandling forelaa, 
blev Resultatet forelagt. 

Afstemningerne var altid hemmelige. Vi vaagede over, at 
intet personligt Tryk blev øvet paa den Enkeltes Opfattelse. 

Etatsraad Tietgen, Grosserer Lund og Redaktør Riegels 
søgte at mægle. Men alle Forsøg strandede paa de hemmelige 
politiske Kræfter, der stod bag og trak i Snorene. 

Vi gik ud af Kampen slemt medtagne, med nogle smaa For- 
dele og Foreningsretten bevaret. 

Grundprincippet, Minimallønnen, blev først naaet 14 Aar 
senere. 

Jeg arbejdede den Gang i en ,, Camp" i Cascade Bjergene 
ved Pacific Kysten, da en Dreng bragte mig et Telegram med 
Budskabet om Sejr. jeg satte Telegrammet i Glas og Ramme. 
Det blev Husets kæreste Billede. | 

Det brændte for Resten senere, sammen med alt andet, vi 
ejede. 

Det er ikke os Gamle, der har Æren af det nu store, stolte 
Forbund. | | 

Men det var os, der brød den haarde, golde Jord, hvor Sæ- 
den blev saaet. Det var os, der drænede og kultiverede Jor- 
den, hvor I Unge høster Udbyttet. 

Glem ikke det! 

Vi gjorde, hvad vi kunde, selv om det ikke var nok. Men 
lær af os, at det er Sammenhold, der bryder alle Skranker. 

Naar store Maal skal naas, saa fylk Eder om Fanen. Lad 
de smaa Spørgsmaal ligge til senere Tider. 

Selv om de sover hen i Forglemmelsens evige Søvn, er in- 
gen Skade sket. 

»Kundskab er Magt", det er sandt. Men Sammenhold og 
kæmpestærke Organisationer, det er den eneste Magt, Ver- 
den bøjer sig for. Derfor er Sammenholdet Midlet, Maalet 
og Vejen fremover. | 

Fæst Blikket paa det store Maal, og lad Drøvtyggerne nyde 
deres Maaltid i Ro; de var, er og bliver altid Halen i Udvik- 
lingen. 


ERINDRINGER FRA MIN FORMANDSTID 


AF H.P. HANSEN 


et var strenge Vilkaar, min Efterfølger som Vulkans 
Sønners Czar, vor gæve I. A. Hansen, stillede mig, da 

han en Dag tilskrev mig saaledes : 
»Jeg synes jo, jeg til vort Festskrift skulde have lidt fra 


hver af Jer. Hurop har 
jeg faaet et Bidrag fra, 
og nu skulde jeg jo ogsaa 
gerne have lidt fra Dig 
og Vald. Olsen; men I 
maa endelig ikke forstaa 
det saadan, at I hver for 
sig skal skrive Forbun- 
dets Historie, den Side af 


Sagen skal jeg nok selv | 


ordne, men jeg vilde jo 
gerne have en Buket Er- 
indringer fra Jeres Tid, 
bare saadan en, to, tre 
Oktavsider — —" 

Åltsaa, paa to, tre Ok- 
tavsider — —-! 

Jeg har ganske vist 
faaet Skyld for, at jeg 


H. P. HANSEN 


Forretningsfører fra 1. April 1892 
til 1. Oktober 1898 

kunde være kort (for Hovedet) og klar (i mine Udbrud), 
men det var i mine unge Dage, da jeg som Smedenes For- 
mand fo'r Landet rundt og berøvede de stakkels (!) Jern- 
fabrikanter Herredømmet i deres egne Værksteder, ligervis 
som vore Forfædre, de gamle Vikinger, røvede Gods fra 
Angelsachserne og Slaver fra Frankerne. Nu er jeg snart 
gammel (af Aar, men ikke af Sind), jeg er bleven mere om- 
stændelig, naar jeg skal forklare noget, og mere omgænge- 
lig —! Det tror jeg da. Beviset for det sidste, synes jeg, 
ligger i, at jeg ikke protesterede mod at skrive mine egne Er- 
indringer paa to, tre Oktavsider, men jeg tænkte rigtignok : 
Ja, nu skal jeg nok skrive, saa kan Du, min gode I. A., jo se, 
om Du tør slette — 

Det vilde være morsomt, om jeg turde begynde mine Erin- 
dringer med 1885, Aaret for den første Smede Lock-out, da 
jeg som en ung, sjællandsk Bondesmed fo'r rundt paa Egnen 
Roskilde—-Holbæk—Ringsted og indsamlede Penge og Brød 
til de Udelukkede. Jeg tror aldrig, jeg har følt saa mange 
gærende Kræfter i mig som i hin minderige Sommer; 
især husker jeg en Søndag Eftermiddag i Juli Maaned, da jeg 
paa Lejre Station afleverede et Læs Brød, jeg, for indsamlede 
Penge, havde købt i Assers Mølle. Da troede jeg, at Verden 
mindst maatte revne paa min Befaling; men den holdt. Og 
da jeg i Vinteren 85—86 arbejdede i København og saa de 
fra de københavnske Maskinfabrikker udsmidte Arbejdere 
vandre rundt som smaa Flokke forsultne, forjagede og for- 
skræmte Ulve, da forstod jeg de onde Magters Styrke uden 
at være klar over de Midler, der skulde til for aa hæmme den. 

Sagnet fortæller, at da Kong Skjold kom sejlende til Dan- 
mark, sendt af Odin, var Landet i en saadan Nødstilstand, at 
»de Gode græd og de Onde lo", og Verset slutter saaledes : 

»Hvor ingen hegner, kun Torne gro." Jeg forstod, at der 
ogsaa nu maatte plantes et Hegn, indenfor hvilket de For- 
sultne og Forjagede kunde søge Ly mod Kapitalismens 
ubarmhjertigt piskende Storme, og at Hegnet skulde plantes 
af Stiklinger fra Solidaritetens og det gode Kammeratskabs 
stride og tornede Rødtjørnetræ. Men der gik nogle Aar, før 
jeg kom rigtig i Gang med Arbejdet. Der var mange Vanske- 
ligheder at overvinde, først den, at jeg var ung og fra Landet, 
jeg maatte akklimatiseres og anerkendes, og navnlig det sidste 
holdt haardt. Her maa jeg med Tak mindes vor gamle Kollega 
»Horsens-Petersen”", en af Veteranerne indenfor Smedene, 
da han ved en bestemt Lejlighed slog fast, at jeg var gammel 
nok til at blive hørt, saa hjalp det, fra da af var Banen fri, 
og den 12. Marts 1891 findes mit Navn for første Gang i 
Hovedbestyrelsens Forhandlingsprotokol, idet Kassereren 
for Grovsmedenes Fagforening, H. P. Hansen, foreslaas til 
Sekretær paa den tilstundende Kongres i Odense. Det er 
siden sagt mig, at Hurop lejlighedsvis paa den Kongres, over- 
for et Par af mine Venner, udpegede mig som en af Frem- 
tidens Mænd indenfor Smedenes Organisation. 

Skønt det er meget imod mine Ønsker, kan det ikke und- 
gaas, at jeg her og fremdeles kommer til at skrive en Del om 
mig selv; det er jo en Buket af ,,;mine Erindringer", I. A. 
Hansen har forlangt, jeg skal levere til Festskriftet, og man 
kan ikke binde Kranse uden Traad. I Dansk Smede og Ma- 
skinarbejder Forbunds Æreskrans gør jeg en Omgang Tje- 
neste som Bindegarn, andre faar afgive Skøn over min Værdi 
pr. Nøgle, jeg selv har nok i Bevidstheden om, at de syv Aar, 
jeg tjente i den Gaard, hører ikke alene til de haardeste, men 
ogsaa til de rigeste i mit Liv. Jeg gik op i den Gerning, mine 
Kammerater havde betroet mig, saaledes at der intet eksiste- 

rede udenfor. Dette beder jeg om maa blive taget i Betragt- 
ning som Undskyldning for min ofte hensynsløse Fremfærd 
mod Kammerater, der mente mig det godt, og som mente det 
lige saa godt med deres Arbejde for Forbundet, som jeg med 
mit. 

Dertil kommer i denne Forbindelse, hvor jeg jo maa og 
skal skrive om mig selv, at jeg aldrig forhen spillede med 
Sordin paa Hjertestrengene, og den Dæmpethed, som Sor- 
dinen lægger over Strengene, har jeg heller ikke siden skat- 
tet. Jeg elsker fuldt Orkester i alle Ting, snart sagt baade i 
Godt og Ondt, men først og sidst: jeg hader Lunkenhed og 
Angsten for at vise sig selv, saadan som man er. 

Efter denne, det indrømmer jeg, noget vel lange Indledning 
kommer jeg saa til mine Erindringer fra min Formandstid. 

Naar jeg nu mindes det Blik, min Hustru sendte mig, da 
jeg, før jeg den 14. Marts 1892 gik til Hovedbestyrelsesmøde, 
sagde: Naar jeg kommer hjem, er jeg Formand for For- 
bundet! kommer jeg til at tænke paa — Sven Dufva. Der 
staar i Runebergs Sang: 

»Sergenten maalte ham dog kun med haanligt Blik, idet 
han brummede: ,, Du, Du Soldat" !" 

Min Kone ansaa mig for lige saa lidt skikket til at være 
Formand, som gamle Dufva ansaa sin Søn for umulig som 
Soldat. Og de tog dog begge fejl, heldigvis. Ligesom Svens 
Kræfter først udfoldede sig i Kampen for Finland, saaledes 
gjorde Arbejdet for mine Standsfæller mig til det, jeg siden 
blev. Derfor staar jeg til mine Dages Ende i Taknemmelig- 
hedsgæld til mine Kammerater, Danmarks Smede. For nu 
begynder der et Arbejde, der tog hver en Gnist af Evner i 
mig i Brug. Og der var nok at tage fat paa; først skulde der 
skaffes Penge, Penge og atter Penge. I Hillerød strejkede 

nogle og tyve Mand hos Fabrikant P. Nielsen, Værkstedet 
var fuldt af det værste Ros af Skruebrækkere, men Chr. Ras- 
mussen, Helsingør, og jeg gik modig paa dem, Søndag den 3. 
April holdt vi Møde i Hillerød, hele Banden var mødt, det 
blev et livligt Møde, men noget Resultat fik vi ikke ud af 
det. | 

En af mine første Regeringshandlinger bestod forøvrigt i at 
smide Odense-Afdelingen: ud af Forbundet. De vilde ikke 
betale deres Strejkegæld, de Gavtyve, og jeg vilde have Or- 
den i Sagerne; i nogle Aar derefter var Odensianerne og jeg 
ikke gode Venner. Jeg erindrer, at jeg gennem Sommeren 
1892 førte en Kamp indenfor Hovedbestyrelsen for at faa 
iværksat en Agitationsrejse over hele Landet; jeg havde jo 
Tid dertil, i Juli Maaned var jeg nemlig bleven afskediget fra 
Statsbaneværkstedet i København; paa det Tidspunkt var der 
kun tre (3) organiserede Smede derinde, nemlig: Poulsen, 
Soye og mig (jeg regner jo ikke ,,73 Foreningen"s konser- 
vative Stab mellem de organiserede Smede), men Hoved- 
bestyrelsen holdt godt fast paa Laaget af den tomme Penge- 
kasse. | 

I Begyndelsen af November har jeg imidlertid faaet Aar- 
hus Afdeling til at anmode Hovedbestyrelsen om, at faa en 
Agitationsrejse i Stand til de jydske Byer, mod at Afdelin- 
gerne i Jylland betaler Halvdelen af Udgifterne. Hovedbesty- 
relsen svarer, at dersom Afdelingerne kan stille Sikkerhed 
for Halvdelen af Udgifterne, og Hovedbestyrelsen kan skaffe 
en , præsentabel" Mand til at foretage Rejsen, skal de jydske. 
Afdelingers Ønske blive efterkommet. Dette med en præ- 
sentabel Mand kan jeg ikke lade være at dvæle et Øjeblik 
ved. Den 14. Marts havde Hovedbestyrelsen enstemmig valgt 
mig til Formand, og den havde sikkert heller ikke senere for- 

trudt Valget; men jeg havde gaaet arbejdsløs fra midt i Juli 
og var endnu i November uden Arbejde, jeg havde Kone og 
Barn at forsørge, vi, min Kone og jeg, havde to Aar forinden 
giftet os paa ingen Ting, og jeg var, Sandheden i Ære, mildest 
talt ikke præsentabel — i det eneste Sæt Tøj, jeg ejede. Hvor- 
dan jeg kom over den Side af Sagen, har jeg forlængst glemt. 
Hvad jeg derimod ikke har glemt, er et Par Episoder fra Tu- 
ren. Den skulde jo gøres for meget smaa Penge; nu indtraf 
det Uheld, at jeg i Korsør blev standset et Par Dage af Isen 
i Store-Bælt. Korsør var overfyldt af Rejsende, og vi blev 
Alle flaaede efter Noder af Hotelværter og Gæstgivere der i 
Byen. Det var en slem Streg i mit Udgiftsbudget, altsaa nu 
maatte der spares. 

I Vejle indtog jeg min Middagsmad i en Port, Middagen 
bestod af et 4 Øres Franskbrød og for 2 Øre Puddersukker. 
Brødet og Sukkeret var købt hos en Bager ved den ene Side 
af Porten og hos en Urtekræmmer ved den anden Side, og 
derpaa havde jeg skjult mig, mens ,,Middagen" fortæredes, 
men da Tarmene var fyldte, var jeg paany den, i alt Fald i 
egen Tro, uovervindelige Agitator, parat til at forkynde Sme- 
dene Sammenholdets Evangelium. 

I Nykøbing paa Morsø havde vi en lille, tapper Afdeling 
paa 8 Mand, Fischer var Formand, af andre af de otte husker 
jeg endnu: Svendsen, Hans Andersen og Chr. Jensen. Min 
Ankomst skulde jo fejres, og den blev fejret — i et saadant 
. Utal af Boller Punch, at det var med en dundrende Hoved- 
pine, jeg den næste Morgen meget tidlig spadserede bag efter 
Isbaaden til Glyngøre. Noget Fremstød for Sagen var min 
Nærværelse i Nykøbing ved den Lejlighed næppe, men for 
mig selv havde det den Følge, at jeg aldrig mere, der eller 
andet Steds, tillod Kollegerne at holde Punchefest mig til Ære, 

derfor fik jeg ogsaa Ord for at være ,,umulig i godt Sel- 
skab", 

De første Aar i 90erne var en drøj Tid, Medlemsantallet 
var ringe, Penge manglede vi altid, i 1893 maatte Hoved- 
bestyrelsen laane 100 Kr. for at kunne afholde Kongres, og 
for at faa disse 100 Kr. til Laans, maatte jeg gaa Tiggergang 
hos flere af de københavnske Afdelinger. Kedelsmedeforenin- 
gen holdt i Anledning af ,,dette Laanebegær", som en Taler 
udtrykte sig, Generalforsamling paa , Solitudevej", og jeg 
var til Stede. 

Resultatet blev efter flere Timers Debat, at Laanet ikke 
kunde bevilges. Saa fik vi det hos Klejnsmedene, der her, 
som ofte før, var Hovedbestyrelsens Trøst i Pengenøden. I 
April maatte vi endog laane 300 Kr. hos Afdelingen i Hel- 
singør for overhovedet at kunne udbetale den lovhjemlede 
Understøttelse til de Rejsende 

Smede og Maskinarbejdere, tænk hvilken Forskel paa for 
20 Aar siden og nu! Men vi masede paa den Gang, vi var 
ufortrødne, Troens og Begejstringens Ild brændte i vort Blod, 
der var — det være sagt uden noget Henblik paa Nutiden — 
ikke Tid til Surmuleri eller Kritik, man gik simpelthen ud 
fra, at alt var gjort i den bedste Hensigt. Arbejdet var drøjt 
og Resultaterne smaa, men vi var næsten glade alene for at 
være med til at bære de Ofre, Sagen krævede. 

Som Bevis paa med hvilken aarvaagen Anerkendelse Ho- 
vedbestyrelsen fulgte de særlig arbejdsomme og offervillige - 
Kammeraters Færd ude i Afdelingerne, synes jeg det for- 
tjener at anføres her, at den sendte Repræsentanter til Klejn- 
smed Mohrs Begravelse i Holbæk den 12. Maj 1894 og til 
Klejnsmed P. Petersens Begravelse i Odense, og saa længe 
jeg var Formand, besøgte jeg altid senere deres Enker, naar 

jeg kom til Byerne, og med Hovedbestyrelsens stiltiende Bil- 
ligelse faldt der hvergang en lille Understøttelse af til Bør- 
nene. Og det endskønt det var sløjt med Pengemidlerne, 
hele Sommeren 1894 — der var en særlig slem arbejdsløs 
Periode -— kørte vi med en Understøttelse af 50 Øre pr. Dag. 

Hvordan jeg erfarede, at jeg allerede da var en kendt Mand, 
kan jeg ikke lade være at meddele her. N. P. Nielsen og jeg 
var den 30. August 1894 i Slagelse for at bilægge en Kon- 
flikt hos Fabrikant Rasmussen. Jeg erindrer ikke, hvorledes 
vi ordnede den Konflikt, men det staar ganske tydeligt for 
mig, hvordan vi nær var kommen ind i en anden. Vi skulde 
bo paa et Gæstgiveri om Natten, og da vi sent paa Aftenen 
kom derhen, sad der et Selskab og spillede Kort — i de Tider 
spillede Arbejderne altid Kort i deres Fritid —, vi stod lidt 
og saa paa Spillet, og da der naturligvis, som altid hos Kort- 
spillere, udbrød Uenighed om, hvorvidt Makkeren havde 
brugt det rette Kort, appellerede en af Spillerne til N. P. 
Nielsen. Vor, nu afdøde, trofaste Ven Peter (,,Peter i Luf- 
ten") kunde undertiden give nogle rammende Svar, og det 
gjorde han da ogsaa. ved den Lejlighed. Peters Svar opfor- 
drede ikke just til at spørge paany, og da der atter blev Me- 
ningsforskel mellem Spillerne, indbødes jeg til at afgøre Træt- 
ten. Men min Kendelse blev saa unaadig optaget, at en af 
Spillerne harmfuld rejste sig og udbrød: ,Jeg troede ikke, 
Smedene lønnede H. P. Hansen for at rejse rundt og gøre 
Nar af Arbejderne!" 

Saa kunde Peter og jeg forstaa, det var paa Tide, vi gik i 
Seng. Tilfældet belærte mig om altid, hvor jeg færdedes, at 
være forsigtig i min Tale og i min Optræden, thi selv om jeg 
ingen kendte paa det Sted, hvor jeg opholdt mig, kunde der 
altid være Folk, som vidste, hvem jeg var. Den Tilrettevis- 

ning, jeg modtog i Slagelse ved den ovenfor omtalte Lejlig- 
hed, har jeg aldrig glemt og altid siden haft megen Gavn af. 

Fristelsen er stor; her tænker jeg paa den Fristelse, der for 
mig ligger i at fremdrage Episoder fra den store og med saa 
rige Resultater foretagne Agitationsrejse, som jeg i Vinteren 
94—95 foretog over hele Landet, og i hvilken jeg holdt Mø- 
der i 44 Byer, men Pladsen tillader det ikke; vi nærmer os 
jo nu Sommeren 95, der bragte Lock-outen i Aarhus, og den 
bliver vel nok behandlet i et andet Afsnit af Andre. Fra 
den Sommer i Aarhus mindes jeg endnu med Henrykkelse 
mange gode Kammerater, megen Begejstring over den vaag- 
nende Klassefølelse hos Smede og Maskinarbejderne der, 
men jeg mindes ogsaa, hvorledes Lederne af Arbejderpartiet 
i Aarhus aldeles ikke satte Pris paa, at Forretningsudvalget 
for ,,De samvirkende Fagforeninger" i København vilde | 
blande sig i Afgørelserne. Naa, ,Schwamm dariiber", nu er det 
jo overstaaet. Der var ellers mange Kapitler at skrive om 
den Kamp. Blandt de mange, ogsaa muntre, Tildragelser fra 
Lock-outen i Aarhus er der en, jeg vil redde fra Forglem- 
melsen, fordi den i sin naive Komik er saa betegnende for 
den Maalestok, et lille Faatal af Arbejderne anlagde for deres 
Værdi. En ung Smed, hjemmehørende i Landsbyen Øhm 
paa Sjælland, protesterede ved et Møde mod en tilstundende 
Fredsslutning, der ikke gav ham nok i Timeløn, med den 
Bemærkning, ,at han kunde vel lige saa godt fortjene 25 Øre 
i Timen som Konerne hos Otto Mønsted" ! Betragtningen var 
naturligvis rigtig nok, men den vakte vild Jubel i Forsamlin- 
gen og foranledigede, at han senere ofte maatte ,,holde Lyset", 
naar Kammeraterne var i godt Humør. | 

Jeg husker ikke nu mere Aarstallet, da vi stiftede Afdelin- 
gen i Lemvig, men jeg husker den første Strejke der, den be- 

gyndte i Juli Maaned 1896 og skal ogsaa med i ,,mine Erin- 
dringer", Der var nemlig i sin Tid en Maskinfabrik (Simon- 
sen & Christensen) i Lemvig, som beskæftigede ca. en Snes 
Mand. Smedene havde flere Gange anmodet Simonsen om 
nogle mindre Forandringer i deres Løn og Arbejdsforhold, 
og han havde holdt dem hen med Snak. Tilsidst tabte de 
Taalmodigheden og meddelte ham, at da de ikke kunde blive 
enige med ham, saa maatte de sende Bud efter H. P. Hansen. 
Simonsen svarede, at ,han (jeg) skulde være velkommen". 
Den gode Simonsen, som nu har en Fabrik i Holstebro, glæ- 
dede sig aabenbart meget til mit Komme. Han fortalte i Byen, 
at naar jeg nu kom, skulde han tage vel imod mig, byde mig 
ned paa Hotellet og give en Bajer. Naar jeg havde drukket 
den, vilde han høfligt lette paa Hatten og sige, at saa havde 
vi ikke mere at forhandle om. Uheldigvis for Hr. Simonsen 
havde han ikke kunnet lade være at omtale sit snedige Paa- 
fund og paa Forhaand at glæde sig selv og andre dermed, og 
derved var det kommet Arbejderne for Øre. Altsaa: jeg 
kom til Lemvig, og alt forløb — til at begynde med — ganske 
efter det af Hr. Simonsen lagte Program. Vi drak en Bajer 
sammen, og Hr. Simonsen. bød i hjertelige Ord Farvel og 
Lykke paa Rejsen. Og saa rejste jeg, men ikke længere end 
fra Hotellet og op til Maskinfabriken foran Banegaarden. 
Det var omtrent midt paa Eftermiddagen, og da Hr. Simon- 
sen ca. /, Time efter kom op til sin Fabrik, var der døds- 
stille i Værkstederne, hans Arbejdere stod ude paa Lande- 
vejen i Flok om mig. Vi havde holdt Generalforsamling og 
erklæret Strejke paa ,,Lemvig Jernstøberi og Maskinfabrik". 
Et godt halvt Aar efter var Fabrikken fallit og Simonsen rejst 
fra det hele. Der blev aldrig mere Maskinfabrik i Lemvig 

indtil denne Dag. Hr. Simonsen havde været altfor høflig og 
altfor snedig. 

Aarene 1896—97—98 var meget gunstige Arbejdsaar for 
vort Fag, og Lock-outen i 97 gjorde kun en kort Afbrydelse 
heri. Uge efter Uge fremviser vore Forhandlingsprotokoller 
en næsten daglig fortsat Række af Hovedbestyrelsesmøder, 
i hvilke Tilladelser gaves til at fremsætte Krav til Arbejds- 
køberne. Vort Medlemsantal mere end fordobledes, og vore 
Kasser svulmede af Penge, nu kom Lønnen for de forud- 
gaaende Aars trælsomme og taalmodige Stræb. Men Slidet 
i disse Aar var for mig saa legemligt ødelæggende, at jeg næ- 
sten ingen Enkeltheder erindrer. Min Hjerne arbejdede un- 
der et saadant Højtryk af Anspændelse, at jeg knap var til 
at være ved Siden af. Jeg havde i Sommeren 98 en Følelse 
af, at dersom alle mine gode Venner og trofaste Arbejdsfæller 
i Hovedbestyrelsen, dem, som jeg gennem en Række af Aar 
havde delt Ondt og Godt med, en Aftenstund rejste sig fra 
det grønne AÅrbejdsbord og som med een Mund sagde: 

Nu skal vi sige Dig noget, H. P. Vi holder meget af Dig, 
og vi anerkender Din Iver og Din heldige Haand til at lægge 
Planer og føre dem igennem, men Du maa opføre Dig, saa 
vi kan være i Stue sammen med Dig — saa vilde de have Ret. 

Derfor besluttede jeg at gaa min Vej, før andre sagde til 
mig, at det var det bedste, jeg kunde gøre. Den Beslutning, 
jeg da tog, har jeg aldrig fortrudt, og Forbundet har med 
I. A. Hansen som min Afløser ingen Grund haft dertil. 

Idet jeg hermed slutter mine stærkt sammentrængte Erin- 
dringer fra min Formandstid, benytter jeg Lejligheden til at 
sige de Kammerater, baade i og udenfor Hovedbestyrelsen, 
som ikke blot bar Dagens Byrder sammen med mig, men som 

ogsaa bar over med mig, naar jeg behandlede dem ubarm- 
hjertigt, hensynsløst, trods deres baade gode Evner og gode 


Vilje til at forstaa mig og til at følge mig, en hjertelig Tak for 
godt Kammeratskab. 


IV. DEL 


DANSK SMEDE OG MASKINARBEJDER FORBUNDS 
TILBLIVELSE OG HISTORIE 
GENNEM 25 AAR 


DE 20. August 1888 samledes nogle faa Repræsentanter 

for de da bestaaende 2 københavnske Smedeforeninger 
og 4 Provinsforeninger bestaaende af Smede og Maskinarbej- 
dere til et Møde i Arbejderpartiets Forsamlingsbygning, Rø- 
mersgade 22, København. Smede- og Maskinarbejderforbun- 
dets Festskrift af 1898 indeholder herom, Pag. 46, følgende, 
som man tør gaa ud fra er historisk korrekt : 


»! Eftersommeren 1888 afholdtes i København en 
skandinavisk Fagforeningskongres. Ved Indbydelsen til 
denne Kongres var der al Udsigt til, at den vilde faa en 
meget stor Tilslutning. Dette bragte VALD. OLSEN paa 
den Tanke at benytte Lejligheden til at danne et Smede 
og Maskinarbejder Forbund for hele Landet. Han frem- 
satte sin Tanke i et Bestyrelsesmøde den 19. Juni, og den 
vandt straks Tilslutning. Forbundet indbød til et Møde 
for Delegerede fra alle Fagforeninger i Smede- og Ma- 
skinfaget Landet over, og dette Delegeretmøde, der af- 
holdtes den 20. August 1888, førte til Dannelsen af Dansk 
Smede og Maskinarbejderforbund o. s. v." 


Protokollen fra det heromhandlede Møde, hvor Forbundet 
stiftedes, har følgende Ordlyd : | 

»Delegeretmøde for Smede og Maskinarbejdere 


. den 20. August 1888. 


Det første Delegeretmøde for Smede og Maskinarbejdere i Dan- 
mark afholdtes Mandag den 20. August 1888 i Rømersgade 22, 2. 
Sal (København). 


Følgende Foreninger var repræsenterede : 


Smede og Maskinarb. Forbund, København, ved VALD. OLSEN, F. 
HuroP og N. P. NIELSEN, 
Klejnsmedesvendeforeningen, København, ved Sorus OLSEN, 

Smede og Maskinarb. Fagforening i Helsingør ved F. WEBER, 

Smede og Maskinarb. Fagforening i Aalborg ved HARALD PE- 
TERSEN, i 

Smede og Maskinarb. Fagforening i Randers ved CHARLES MØL- 
LER, 

Smede og Maskinarb. Fagforening i Aarhus ved ELias PETERSEN, 


Dagsordenen var fastsat saaledes: 


1. Fastsættelse af Forretningsordenen. 

2. Sammenslutning af alle Smede og Maskinarbejderforeninger i 
Danmark. 

3. Oprettelse af et Agitationsfond. 

Oprettelse af et Fagblad. 

5. Oprettelse af en Rejseunderstøttelseskasse. 


og 


Mødet aabnedes af Formanden for Smede og Maskinarb. For- 
bund, VALD, OLSEN, som bød Velkommen, med Ønsket om, at 
Mødets Beslutninger maatte bidrage til et fremtidigt frugtbart Sam- 

. arbejde mellem Smede og Maskinarbejder Foreningerne i Dan- 
mark. 


ad 1. 


Det vedtoges at vælge en Dirigent til at lede Forhandlingerne 
og en Sekretær til at skrive Forhandlingsprotokollen, samt at alle 
Forslag og Ændringer indgives skriftlig. 

Til Dirigent valgtes N. P, NIELSEN, København, og til Sekretær 
valgtes ELIas PETERSEN, Aarhus. 


Sophus Olsen. Vald. Olsen. Gustav Olsen. 
Jul. Christensen. N. P. Nielsen. 


FORBUNDETS FØRSTE HOVEDBESTYRELSE. 

ad 2. 


Efter en kort Diskussion vedtoges følgende Resolution enstem- 
mig: 
Delegeretmødet vedtager at anbefale Oprettelsen af et Smede 


og Maskinarbejder Forbund af de alt bestaaende Smede og Ma- 
skinarbejder Foreninger i Danmark. 


Der forelaa et Udkast til Love, der med nogle Ændringer ved- 
toges. 
Endvidere vedtoges følgende Bestemmelser : 


1) Hovedbestyrelsen vælges første Gang af de københavnske Fag- 
foreningers Generalforsamlinger, og 

2) Forretningsførerens Løn fastsættes foreløbig af Hovedbesty- 
relsen. 


ad 3. 
Efter en Del Diskussion vedtoges følgende Resolution : 


Ved en Forenings Indtræden i Forbundet betales straks til 
Forbundets Kasse 10 Øre pr. Medlem. 


ad 4. 


Alle var enige om det heldige i at faa oprettet et Fagblad; føl- 
gende Resolution vedtoges: 


Delegeretmødet beslutter, at der skal udgives et Fagblad, 
saasnart Forbundet tæller ialt 800 Medlemmer. 


ad 5. 
Følgende Resolution vedtoges: 


Delegeretmødet beslutter at udsætte Spørgsmaalet om en 
Rejseunderstøttelseskasse foreløbig. 


Efter at der var udtalt Ønske om, at de tagne Beslutninger 
maatte blive til Gavn for Smedene og Maskinarbejderne i Dan- 
mark, hævedes Mødet. " 


Dermed var altsaa Oprettelsen af Dansk Smede og Ma- 
skinarbejder Forbund besluttet, og det var overladt til de kø- 

benhavnske Generalforsamlinger at vælge den første Hoved- 
bestyrelse. Dette skete ret hurtigt, hvorefter det første Møde 
i Ledelsen afholdtes den 24. September samme Aar. Vi gen- 
giver, ligeledes efter Forhandlingsprotokollen, dette, som man 
vel kan kalde konstituerende Møde. Referatet har følgende 
Ordlyd : 


»Bestyrelsesmøde den 24. September. 


Mødte var: JUL. CHRISTENSEN, GUSTAV OLSEN, SoFuUsS OL- 
SEN og VALD. OLSEN. 
Udebleven med anmeldt Forfald: N. P. NIELSEN (syg). 


ad 1. Valdemar Olsen meddelte, at han havde modtaget Medde- 
lelse fra de forskellige Smede og Maskinarb. Foreninger, 
som var repræsenterede ved Delegeretmødet, om at de slut- 
tede dem til Forbundet, 

Det vedtoges at erklære Forbundet for endelig oprettet fra 

1. Oktober 1888, samt at tilstille Foreningerne Meddelelse 
herom snarest med Anmodning om Indbetaling af det i Lo- 
vene fastsatte foreløbige Kontingent. 

ad. 2. Forretningsførerens Løn fastsattes foreløbig til 10 Kr. 
maanedlig. 

ad 3. Til Forretningsfører valgtes VALDEMAR OLSEN. 

ad 4. Det vedtoges at paabegynde Udgivelsen af ,,Fagblad for 
Smede og Maskinarbejdere” snarest, eventuelt den 15. Ok- 
tober. 


Det var ingenlunde nogen stor Begyndelse. Naar man 
lagde samtlige 6 Afdelingers Medlemsantal sammen, blev det 
til godt og vel 1000 Medlemmer, og den første Tids Møder i 
Ledelsen prægedes da ogsaa i høj Grad af de smaa Forhold. 
Man ser, at der f. Eks. er fattet Beslutning om Anskaffelse 
af 1000 Konvolutter. Man skulde næsten tro, at det var Hen- 
sigten at sende hvert Medlem et Brev, men dette har nok efter 
Sigende ikke været Meningen. Derimod tænkte man naturlig- 
vis paa at udvide sig og skaffe Medlemmer, og noget af det 

første, man i saa Henseende tog sig for, var at danne en Fag- 
forening i Odense. 

Der oprettedes ogsaa den 25. November s. ÅA. en Afdeling 
i Odense. Denne gik imidlertid senere tildels itu ved Phønix- 
Strejken, og stod i alt Fald et Aars Tid udenfor Forbundet. 

Stemningen var naturligvis iblandt de ledende Mænd og 
dem, der hørte til Organisationen, fortrøstningsfuld i Anled- 
ning af det skete Fremstød i Organisationsarbejdet, og der 
havde paa Mødet den 20. August ikke hersket nogen som 
helst Meningsforskel om, hvad der i Princippet skulde ske. 
Herom indeholder det første Fagblad, som udgik i Oktober 
s. Å., følgende : 


…… … . Alle de Delegerede var enige om, at en Sammenslutning 
baade var nødvendig og tidssvarende, og dette Punkts Behandling 
var derfor det hurtigste at komme fra. Skønt de Delegerede til- 
dels ikke kendte hinanden, skønt de havde hver sin Virkekreds og 
som Følge deraf forskellige Anskuelser og Synspunkter, behøvedes 
der dog ikke mange Ord. Da Formanden for Smede og Maskin- 
arbejdernes Forbund havde anbefalet Forslaget herom, var man 
med det samme færdig med det. Det blev straks enstemmigt ved- 
taget. 

Hvorledes kan man forklare sig dette, at et saa vigtigt Spørgs- 
maal gaar igennem uden Diskussion ? 

Fordi at alle Fagforeninger i Smede- og Maskinfaget længe 
havde følt, at vi manglede en saadan Organisation, i Erkendelse af, 
at jo større Sammenslutning og Ensartethed, vi kunde opnaa, jo 
hurtigere kommer vi til Maalet. 

Hidtil har vi virket hver for sig, og hver Forening har da tumlet 
med sine smaa Opgaver, som de bedst har kunnet, i rigtig For- 
staaelse af, at de store ikke kunde magtes; nu virker vi som et 
samlet Hele, og herefter behøver vi ikke at lade de store Opgaver 
ligge; nu skal de nok komme frem. 

Og der er nok at tage fat i. 

Først maatte naturligvis Fagbladet komme. At have et Organ i 
en Organisation som vor, er det samme som at have Samkvem med 

hinanden; igennem det taler vi med hinanden, meddeler hinanden, 
hvad vi anser for rettest at foretage paa dette eller hint Tidspunkt, 
og gennem det oplyser vi vore Kolleger. 

Og Fagbladet kommer ikke for at forsvinde igen efter en stak- 
ket Stund, det er ingen Spekulationsblad; vor Redaktør behøver 
ikke som de fleste andre nyslaaede Redaktører, med bankende Hjerte 
at vente paa en Abonnent, hver Gang Døren til Kontoret bliver 
aabnet, nej, ethvert Medlem er Abonnent; saa snart en Smed bli- 
ver Medlem af Organisationen, er han med det samme med til at 
udgive Fagbladet. Og han vil da ogsaa gøre sit til at faa det ud- 
bredt: at faa flere Medlemmer ind i Organisationen. 

Den næste store Opgave, som Dansk Smede og Maskinarbejder 
Forbund vil paatage sig, er Agitationen for Oprettelse af Forenin- 
ger i de Byer, hvor saadanne endnu ikke findes, og det vil ikke 
vare længe, forinden der vil blive taget fat herpaa. Vil vi nu have 
Held med os paa dette Punkt? 

Enhver, der har fulgt med Arbejderbevægelsen i Danmark i de 
senere Aar, vil svare ja. ' 

Enhver vil vist have lagt Mærke til, at den ene Fagforening efter 
den anden er bleven oprettet derude i Provinserne; der er man 
nemlig ogsaa kommen i Tanker om, at der maa Fagforeninger til 
for at danne en Modvægt mod den frie Konkurrences Udskejelser, 
og det skulde dog være mærkeligt, hvis Smedene var sløjere til at 
varetage sine Interesser end andre Haandværkere. Det er de da hel- 
ler ikke, og vi er overbeviste om, at der kun behøves en Opfordring 
og lidt Støtte fra Hovedbestyrelsen, for at der kan dukke Fagfor- 
eninger op i Provinserne, rede til sammen med os at tage Kampen 
op mod vore Modstandere. | 

Hvad vi manglede før for at kunne danne Foreninger i Provin- 
serne, har vi nu: Et dansk Smede og Maskinarbejder Forbund 
med en Hovedbestyrelse og — et Fagblad. 

Vi giver Hovedbestyrelsen for Dansk Smede og Maskinarbejder 
Forbund vore bedste Ønsker med paa Vejen, og haaber, at vore 
Fagfæller overalt i Landet vil støtte den i sine Bestræbelser for at 
skaffe menneskeværdige Tilstande for Smedene og Maskinarbej- 
derne.” 


Som man ser, toges der ret kraftigt fat paa Tingene, og 
Fortrøstningen til, at det skulde lykkes at naa frem, var al- 

mindelig. Tiden var ogsaa forsaavidt inde, som Aaret 1888 
med Hensyn til Konjunkturer kan betegnes som et godt Aar 
med Pengerigelighed 0. s. v. Det forenede Dampskibssel- 
skab gav 12"/, pCt. Udbytte. Der var altsaa gode Fragtfor- 
hold, og dette vil atter sige, at der var godt med Arbejde paa 
de 2 Skibsbyggerier, som vi den Gang havde, Burmeister & 
Wains og Helsingørs. Dette skulde snart føre til Forsøg fra 
Årbejdernes Side paa at forbedre deres Kaar, hvilket atter 
igen medførte Konflikter. 

[øvrigt paavirkes Arbejdsforholdene dette Aar i ikke ringe 
Grad af den store Udstilling, som fandt Sted i København. 


Aaret 1889, som altsaa bliver det nydannede Forbunds 
første hele Arbejdsaar, er fortsat præget af ret gode Konjunk- 
turer. Forretningsverdenen opviser høje Kulpriser, Sukker- 
spekulation og høje Fedevarepriser og der er ganske godt 
at bestille i Faget. Medlemsantallet holder sig konstant uden 
nogen væsentlig Stigen. Tidlig paa Aaret opstaar der Nitter- 
strejke paa de 2 Værfter i København og Helsingør, og i 
den Anledning ser Hovedbestyrelsen sig nødsaget til at ind- 
rykke en Henvendelse i Fagbladet, hvori det hedder : 


»Til alle Medlemmer af 
Dansk Smede og Maskinarbejder Forbund. 


Foranlediget ved, at der i den sidste Tid er iværksat 2 Strejker, 
en af ,,Nitterne' paa Refshaleøen og en af ,,Nitterne" paa Hel- 
singør Skibsværft, uden at vedkommende lokale Forenings Besty- 
relse har været spurgt til Raads først, skal vi oplyse om, at dette 
i Følge Forbundets Vedtægter er ulovligt. $ 9 i ,,Love for Dansk 
Smede og Maskinarbejder Forbund" lyder saaledes: 

»Naar Arbejdsforholdene i en By,er af en saadan Beskaffen- 
hed, at en Arbejdsnedlæggelse findes nødvendig, skal den lo- 
kale Forenings Bestyrelse, forinden Arbejdsnedlæggelse finder 
Sted, hidkalde Forretningsføreren, som da straks maa komme 
til Stede med Bemyndigelse til i Samraad med den lokale For- 
ening at bestemme, om Arbejdsnedlæggelsen skal finde Sted.” 


Arbejdsnedlæggelser, der er iværksatte i Strid med denne $, kan 
som Regel ikke vente at faa Forbundets Godkendelse og Støtte. 
Vi anmoder tillige specielt de lokale Foreningers Bestyrelser om 
at vaage over, at disse Tilfælde ikke oftere gentager sig. 

I Haab om, at ethvert Medlem loyalt vil hjælpe til, at Forbun- 
dets Vedtægter i alle dets Bestemmelser overholdes paa det stren- 
geste, idet det kun derved vil være muligt at forskaffe vor Orga- 
nisation den fornødne Agtelse saavel indadtil som udadtil, teg- 
ner vi 

Med kollegial Hilsen 


Hovedbestyrelsen 
for 
Dansk Smede og Maskinarbejder Forbund.” 


De første Vanskeligheder, der opstod, var, som man vil be- 
mærke, ikke alene at finde deri, at Forbundet som Institution 
naturligvis i nogen Grad manglede Penge og Åutoritet, men 
den næste og mindst lige saa store Vanskelighed var den at 
faa Medlemmerne til at forstaa, at Organisation betyder Or- 
den i Tingene, og at man uden en maalbevidst og vel tilrette- 
lagt Optræden kun arbejder sine Modstandere Spillet i 
Hænde. Paa den anden Side krævedes der heller ikke saa 
meget af Forbundet og Fagforeningerne i det hele taget som 
nu, og i Virkeligheden skete der kun det, at Arbejderne tabte 
Slaget der, hvor de ikke forstod med den nødvendige Be- 
grænsning og Omtanke at støtte sig til de endnu meget svage 
Organisationer. 

Man var endnu ikke kommet dertil at kunne slutte egent- 
lige Overenskomster med Arbejdsgiverne. Arbejdsgiverne 

vægrede sig ofte ved at sætte deres Navn under paa de For- 
slag til Aftaler og Afgørelser, som Fagforeningerne fra Tid 
til anden fremlagde. Arbejdsgiverne betragtede det som yd- 
mygende for dem, og deres Udtalelser gik næsten altid ud 
paa: ,,De kan vel tro os paa vort Æresord", men disse Æres- 
ord var undertiden meget upaalidelige, og i Fagbladet for 
Marts 89 offentliggjorde Hovedbestyrelsen derfor forskellige 
Årbejdsbetingelser for Organisationens Medlemmer, bl. a. 
proklamerede man en Mindsteløn paa 30 Øre pr. Time for 
Grovsmede i København, samt forskellige Ekstrabetalinger 
for Over- og Søndagsarbejde baade for disse og for Smede 
og Maskinarbejdere paa Maskinfabrikker og Klejnsmede- 
værksteder i København eller paa Frederiksberg. At fordre 
en Mindsteløn for de sidstnævnte følte man sig ikke stærk 
nok til, men derimod til at kræve Regler for Arbejdstidens og 
Spisetidens Længde: Arbejdstid fra Kl. 6 Morgen til 6 Aften 
med 11 Times Frokost og Middag. Endvidere Betaling for 
Over- og Søndagsarbejde, Udearbejde, Timelønnens Garanti 
ved Akkord, og man indskærpede alle Arbejdere, som kom 
til at arbejde de nævnte Steder, nøje at vaage over, at disse 
Bestemmelser blev overholdte. 

Dette var altsaa Datidens Form for ,,Overenskomster", 

Som et Middel til at forbedre Medlemmernes Kaar og til at 
passe paa med Hensyn til Arbejdets Betaling i Akkord blev 
der nu stærkt slaaet til Lyd for Oprettelsen af Værkstedsklub- 
ber. Det var i Juni Maaned 89, at en Kollega ved Navn Jør- 
GEN JENSEN, som arbejdede hos Firmaet H. RunoLPrH Ko- 
FOED & Co. i Meinungsgade — Jørgen Jensen blev senere 
Værkfører hos BorcKk & HENRIKSEN — fremsatte Tanken om 
Oprettelse af Værkstedsklubber, og det skulde ikke vare 
længe, før dette udmærkede Led i Organisationen bredte sig, 

stærkt hjælpende til at frembringe og bevare godt Kammerat- 
skab mellem de enkelte Værksteders Arbejdere. At dette Sy- 
stem ogsaa en Gang imellem kunde sætte sine vilde Skud, er 
vi ikke blinde for, men Forholdet formede sig ofte i de Tider 
paa Fabrikkerne som en hel , lille Belejringstilstandf, hvor det 
gjaldt om at føre de skarpeste Vaaben i Marken for at værne 
sig mod de enkelte Årbejdsgiveres vedholdende Overgreb og 
Chikanerier. 

Den 16. og 17. Juni 1889 afholdt Forbundet sin første Kon- 
gres i Rømersgade 22, København. Ved denne Kongres var 
følgende Delegerede fremmødte : 


For ,,Forbundet" i København F. Huror og H. PE- 
TERSEN, 

for Klejnsmedesvendeforeningen MARTIN SØRENSEN, 

fra Helsingør Afdeling TH. SIMONSEN og CHR. RAas- 
MUSSEN, 

fra Aarhus Afdeling ELiAs PETERSEN og CHR. JENSEN, 

fra Aalborg Afdeling HARALD PETERSEN, 

fra Randers Afdeling F. CHRISTENSEN, og 

fra Odense Afdeling SØREN NIELSEN, 


og dertil samtlige 5 Medlemmer af Hovedbestyrelsen, hvis 
Navne fremgaar af den foran gengivne Protokol fra det kon- 
stituerende Møde. 

Man beskæftigede sig paa denne ,,Kongres" ganske natur- 
ligt særlig med Agitationen. Odense ses saaledes at have stil- 
let Forslag om en ;, kraftig Agitation". Paa den anden Side 
lagde man ogsaa Vægt paa ,, lokal Agitation", hvilket vist nær- 
mest ligger deri, at Forbundet ikke havde Agitatorer til Raa- 
"dighed til at sende ud, og fordi man manglede Penge. Det 

vedtoges i Stedet, at Hovedbestyrelsen udarbejder en let for- 
staaelig Redegørelse over Forbundets Formaal til Brug ved 
denne Agitation. Diskussionen om Fagbladet faar sin særlige 
Interesse ved, at Redaktøren i Bladet for April havde optaget 
en skarp Artikel i Anledning af, at der er udkommet et Første- 
nummer af et nyt Blad, ,,Arbejderenf", som udgiver sig for at 
være Organ for de ,,Social-Revolutionære",. Man stempler 
dette som ,,en Gasballon, der vil springe, saa snart den gaar 
højere til Vejrs", og Bladet var, paastodes der, i Virkelig- 
heden ogsaa kun Organ for en 3—4 Mand med GERSON 
TRIER i Spidsen. 

Helsingør Afdeling foreslog paa Kongressen: ,,Det forby- 
des for Fremtiden at optage Anmeldelser af politiske Blade i 
Fagbladet", men Kongressen indskrænkede sig til paa For- 
slag af Sofus Olsen, København, at vedtage, at fremtidige 
Anmeldelser af politiske Blade i Fagbladet ikke maa finde 
Sted uden H ovedbestyrelsens Samtykke. 

Kongressens vigtigste Opgave var iøvrigt Revision og Ved- 
tagelse af Lovene, og da de paa denne Kongres vedtagne Love 
er de første egentlige Love for Forbundet, gengiver vi disse i 
deres Ordlyd efter Protokollen : 


Love for 
Dansk Smede og Maskinarbejderforbund. 


$ 1. Forbundets Formaal er 

a) at samle alle Fagforeninger af Smede og Maskinarbejdere 
i Danmark til fælles Samarbejde for at fremme og værne 
faglige Interesser, 

b) at søge oprettet Fagforeninger i Byer, hvor saadanne 
ikke findes, 

c) at søge at regulere Lønningsforholdene saaledes, at de 
altid staar i passende Forhold til vort Arbejde og vore 
Livsfornødenheder, 


82 


d) at afskaffe alt det Søndags-, Over- og Natarbejde, som 
ikke er absolut nødvendigt, 
e) i Forbindelse med Arbejderpartiet at søge indført en 
Maksimalarbejdsdag, 
f) at danne et Fond til Understøttelse af Arbejdsnedlæg- 
gelser, iværksatte og godkendte af Forbundet. 
$ 2. Midlerne til disse Formaals Fremme tilvejebringes ved, at 
der indbetales 12 Øre pr. Maaned af hvert Medlems ydede 
Kontingent. Kontingentet indbetales til Forretningsføreren se- 
nest den 15. for den foregaaende Maaned. 
Ingen Restance maa finde Sted uden Hovedbestyrelsens- 
Samtykke. 
$ 3. Alle af Smede og Maskinarbejdere bestaaende Fagforenin- 
ger, som vil holde sig disse Love efterrettelige, kan ind- 
ordnes under Forbundet. 


Kongressen. 


$ 4. a) Beslutninger om Forbundets Virksomhed vedtages paa 
Kongressen, der med fornødent Hensyn til denne Para- 
grafs Afsnit c) er den højeste Myndighed i alle For- 
bundets Anliggender. 

Til Kongressen har enhver af Forbundets Afdelinger 
Ret til at sende 1 Delegeret for indtil og med 100 Med- 
lemmer, 2 for indtil 300 og 3 for over 300. Hovedbesty- 
relsens Medlemmer har altid Sæde paa Kongressen og. 
betragtes som Delegerede, dog med det Forbehold, at de 
ikke kan have Stemmeret, uden forsaavidt de er valgte 
som Delegerede. 

b) Rejse- og Tærepenge udbetales de Delegerede af For- 
bundets Kasse; dog kan disse Udgifter af Hovedbesty- 
relsen paalignes de enkelte Afdelinger, forsaavidt For- 
bundets Kasse ikke har Penge nok til at bære Udgifterne. 

c) Hovedbestyrelsen har Ledelsen af Forbundets Virksom- 
hed i Overensstemmelse med Kongressens Beslutninger, 
men kan under ekstraordinære Forhold lade foretage 
Afstemninger over et Spørgsmaal i Forbundets forskel- 
lige Afdelinger. Afstemningerne foregaar afdelingsvis 
ved Medlemsmøder. Tallet paa de afgivne Stemmer for 


$ 5. 


$ 6. 


$ 7. 


S$ 8. 

og imod Forslagene indsendes til Hovedbestyrelsen in- 
den Udløbet af den fastsatte Tidsfrist for Afstemningen. 

Stemmeflerhed er afgørende for alle saaledes behand- 
lede Forslag. 

Kun herved kan en Kongresbeslutning annulleres. 

d) Hovedbestyrelsen har sit Sæde i København; den be- 
staar af Forretningsføreren og 4 Repræsentanter, der 
vælges paa Kongressen ved skriftlig Afstemning. 

Enhver af Forbundets Underafdelinger i København 
skal være repræsenteret i Hovedbestyrelsen. 

Udtræder en Repræsentant, før hans Funktionstid er 
udløben, vælger den Forening, hvis Fag han tilhører, en 
anden i hans Sted. Hovedbestyrelsens Valg gælder til 
næste Kongres. 

Forretningsføreren giver en Oversigt over Forbundets Virk- 

somhed samt fremlægger det sidste Aars Regnskab i revide- 

ret Stand. 
Kongressen tager Beslutning om Tiden og Stedet for Af- 


holdelse af næste Kongres. 


Revisorerne. 


Til at revidere Forbundets Regnskab vælger de københavn- 
ske Foreningers Bestyrelser hver 1 Revisor. Bestaar kun 2 
Foreninger, vælger de hver 2. Kritiske Revisionsbemærk- 
ninger kan vedlægges Regnskab til Kongressens Beslutning. 


Forretningsføreren. 


Forretningsføreren besørger den daglige Ledelse af Forbun- 
dets Virksomhed og redigerer Fagbladet samt fører For- 
handlingsprotokollen. Han skal i alle Spørgsmaal handle i 
Overensstemmelse med Hovedbestyrelsen,  Forretningsføre- 
rens Løn fastsættes paa Kongressen. 

Forretningsføreren fører Forbundets Regnskab, som frem- 
lægges paa Hovedbestyrelsens Kvartalsmøde i revideret 
Stand, senest en Maaned efter det sidst forløbne Kvartal; 
udebliver han dermed, eller er Regnskabet i Uorden, kan 
Bestyrelsen straks suspendere ham ved en Majoritetsbeslut- 

ning. Dette kan ogsaa ske, hvis han efter Hovedbestyrelsens 
Mening ikke i et og alt opfylder sine Forpligtelser. 

Naar Forretningsføreren fratræder udenfor Orden, væl- 
ger Hovedbestyrelsen en anden i hans Sted, hvis Valg da 
gælder til næste Kongres. 

Tillige har han at føre en Kassebog, der nøjagtigt angiver 
enhver Indtægt og Udgift med vedføjet Dato; han maa ikke 
have en Kassebeholdning, der overstiger 50 Kroner; det øv- 
rige indsættes i et af Hovedbestyrelsen antaget Pengeinsti- 
tut. Ingen Penge kan hæves af Forretningsføreren uden i 
Forening med en Repræsentant. 


AÅrbejdsnedlæggelser. 


Naar Arbejdsforholdene i en By er af en saadan Beskaffen- 
hed, at en Arbejdsnedlæggelse findes nødvendig, skal den lo- 
kale Forenings Bestyrelse, forinden! Arbejdsnedlæggelsen 
finder Sted, hidkalde Forretningsføreren eller, hvis denne 
er forhindret i at give Møde, da et andet Medlem af Hoved- 
bestyrelsen, som da straks maa komme till Stede med Be- 
myndigelse til i Samraad med den lokale Forening at be- 
stemme, om Arbejdsnedlæggelsen skal finde Sted. 

Naar en Strejke er godkendt af de Tillidsmænd, som i 
Følge Lovene har Ret til at godkende en saadan, er enhver 
Afdeling i Forbundet pligtig til straks at støtte denne i en- 
hver Retning, navnlig ved at foretage Indsamling af Penge- 
bidrag. 


Almindelige Bestemmelser. 


Naar et Medlem rejser fra en By til en anden, kan han hen- 
vende sig til Formanden for at blive overført fra den ene 
Forening til den anden uden Indskudserlæggelse. Det samme 
gælder for de københavnske Foreningers Vedkommende ind- 
byrdes. 


.Forbundet kan ikke opløses, og dets Formue ikke deles, 


uden naar 2/3 af Forbundets samtlige Medlemmer stemmer 
derfor. 

Lovene er vedtagne paa Kongressen i København den 16. 
og 17. Juni 1889 og træder i Kraft den 1. Juli s. A. 

Paa Kongressen opstod der iøvrigt en lille Strid om, hvor- 
vidt Forbundet skulde repræsenteres ved den forestaaende 
Kongres i Paris. Randers Afdeling hentede sig en Misbilli- 
gelse fra Kongressen, fordi den offentlig havde taget Stilling 
til Spørgsmaalet i Stedet for at rette Henstilling til Kongres- 
sen. For Resten enedes man om ikke at deltage i denne Kon- 
gres, fordi det var rygtedes herop, at de franske Social-Demo- 
krater, der var delte i Marxister og Possibilister, var indbyrdes 
uenige, og man fandt med Rette, at det ingen Nytte var til at 
sende en Delegeret til en Kongres, ,,der kun tegnede til at blive 
en Strid mellem Franskmændene indbyrdes”, Kongressen i 
Paris blev afholdt i Juli Maaned, og den besluttede Indførelse 
af Maj-Demonstrationen for Normal-Arbejdsdagen. 

Den Delegerede for Aarhus, Elias Petersen — død for 
nogle Aar siden som Bestyrer for Firmaet Christensens Enke 
i Aarhus — spurgte Kongressen, hvorledes man vilde stille 
sig til Tanken om Oprettelsen af Produktionsværksteder. 
Herom vedtog man paa Forslag af Hurop følgende: 


»Kongressen stiller sig sympatetisk overfor ethvert 
Skridt, der bidrager til Arbejdernes Frigørelse for Kapi- 
talens Tryk, men tror at burde anbefale stor Varsom- 
hed med Hensyn til Oprettelse af Produktionsværksteder 
i vort Fag, hvor Betingelserne for en livlig Vareomsæt- 
ning vanskelig tilvejebringes.” 


" Endvidere vedtoges det paa Forslag af Hurop at paalægge 
Hovedbestyrelsen at søge grundige Oplysninger hos de faglige 
Organisationer, til hvis Virksomhed der er knyttet Understøt- 
telse af rejsende Medlemmer, og at forelægge en Plan til en 
»RejsekasseF til førstkommende Kongres. 

Til Hovedbestyrelse valgtes : 


N. P. NIELSEN, 
JUL. CHRISTENSEN, 
SOFUS OLSEN, 
MARTIN SØRENSEN, 
" VALD. OLSEN (Formand). 


I Slutningen af August Maaned opstod der en Strid paa 
»Scandia" i Randers. Firmaet forkortede Arbejdstiden med 
"/» Time uden at lægge paa Lønnen, og hermed var Arbej- 
derne misfornøjede. Forretningsføreren tilkaldtes, og han 
og SAMUELSEN forhandlede nu med Direktionen og opnaaede 
en efter Datidens Forhold ret gunstig Overenskomst om Time- 
lønnens Garanti i Akkord, nærmere Regler for Akkordens 
Opgørelse, og i Anledning af Forkortelsen skulde Arbejderne 
fremtidig have 10'/, Times Løn for 10 Timers Arbejde. 

Dertil opnaaedes Direktørens Tilsagn om en Lønforhøjelse 
for Daglønsarbejderne fra Fredag den 6. September. Dette 
Resultat opnaaedes altsaa uden Strejke, og det sér ud, som 
Arbejderne var jævnt tilfredse med de opnaaede Forbedrin- 
ger. 

Senere opstod der imidlertid Strid om, hvorvidt denne 
Overenskomst gjaldt for andre end Fagforeningens Medlem- 
mer. Hovedbestyrelsen hævdede, at den gjaldt for alle, me- 
dens Medlemmerne paa ,,Scandia" var misfornøjede med, at 
Direktionen ikke holdt de trufne Aftaler og de givne Løfter. 
Det kom hen paa Efteraaret til en Arbejdsstandsning, og paa 
Hovedbestyrelsesmødet den 25. Februar 1890 meddeler For- 
manden, at Direktøren paa ,,Scandia" havde tilbudt at tage 
alle de Strejkende i Arbejde med Undtagelse af 2 Mand, og 

da der ikke var stor Sandsynlighed for at vinde Strejken, ved- 
tog man at tilraade de Strejkende at modtage Tilbudet. 

Forholdene paa ,,Scandia" affødte megen Bitterhed mellem 
Randers Afdeling og Forretningsføreren. Der førtes en lang 
Polemik i Fagbladet, hvilket var medvirkende til, at Vald. 
Olsen i Juni 1890 trak sig tilbage som Formand. 

I Oktober var der opstaaet Strejke paa Fabrikken ,,Phønix"” 
i Odense, hvor Lønforholdene altid havde været meget slette. 
I December nedlagdes der Fogedforbud mod Strejkens Of- 
fentliggørelse i Fagbladet. Den kunde altsaa ikke omtales 
offentlig, og 4 Skruebrækkere beordredes til at anlægge Sag 
imod Valdemar Olsen. 

Om de egentlige Forhold ved denne Konflikts Afslutning 
indeholdes der intet i Protokollen, udover at Hovedbestyrel- 
sen paa sit Møde den 2. Februar vedtog at fortsætte Strejken, 
»Samt at gøre alt for at skaffe Penge", og paa Mødet den 15. 
April at forespørge hos Afdelingen i Odense, ,om den ikke 
fandt det formaalstjenligt at hæve Strejken hos Fabrikant 
SVENDSEN, Indehaveren af ,,Phønix", og i modsat Fald da 
af hvilke Grunde". Vi ved kun, at Strejken tabtes, og at Af- 
delingen udtraadte af Forbundet, hvori den først atter traadte 
ind i 1893. 

Forinden vi forlader vor Omtale af Begivenhederne i 1889, 
vil vi et Øjeblik se paa, hvorledes Forholdene den Gang var 
iøvrigt. Arbejdsgivernes Organisation var vel tildels kun end- 
nu i sin Vorden, men man bekæmpede os, Organiserede 
eller Uorganiserede, med den største Fanatisme, og Fabri- 
kant Svendsen paa ,,Phønix" — han er nu forlængst død og 
borte — var en af dem, som med størst Fanatisme bekæmpede 
os. Hans Virksomhed var relativt lille, hørte ikke just fil de 

banebrydende, og dette hænger vel sammen med, at han var 
en af dem, der stærkest benyttede Arbejdsgivernes Organisa- 
tion til at slaa vore Krav ned. Det skal indrømmes, at Svend- 
sen senerehen forandrede sig i Retning af det jævne og om- 
gængelige. Han blev Medlem af Arbejdsraadet, og var jo bl. a. 
paa de senere Aar en af dem, som kendte noget til Organisa- 
tionernes Historie, og som efterhaanden havde kastet sin 
gamle Fanatisme bort. Kampene omkring 89 førtes imidlertid 
under alle Omstændigheder under de strengeste Vilkaar, idet 
Arbejdsgiverne som Svar paa vor Lønbevægelse og paa et- 
hvert Krav søgte at ramme de enkelte af vore Kolleger paa 
det mest følelige. 

For nu at skifte Sol og Vind lige mellem Provinserne og 
København skal vi samtidig skænke en af de typiske Repræ- 
sentanter for de københavnske Fabrikanter fra den Tid, nem- 
lig Fabrikant HOTTEMEIER, en kort Omtale. Af en Artikkel 
i Fagbladet for Juli Maaned 89 citerer vi følgende: 


»Vi kender ham alle, Fabrikanten fra Nansensgade. 

Ham, som i sin Tid som Svend var den første til at forlange en 
ordentlig Betaling for sit Arbejde, og som nu, som Fabrikant, er 
den første til at udsuge sine Arbejdere til sidste Blodsdraabe, 
ham, som i sin Tid var den første til at forlange Medbestem- 
melsesret for Arbejderen, og som nu staar i Spidsen for en Or- 
ganisation, hvis Formaal er, ved Hjælp af Sult at undertrykke Ar- 
bejderne. 

Jo, han er godt kendt af Arbejderne, Borgerrepræsentanten, Med- 
lem af Komiteen til Opførelse af Kirker, hvori han vil lade prædike: 
»Elsk din Næste!”, Ridder af Dannbrog p. p. Th. Huttemeier. Men 
sørgelig kendt. Hvilken Sum af Lidelser og Savn har ikke denne 
Mand i sit blinde fanatiske Had til Arbejderne nedkaldt over disses. 
Hoveder; ingen Statistik vil kunne beskrive, hvor megen Sult denne 
Samfundsstøtte har paa sin Samvittighed, hvor mange Taarer han 
har fremkaldt hos sine Ofres uskyldige Familier. 

Det er, som om han fryder sig ved sine Medmenneskers Ulykke. 

Som Formand for alle de Lock-out-Foreninger, her findes, opfana- 
tiserer han sine Kolleger, Storborgerne, til at jage deres Arbejdere 
paa Gaden. Før troede vi dog, at det kun var Smedene, som hans 
Ondskab skulde gaa ud over, men den sidste Tid har lært os, at 
hans Lyst til at gøre Ulykker ikke er tilfredsstillet med, hvad han 
har gjort os, men at han har udvidet sin noble ,,Virksomhedf" til alle 
andre Fag. 

Mon denne Mands mentale Tilstand er tilfredsstillende ? 

Han vil ødelægge Fagforeningerne, ødelægge Arbejderpartiet, og 
saa udvider og udvider han bestandig Kløften mellem den Besid- 
sende og den Besidelsesløse, og det oven i Købet med saa brutale 
Midler som Sult og Nød. 

Er den Mand da saa blottet for al sund Tænkekraft, at han ikke 
kan indse, at slig Fremgangsmaade kun gør Arbejdernes Uvillie 
mod det bestaaende, uretfærdige Samfund endnu større og kun 
hjælper til at fremskynde det Tidspunkt, da Bægeret flyder over, 
og Arbejderne tager Revanche for al den lidte Uret. 

Hr. Hittemeier er bleven Ridder; han er altsaa bleven belønnet 
for sin Virksomhed fra vore Modstanderes Side, — mon ikke vi 
engang skulde faa Lejlighed til at vise ham vor Erkendtlighed ?" 


Om Hittemeier er der iøvrigt det at sige, at han fra Fa- 
brikantforeningens Stiftelse i 1885 og op til 1888 var dennes 
Formand. Huittemeier var bekendt som en fanatisk Højre- 
mand, og der opstod i sin Tid Konflikter i Fabrikantforenin- 
gens Bestyrelse — hvor de jo ikke alle var fanatiske Mod- 
standere af Arbejderne — om et Bidrag af 40 Kr til den be- 
kendte Skruebrækkerforening af 1885. Bidraget blev ikke ydet 
af Fabrikantforeningen, indenfor hvilken der foregik en lille 
Paladsrevolution, hvor man uden videre satte Hittemeier ud 
af Spillet som Formand og valgte Fabrikant E. P. BONNESEN 
af Firmaet Bonnesen & Danstrup i Stedet, men Bonnesens 
Formandsskab blev dog ikke af lang Varighed. Allerede i 
Februar 1890 valgtes nemlig BJØRN STEFFENSEN til Formand, 
og med ham var det, ligesom der en Tid blæste en mindre 

skarp Vind. Det tør vel heller ikke benægtes, at naar der kun 
opnaaedes lidt i Retning af Forbedring, saa var Skylden ikke 
mindst Arbejdernes egen. Endnu i 1890 bestod Dansk Smede 
og Maskinarbejder Forbund kun af ca. 1100 Medlemmer. 

Hermed slutter vi den ret udførlige Omtale af Forbundets 
første egentlige Forretningsaar. 


Aaret 1890 er i mange Henseender et interessant Aar. 
Den i December det foregaaende Aar udbrudte Konflikt paa 
»Scandia" satte i de første Maaneder Sindene stærkt i Be- 
… vægelse. Konflikten opstod derved, at 4 Mand havde nægtet 
at udføre et bestemt Arbejde i Akkord til en af Fabrikken 
reduceret Pris og derfor fik deres Afsked. Forretningsføre- 
ren, som tilkaldtes, fraraadede Strejken, navnlig da Direk- 
tøren, med hvem der tidligere var indgaaet Overenskomst, 
befandt sig paa Rejse i Udlandet. Til dette Raad vilde Med- 
lemmerne dog intet høre. De nedlagde Arbejdet, hvorefter 
Hovedbestyrelsen fik den Opgave saa vidt muligt at klare 
Skærene og se at skaffe de nødvendige Penge. Det viste sig 
imidlertid snart, at med den ringe Indflydelse, Fagforeningen 
endnu havde, var man ikke i Stand til at tvinge Firmaet til 
at genantage de en Gang afskedigede Folk. Efter Direktørens 
Hjemkomst blev der i København forhandlet mellem ham og 
Forbundets Hovedbestyrelse, som kunde faa hele Sagen kla- 
ret med Undtagelse af de 4 Mænds Genantagelse, og paa 
dette Punkt ,stod Arbejderne stadig fastf — stod og tabte 
Slaget. Men det værste var, at skønt de strejkede uden Ho- 
vedbestyrelsens Sanktion, og skønt de mod Hovedbestyrel- 
sens Anbefaling nægtede at gaa i Arbejde paa en rimelig Af- 

tale om, at den Aaret forud sluttede Overenskomst skulde 
overholdes, saa gav man sig til udelukkende at skyde Skyl- 
den for den tabte Strejke paa Hovedbestyrelsen, specielt paa 
Forretningsføreren, imod hvem de to Randers-Kolleger, CH. 
MØLLER og V. ENGELUND, ganske uberettiget rettede de stær- 
keste Bebrejdelser. Sagen var kun den, at Arbejderne 
ved den etablerede Arbejdsstandsning ikke havde været i 
Stand til at gennemtvinge det, som de ønskede. 

Ogsaa ,,Phønix"-Strejken i Odense tabtes først paa Aaret 
i 1890, og den 14. Juli afløste HurorP Vald Olsen som For- 
retningsfører for Forbundet. Det er let forklarligt, at Vald. 
Olsen ønskede at fratræde, saadan som Situationen paa det 
Tidspunkt havde formet sig. Stillingen som Forbundets For- 
retningsfører var for det første lidet attraaværdig. Den var 
ganske vist , lønnet", men kun med først 10, senere 20 Kr. om 
Maaneden, og samtidig krævedes der et Arbejde, som maatte 
anses for næsten overmenneskeligt for en Mand, der skulde 
passe sit Værkstedsarbejde for at kunne leve. Naar dertil kom 
Vanskeligheden ved at skaffe Penge til de mange Strejker samt 
Medlemmernes Mangel paa Forstaaelse af Nødvendigheden af 
at rette sig efter Lovene og den valgte Ledelse, saa er det 
forstaaeligt, at Vald. Olsen lod det komme til Personskifte. 
Dette skete dog med fuld Honnør, og de opstaaede Diver- 
genser forhindrede ikke, at Vald. Olsen fortsat personlig ar- 
bejdede af al Kraft for Organisationens Fremme. 

Men Aaret 1890 er i adskillige andre Henseender interes- 
sant. Det er det første Aar, hvor Arbejderne demonstrerer 
den 1. Maj efter Vedtagelse herom paa Parti-Kongressen 
Aaret forud. I København førte dette til forskellige Smaa- 
skærmydsler, bl. a. hos Firmaet BURMEISTER & Wain. Der 
var udgaaet Parole fra ,,De samvirkende Fagforeninger" og 

»Socialdemokratisk Forbund" om at fejre Dagen ved Demon- 
stration, og der var ogsaa almindelig Stemning for at følge 
Parolen, bl. a. paa Burmeister & Wains Skibsværft paa Refs- 
haleøen. Helt fri for Vaklen i Geledderne var man dog ikke. 
Paa dette Tidspunkt eksisterede der nemlig en Pensionskasse, 
i hvilken adskillige af de ældre Arbejdere havde betydelige 
Konti, som Firmaet før ikke var veget tilbage for at 
inddrage. Men kneb det saaledes med Enigheden blandt Ar- 
bejderne til at begynde med, saa lykkedes det Direktionen — 
ganske vist mod dens Villie — at tilvejebringe det manglende. 
Der sloges Plakater op i Værkstederne, hvorpaa Direktionen 
kort og godt meddelte, at enhver, som ikke mødte paa AÅrbej- 
det Torsdag den 1. Maj, var afskediget. Det hjalp. Da Ar- 
derne saa disse Plakater, sagde de til hinanden indbyrdes : 
Er vi Straffanger, eller har vi Lov til at betragte os som frie 
Arbejdere? — og der kom ikke en Mand paa Arbejde den 1. 
Maj. Selv Funktionærerne, der jo ogsaa for største Delen 
var udgaaede fra Arbejdernes Kreds, følte sig interesserede 
og hjalp til med at holde mulige svage Sjæle borte fra Årbejds- 
pladsen. 

Dagen derpaa havde vi Store Bededag, og Spændingen var 
stor, med Hensyn til hvad der vilde ske, naar Arbejderne den 
paafølgende Lørdag Morgen den 3. Maj efter Sædvane meldte 
sig til Arbejde. Der skete nu det, da Arbejdsfartøjerne, som 
bringer Arbejderne fra Toldboden og til Refshaleøen, lagde til 
ved Baadehavnen, at gamle Mester KORNERUP traadte frem 
paa Bolværket og holdt en lille Tale af omtrent følgende Ind- 
hold : 

»Ja, Folkens, jeg har faaet den Opgave af Direktionen at 
" meddele Dem, at samtlige Arbejdere i Henhold til de skete 
Opslag paa Fabrikken er afskedigede, og nu kan De hen- 
vende Dem i Værkstederne og paa de Pladser, hvor De er 

vante til at faa Ugelønnen udbetalt. De vil da med det samme 
faa Deres Tilgodehavende. 

Samtidig skal jeg imidlertid meddele Dem, at De allesam- 
men er antagne fra paa Mandag Morgen . .." 

Resten af Kornerups Tale druknede i kraftige Hurraraab 
fra Arbejdernes Side, hvorpaa man steg i Land. Men hurtig 
som Lynet opstod Spørgsmaalet : Men hvad saa med vor Pen- 
sionsret? Vilde Firmaet stryge den, hvad det jo altsaa havde 
gjort i visse Tilfælde, selv om det mest var, hvor der var Tale 
om Enkeltmandsafskedigelser? Der sendtes strax en Depu- 
tation til Kontoret med Forespørgsel til Direktør HAaNs Bur- 
MEISTER, der imidlertid afgav den beroligende Meddelelse, at 
der ikke vilde blive rørt ved Pensionsretten. Enhver vilde be- 
holde sine ,,gamle Rettigheder". Naturligvis var der stor Ju- 
bel blandt Arbejderne over det Nederlag, Direktionen havde 
hentet sig, og det kunde med Rette siges, at Arbejderne var 
uden Skyld i det skete; men der var vakt en stærk instinkt- 
mæssig Følelse af, at Maj-Demonstrationen, saaledes som den 
formede sig til en Verdens-Demonstration, havde Udsigt til at 
blive en mægtig Løftestang i Spørgsmaalet om Årbejdstidens 
Forkortelse, hvortil der højligen trængtes. Denne Tro paa 
Majdemonstrationen og det Haab, der var til dens Virkninger, 
er ikke blevne beskæmmede. Den har været og er et Middel 
til stadig at holde dette Arbejdernes Hovedkrav frem i første 
Linie. Men der skulde gaa adskillige Aar hen, forinden AÅr- 
bejdsgiverne erkendte Arbejdernes Ret til at demonstrere. 
Ved Overenskomsten indenfor Jernindustrien af Oktober 
1910 sattes der imidlertid en Bestemmelse ind, hvorefter den 
1. Maj er Fridag, hvor Arbejderne ønsker det. Nu strides vi 
ikke mere om denne Side af Sagen. 

Sommeren 1890 bragte Søfyrbødernes Strejke, den varede 
ca. 1 Aar og tabtes. 

Ogsaa politisk var 1890 et interessant Aar. I Tyskland stod 
Spørgsmaalet om Socialistlovens Fornyelse paa Dagsordenen. 
De Nationalliberale havde ikke noget imod at opfylde Bis- 
marcks Ønske om at gøre Loven permanent, men forlangte 
dog, at Politiets Ret til Udvisning af Socialdemokrater skulde 
stryges. Man ønskede altsaa ikke helt at gøre Socialdemokra- 
terne fædrelandsløse, og med denne Lempelse biev Loven 
vedtagen ved 2. Behandling, men ved 3. Behandling stemte 
de Konservative imod den saaledes modererede Lov, og den 
forkastedes den 25. Januar 1890 med 169 Stemmer mod 98. 
Skønt det ikke havde været de Konservatives Mening at lade 
Loven falde, skulde den dog ingensinde mere opstaa, og der- 
ved skabtes nu paany Udviklingsmuligheder for Fagforenings- 
bevægelsen og frisk Luft for det politiske Partis Virksomhed, 
hvilket snart skulde vise sig at sætte Frugter. 

De økonomiske Forhold dette Aar betegnes i væsentlig 
Grad ved et stramt Pengemarked med rigelige Fallitter samt 
et jævnt godt Landbrugsaar. Der var nogenlunde rigeligt med 
Arbejde i vort Fag. Bl. a. lod det nydannede danske Petro- 
leumsaktieselskab opføre et Par store Beholdere paa Refs- 
halegen, og hos Burmeister & Wain lod samme Firma bygge 
Tankdamperen ,,Christine". Arbejdet paa denne Damper 
førte i Sommerens Løb (den 14. Juli) til en Nitterstrejke, 
hvori 90 Mand var delagtige, og denne Strejke lignede saa 
temmelig Randers-Konflikten samme Aar, idet Grundlaget 
for den var mindre velovervejet, og navnlig manglede Nit- 
terne Hovedbestyrelsens Sanktion. Københavns Afdeling I 
fik Sagen til Behandling, og man henstillede til Nitterne at se 
at faa ,,Arbejdet genoptaget paa de bedst mulige Betingelser", 
Naturligvis vakte dette ogsaa en Portion Bitterhed mellem 
Arbejderne og Ledelsen. Man var stadigvæk ikke kommet 

videre end til at erkende Organisationens Nødvendighed rent 
teoretisk. I det praktiske at skulle rette sig efter de vedtagne 
Love og den valgte Ledelse — det vilde man nok have sig fra- 
bedt. | 

En Del af de Misfornøjede meldte sig ud af Forbundet, hvis 
Medlemstal dog ved Tilgang andet Steds fra holdt sig kon- 
stant, og det maa da ogsaa her tilføjes, at det ikke var bare 
uheldige Konflikter, der etableredes. Der arbejdedes inten- 
sivt for ved Hjælp af Organisationen at forbedre Kaarene, og 
en Strejke hos Firmaet SMITH & MYGIND angaaende Bygnin- 
gen af en jernbanebro i Slagelse blev efter en kort Tids For- 
løb vunden. En senere Konflikt ved samme Arbejde afgjordes 
ved Voldgift i Arbejdernes Favør, og Maskinarbejderne paa 
Carl Lunds Fabrikker gennemførte efter 1 Dags Strejke 35 
Øre som Mindsteløn samt forhøjet Betaling for Over-, Nat- 
og Søndagsarbejde, og andre Steder kan der ved Forbundets 
Hjælp noteres forhindrede Lønreduktioner, thi Forsøg paa at 
trykke Årbejdspriserne var meget hyppige. 


Aaret 1891 er ikke af mindre historisk Interesse end dets 
"Forgænger. I April Maaned d. A. ophængte Direktør Hau- 
BERG efter Beslutning desangaaende i Fabrikantforeningen et 
Reglement paa sine Fabrikker i Meinungsgade og paa Tagens- 
vej, kaldet "Fælles Værkstedsregler". Dette Reglement kom 
som bekendt til at spille en uhyre Rolle i de kommende Kampe 
lige indtil Afslutningen paa Lock-outen i 97, hvor disse ,,Reg- 
ler" reformeredes paa en for vore Medlemmer særdeles hel- 
dig Maade. Reglerne, der efterhaanden formede sig som en 

casus belli mellem de to Organisationer, aftrykker vi her i de- 
res oprindelige Form : 


»»Foreningen af Fabrikanter i Jernindustrien". 
Fælles Værkstedsregler. 
(Vedtægter). 


$ 1. Den normale Arbejdstid er fra Kl. 6 Morgen til Kl. 6 Aften, 
med ikke under 2 Timers Spise- og Hviletid. 

$ 2. Overarbejde beregnes saaledes for de paa Fabrikkerne ar- 
bejdende Svende: 

Fra Kl. 6 til 10 Aften betales med 1% Gang Timelgn, fra Kl. 10 
Aften til Kl. 6 Morgen betales med dobbelt Timeløn. Arbejde paa 
Søn- og Helligdage beregnes som følger: fra Kl. 6 Morgen til Kl. 4 
Eftermiddag betales med 13 Gang Timelgn, fra Kl. 4 Eftermiddag 
til Kl. 6 Morgen betales med dobbelt Timeløn. 

Som Helligdage regnes: Nytaarsdag, Skærtorsdag, Langfredag, 
2. Paaskedag, 2. Pinsedag, Store Bededag, Kristi Himmelfartsdag, 
samt 1. og 2. Juledag. 

Ved Opgørelsen af Overarbejdet fradrages den til Spise og Hvile 
medgaaede Tid, ligesom ogsaa forsømt Tid af den ugentlige nor- 
male Arbejdstid fradrages Overtiden. En Svend maa altsaa have 
arbejdet Fabrikkens fulde ugentlige Arbejdstid, førend der kan blive 
Tale om Overarbejde. I Tilfælde, hvor Arbejdsgiveren af Mangel 
paa tilstrækkeligt Arbejde, eller anden lignende Grund, forkorter 
Arbejdstiden, vil dog den samme Beregning som ellers være at an- 
vende for Arbejdet efter Kl. 6. 

$ 3. Udearbejde betales Svendene med 3 Øre pr. Arbejdstime, 
saavel for Overarbejde som for normalt Arbejde. 

$ 4. Naar en Arbejder er paa Rejse d. v. s. paa Grund af Ude- 
arbejde maa overnatte paa et fremmed Sted, beregnes derimod Ar- 
bejdstiden og Betalingen ikke efter Reglerne i $ 3, men som naar 
han arbejder paa Fabrikken. Rejsetiden beregnes ham som normal 
Arbejdstid, dog ikke ud over 12 Timer i Døgnet — dette regnet fra 
det Tidspunkt, da han forlader Fabrikken for at træffe de til Rej- 
sen nødvendige Forberedelser. Han erholder endvidere Befordrings- 
udgifterne godtgjorte, og forsaavidt han ikke faar Kost og Logis 
paa Arbejdsstedet, godtgøres der ham tillige Udlæget hertil pr. 
Døgn, regnet fra Kl. 6 Morgen til Kl, 6 næste Morgen med 175 Øre. 

$ 5. For Akkordarbejde erholder enhver Arbejder som Forskud 
den sædvanlige Timeløn, hvorved Reglerne i Følge $ 2 ogsaa kom- 
mer til Anvendelse. Naar Arbejdet er afleveret og antaget, opgøres 
den eventuelle Forskel den paafølgende Lønningsdag. 

$ 6. Naar en Arbejder, der staar i Fællesakkord, forlader Fabrik- 
ken, udbetales hans Andel i det mulige Overskud til de ved Ak- 
kordens Fuldførelse og Opgørelse tilbageværende Deltagere i Ak- 
korden. Har Vedkommende maattet forlade Fabrikken af en ham 
utilregnelig Aarsag, saasom Sygdom eller Indkaldelse til Militær- 
tjeneste, har han Ret til at deltage i Overskudet. 

$ 7. Ved Afgang fra Fabrikken erholder enhver Arbejder et Af- 
skedsbevis med Angivelse af den Tid, han har arbejdet paa Fabrik- 
ken. En Arbejder, som sidst har været i Arbejde hos et af Farenin- 
gens Medlemmer, maa ikke antages, uden at forevise Afskedsbevis 
fra dette. 

$ 8. Enhver Lærling erholder efter udstaaet Læretid et af For- 
eningens almindelige Lærebreve.”' 


— Den 22. Maj, kort efter Kongressen, afsendte Hoved- 
bestyrelsen en Skrivelse, undertegnet af HuroP, til Forenin- 
gen af Fabrikanter i Jernindustrien, hvori det bemærkes, at 
dette Reglement, forsaavidt det gennemføres, i Virkeligheden 
griber saaledes ind i Lønforholdene, at Svendene ikke er sik- 
ret en efter Livsfornødenhederne passende Fortjeneste, hvor- 
for Forbundet tillader sig at foreslaa, at der i Stedet for det 
af Fabrikantforeningen opslaaede Reglement indtræder føl- 
gende Bestemmelser 0. s. v. 

Herefter følger Forslag til nye Regler, hvori indeholdes 
Krav om Betaling af Over- og Søndagsarbejde, Natarbejde, 
Udearbejde, Rejsearbejde og Krav vedrørende Akkordfor- 
hold, Minimalløn og Lønnens Udbetaling samt endelig For- 
slag om Nedsættelse af et Fællesudvalg til Forhandling. Her- 
paa svarede Fabrikantforeningen i en Skrivelse af 8. Juni, 
undertegnet ,,BJØRN STEFFENSEN, Formand" og kontrasigne- 
ret af JUL. SCHOVELIN. I denne Skrivelse forsvarer man sig 

med Paastand om, at de ophængte Værkstedsregler i Virke- 
ligheden kun indeholdt ganske de samme Bestemmelser, som 
siden 1885 har været gældende under Navn af ,,Vedtægter" 
m. m. Man erklærede sig villig til Forhandling, men vilde 
paa den anden Side ikke indrømme, at det af Hovedbestyrel- 
sen indsendte Forslag til Reglement kunde danne ,,passende 
Grundlag" for en saadan. 

Med samme Skrivelse fremsendte Fabrikantforeningen 
Eksemplarer af sine ,,;nye Love", og der henvistes til disses 
$ 4, hvorefter ,, fremtidige Uenigheder mellem en Arbejds- 
giver og hans Arbejdere ,,under nærmere angivne Betingelser 
henvises tilf Forhandling mellem Arbejdsgivernes og Arbejder- 
nes respektive Organisationer, og herved er der altsaa bl. a. 
ogsaa aabnet Årbejderne Adgang til at paatale saadanne En- 
kelttilfælde, hvor der formenes at foreligge en Anvendelse af 
Reglementet, der fjerner sig fra den hidtil fulgte o. s. v.”. 
Her har vi sikkert at gøre med de første svage Kim, hvoraf 
de senere ,,Regler for Behandlingen af faglig Strid" frem- 
gaar, men som man ser, er Fabrikanterne meget forsigtige 
med Hensyn til, hvad der kan henvises til ,,Forhandling", og 
det er da ogsaa en Kendsgerning, at de igennem en lang Åar- 
række søger, ganske vist kun delvis med Held, at afvise For- 
handling i alle de Tilfælde, hvor de for deres Vedkommende 
finder, at der ,intet er at forhandle om", Vi vil senere under 
Behandlingen af Begivenhederne i 1897 og 1903 vende tilbage 
til disse ,Reglerf og deres Historie 

Af epokegørende Betydning for vort Forbunds Virksomhed 
i den kommende Tid var dette Aars Kongres, som afholdtes 
i Odense i Dagene den 27. og 28. Marts. Her vedtoges det 
at oprette Forbundets Rejse- og Understøttelseskasse, som si- 
den har bestaaet. Dens Love findes i Fagbladet for April 

Nederste Række: Bech, Fredericia. Niels Larsen, Kbh. Afd.1. Ole Hansen, Aarhus. Lund 
Lindenstrøm, Randers. K. Jensen, Viborg. Chr. Rasmussen, 


KONGRESSEN I 


Odense. Søren Nielsen, Odense. C. Mortensen, Klejnsmed, Kbhvn. Mortensen, Roskilde, 
na, Kbhvn. F. Knudsen, Klejnsmed, Kbhvn. H. P. Hansen, Kbh: Afd. 3. Sørensen, Vejle. 
Kohr, Holbæk. Petersen, Odense. Olsen, Varde. Jul. Christensen, Kbh. Ad, 1. 
dblad, Norge.  F. Diedrich, Hamburg... F. Hurop, København. F.C. Bjårckmann, Sverige. 
Helsingør. William Weber, Hillerød. P. Andersen, Horsens. 


I ODENSE 1891. 

Maaned. Kontingentet fastsattes til 10 Øre pr. Medlem og 
Uge. Forbundskontingentet, som var 12 Øre pr. Maaned pr. 
Medlem, bibeholdtes. 

Det andet og store Resultat af Odense Kongressen er Ved- 
tagelsen af det saakaldte Odense-Program. Dette ,,Program" 
blev-nemlig Grundlaget for vore Kampe lige op til Lock-outen 
i 1897 med Undtagelse af den Ændring, at Minimallønnen 
forhøjes til 30 Øre, hvilket vedtoges paa Kongressen i 1895. 
Vi gengiver her Odense-Programmet i dets vedtagne Ordlyd : 


»a) Fra 1. Juli 1891 træder efterhaanden følgende Regler i 
Kraft for alt Arbejde i Smede- og Maskinfaget overalt i hele Lan- 
det. 

Hovedbestyrelsen bestemmer i Samraad med Afdelingerne Tids- 
punktet for Reglernes Gennemførelse. 

b) Lønnen udbetales altid i rede Penge. Udbetalingen sker for 
en Uge ad Gangen og senest hver Fredag Aften Kl. 6. 

c) Ved alt Akkordarbejde skal Timelønnen være garanteret, saa- 
ledes at Minimumsfortjenesten ved Akkordarbejdet ikke bliver min- 
dre, end hvis Arbejdet blev udført for Dag- eller Timeløn. 

d) Den regelmæssige Arbejdstid er 10 Timer daglig. 

(Kongressen maa for at undgaa Misforstaaelser erklære, at den 
fuldstændig sympatiserer med Indførelsen af en 8 Timers Arbejds- 
dag, men har af praktiske Hensyn i dette Tilfælde foretrukket den 
sukcessive Forkortelse af Arbejdstiden). 

e) Arbejde udover den ovenanførte Arbejdstid betales paa føl- 
gende Maade: 

Arbejde paa Søgnedage' betales de 3 første Timer udover den 
normale Arbejdstid med 13 Times Løn for hver Times Arbejde. 

Arbejde i de derpaa følgende Timer indtil den normale Arbejds- 
tids Begyndelse næste Morgen betales med 2 Timers Løn for hver 
Times Arbejde. 

Årbejde paa Søn- og Helligdage fra Kl. 6 Morgen til Kl, 4 Ef- 
termiddag betales med 1% Times Løn for hver Times Arbejde. 

Arbejde paa Søn- og Helligdage fra Kl. 4 Eftermiddag til paa- 
følgende Dags normale Arbejdstids Begyndelse betales med 2 Ti- 
mers Løn for hver Times Arbejde. Ved Akkordarbejde, der ud- 

føres i de i dette Punkt nævnte Tider, betales extra den ovenfor 
fastsatte Forhøjelse, uden delvis eller tilsvarende Afkortning i den 
akkorderede Pris ved den endelige Opgørelse. Ved akkorderet Pris 
forstaas enten Priskuranten eller den ved Arbejdets Paabegyndelse 
fastsatte Pris for Udførelsen, dog i alle Tilfælde med fornødent 
Hensyn til Bestemmelserne i Punkt c. 

Det paalægges Afdelingerne og Medlemmerne at gøre alt for at 
undgaa al Slags Arbejde udover den normale Arbejdstid. 

Arbejde udenfor Værkstedet, men dog i samme By, betales med 
3 Øre mere pr. Time, for Arbejde om Bord i Skibe 5 Øre Timen. 
Arbejde 1 Mil og derover udenfor Byen betales med 5 Øre mere 
pr. Time samt Kosten paa Arbejdsstedet eller denne betalt af Ar- 
bejdskøberen. 

f) Et Medlem, der paa Hovedbestyrelsens og Afdelingens Op- 
fordring forlader Arbejdet, støttes af Forbundet som Strejkende. 

g) Ethvert Medlem er forpligtet til, under Fortabelse af sin Med- 
lemsret, at overholde ovenstaaende Regler, hvor disse er gennem- 
førte. | . 

Tvivlsspørgsmaal afgøres af Hovedbestyrelsen efter Afdelin- 
gens og paagældende Medlems Indberetning. 

I Provinserne betales Svendene med mindst 27 Øre pr. Time og 
i København med mindst 30 Øre pr. Time. 

Vi opfordrer Smede og Maskinarbejdere til overalt, hvor de 
faar Arbejde og Lønnen bestemmes, da at holde fast ved oven- 
nævnte Betingelser. For ældre og dygtigere Svende bør Lønnen 
være betydeligt højere", 


Kongressen valgte følgende til at danne Hovedbestyrelse : 


F. Huror, Formand, 
N. P. NIELSEN, 
VALDEMAR OLSEN, 
JUL. CHRISTENSEN, og 
SoFUs OLSEN. 


Derefter havde følgende størst Stemmeantal : 


N. LARSEN, Formand for Københavns Afdeling I, 

C. SØRENSEN, Skibssmed, 
CARSTEN MORTENSEN, Klejnsmed, og 
F. KNUDSEN, Klejnsmed. 


I Tilslutning til denne Kongres afholdtes den 29. Marts 
(Paaskedag) Kl. 10 Formiddag i Mortensens Lokaler, Over- 
stræde, et internationalt Delegeretmøde, hvortil var frem- 
mødt Redaktør FRANZ DIEDERICH, Hamburg, fra Sverige 
Maskinarbejder F. O. BJØRCKMANN, Stockholm, og fra Norge 
Smed E. LUNDBLAD, Kristiania. 

Man beskæftigede sig her med Dannelsen af et internatio- 
nalt Forbund for Smede og Maskinarbejdere, fælles Efter- 
retningssystem, gensidig Rejsehjælp, Arbejdstidens Forkor- 
telse ved Forbundets Initiativ, samt Afholdelse af en inter- 
national Kongres for Smede og Maskinarbejdere i Brussel 
samme Åar. 

Delegeretmødet beskæftigede sig indgaaende med de frem- 
satte Spørgsmaal, og der herskede gennemgaaende Enighed 
om Maalet, medens man ikke altid var lige klar over Midlet, 
hvad der vel maatte være en Selvfølge. De danske Delegerede 
vedtog dog efter Diskussionen enstemmigt at virke for Af- 
holdelse af en international Kongres for Smede og Maskin- 
arbejdere. Der skulde imidlertid gaa adskillige Aar, før Tan- 
ken om et internationalt Forbund for Alvor slog igennem. 
Dette skete som bekendt først paa Kongressen i Amsterdam 
i 1904, og en af Grundene var vist først og fremmest den, at 
Redaktør Franz Diederich i Hamburg nærmest kun repræsen- 
terede den lokale Hamburger-Sammenslutning af Metalarbej- 
dere. Tysklands Organisationer var endnu i høj Grad man- 
gelfulde, piskede som de var af Socialistlovens Svøbe, men 
netop samme Aar fandt der en almindelig Metalarbejderkon- 


102 


gres Sted i Frankfurt a. Main, hvor Sammenslutning i et 
Lands-Industriforbund fik fastere Form. 

Derimod gav Odense-Konferencen et godt Stød fremad 
med Hensyn til Samarbejdet mellem de skandinaviske Smede- 
og Metalarbejderforbund. 

En Række Fagblade, fra Juni Maaned og lige indtil Sep- 
tember 1892, indeholder alle med Henblik paa Odense-Pro- 
grammet følgende Opfordring til Forbundets Medlemmer : 

»Husk altid, at den mindste Timeløn bør være 27 Øre i Pro- 
vinserne og 30 Øre i København, samt at den længste Arbejds- 
tid bør være 10 Timer pr. Dag.” 

Odense-Programmet skulde iøvrigt snart vise sine Virk- 
ninger, thi strax efter Kongressen udbrød der Strejke i Varde 
og Viborg for Gennemførelse af de deri præciserede For- 
dringer, og Arbejderne sejrede begge Steder, men Interessen 
sløjede forholdsvis hurtigt af igen paa disse Pladser, og inden 
kort Tid er gaaet, er de gamle Forhold fuldstændig genopret- 
tede. Afdelingen i Viborg gik itu, og Afdelingen i Varde førte 
i en 3 Aars Tid en hensygnende Tilværelse. En Lock-out hos 
N. I. POULSEN, Esbjerg, som denne Fabrikant etablerede for 
at tvinge vore Medlemmer ud af Forbundet — den egentlige 
Aarsag var imidlertid, at de havde stillet Lønkrav — tabte 
Forbundet, men vor lokale Afdeling var i Modsætning til de 
2 forannævnte af en noget bedre Støbning. Nederlaget var 
den kun en Spore til at tage fat paany, og inden lang Tid stod 
der en stærk Afdeling af vort Forbund i denne By, og den 
har holdt sig gennem Aarene under de vekslende Sejre og Ne- 
derlag. 

Aaret 1891 kostede ikke mindre end 10,870 Kr. til Strejke 
og Lock-out. Vort Medlemstal, der omkring ved Kongressen 
var 1200, dalede i Aarets Løb atter ned imod Tusinde og sank 

i det paafølgende Januar Kvartal ned til omkring 900, staaende 
i 14 Afdelinger. Pekuniært set maatte Forbundet for at skaffe 
Penge til de mange Kampe laane hos de forskellige Afdelin- 
ger, særlig i København og Helsingør. 

Konjunkturerne i dette Aar er nærmest vigende, og Arbejds- 
løsheden meget betydelig. I Forbindelse hermed staar selvføl- 
gelig den forannævnte Dalen i Medlemsantallet. 

Ved et Møde den 8. November dette Aar dannedes en For- 
ening af Fabrikanter i Jernindustrien i Aarhus. Til Mødet var 
udgaaet Indbydelser til samtlige Næringsdrivende i Jernindu- 
strien udenfor København. Naar man ikke har rettet Ind- 
bydelsen til de københavnske Fabrikanter, formenes Grunden 
at være den, at disse ikke vilde deltage i et Møde, hvis For- 
maal var i Modstrid med de Aftaler, som eksisterede mellem 
de københavnske Fabrikanter og Svendenes Organisationer. 
Formaalet for Aarhusforeningen var nemlig bl. a. det, at Med- 
lemmer af de faglige Organisationer skulde udelukkes fra År- 
bejdet. Denne Forening fik da heller aldrig nogen Betydning, 
udover at den rimeligvis var Skyld i Aarhus-Lock-outen i 95, 
som imidlertid tabtes af Fabrikanterne. Aarhus-Fabrikanterne 
havde altsaa heller ikke den rette Forstaaelse af Organisation. 


Aaret 1892 er i ingen: Henseende noget godt Aar. Ved Aa- 
rets Begyndelse slaas man endnu dels med den tabte Strejke 
hos Fabrikant POULSEN i Esbjerg, dels med en Strid hos Fa- 
brikant P. NIELSEN, Hillerød, hvilken opstod sidst paa Aaret 
1891, men som først kom til Udbrud i Form af RER den 
4. Januar 1892. 

Denne Konflikt er i høj Grad betegnede for Datidens For- 
hold. Man staar overfor en hoven og stupid Arbejdsgiver, 
som ikke vil finde sig i nogen Art Mukken fra Arbejdernes 
Side, ikke er bange for at gaa til Haandgribeligheder, naar 
hans stærke Temperament blusser op. Fagforeningsmedlem- 
merne jages paa Porten for et godt Ord, og alle Midler an- 
vendes i det hele taget for at tvinge Arbejderne i Knæ og til 
at bøje sig for en hvilken som helst Kommando og et hvilket 
som helst Lune fra den ud i egen Indbildning overmaade kloge 
og ufejlbare Fabrikant. 

Paa den anden Side arbejdede vor Organisation ikke godt. 
Forbundets eneste lønnede Tillidsmand, som bar Titel af ,,For- 
retningsfører", en Titel, mod hvilken der i sin Tid i høj Grad 
blev draget vittigt til Felts fra Modstandernes Side, men som 
vi først naaede at faa afskaffet ved Ansættelsen af en Hoved- 
kasserer i 1897, var lønnet med 35 Kr. maanedlig, dog en 
betydelig Forhøjelse fra Kongressen i 1889, hvor Lønnen 
fastsattes til 20 Kr. maanedlig. Det er let forklarligt, at de 
paagældende ,,Forretningsførere" maatte beskæftige sig med 
meget andet, saaledes at Arbejdet for Forbundet i ikke ringe 
Grad maatte blive ,,Fyraftensarbejde". Her ligger sikkert 
ikke mindst Grunden til, at: H. P. HANSEN i sin senere 
skrevne Beretning for denne Tid fremkommer med følgende : 


»Det, der karakteriserer 1891, er den planløse Jagen trods Kon- 
junkturernes "uheldige Stilling efter at faa Odense-Programmet 
"gennemført næsten i samme Øjeblik, som det var vedtaget. 

Og dette hævnede sig. Tab paa Tab, selv naar vi vandt. (Varde, 
Viborg og flere ikke her nævnte Konflikter er Bevis). Modløshed 
og Opløsning paa alle Kanter, det havde 92 til at begynde med, og 
saa den allerede i sin Begyndelse haabløse Strejke i Hillerød.” 


Arbejderne havde dog allerede paa den første skandinavi- 

ske Kongres, som i August Maaned afholdtes i Gøteborg, ved- 
taget følgende Resolution om Strejker : 


»Kongressen udtaler som sin Anskuelse, at Strejke ikke bør er- 
klæres af Arbejdere, som ikke er organiserede i en Fagforening, 
og at der ikke bør gribes til Strejke, før alle fredelige Midler, som 
staar til Raadighed, er blevne forsøgte uden Resultat. Fagforenin- 
gen bør derfor kun understøtte saadanne Strejker, som er iværk- 
satte af en Fagforening, efter at det har vist sig umuligt at komme 
til en fredelig Løsning.” 


Saadanne Vedtagelser kunde være nok saa korrekte, de 
kunde vedtages nok saa enstemmigt, det var dog altid vanske- 
ligt at faa dem overholdte, og ikke mindst vort Fag, kan i disse 
Aar tale om mange tabte Kampe, fordi der manglede Plan, 
Penge og Kræfter til at tage fat paa Arbejdet. Det skal dog paa 
den anden Side ikke lades ude af Betragtning i denne Forbin- 
delse, at ]. JENSEN's og C. M. OLSEN's Bog om Fagforenings- 
bevægelsen, Pag. 39, oplyser, at der i 10-Aaret 1881—1890 
førtes ialt 211 Strejker, hvoraf de 158 blev fuldstændig vundne 
af Arbejderne, 27 blev delvis vundne, 23 tabtes og 3 blev af- 
gjorte ved Voldgift. Af disse Strejker førtes 66 for højere 
Løn, 114 for at forhindre Lønreduktioner, 10 for kortere 
Arbejdstid og 18 af ubekendte Aarsager. Det kan altsaa ikke 
bestrides, at Fagforeningsbevægelsen som Helhed naaede 
endog gode Resultater. 

Aarets største Begivenhed er Formandsskiftet. Den 1. 
April afløser H. P. HANSEN HuROP, som tildels af private 
Grunde ønskede at fratræde. Vi gengiver her H. P. Hansens 
Tiltrædelsesartikel i Fagbladet for April 1892, som viser, 
hvilke Stemninger der besjælede ham ved Overtagelsen af Sty- 
ret for vor Organisation, et Styre, der, efter at Hansen havde 
sat sig vel til Rette, skulde faa overordentlig stor Betydning 

for vort Fag, navnlig med Hensyn til at organisere Provins- 
kollegerne i de nærmest kommende Aar og faa dem skolet til 
Kamp for bedre Kaar. 

Artiklen er saalydende : 


»Til Medlemmerne. 


Knapt fire Aar er gaaede, siden ,,Dansk Smede og Maskin- 
arbejder Forbund" dannedes, og allerede har to af Organisationens 
bedste Mænd maattet takke af som Forretningsførere. 

Fra den 1. April har den Tredie i Rækken taget fat; Tiden vil 
vise, om jeg maa have mere Held med mig til at lede Forbundet 
uden om de Skær, hvorpaa mine to foregaaende Kolleger er stran- 
dede, om jeg vil være i Stand til at løfte den Sten, de andre har 
ladet ligge. 

Dette Spørgsmaal har sandsynligvis været rejst og diskuteret ude 
mellem Medlemmerne, siden Hr. F. Hurops Meddelelse i sidste 
Fagblad om, at han nedlagde sit Mandat: om nu ogsaa denne hidtil 
til Dels ukendte Fagfælle vilde være i Stand til at lede Forbundet 
paa en saadan Maade, at de kunde være tjent dermed, lede det paa 
en saadan Maade, at Forbundets Anseelse indadtil og udadtil ikke 
led nogen Skade; lede det, saa at de Opgaver, paa Grundlag af 

— hvilke det dannedes, ikke forfejles, og at Hensigten med Centralisa- 
tionen opnaas. 

Jeg har ment at burde give et Svar paa de Spørgsmaal, som jeg 
tænker mig rører sig hos en Del af ,,Dansk Smede og Maskin- 
arbejder Forbund''s Medlemmer, thi det er ganske naturligt, naar 
mange ikke kan fatte Grunden til, at stadig friske Kræfter maa 
føres i Ilden. 

Der er vel sagtens ogsaa de Fagfæller imellem, der mener, at 

… det at være Forretningsfører er saadan temmelig lige ud af Lande- 
vejen, og jeg skal indrømme, at det kunde være saaledes, naar 
bare en eneste, dertil fornøden Ting ikke stadigvæk manglede hos 
en meget stor Part af Medlemmerne, nemlig Forstaaelsen af, at 
en Kamp kun føres sikkert til Sejr for os, naar Midlerne til Kam- 
pens Førelse er til Stede. Men den Forstaaelse, som ene er i Stand 
til at skaffe Midlerne tilveje, har desværre tidligere i saa høj Grad 
manglet; dette er Grunden til, at mine to agtede Forgængere har 
maattet lade Stenen ligge. 

Vil det nu gaa mig ligesaa? Dette maa naturligvis foreløbig staa 
hen, men lad os endelig være klare over, at uden det mest inderlige 
Samarbejde mellem 'Forretningsføreren (incl. Hovedbestyrelsen) 
og samtlige Afdelinger og Medlemmer, vil vi næppe ret snart naa 
frem til det Maal, vi foreløbig har sat os, nemlig bedre økonomiske 
Livsvilkaar. Den Ring af Haardhjertethed, Brutalitet og Uretfær- 
hed, som vi har imod os blandt Arbejdskøberne, trækker sig tættere 
og tættere sammen. Man huske bare paa Fabrikanternes Aarhus- 
Resolution. Konsekvenser deraf har vi foreløbig gaaende for fuld 
Kraft i Hillerød, og vi maa være belavede paa flere lignende. 

»Uden Kamp, ingen Sejr", er en een Gang fastslaaet Devise; 
hele Lønarbejder-Bevægelsens Karakter giver os Beviser nok for 
denne Sætnings Sandhed, og lige saa umulig og haabløs det enkelte 
Individs Kamp imod Kapitalen er, lige saa umulig og haabløs er og- 
saa den enkelte, særlig da de mindre Organisationers Kamp mod 
denne. Derfor har ogsaa Danmarks Smede og Maskinarbejdere 
centraliseret Organisationerne, men skal der opnaas gunstige Re- 
sultater for os gennem vor Centralisation, da er det først og frem- 
mest en Nødvendighed, at Forstaaelsen af dennes Betydning giver 
sig Udslag i Offervillighed og Redebonhed til at skaffe de Midler 
tilveje, der behøves, naar man vil vente sig et for Arbejderne gunstigt 
Resultat af Kampen. 

Naar det her fremførte forstaas af alle, og der handles derefter, 
da har det mindre at betyde, om denne eller hin Mand er Forbun- 
dets højst betroede Tillidsmand, og dets Magt og Anseelse beror 
da paa, om Medlemmerne staar enige og solidariske om de Krav, 
de stiller, og sætter alt muligt ind paa at skaffe de nødvendige Mid- 
ler tilveje, saa vi ikke skal tvinges til at opgive Kampen paa Halv- 
vejen, thi Kampen føres jo ikke mellem Forretningsføreren og en 
enkelt Kapitalist, men af hele Forbundet mod de Arbejdskøbere, 
der ikke vil anerkende vor Medbestemmelsesret ved Fastsættelsen 
af Arbejdsvilkaarene. 

Jeg anmoder derfor Medlemmerne om at opfylde deres Forplig- 
telser i pekuniær Henseende og vise mig den samme Tillid, der 
har været min Forgænger, Hr. Hurop, til Del; da ligger ingen Op- 
gave over vore fælles Evner og Kræfter.” 


Den 21. November 1892 vedtog et Fællesmøde af Besty- 
relserne for De samvirkende Fagforeninger i København 

Regler for Ordning af planmæssig Strejkeunderstøttelse. 
Disse Regler forenedes senere med ny vedtagne Regler af 7. 
Maj 1895. . 

løvrigt skete der intet af Betydning i vort Fag dette Aar, 
som er yderst daarligt og med megen Arbejdsløshed. Der ar- 
bejdes paa at konsolidere Rejse- og Understøttelseskassen. 
Understøttelsen, som fastsattes at Hovedbestyrelsen og offen- 
liggjordes i Fagbladet, er jævnt væk 60 Øre pr. Dag. Med- 
lemsantallet var dog ved Aarets Udgang uforandret. 

Den anden skandinaviske Arbejderkongres afholdtes i 
Malmø dette Aar. 


Aaret 1893 er et ,roligt" Aar, forsaavidt som der ikke føres 
nævneværdige Kampe. For det første havde Hovedledelsen 
sikkert draget Lære — ganske vist en dyr Lære — af de fore- 
gaaende Aars uheldige Manøvrer, og for det andet var Tiderne 
daarlige. Almindelig Depression og ingen Kapitalefterspørg- 
sel, det sletteste Landbrugsaar i en lang Aarrække, store 
Kornfallitter, megen Arbejdsløshed i Faget, paa hvilken vi kun 
i liden Grad magtede at hjælpe økonomisk. Understøttelsen 
var 50 å 60 Øre pr. Dag. 

Den 31. Marts (Langfredag) aabnede Forbundet sin 3. 
Kongres i Rømersgade 22, København. Det var besluttet at 
holde den i Aarhus, men Forholdene bevirkede, at det blev i 
København. Kongressens Opgave var at bringe Orden i For- 
bundets administrative Forhold, navnlig indadtil, men der- 
udover havde man ogsaa Blikket vendt udad. Paa den forrige 
Kongres havde man vedtaget at bibeholde det gamle Kontin- 
gent til Forbundet, hvilket var 12 Øre pr. Maaned, og nu stod 

der en Kamp om, hvorvidt dette skulde forhøjes til 15 eller 
20 Øre pr. Maaned. Majoriteten blev med 16 Stemmer mod 
4 for de 20 Øre, hvilket vistnok i høj Grad skyldtes, at H. P. 
HANSEN i Januar samme Aar havde foretaget en almindelig 
Agitationsrejse rundt i Provinserne. Der var samtidig en lille 
Stigning i Medlemstallet at notere. 

Man drøftede ogsaa Spørgsmaalet om, hvorvidt der burde 
være en eller flere Afdelinger i København, og det beslutte- 
des at ordne Kontorforholdene saaledes, at der kan finde en 
passende samlet Kontrol af de Arbejdsløse Sted. 

Med Hensyn til den internationale Metalarbejderkongres, 
som fandt Sted i Zurich samme Aar, vedtog man paa Forslag 
af H. P. Hansen ikke at lade sig repræsentere, da man først 
burde se at faa ordnet Forholdet til vore skandinaviske Fag- 
fæller. Dette var saare naturligt, og Evnen til at lade sig re- 
præsentere alt for langt fra Hjemmet var jo heller ikke stor. 

Hele den afgaaede Hovedbestyrelse genvalgtes. Efter dem 
havde LUNDBYE 9 Stemmer, BORCH 8 Stemmer, BENTSEN 7 
Stemmer, STILLING 7 Stemmer, CHR. SØRENSEN 6 og EGGERT 
5 Stemmer. 

Samme Aar, den 10. Januar, traadte en Gensidighedsover- 
enskomst med det tyske Metalarbejderforbund i Kraft, hvor- 
efter vore Medlemmer faar Rejseunderstøttelse udbetalt i 
Tyskland. Dette Forhold var ordnet ad Korrespondancens 
Vej. 

Den 19. Maj afholdtes et Fællesmøde for Bestyrelserne for 
de 4 da bestaaende københavnske Afdelinger (foruden ,,Mo- 
der-Foreningenf" : Klejnsmedenes, Grovsmedenes og Kedel- 
smedenes Afdeling), hvor man drøftede og vedtog en Henven- 
delse til de to i København bestaaende ÅArbejdskøberorgani- 
sationer i Jernindustri og Haandværk, henholdsvis Fabrikant- 

og Smedemesterforeningen, om Forslag til Oprettelse af en 
fælles Voldgift. Det skal her bemærkes, at Industriforenin- 
gen. kort i Forvejen havde vedtaget følgende Resolution : 


»Industrimødet udtaler Ønsket om, at der gives Kommuner og 
Kommuneforbund Adgang til, i Henhold til særlig Lov, at oprette 
Industri- og Haandværkerdomstole til Afgørelse af Stridigheder i 
Anledning af bestaaende Arbejdskontrakter, og om at der ligeledes 
i Henhold til Lov tildeles saadanne faglige Domstole Egenskab af 
Forligs- eller Enighedskamre til Udjævning af opstaaede eller 
truende Konflikter mellem Arbejdsgivere og Arbejdere.” 


Som man ser, begyndte Voldgiftstanken at tage fastere 
Form. 

I Oktober var der Strejke paa Grovsmedeværkstederne i 
Aalborg og Nørresundby. Udbetalingen af Rejse- og Under- 
støttelseskassen er kun 50 Øre pr. Dag, thi der er Ebbe i 
Kassen. I Januar Fagblad for 1894 opgør Formanden Re- 
sultatet af Aaret 1893 saaledes: 


»Vi har hvilet udadtil, idet vi har indskrænket vor Virksomhed 
til blot at afparere de Slag, der rettedes mod os af vore Interesse- 
Modstandere, af Arbejdskøberne. Men indadtil har vi arbejdet med 
al den Kraft, vi havde disponibel, for at styrke Organisationen, og at 
vi har været heldige i vore Bestræbelser, det viser Fremgangen i 
Medlemsantallet og i nye Afdelinger. 

Der er i Aarets Løb oprettet Afdelinger i Storehedinge, Hjørring, 
Skive, Kolding, Silkeborg, Stege og Nykøbing p. F." 


Med Aaret 1894 indtræder der atter økonomisk Fremgang, 
og Fagforeningerne, der nu har rustet sig, tager atter fat paa 
at forbedre Arbejdsforholdene. Den 27. Januar tilsendte 
Grovsmedene i København Smedemesterforeningen et For- 

slag til fremtidige Løn- og Arbejdsvilkaar paa samtlige Vogn- 
fabrikker, Grovsmede- og Beslagsmedeværksteder i Køben- 
havn og paa Frederiksberg. Fordringen lyder paa 30 Øre i 
Timen som Mindsteløn, Afskaffelse af Søndagsarbejde samt 
en Ekstrabetaling af 50 pCt. for Overarbejde og endelig Af- 
skaffelse af Akkordbetalingen paa Beslagsmedeværkstederne. 
Formanden bad i den Anledning Afdelingerne om at holde 
sig parate til Indbetaling af Strejkebidrag. Arbejdet nedlag- 
des derefter Lørdagen den 17. Marts, men forinden var Fag- 
foreningens Fordring underskreven af 62 Smedemestre og 
Vognfabrikanter. Den største Del af disse var Beslagsmede- 
mestre, hvor Sagen nærmest drejede sig om Afskaffelse af 
Søndagsarbejdet. Dermed var man i Orden for Beslagsmede- 
nes Vedkommende, og dermed var ogsaa Strejken faktisk 
vunden i næsten samme Øjeblik, som Arbejdet var nedlagt. 
Det Antal Arbejdere, som kom til at deltage i Strejken, an- 
drog 75, men dette Antal var omkring d. 19.—20. Marts 
svundet ind til 30—40. 

Den 22. Marts holdt Mesterforeningen Generalforsam- 
ling, hvor det ligeledes vedtoges at gaa ind paa Fordringerne, 
saaledes som de var fremsatte d. 27. Januar, og dette med- 
deltes Fagforeningen den 24. Marts, hvorefter der holdtes 
Generalforsamling i denne, og Arbejdet optoges Dagen efter 
paa 9 Værksteder. 

I Maj udbryder den berømte Strejke hos CHR. ÅNDERSEN, 
Fabrikken ,,Svendborg" i Svendborg, hvilken medførte en 
meget lang Blokade. Konflikten afgøres i Maj saaledes, at 
en Voldgift oprettes mellem de samvirkende Fagforeninger 
og Industriforeningen i Svendborg. Voldgiften kom til det 
Resultat, at Chr. Andersen skulde betale mindst 25 Øre i 
Timen til dem, der havde været 5 Aar ved Faget, men da 

hans Arbejdere kom hjem fra et Beholderarbejde, som var 
udført i Rudkøbing, erklærede Andersen, at Fortjenesten 
havde været for lille for ham, og desuden havde Svenden 
(her er altsaa kun Tale om en enkelt) nu lært saa meget og 
faaet saa god Kost o.s.v., at han ikke kunde faa de 25 Øre 
i Timen. 

Blokaden fortsattes derfor og hævedes først, efter at Hr. 
Andersen var fratraadt og Fabrikken overgaaet paa andre 
Hænder. Forbundet havde her at gøre med en Mand, der var 
hovedrig, og som derfor havde baade Raad og Hjerte til at 
bekæmpe de organiserede Arbejdere til det yderste. Eks- 
perimentet blev dog sikkert overmaade dyrt, og Forbundet 
generede denne Konflikt ikke væsentlig, nu da Kræfterne var 
forøgede. 

Den 1. Maj udbrød der Strejke paa De Smithske Jern- 
støberier og Maskinfabrikker i Aalborg, hvis Direktør havde 
nægtet at forhandle med Forbundets Forretningsfører. Kun 
een Mand svigtede, og den 10. Maj genoptoges Arbejdet, efter 
at Aktieselskabet De Smithske Jernstøberier i Aalborg var 
indgaaet paa 10 Timers Arbejdstid pr. Dag, en Mindsteløn paa 
217 Øre og Tillæg af 2 Øre til dem, der havde 27 Øre eller 
derover. Timelønnen garanteredes ved Akkordarbejde, ved 
Overarbejde betaltes 25 pCt. ekstra til Kl. 4, ved Natarbejde 
fra Kl. 9 til 6 Morgen 50 pCt., ved Søndagsarbejde til Kl. 4 
25 pCt., derefter 50 pCt. til Kl. 9, og fra Kl. 9 til 6 100 
pCt. ekstra (altsaa Søndag Nat). Samme Betaling er gæl- 
dende for Akkordarbejde, der udføres udenfor almindelig 
Arbejdstid. 

Under disse Konflikter forsøgte Hovedbestyrelsen sig første 
Gang med at udskrive et Bidrag af 45 Øre ugentlig, hvilket 
efter Fagbladet fra den Tid at dømme vakte stor Staahej og 

mange Forespørgsler om, hvorvidt Hovedbestyrelsen var ble- 
ven ,tosset", men H. P. HANSEN svarede frejdigt i Fagbladet : 
»Venner og Kammerater! Har I nogensinde set, at der er 
blevet høstet, før der blev saaet? o0.s.v.” 

Iøvrigt var dette en Agitationens Tid. Om Sommeren flo- 
rerede ,,Fagmøderne" i Provinserne, og disse virkede den 
Gang som en fortræffelig Agitation og Vækkelse af For- 
staaelsen af Organisationens og Sammenholdets Betydning. 
Man lærte hverandre personlig at kende og sluttede faste 
Venskabsbaand, og dér er ingen Tvivl om, at disse Aars 
Fagmøder har bidraget mægtigt til at tilvejebringe den Fasthed, 
som efterhaanden naaedes i hele vort Organisationsarbejde. 

Paa Helsingør Jernskibsbyggeri afskaffedes ved Forhand- 
ling mellem Værftets Direktør og Folketingsmand CHR. RAs- 
MUSSEN, som den Gang var Formand for vor lokale Afdeling, 
alt Overarbejde, og som Følge heraf antoges en Snes nye År- 
bejdere. Kedelsmedeforeningen i København arbejder hen 
paa Eftersommeren paa Gennemførelsen af en Mindsteløn af 
30 Øre. 

Med Fabrikant POULSEN i Esbjerg, som i 1891 tilføjede os 
et Nederlag, opnaaedes der i September Maaned dette Aar 
en Overenskomst, der saavel forbedrede Lønforholdene som 
indskrænkede Arbejdstiden. Odenseprogrammet indføres paa 
en Række andre Provinsværksteder og paa en enkelt større 
Fabrik i København. 

I Slutningen af Aaret udbrød der en lille Konflikt i Kø- 
benhavn, som vi, da den var af en noget særegen Årt, her 
kort skal omtale: Den 5. December nedlagde Forbundets 
Medlemmer Arbejdet hos Firmaet F. H. A. PETERSEN og 
LUDVIG CHRISTENSEN, Blegdamsvejen, København, og stil- 
lede Krav om Fjernelse af en Kollega ved Navn MORTENSEN, 

der havde vist ukollegial Opførsel. En Repræsentant for 
Hovedbestyrelsen havde sammen med Formanden for Kø- 
benhavns Afdeling I, NiELs LARSEN, forhandlet med Firmaet 
og Fabrikantforeningens Formand, og der forelaa nu et Til- 
bud fra Fabrikantforeningens Bestyrelse om, at alle de Strej- 
kende kunde komme i Arbejde igen Mandagen den 10. De- 
cember, naar Hovedbestyrelsen vilde indrykke en misbil- 
ligende Erklæring om Strejken i Social-Demokraten. Dette 
sidste skete, og den 9. December indeholdt Social-Demokraten 
følgende : 
»Den hos Firmaet F. H. A. Petersen og Ludvig Christensen 
stedfundne Arbejdsnedlæggelse, som er sket uden forudgaaende 
Forhandling med os, betragtes som Forbundet uvedkommende og 


billiges ikke. Arbejdet vil blive genoptaget førstkommende Man- 
dag Morgen.” ; 


Arbejdet genoptoges nu, og Mortensen, som var Stridens 
Æble, havde tilbudt frivilligt at fortrække, mod at Forbundet 
hjalp ham med Penge til at rejse til Amerika for. Af Regn- 
skabet fremgaar, at han modtog 60 Kr. 

Nye Afdelinger er i Aarets Løb stiftede i et Antal af 13, 
nemlig i Assens, Faaborg, Fredericia, Nakskov, Næstved, 
Nørresundby, Nykøbing Sj., Ringsted, Herning, Lemvig, 
Thisted, Ribe og Korsør. Ved denne Bevægelse skabtes der 
nyt Mod hos de unge Svende, som ikke længere er villige 
til at lade sig byde 11 å 2 Kr. om Dagen eller 4—5 Kr. om 
Ugen og Kost og Logi. Man begyndte at føle, at der i Or- 
ganisationen laa en Magt til at skabe sig bedre Arbejdsbetin- 
gelser, og de Mange, der forhen dorske og sløve fandt sig i 
alt, tog nu hellere Ranselen paa Ryggen. Man vidste jo, at 
der var Støtte igennem Forbundet og Rejsekassen, ja man 

vidste endogsaa, at denne Støtte gjaldt udover Landets 
Grænser. 


Ved Udgangen af dette Aar var Medlemstallet naaet til 1883. 


Med Aaret 1895 er vi inde i en økonomisk Opgangsperiode. 
Kornspekulationen tager Fart, 3 pCt.s Værdipapirer stiger til 
98 Points, og i det hele taget sker der et Opsving, der bl. a. 
ogsaa kendemærkes ved Fragtforholdenes Udvikling og større 
Arbejdsmængde paa Skibsværfterne. Den 7. April d. A. 
dannes Skibssmedeforeningen i København. Den 12. April 
(Langfredag) aabnes Forbundets 4. Kongres i Aarhus. 

Paa denne Kongres foregik dog ikke noget særligt epoke- 
gørende. Der herskede noget delte Meninger om den Ud- 
vikling i Retning af Brancheafdelinger, som foregik i Kø- 
benhavn, og til Tider gik det i Diskussionen herom ret varmt 
til, uden at dette dog fik nogen særlig Virkning med Hensyn 
til det kollegiale Sammenhold. Man vedtog at oprette en 
Strejkefond paa 2 Kr. pr. Medlem, og dette opnaaedes senere 
ved, at 4000 Kr., som var blevne til Rest af en Indbetaling til 
Lock-outen i Aarhus, overførtes som Grundkapital til Strej- 
kefonden. Opkrævning af de 2 Kr. pr. Medlem fandt saa- 
ledes ikke Sted. Kontingentet til Rejse- og Understøttelses- 
kassen forhøjedes til 12 Øre pr. Uge. Der begynder nu at 
komme Penge i denne Kasse, og der udbetaltes til Rejsende 
og Arbejdsløse i Aarsts Løb 10,585 Kr. 98 Øre, hvilket betød 
et stort Spring fremad i Udviklingen. Paa Initiativ af Ran- 
ders Afdeling og efter en af CHR. RASMUSSEN, Helsingør, 

stillet Resolution vedtog Kongressen at ,,udtale sin Tilslutning 
til Tanken om Anvisningskontorer i Provinserne, dog saa- 
ledes at det overlades de enkelte Afdelinger at tage Tanken 
op, naar de anser Tiden for passende". 


Til Hovedbestyrelsen valgtes : 


N. Lundbye, Københavns Afd. l. 
N. P. Nielsen, — i I. 
N. Larsen, — 5 I. 
P. Hansen, — » IL 
H. Hansen, — »… II. 
C. Poulsen, SE£ , IV. 


Aarets store Begivenhed blev Konflikten i Aarhus, som for 
vore Kolleger blev en Oprejsning for Nederlaget i 1891. 
Smede og Maskinarbejderne hos Firmaet S. FricHs EF- 
TERFØLGERE anmodede ved en Deputation om en Lønfor- 
højelse paa 2 Øre pr. Time samt om, at den mindste Timeløn 
fremtidig maatte blive 28 Øre, men herpaa fik de et meget 
hovent Afslag, og den 29. Maj forelagde Firmaet Arbejderne 
en ,,Arbejdskontrakt", som de forlangte hver enkelts Under- 
skrift paa. Dette førte til en almindelig Konflikt, hvorunder 
samtlige Smede og Maskinarbejdere, Arbejdsmænd og Sned- 
kere hos nævnte Firma samt hos Caroc & LETH, H. P. 
JENSEN & Co., CHR. CHRISTENSENS ENKE, L. ÅNDERSEN 
og E. NIELSEN kastedes paa Gaden. Fabrikanterne motive- 
rede dette Skridt med, at de ikke kunde beskæftige dem, 
fordi Formerne strejkede, men samtidig fremlagdes der alt- 
saa en Kontrakt, hvis Ordlyd vi her gengiver, fordi den 
unægtelig er interessant : 


1. Arbejderen er forbunden til ikke at være Medlem af nogen 
socialistisk Fagforening samt til iøvrigt at holde sig udenfor en- 

hver socialistisk Bevægelse og ikke støtte en saadan enten med 
Penge eller paa anden Maade. 

2. Arbejdsgiveren tilbageholder ugentlig 2 pCt. af den fortjente 
Løn, hvilket Beløb gennem en Arbejdsgiverorganisation opsamles og 
frugtbargøres. Hver enkelt Arbejder erholder sin Konto, til hvilken 
Arbejdsgiveren hver 1. Januar tilskyder 10 Kroner, forsaavidt ved- 
kommende Arbejder har arbejdet hos ham hele det forløbne Aar, og 
ellers i Forhold hertil. Dette gælder, uanset om Arbejderen har 
været syg i Arbejdsgiverens Tjeneste, dog ikke forsaavidt dette 
har varet udover 13 Uger ialt, i hvilket Tilfælde forholdsvis Af- 
kortning sker. 

"3. Det saaledes opsparede Beløb med paaløbet Nettoudbytte er 
Arbejdernes Ejendom, som dog først udbetales ham ved hans fyldte 
55, Aar, med mindre han forinden ved Lægeattest godtgør at være 
bleven for bestandig uarbejdsdygtig. Ved hans Død forinden 55 
Aars! Alderen udbetales Beløbet straks til hans Arvinger. End- 
videre kan Udbetaling ske, naar Arbejderen godtgør, at han efter 
Erhvervelsen har været bortrejst fra Landet i mindst 10 Aar. — 
Saafremt Arbejderen ikke inden 1 Aar efter opnaaet 55 Aars Alder, 
eller hans Arvinger inden 1 Aar efter hans Død melder sig med 
Krav paa Belgbets Udbetaling, inddrages Beløbet til Anvendelse 
paa den nedenfor i $ 6 nævnte Maade. 

4. Det opsparede Beløb kan ikke af Arbejderen borttranspor- 
teres eller pantsættes, ejheller kan der af nogen Kreditor gøres Ar- 
rest eller Eksekution i samme. 

5. Hver 1. Februar tilstilles der Arbejderen en Udskrift af hans 
Konto, forsaavidt han forud har tilmeldt Arbejdsgiverorganisationen 
sin Adresse. 

6. Saafremt Arbejderen bryder sine ovenstaaende Forpligtelser, 
blandt andet ved at deltage i eller bevislig støtte en hel eller delvis 
Arbejdsnedlæggelse, mister han derved sin Ret til det paa hans 
Konto opsparede Beløb, og bliver samme da inddraget og anvendt 
enten til Fordeling paa andre under lignende Arbejdsregler vir- 
kende Konti eller indbetalt til Institutioner, der maatte have Arbej- 
deres Vel for Øje. Alt efter Arbejdsgiverorganisationens nærmere 
Bestemmelse. 

7. Udtræder en Arbejder af Arbejdsforholdet efter eget Ønske 
udenfor Strejkeforhold, eller afskediges ham uden at have over- 
traadt disse Bestemmelser, mister han ikke derved sin Ret til det 
paa hans Konto opsparede Beløb, men dette forbliver henstaaende 

under Bestyrelse ganske efter foranstaaende Regler. Hvis Arbejde- 
ren derefter træder i Tjeneste hos en anden Arbejdsgiver, hos hvem 
lignende Arbejdsregler gælder, fortsættes Kontoen med Tilskud som 
før. Saafremt Udtrædelse finder Sted inden Forløbet af 3 Maaneder 
efter Antagelsen og vedkommende Arbejder ikke forud har nogen 
Konto for Opsparing af her nævnte Slags, har han intet Krav paa 
det opsparede Beløb; med dette forholdes da som bestemt i $ 6. 

8. Saafremt en Arbejder formener, at Arbejdslønnen er for lav, 
eller han paa anden Maade føler sig forurettet, skal der gives ham 
Adgang til, saafremt mindst Halvdelen af Fagets Arbejdere hos 
samme Arbejdsgiver slutter sig til hans Begæring, at faa sin Klage 
paakendt af en af Arbejdsgiverorganisationen udmeldt Kommission, 
bestaaende af Arbejdsgivere af saavel samme Fag som af andre 
Fag. Vedkommende Arbejdsgiver, over hvem Klage saaledes er 
ført, er bunden ved denne Kommissions Kendelse med den Virk- 
ning, at hvis han er uvillig til at rette sig efter samme, taber 
vedkommende Arbejder eller Arbejdere ikke Retten til deres op- 
sparede Beløb, saafremt de derefter strejker hos ham. Det er en 
Selvfølge, at den Arbejdsgiver, over hvem Klage er ført, ikke kan 
have Sæde i Kommissionen. 

9. Denne Kontrakt kan opsiges fra begge Sider med 8 Dages 
Varsel. 


Sagen henvistes sluttelig til er Voldgift efter de af Indu- 
striforeningen vedtagne Regler, og denne Voldgift afsagde en 
Kendelse, der var temmelig lang og omstændelig, men som 
i det væsentlige gav Arbejderne Ret i deres Krav. Denne 
Voldgiftskendelse søgte Fabrikanterne imidlertid nu ved alle 
Midler at komme udenom, men det hele endte med et ekla- 
tant Nederlag for dem, hvilket er særdeles malende be- 
skrevet i Fagbladet i Juli, hvor Kampen imod Systemet med 
at afgive ,,Arbejdssedler'" samtidig proklameredes. løvrigt 
styrkede det heller ikke Aarhus-Fabrikanternes Stilling, at 
den københavnske Fabrikantforening tog absolut Afstand fra 
den etablerede Lock-out og dennes Grundlag. Efter en 
Masse Omsvøb og Tilbud fra Fabrikanternes Side, hvor- 

under man bl. a. udenom Organisationen prøvede paa at 
indbyde Repræsentanter for Arbejderne, tilbød Fabrikant 
AxEL MEYER, København, at mægle i Striden, og sam- 
men med Formanden for De samvirkende Fagforenin- 
ger, der nu tildels i Kraft af den skandinaviske Be- 
vægelse, men ikke mindst under Maler J. JENSENS dygtige 
og omsigtsfulde Førerskab, begyndte at faa ret stor Indfly- 
delse, tog han til Aarhus. Resultatet blev 2 Øres Tillæg 
til Timelønninger fra 25 Øre og nedefter og 11 Øres Tillæg 
paa Timelønninger fra 25 Øre og opefter. Den alminde- 
lige Timeløn paa Fabrikkerne i Aarhus var inden Lock-outen 
23—26 Øre. 

Som Modvægt mod Arbejdsgivernes stadige Paastand om, 
at Arbejdet var billigere i Udlandet, havde man fra Hoved- 
kontoret i Begyndelsen af Aaret paa Foranledning af Randers 
Afdeling rettet en Forespørgsel til Metalarbejderforbundets 
Afdeling i Breslau, og herpaa erholdt man følgende Svar, 
som offentliggjordes i Fagbladet. Vi gengiver det, fordi det 
er betegnende for de Forhold, der paa det Tidspunkt raa- 
dede i den schlesiske Hovedstad : 


»Breslau, 6. Januar 1895. 

… Ærede Kollega! 

Paa Deres Skrivelse til os af 28. December f. A. meddeler jeg 
Dem, at Arbejdsforholdene hos os er akkurat lige saa daarlige, 
"som det er Tilfældet hos Dem. Lige de samme Talemaader fra 
Arbejdskøbernes Side om, at Arbejdet er for dyrt, og at Arbejdsløn- 
nen derfor stedse maa reduceres. Vil virkelig nogen fordriste sig 
til at ville søge at opnaa en større Løn, saa modtager han det 
smukke og meget gerne anvendte Svar, at man havde staaende 
mange Folk udenfor Porten, der gerne vilde arbejde for de samme 
Penge, ja maaske billigere endnu. Desværre er det jo kun saa- 
danne, der ikke er organiserede. I vor Fabrik, som for Tiden 
kun tæller 6—700 Mand, er der ikke en Gang 10 pCt. organi- 

serede, i den anden, som beskæftiger 15—1700 Mand, ser det 

endnu mere sørgeligt ud, 

Dog nu til Sagen! 

Arbejdstiden er 10 Timer pr. Dag med en gennemsnitlig Løn 
af 25 Pf, (ca. 23 Øre) pr. Time, men dette kommer dog kun 
sjældnere i Anvendelse, For det meste er det Akkordarbejde, og 
der kan ved dette i Gennemsnit fortjenes 35—40 Pf. pr. Time, 
enkelte Undtagelser er paa 45 Pf. For Overarbejde, som enten 
kun lidt eller saa godt som slet ikke kommer til Anvendelse hos os, 
betales 5 Pf. mere i Timen. Dette var ifølge de forskellige Løn- 
ningssedler fra en Del Kolleger den højeste Fortjeneste i vore 
Waggon-Fabrikker. 

I Forventning om tilfredsstillende at have opfyldt Deres Ønske 
tegner . med koll. Hilsen 

Léfebvre, 
Forretningsfører for Lokalforeningen for Breslau.” 

Det var Forhold af denne Art, som stadig bragte de for- 
skellige Nationers Arbejdere nærmere til hinanden, og den 
1. og 2. Juni d. A. fandt der, endskønt det internationale 
Samarbejde kun var i sin Vorden, dog en international Me- 
talarbejderkonference Sted i Luzern i Schweiz. 

Forbundet havde nu naaet et Udviklingsstadium, hvor det 
krævede Respekt. I Aarets Løb steg Medlemstallet til tæt 
ved 3000, og Arbejdsforholdene var i fortsat Bedring. Hvad 
der imidlertid ogsaa nu i høj Grad prægede Forbundets Virk- 
somhed, var den djærve og kraftige Maade, hvorpaa H. P. 
Hansen optraadte overalt, hvor Organisationen havde en 
Opgave at løse. 

Korrespondancen med Fabrikantforeningerne var nu for 
det meste meget skarp og drejede sig for en stor Del om 
Fortolkning af de forhadte ,,Fælles Værkstedsregler", Fabri- 
kanterne syslede paa deres Side bestandig med Paastande 
om, at Arbejderne ,,bremsedefF, naar de ikke kunde faa nok 
for Arbejdet. Det faldt dem aldrig ind at erkende, at det, der 

skete, var en Følge af, at mange Fabrikanter eller deres Red- 
skaber systematisk skambød Svendene med Hensyn til Ar- 
bejdets Betaling. 
Fabrikantforeningens Bestyrelse bestod paa dette Tids- 

punkt af d'Hrr. | 

G. Eickhoff. 

Ludvig Christensen. 

S. C. Hauberg. 

R. Helweg. 

P. W. Høst. 


R. HELWEG, som den Gang stod i Firmaet MARSTRAND, 
HELWEG, & Co., var Formand. Hertil var han valgt først 
i Aaret 1893, og han vedblev at være Indehaver af denne 
Stilling indtil 25. Februar 1899, da LuDviG CHRISTENSEN 
af Firmaet PETERSEN & CHRISTENSEN, nu Aktieselskabet 
»Vølund", valgtes til Formand. Der arbejdedes fra Fabri- 
kanternes Side ivrigt paa at faa et Samarbejde i Stand med 
Provinserne. Den 13. Juli holdt Provinsfabrikantforeningen, 
der var dannet ved et Møde d. 8. Juni s. A., konstituerende 
Generalforsamling i Odense, og her var Fabrikant Helweg 
tilligemed Sekretær HELSING til Stede. Mod Åarets Slut- 
ning afholdtes dernæst det første Fællesmøde mellem de to 
Fabrikantforeningers Bestyrelser, og man enedes om et Sam- 
arbejde, som gik ud paa ,,Modstand imod Minimallønnen 
og imod Akkordarbejdets Afskaffelse, kollegial Støtte under 
Konflikter ved ikke at antage hinandens Arbejdere samt en- 
delig Bestræbelser for at gennemføre ,,Fælles Værksteds- 
regler" og aarlige Fællesmøder"., | 

I København slaas de to Firmaer Hiittemeier og Smith & 
Mygind sammen til et Aktieselskab, og Firmaet Dahlstrøm 
& Lohmann ophæves. 

1896 bringer bl. a. en hel Del Smaakonflikter, der næsten 
alle varer længe, samt en enkelt stor paa Helsingørs Skibs- 
værft. Den sidste-blev dog kun, som man vil se nedenfor, af 
kort Varighed. 

Den 15. Februar udbrød Strejke hos MARTIN LARSEN i 
Hjørring. Der gennemførtes et Par Kroners Forhøjelse af 
Ugelønnen. I Kolding og Viborg gennemførtes i Marts Maa- 
ned Odense-Programmet og 30 Øres Minimalløn uden Strej- 
ke. Et Par Smaaværksteder i Kolding blokeres tilligemed 
WALTERSDORFS Fabrik. Disse gav dog hurtigt efter, og Lønnen 
forhøjedes fra 14 til 18 Kr. om Ugen. N. AÅ. CHRISTENSEN, 
Nykøbing paa Mors, lavede den 4. Maj en Lock-out, som 
omfattede samtlige Firmaets Arbejdere, skønt Hr. Christen- 
sen kun var uenig med Arbejdsmændene. Lock-outen varede 
til den 22. Maj, og Smedene fik ved Forbundets Mellemkomst 
udbetalt 1 Kr. 50 Øre pr. Dag i Kostpenge for den Tid, de 
ufrivilligt gik arbejdsløse. Arbejderne havde iøvrigt ingen 
Fordringer stillet. 

Fra 6 Maj til 27. Juni gennemføres Odense-Programmet i 
Vejle med en Minimalløn paa 30 Øre (unge Svende 27 Øre 
det første Aar). Hess” Fabrik var dog ikke med her. Hos 
RUDOLF KRAMPER i Horsens gennemførtes samme Fordrin- 
ger efter en Strejke, som varede fra 11. til 18. Maj. I Ros- 
kilde var der en kort Grovsmedestrejke, og Fabrikant OB- 
BEKJÆR i Ribe foretog den 23. Juni en Lock-out, der gik ud 
paa at gøre vor derværende Afdelingsformand umulig i Byen. 
Lock-outen sluttede den 3. Oktober med det Resultat, at 
Obbekjær gik ind paa at genantage Manden samt betale efter 
Odense-Programmet med 30 Øre i Timen. Fabrikant S1- 
MONSEN i Lemvig gjorde et Forsøg paa at ødelægge Fag- 

foreningen der i Byen ved den 11. Juni at afskedige samt- 
lige Svende paa nær 2 Mand. Folkene rejste fra Byen, og 
senere maatte Hr. Simonsen selv fortrække. Fabrikken 
kunde ikke holdes oven Vande. BRØDRENE BONNE i Stege 
lønnede 3 Mand med 2 Kr. 60 Øre pr. Dag og 2 Mand 
med 2 Kr. 40 Øre pr. Dag. Der udbrød i den Anled- 
ning den 11. Juni Strejke hos Firmaet, og den 11. Novem- 
ber sluttede den med Gennemførelse af Odense-Programmet. 
"— Aarets store Konflikt var Lock-outen paa Helsingørs Skibs- 
værft, hvilken paabegyndtes den 15. Juli og afsluttedes den 
30. samme Maaned. En Arbejdsmandsstrejke, som iværk- 
sattes uden Samraad med de øvrige organiserede Arbejdere, 
var Anledning til Konflikten. Vi opnaaede ved denne Lejlig- 
. hed en Minimalløn af 30 Øre i Timen med de Undtagel- 
ser, at unge Svende i det første Svendeaar samt Hjælpere i 
Grovsmedien og hos Værktøjssmedene kun fik 27 Øre. For 
Klejnsmedene fastsattes 3 Lønninger: 30, 31 og 32 Øre, 
for Skibs-Grovsmedene 30, 31 og 33 Øre; for Maskin-Grov- 
smedene bibeholdtes 31'/, Øre og for Pladearbejderne i 
Skibsbyggeriet sattes 4 Lønningsklasser : 30, 32, 34 og 36 
Øre. Maskinarbejderne og Klejnsmedene fik et Tillæg af 1 
Øre paa alle Lønninger fra 29 Øre og derover. 

Disse Lønsatser betød for Klejnsmedenes Vedkommende 
en Forhøjelse af Y, Øre for dem, der havde 29/, Øre og 
31"/, Øre (6 Mand), og 2 Øre for dem, der var under disse 
Lønninger. Forhøjelsen for Skibs- og Grovsmedene var 
1"/, Øre, Pladearbejdernes androg 2 å 2'/, Øre. Overens- 
komstens Varighed sattes til 1. April 1894. Arbejderne var 
ikke videre tilfredse med Resultatet, idet man gjorde gæl- 
dende, at Forhøjelsen ikke var effektiv, da der ingen For- 
højelse skete med Hensyn til Akkordpriserne. Lock-outens 

Udspring var en Strejke af Nitterne, hvilken var godkendt 
af vor Hovedbestyrelse og saaledes, at hvis andre blev for- 
langt til Nitning og af den Grund maatte forlade Værftet, 
skulde de understøttes. Paa denne Maade afskedigedes der 
7 Smede og 14 Arbejdsmænd, og i Henhold til Aftalen un- 
derstøttede vi vore, men Arbejdsmændene forlangte deres 
Medlemmer genantagne straks, ellers vilde de strejke og for- 
lange 30 Øre i Timen. Direktionen svarede, at hvis For- 
dringen fastholdtes, vilde Værftet blive lukket, og saaledes 
gik det. Lønresultatet var rimeligvis blevet bedre, hvis ikke 
Arbejdsmændene havde manglet Midler til Understøttelse, 
saaledes at Konflikten hurtigt maatte løses. Der var megen 
Utilfredshed med Arbejdsmændene under denne Strid, og 


samtidig bebrejdede man Arbejdsmændene, at da en Strejke 


i Marts' 1895 var forberedt, bidrog Arbejdsmændene ogsaa 
til at ødelægge denne ved at erklære, at det Smedearbejde, 
som de kunde udføre, vilde de udføre, naar Smedene gik. 
Ikke destomindre beskyldte Arbejdsmændene os for ikke at 
tage tilstrækkeligt Hensyn til dem. 

Ved Resultatet af Lock-outen i 1896 lykkedes det efter 
7—8 Aars ihærdigt Arbejde at faa bragt vore Lønninger op 
paa det samme, som da Værftet 15—16 Aar tidligere havde 
begyndt sin Virksomhed. Den Gang lønnedes nemlig ingen 
Smed eller Maskinarbejder med mindre end 30 Øre pr. 
Time, men paa Grund af Tidernes Ugunst, Mangel paa Or- 
ganisation og ved Hjælp af Direktør Mans HOLM's Energi 
var Lønnen sunket ned til 23 å 24 Øre pr. Time, og først i 
1895 var det lykkedes at naa op til 25 Øre pr. Time. Nu gik 
man altsaa et Skridt videre. Ledelsen for dette Skibsværft 
har iøvrigt gennem Aarene hævdet sig som rene Kunstnere 
med Hensyn til at holde Lønningerne nede. De er til enhver 

" Tid kun gaaet med til, hvad der har været absolut nødven- 
digt for at undgaa aaben Kamp med Fagforeningen. 

Lørdag den 10. Oktober nedlagde samtlige Kedelsmede 
hos Aktieselskabet SMITH, MYyGINndn & HUÉTTEMEIER i Kø- 
benhavn Arbejdet, fordi de nægtede at arbejde under en 
Formand ved Navn HARALD OLSEN. Dels havde nævnte 
Olsen efter Arbejdernes Mening opført sig upassende under 
et den 8. Oktober indtruffet Ulykkestilfælde, og dels havde 
han efter deres Mening omgaaedes misligt med Udbetalingen 
eller Fordelingen af Ducører. Efter nogen Forhandling gen- 
optoges Arbejdet, og Sagen henvistes til en Voldgift, hvori 
nuværende Raadmand Gustav PHILIPSEN fungerede som 
"Opmand. Hans Kendelse, der lempeligt kritiseredes i Fag- 
bladet, gik ud paa, at der skulde tildeles nævnte H. O. ,en 
Advarsel i Form af en Misbilligelse af det under Nr. 3" (et 
Ducørspørgsmaal) ,,omtalte Forhold, og at denne Advarsel 
bør tildeles ham af Bestyrelsen for Aktieselskabet Smith, 
Mygind & Hittemeier i Overværelse af Formanden for For- 
eningen af Fabrikanter i Jernindustrien i København og For- 
manden for Dansk Smede og Maskinarbejderforbund", Ha- 
rald Olsen, der før havde været paa Kant med sine Arbejds- 
kammerater, og som nu var ilde lidt af Arbejderne, blev kort 
efter tungsindig og tog sig selv af Dage. 

I Aarets Løb hævedes Lønnen i Næstved betydeligt, sær- 
lig paa BRØDRENE HERMANSENS Jernstøberi, som i mange 
Aar var et af de daarligste Arbejdssteder paa Sjælland, hvad 
Lønnen angik. I Randers gennemførtes i Aarets Løb 30 
Øre over hele Byen, og et Mulktsystem afskaffedes paa 
Strømmen", I Aalborg afskaffedes Kost- og Logissystemet, 
og paa Sukkerfabrikken i Nakskov gennemføres Betaling for 
"Over- og Natarbejde. i | 

Aarets Hovedbegivenhed var dog den Konflikt, som var 
ved at opstaa i Marts Maaned, foranlediget ved at Grovsme- 
denes Fagforening i København opstillede en Række For- 
dringer til Smedemestrene, Fordringer, som disse egentlig 
selv havde fremkaldt ved Udtalelser til Fagforeningens For- 
mand, da Mestrene i Midten af 90erne stiftede deres ny Or- 
ganisation, Vogn- og Beslagsmede-Mesterforeningen. Den 
ny Mesterforening var nok ikke særlig godt ledet til at be- 
gynde med, hvorfor den nærmest styredes af Fabrikanterne, 
som var nær ved at føre Smedemestrene vild. Grovsmede- 
nes Fagforbund gik ud af denne Historie med en Forhøjelse 
af Timelønnen paa 2 å 3 Øre. Under Forhandlingerne om 
denne Sag lykkedes det for Resten H. P. HANSEN at af- 
tvinge Mestrenes Formand, Fabrikant HOLM af Firmaet 
HoLM & JENSEN, en Erklæring om, at 33'/, Øre var Grov- 
smedenes gennemsnitlige Fortjeneste, og denne Fortjeneste 
vilde man altsaa anse passende for en Svend. Fagbladet for 
April Maaned s. Å. noterer dette som en betydelig Sejr, idet 
man nu har Mesterforeningen til at hjælpe sig med at op- 
retholde en ordentlig Løn for Grovsmedene. 

I August afsluttedes Blokaden mod CHR. ÅNDERSEN i 
Svendborg. Denne Blokade havde da varet i 1'/, Aar. 

I Marts samme Aar skete der noget andet af Interesse. 
Den gamle Smede- og Maskinarbejderforening af 1862, som 
danner en Fortsættelse af de gamle Bøssemager- og Spore- 
mesterlaug, var fra sin Oprindelse og til den nærmest fore- 
gaaende Tid en overmaade konservativ Forening, der, skønt 
den var Sygekasse, havde alenlange Drøftelser om, hvor- 
vidt f. Eks. HuroP kunde optages som Medlem. Den 7. 
Marts 1897 valgte den samme Kasse imidlertid Forbundets 
tidligere Forretningsfører, VALD. OLSEN, til Formand, hvor- 

efter denne Kasse gennemløber en lang og demokratisk Ud- 
vikling op til Nutiden, hvor Forbundets Hovedkasserer, A. 
JOHANSEN, er Indehaver af Formandsstillingen, og hvor 
Medlemmerne almindeligvis er gode Fagforenings-Medlem- 
mer og Socialdemokrater. 

Forbundets Formand, H. P. Hansen, deltog dette Aar i 
to vigtige Kongresser: Vort svenske Broderforbunds Kon- 
gres i April i Eskilstuna, ved hvilken der udarbejdedes Reg- 
ler for gensidig Understøttelse saavel under Rejser og År- 
bejdsløshed som under Konflikter, og disse Regler, der ved- 
toges paa vor Kongres det følgende Aar, blev gældende en 
lang Aarrække og afløstes først af den nuværende mere ud- 
førlige Gensidighedsoverenskomst, hvorom der opnaaedes 
Enighed i Vinteren 1906—07, — samt en international Me- 
talarbejderkongres i London. Denne sidste aabnedes den 
23. Juli i Weddes Hotel, Greek Street 12. Paa denne be- 
handledes en Række vigtige Spørgsmaal, som dog nærmest 
kun faar agitatorisk Betydning i Retning af at styrke det in- 
ternationale Sammenhold. Derimod var vort Forbund ikke 
repræsenteret ved det norske Jern- og Metalarbejderfor- 
bunds 7. Landsmøde, som fandt Sted samme Aar den 19. 
September i Kristiania. 


Aaret 1897 er et udpræget Kampaar for Dansk Smede og 
Maskinarbejderforbund. Vi standser ved 3 Hovedbegiven- 
heder fra dette Aar, nemlig Marts-Lock-outen, Kongressen, 
som fandt Sted den 15., 16., 17. og 18. April, og saa den 
store Lock-out. Forbundets Medlemstal var det foregaaende 

Aar steget til ca. 4700, og Forholdene var af den Natur, at 
der var et fortræffeligt Grundlag for en stadig Aktion fra de 
saaledes organiserede Medlemmers Side, thi Fagets Lønnin- 
ger var usle. Ganske vist var Lønningerne ogsaa i mange 
andre Fag tarvelige; men i alt Fald var Smedenes Lønnin- 
ger meget smaa. 23 å 25 Øre i Timen var endnu paa dette 
Tidspunkt meget almindeligt i Provinserne, og ogsaa i Kø- 
benhavn stod man hos de Firmaer, hvor Lønningerne var 
lavest, f. Eks. BURMEISTER & WAIN og EICKHOFF, paa 25 
å 28 Øre. | 

Tidlig paa Vinteren stillede vore Medlemmer Lønkrav 
paa 3 Fabrikker i Aalborg, et Krav, som Fabrikanterne imid- 
lertid nægtede at efterkomme, i alt Fald i den Udstrækning, 
som Svendene ønskede det, og dette førte til, at en Del 
Svende forlod Værkstederne.  Provinsfabrikantforeningen 
henvendte sig nu til den københavnske Fabrikantforening 
om Støtte, og selv om denne ikke kunde faas lige straks, saa 
er det dog sikkert nok, at Københavnerne her overordentlig 
gerne vilde stille sig solidarisk med Provinsfabrikanterne, 
naar bare disse sidste vilde følge de Anvisninger, som blev 
dem givne. 

Den 1. Marts, nemlig Fastelavns Mandag, afholdt Pro- 
vinsfabrikantforeningen en Generalforsamling i Aarhus, til 
hvilken man havde indbudt den københavnske Fabrikantfor- 
enings Bestyrelse, og her fuldendtes, hvad der var begyndt i 
Odense i 1895: den store Pagt, som førte til absolut solidarisk 
Optræden af de to Foreninger; dette var sikkert stærkt med- 
virkende til, hvad der skete i den følgende Tid. 

Den 16. Marts foretog Provinsfabrikantforeningen Lock- 
out overfor Halvparten af deres Arbejdere, og Dagen der- 
paa nedlagdes Arbejdet .for den anden Halvparts Vedkom- 

mende. Da Lock-outen saaledes var etableret i Provinserne, 
tilbød den københavnske Fabrikantforening at mægle mel- 
lem de stridende Parter, men denne ,,Mægling" viste sig at 
være af en noget ejendommelig Natur, idet man straks til- 
stillede Arbejderne et Ultimatum, der saa saaledes ud: 


»l. Arbejdet genoptages straks paa de 3 Fabrikker i 
Aalborg, og Lønstriden afgøres ved Voldgift. 

2. Til Forhandling af ,,Fælles Værkstedsregler" ned- 
sættes et Udvalg.” 


Hvis Forbundet ikke gik ind paa dette Ultimatum, vilde 
Lock-outen blive udstrakt til ogsaa at omfatte København. 

Hovedbestyrelsen svarede herpaa med et Forslag af føl- 
gende Indhold : 


»!. Der gives Arbejderne paa de 3 Fabrikker i Aalborg 
et Løntillæg af 4 Øre pr. Time paa alle Lønninger 
under 30 Øre og 3 Øre for alle Lønninger over 30 
Øre pr. Time. 

2. De ,,Fælles Værkstedsregler", der er ophængte i Pro- 
vinserne, tages ned, indtil de respektive Organisa- 
tioner er enige om deres Affattelse.” 


En Forhandling viste sig dog resultatløs. 

Det var: imidlertid tydeligt nok, at de københavnske Fa- 
brikanter ikke var særlig begejstrede for at iværksætte den 
Lock-out, hvormed man havde truet. Anledningen var for 
ringe, thi Arbejderne Krav, som man oven i Købet ikke var 
uvillig til at slaa af paa, var ikke store, og kun de mest yder- 
liggaaende Arbejdsgiverteorier kunde være for at anvende 
det konstruerede Lock-out-Maskineri til at nedslaa disse i 
Virkeligheden berettigede Krav. Med Forbigaaelse af  En- 

kelthederne lykkedes det imidlertid ved en Del Forhandlin- 
ger mellem Provinsforeningen og De samvirkende Fagfor- 
eningers Forretningsudvalg samt ved Mellemkomst af  Borg- 
mester H. N. HANSEN, Nationalbankdirektør, Etatsraad 
STRØM og Borgerrepræsentant PHILIPSEN at naa til et Resul- 
tat, hvorefter denne første Lock-out sluttede, og 

1) ,,Fælles Værkstedsregler" toges ned i Provinserne, ind- 
til Organisationerne var enige om Indholdet, og 

2) Lønnen paa de 3 Værksteder i Aalborg afgjordes ved 
Voldgift med tilbagevirkende Kraft. 

Organisationernes Bestyrelser forhandlede nu om Indholdet 
af ,,Fælles Værkstedsregler", Man blev imidlertid ikke færdig 
med disse Forhandlinger, forinden den store Lock-out ind- 
traadte. 

Der var saaledes sluttet Fred, men denne ,Fredf" var i 
Virkeligheden -kun at betragte som en Vaabenstilstand. De 
københavnske Fabrikanter ønskede ,,Fælles Værkstedsregler" 
gennemført i Provinserne for derved at kunne paatrykke 
hele Landet sine skabelonmæssige Bestemmelser, og blandt 
Svendene var der en stærk Uvillie mod disse Værkstedsregler, 
som endnu indeholdt en Række Bestemmelser, der var i høj 
Grad skadelige for Arbejderne, — navnlig saaledes som de . 
fortolkedes og anvendtes. 

Forbundets 5. Kongres aabnedes Torsdagen dén 15. April 
i Rømersgade 22, København. Diskussionen om den aflagte 
Beretning paa denne Kongres viser ikke ringe Interesse. Fra 
en Side kritiserede man Hovedbestyrelsen ud fra det Syns- 
punkt, at man ved Marts-Lock-outen havde vist sig for efter- 
givende. Fra anden Side gik man ud fra stik modsatte An- 
skuelser. JuL. CHRISTENSEN, Københavns Afdeling I, som 
paa dette Tidspunkt og en Del Aar fremefter i høj Grad op- 

traadte som Ordfører for denne Afdeling, kritiserede ligeledes 
Hovedbestyrelsen og stillede følgende Forslag, der, saavidt det 
kan ses, nærmest er taget til Efterretning : 


»Kongressen vedtager, at Forbundet i sin fremtidige Virksomhed 
skal søge i videst mulige Omfang at bilægge Tvistigheder om Løn 
og Arbejdsforhold mellem Arbejderen og Arbejdskøberen ved Vold- 
gift. 

Endvidere vedtager Kongressen, at Hovedbestyrelsen indleder 
Underhandling med de respektive Mester- og Fabrikantorganisa- 
tioner for at faa dannet en permanent Voldgiftsdomstol, gældende 
for alle Forbundets Afdelinger.” 

Man ser tydeligt her de modstridende Anskuelser. Paa den 
ene Side vil man raskere frem, over Stok og Sten, og paa 
den anden Side staar bl. a. Københavnerne med Erfaringer 
for, hvad Kampe med de haardnakkede Arbejdsgivere koster, 
naar Organisationen ikke er stærk nok, og det var den endnu 
langt fra. 

Kongressen vedtog endelig Oprettelsen af Anvisningskon- 
torer i Provinserne og anbefaler de københavnske Afdelinger 
ligeledes at tage Spørgsmaalet op til Overvejelse. Lovene faar 
en Bestemmelse desangaaende, som bl. a. slaar fast, ,at ar- 
bejdssøgende Medlemmer maa henvende sig til den Tillids- 
mand, der udbetaler Rejsehjælp, forinden de søger Arbejde 
osv." 

Endvidere vedtoges en saalydende Bestemmelse om ,,År- 
bejde ved flere Maskiner" : 

»Naar der arbejdes ved to eller flere Værktøjsmaskiner samtidig, 
betales Arbejdet ved den anden Maskine med et Tillæg af 50 pCt. 
af Timelønnen, og 25 pCt. yderligere Tillæg for hver af de føl- 
gende Maskiner.” 

Denne Bestemmelse er vel aldrig bleven gennemført, fordi 
den maskinelle Udvikling har forhindret det, men det er denne 

Bestemmelse, som har været medvirkende til, at der, omend 
efter andre Regler, næsten overalt betales et eller andet Til- 
læg for Pasning af flere Maskiner, hvor det da ikke drejer 
"sig om Automatmaskiner, som nærmest kun kræver et Tilsyn, 
"men ingen egentlig Betjening. 

Paa Kongressen forelaa Forslag om at forhøje Kontingentet 
til 50 Øre ugentlig, hvilket naturligvis gav Anledning til en 
Del Diskussion, men som saa temmelig enstemmigt vedtoges, 
ligesom man, hvad der var af allerstørste Betydning, enedes 
om at lægge næsten hele Kontingentet (45 Øre) i den fælles 
Forbundskasse. 

Kongressen vedtog iøvrigt en Resolution imod, at Medlem- 
merne lader sig binde paa Kontrakt, og man godkendte Gen- 
sidighedsoverenskomsten med det svenske Jern- og Metalarbej- 
derforbund. 

Endelig var det af stor Vigtighed, at Kongressen vedtog at 
ansætte en Hovedkasserer. Hertil valgtes VALD. OLSEN, og 
medens H. P. HANSEN genvalgtes som Formand, valgtes føl- 
gende til Medlemmer af Hovedbestyrelsen : 


N. LARSEN og N. P. NIELSEN, Københavns Afdeling Il. 
M. SØRENSEN og BorCH, Københavns Afdeling Il. 
JoH. M. EGGERT, Københavns Afdeling III. 
HVISTENDAHL, Københavns Afdeling IV. 
J. A. HANSEN, Københavns Afdeling V. 

Suppleanter blev STILLING og H. HANSEN. 


Den nærmeste Tid efter Kongressen, som fandt Sted i Paa- 
skedagene, gik nu med at skaffe nye Lokaler til den udvidede 
Administration. Med Ansættelse af en Hovedkasserer og For- 
øgelse af Hovedbestyrelsens Medlemmer fra 7 til 9 var det 
lille Værelse paa H. P. Hansens Bopæl i Ole Suhrsgade un- 

der alle Omstændigheder for lille, og det lykkedes ogsaa at 
erhverve nye, rummelige Lokaler i St. Pederstræde 45, St., 
hvor Forbundet fik 2 Værelser til sin Raadighed, et for For- 
manden og et for Hovedkassereren. 

Det varede imidlertid ikke ret længe med Glæden over det 
nye ,flotte” Kontor og de gode organisatoriske Resultater, thi 
Fabrikanterne stillede sig hver Gang, der forelaa den mindste 
Rørelse fra vore Medlemmers Side, saaledes an, at det maatte 
komme til Konflikt. Krævedes der Forbedringer, eller eta- 
bleredes der en Strejke, saa var det lige meget, om denne var 
nok saa berettiget med Henblik paa de usle Lønninger eller 
andre Forhold, man nægtede overhovedet at forhandle, og var 
der først Strejke, saa kommanderede Fabrikanterne stadigvæk 
»Årbejdet genoptaget" under Trusel om ellers at lave Lock- 
out. 

Vore Kolleger i Odense og Slagelse stillede nu hver for sig 
nogle mindre betydende Lønkrav, men da de ingen Vegne 
kunde komme, fik de Hovedbestyrelsens Sanktion til Strejke, 
og samtidig var Hovedbestyrelsen fast besluttet paa denne 
Gang ikke at ville bøje sig for Fabrikanternes Kommando om 
Arbejdets Genoptagelse, vel vidende at et saadant Standpunkt 
rimeligvis atter vilde medføre Lock-out. Vi skal ikke her, da 
det vil føre for vidt, skrive Lock-outens Historie i sine De- 
tailler. Hvem som maatte have Interesse af at studere En- 
kelthederne nærmere, kan gøre det ved at se Fagbladene og 
Beretningerne fra den Tid. Vi skal derfor indskrænke os til 
at notere enkelte Fakta og Resultater samt optrykke nogle af 
de Dokumenter, som har størst Betydning, til Belysning af, 
hvad der skete dette Aar. 

Tiden mellem Marts-Lock-outen og den store Lock-out gik 
foruden med Kongres med at forhandle om en Ændring af 

»Fælles Værkstedsregler", hvorom man dog ikke naaede til 
Enighed. Fabrikanterne hævdede, at de nok vilde forhandle 
med os om Værkstedsreglerne, men hvis ikke der opnaaedes 
Enighed, saa vilde Fabrikanterne have Lov til at ophænge 
dem saaledes, som de fandt for godt; thi ellers, paastod man, 
kunde Svendene jo forhindre, at der overhovedet fandtes de 
til enhver Tid nødvendige Værkstedsregler. Dette var natur- 
ligvis kun en Teori, thi saalænge Værkstedsreglerne var saa- 
ledes, at Svendene ikke mente at kunne være tjente dermed, 
var der jo paa den anden Side ingen, der bestred deres Ret 
til ved Arbejdsstandsning at forsøge at faa dem reformerede. 
Men saaledes formede det sig ofte i de Tider, at det udadtil 
fik Karakteren af, at man sloges om Principper eller rene Pin- 
dehuggerier, medens det, som i Virkeligheden i dybere For- 
stand laa Parterne imellem, ikke kom frem til offentlig Dis- 
kussion. Vi aftrykker her ,,Fælles Værkstedsreglerf, saaledes 
som de formedes af Fabrikanterne mellem de to Lock-outer : 


»Fælles Værkstedsregler, 
vedtagne af 


Foreningen af Fabrikanter i Jernindustrien i København, 
Smedemesterforeningen i København, 
Vogn- og Beslagsmedemesterforeningen for København og Omegn 
og Foreningen af Fabrikanter i jernindustrien i Provinserne. 


$ 1. 
Den normale Arbejdstid er fra Kl. 6 Morgen til Kl. 6 Aften med 
2 Timers Spise- og Hviletid. 


$ 2. 

Overarbejde. Arbejde, der fordres udført udenfor den normale 
Arbejdstid, beregnes saaledes for de paa Værkstederne arbejdende 
Svende: 

Fra Kl. 6—10 Aften betales med 14 Gang Timeløn; 
fra Kl. 10 Aften til Kl. 6 Morgen betales med dobbelt Timeløn. 

Paa Søn- og Helligdage beregnes som følger: 

fra Kl. 6 Morgen til Kl. 4 Eftermiddag betales med 14% Gang 
Timeløn; 

fra Kl. 4 Eftermiddag til Kl. 6 Morgen betales med dobbelt 

Timelgn. 

Som Helligdage regnes Nytaarsdag, Skærtorsdag, Langfredag, 2. 
Paaskedag, 2. Pinsedag, Store Bededag, Christi Himmelfartsdag, 
1. og 2. Juledag samt Grundlovsdagen fra Kl. 12. 

Naar Akkordarbejde af Arbejdsgiveren fordres udført udenfor 
den normale Arbejdstid, betales der for hver Time af Overarbejds- 
tiden samme Tillæg som ved almindeligt Overarbejde, nemlig 4% 
eller 1 Gang den sædvanlige Timeløn efter ovenanførte Tider. 

Ved Opgørelsen af Overarbejdet fradrages den til Spise og Hvile 
medgaaede Tid, ligesom ogsaa forsømt Tid af den normale, ugent- 
lige Arbejdstid fradrages Overarbejdstiden, med mindre Forsøm- 
melsen har fundet Sted af en Svenden utilregnelig Grund, som ret- 
tidig er anmeldt til Arbejdsgiveren og godkendt af denne. 

I Tilfælde, hvor Arbejdsgiveren af Mangel paa tilstrækkeligt Ar- 
bejde eller anden lignende Grund forkorter Arbejdstiden, vil dog 
den samme Beregning som ellers være at anvende for Arbejde efter 
Kl. 6 Aften. 


$ 3. 

Udearbejde. Arbejde paa fremmed Sted, hvor Svenden ikke over- 
natter, betales med 3 Øre mere pr. Arbejdstime saavel for Over- 
arbejde som for normalt Dagarbejde. 

Paa de under Smedemesterforeningerne hørende Værksteder und- 
tages dog herfra mindre Reparationer (Byarbejde) samt Gas- og 
Vandledningsarbejde. 

Naar Arbejdspladsen ikke ligger mere end 1 Kilometer i lige 
Linie fra Værkstedet, er Arbejdstiden den samme som paa Værk- 
stedet; for denne Afstand gives intet Tillæg. For hver 2 Kilometer 
eller Del deraf udover nævnte Afstand gives der enten 4 Time Mor- 
gen og Aften til at gaa Vejen, eller der beregnes et Tillæg af 4 
Times normalt Dagarbejde Morgen og Aften, for saa vidt det for- 
langes, at Svenden skal være paa Arbejdspladsen fra Arbejdstidens 
Begyndelse indtil dens Ophør. Saafremt Svenden befordres nogen 
Del af Vejen til Arbejdspladsen, betales Rejsetiden ham som nor- 
mal Arbejdstid. 

For Arbejde i installerede Landkedler og sammes Røgkanaler og 

i Røgkanalerne i installerede Skibskedler samt for Arbejde i Lasten 
paa farende Skibe gives et yderligere Tillæg af 2 Øre pr. Time. 


$ 4. 

Rejsearbejde. Arbejde paa fremmed Sted, hvor Svenden maa 
overnatte, betales som Arbejde paa Værkstedet efter $$ 1 og 2. 

Rejsetiden betales ham som normal Arbejdstid, regnet fra det 
Tidspunkt, da han forlader Værkstedet for at træffe de til Rejsen 
nødvendige Forberedelser, medmindre anden Aftale træffes for- 
inden. 

Befordringsudgifter erholder Svenden endvidere godtgjorte, og 
for saa vidt han ikke faar Kost og Logis paa Arbejsstedet, godt- 
gøres der ham tillige Udlæget pr. Døgn, regnet fra Kl. 6 Morgen til 
Kl. 6 næste Morgen, med 1 Kr. 75 Øre, medmindre anden Aftale 
træffes. 


$ 5. 

For Akkordarbejde erholder enhver Svend som Forskud udbetalt 
den sædvanlige Timeløgn. 

Paa ethvert Værksted føres en Akkordbog, hvori alle Akkorder 
indføres, saaledes at Arbejdets Omfang, Begrænsning og Pris m, m. 
… deraf tydeligt fremgaar, og den paagældende Akkordbog skal være 
tilgængelig for vedkommende Akkordhaver. En tidligere indskreven 
og udført Akkord behøver ikke at indføres paany. 

Den Tid, som uundgaaelig og uden Svendens Skyld spildes for 
ham ved, at de af ham rettidig rekvirerede Materialier udebliver, 
godtgøres ham som normal Arbejdstid, saafremt han ikke sættes 
til andet Arbejde. 

Naar Arbejdet er afleveret og antaget, opgøres den eventuelle 
Forskel den paafølgende Lønningsdag. 


$ 6. 

Naar en Svend, der staar i Enkeltakkord, forlader Værkstedet, 
fortaber han hele sin Ret til det eventuelle Overskud paa samtlige 
Akkorder, han maatte have paabegyndt. 

Naar en Svend, der staar i Enkeltakkord, faar Afsked af ham 
utilregnelige Grunde, bevarer han hele sin Ret til Overskudet paa 
samtlige Akkorder, han maatte have paabegyndt, i Forhold til det 
udførte Arbejde. 

Naar en Svend, der staar i Enkeltakkord, faar Afsked af ham 
tilregnelige Grunde, fortaber han Retten til Overskud paa den Ak- 

kord, han arbejder paa i det Øjeblik, han afskediges, men ikke paa 
eventuel andre paabegyndte, der opgøres i Forhold til det udførte 
Arbejde. . É 

Naar en Svend, der staar i Fællesakkord, forlader Værkstedet, 
udbetales hans Andel i det mulige Overskud til de ved Akkordens 
Fuldførelse og Opgørelse tilbageværende Deltagere i Akkorden. 
Har vedkommende maattet forlade Værkstedet af en ham utilregne- 
lig Aarsag, saasom Sygdom eller Indkaldelse til Militærtjeneste, 
har han Ret til at deltage i Overskudet. 


$ 7. 
Ved Afgang fra Værkstedet erholder enhver Svend et Afskeds- 
bevis med Angivelse af den Tid, han har arbejdet paa Værkstedet. 
En Svend, som sidst har været i Arbejde hos et af Foreningens 
Medlemmer, maa ikke antages uden at forevise Afskedsbevis fra 
dette. 
$ 8. 
Enhver Lærling erholder efter udstaaet Læretid et af Forenin- 
gens almindelige Lærebreve.” 


Nu havde Værkstedsreglerne altsaa naaet deres andet Sta- 
dium, men uden at være tilfredsstillende for os, og naar 
Strejkerne i Odense og Slagelse etableredes, saa var det altsaa 
i Virkeligheden ikke alene Lønkrav for et lille hundrede Mand 
i disse Byer, det gjaldt, men det gjaldt ogsaa Værkstedsreg- 
lerne, og sidst men ikke mindst gjaldt det for os om at faa 
skabt Luft for vore Krav, thi selv de mest rimelige Fordrin- 
ger, der stilledes, holdtes nede af Arbejdsgiverne, som dertil 
søgte at drukne Forhandlingerne i Formalisme og ved Hjælp 
af Trusler om Generaludsmidninger, hvis ikke vi bøjede os 
for deres Magtsprog. Her følte vi, at der maatte ske noget, 
hvilket naturligvis Fabrikanterne omsatte til, at ,,Hovedbesty- 
relsen vilde Krig", hvad der dog langtfra var rigtigt. Tvært- 
imod. Vi vidste meget godt, at vi ikke var stærke nok til at 
skrive Lovene for Udviklingen alene, men paa de usle Til- 
stande i: Faget maatte der raades Bod, selv om dette kun 

kunde ske gennem en Storkamp, hvor vi satte hele vor Eksi- 
stens ind. 

Da Lock-outen udbrød den 9. Juni, udsendte Fabrikant- 
foreningen i Provinserne en trykt Skrivelse eller et Cirku- 
lære om man vil, hvori den fremstiller Aarsagen til Konflik- 
ten set med Arbejdsgiverøjne, og senere kom der en tilsva- 
rende Henvendelse til Arbejderne, dateret 15. Juni. Den før- 
ste er den, der er mest saglig, og skønt den bestaar af næsten 
udelukkende Usandheder og relative Sandheder, skal vi dog 
her gengive dens hele Form og Ordlyd: 


»Foreningen af 
Fabrikanter i Jernindustrien København, d. 9. Juni 1897. 
i København og Provinserne. 


Til Arbejderne! 


Da Arbejdet ikke er blevet genoptaget paa de under Provins- 
fabrikantforeningen hørende Fabrikker i Odense og Slagelse, hvor 
det med ,,Dansk Smede og Maskinarbejderforbund''s Billigelse 
var nedlagt, og da saaledes den af de to Fabrikantforeninger den 
29. Maj enstemmigt vedtagne Beslutning om en almindelig Lock- 
out af Smede og Maskinarbejdere nu vil træde i Kraft, have Besty- 
relserne ønsket ved efterfølgende Redegørelse at klargøre, hvor 
Ansvaret for den kommende Arbejdsstandsning rettelig bør lægges. 


Efter at Foreningerne i Slutningen af afvigte Marts enstemmigt 


havde vedtaget en almindelig Lock-out, blev den truende Konflikt 
undgaaet ved et Forlig af 29. Marts, hvori et af Hovedpunkterne 
var, at der skulde gives Smede og Maskinarbejdernes Forbund 
Lejlighed til at deltage i en Forhandling om de i de københavnske 
Maskinfabrikker i flere Aar gældende Værkstedsregler, som Pro- 
vinsfabrikkerne havde indført. Grundlaget for Forliget, Skrivelsen 
fra D'hrr. Konferensraad H. N. Hansen, Borgerrepræsentant Gu- 
stav Philipsen og Etatsraad R. Strøm, anerkende Fabrikanternes 
Ret til at bestemme Reglerne for Arbejdet paa Fabrikkerne. Der 
lovedes Forbundet, at man vilde tage Værkstedsreglerne op til For- 
handling for at se, om der fra Fabrikanternes Side kunde vises 
Imødekommenhed overfor de fra Forbundet rejste Krav, og denne 
Forhandling er nu ført til Ende; vi have strakt os saa vidt, som vi 

have troet at kunne forsvare. At vi skulde have lovet, at der skulde 
opnaas Enighed om Værkstedsreglerne som Betingelse for at lade 
dem træde i Kraft, saaledes som Formanden for de samvirkende 
Fagforeningers Udvalg, Hr. Folketingsmand J. Jensen har udtalt 
i et Brev,» som findes aftrykt i ,,Fagblad for Smede og Maskin- 
arbejdere" for Maj, Nr. 8, er selvfølgelig en ganske uholdbar Paa- 
stand. Forbundet kunde jo i saa Fald simpelthen ved at opstille uan- 
tagelige Fordringer forhindre, at vi overhovedet kunde ophænge 
Værkstedsregler. Hovedresultatet af de nu afsluttede Forhandlin- 
ger om Værkstedsreglerne er det, at der i alle de under vore For- 
eninger hørende Fabrikker er ophængt Værkstedsregler, som i de- 
res Indhold ere fordelagtigere for Arbejderne end de, der i flere 
Aar har været fulgte af de københavnske Fabrikanter. 

Men Grundtanken ved det ovennævnte Forlig af 29. Marts var 
— foruden at bringe en Afslutning paa den daværende Konflikt — 
at søge at afværge fremtidige Konflikter mellem Forbundet og Pro- 
vinsfabrikantforeningen ved at gøse de Voldgiftsregler, som alle- 
rede i flere Aar havde været anerkendte mellem Forbundet og den 
københavnske Fabrikantforening, gældende ogsaa i Provinserne. 
Forligets Punkt c kom da til at lyde saaledes: 

Københavnske Voldgiftsregler erklæres gældende mellem Provins- 
foreningen og Forbundet. 

Meningen hermed er klar. Fra det Øjeblik, da Forliget er slut- 
tet, er et bindende Retsgrundlag mellem Fabrikanter og Arbej- 
dere vedtaget ogsaa for Provinserne. Ingen af Parterne maa bruge 
de skarpe Midler, der staar til deres Raadighed, Lock-out lige saa 
lidt som Strejke, forinden fredelige Forhandlinger er forsøgte og 
bristede. De saaledes foreslaaede Regler begyndte øjeblikkelig at 
fungere. Da den staaende Lønkonflikt i Aalborg skulde afgøres, 
var man fra, alle Sider enige om, at Grundlaget, hvorefter den 
skulde afgøres, netop i Kraft af Forliget var: de københavnske 
Voldgiftsregler. 

Den 3. April modtog Provinsfabrikantforeningen fra Forbundets 
Hovedbestyrelse en Skrivelse, hvori det meddeles, at den ,,anerken- 
der" Reglerne, og tilføjer, at ,,Reglerne træde i Kraft den Dag, da vi 
fra Deres Forening har modtaget Meddelelse om, at ogsaa De an- 
erkender dem. Denne Skrivelse var for det første ganske over- 
flødig, thi Forbundets Hovedbestyrelse og dets Medlemmer, Arbej- 
derne i Provinserne, havde allerede anerkendt Voldgiftsreglerne, 
da de ved at gaa i Arbejde antog og bøjede sig for Forliget. Men 

Skrivelsen opstillede tillige den aldeles uberettigede Fordring, at 
en Anerkendelse fra Provinsfabrikantforeningens Side var nødven- 
dig. Herpaa svarede da ogsaa Provinsforeningens Bestyrelse un- 
der 10. April, at den ,,selvfølgelig i Henhold til Forliget" betragtede 
Reglerne som gældende i Provinserne. Der gøres derefter i Skri- 
velsen opmærksom paa, at Voldgiftsreglerne, ved at overføres paa 
Provinserne, maatte ændres paa enkelte Punkter, særlig maatte de 
meget korte Tidsfrister for Voldgiftsrettens Sammentræden m, m. 
forlænges noget af Hensyn til de større Afstande i Provinserne. Og 
endelig tilføjes der, at ,,Reglerne maa forelægges Foreningens Ge- 
neralforsamling, forinden Foreningen er endelig bunden ved dem.” 

Forbundets Hovedbestyrelse har — ganske med Urette — søgt 
at slaa Mønt af denne Bemærkning. I en Artikel i Social-Demo- 
kraten for Onsdag d. 2. Juni er Hovedbestyrelsens Formand meget 
ivrig for at meddele den, men han glemmer ganske at anføre den 
ovennævnte Erklæring fra Provinsforeningen i samme Skrivelse, 
at denne , selvfølgelig i Henhold til Forligetf betragtede Reglerne 
som gældende i Provinserne. Allerede under de Mæglingsforhand- 
linger, der førtes før Forligets Afslutning, fremhævede Provins- 
foreningens Formand, at Bestyrelsen var nødt til at forelægge Vold- 
giftsreglerne for en Generalforsamling i Provinsforeningen, han 
tvivlede imidlertid ikke om, at de vilde blive vedtagne, og indtil 
dette skete, satte Bestyrelsen sine Mandater i Pant for Voldgifts- 
reglernes Gyldighed. Det viste sig snart, at Bestyrelsen rolig kunde 
gøre dette. Overalt i Provinserne hævedes Lock-outen, og ingen 
af de aalborgske Fabrikanter gjorde Indsigelse mod, at Lønkonflik- 
ten blev afgjort paa Grundlag af de københavnske Regler, kort 
sagt — ogsaa Provinsfabrikanterne antog og bøjede sig for Forliget 
og dets Bestemmelser. Og det var desuden ikke Provinsforenin- 
gens Bestyrelse alene, som indsaa, at der maatte ændres noget ved 
Reglernes Tidsfrister m. m., Forbundets Hovedbestyrelse erkendte 
ogsaa dette. I en Skrivelse af 24. April udtaler den: ,,At Tids- 
fristerne, saaledes som de nu er for København, ikke kan anvendes, 
er rigtig nok", og stiller derfor selv Forslag til Ændringer af disse. 

De vekslede Skrivelser kunde saaledes ikke paa nogen som helst 
Maade ændre det ved Forliget fastslaaede Grundlag: de køben- 
havnske Voldgiftsregler ere gældende i Provinserne. De vise kun, 
at man fra begge Sider af Hensigtsmæssigheds Grunde ønsker 
nogle Ændringer paa enkelte uvæsentlige Punkter. Saalænge man 

ikke var enig om disse, maatte ogsaa de københavnske Regler 
gælde. 

I den stærkeste Modstrid med Forligets Bestemmelser rejse For- 
bundets Medlemmer i Odense og Slagelse herefter en ny Konflikt, 
og Hovedbestyrelsen tillader, at der med fire og tyve Timers Varsel 
gennemføres en Strejke, som omfatter 93 Mand. Selv om Hoved- 
bestyrelsen nu virkelig maatte have den Mening, at. Voldgifts- 
reglerne paa Grund af Mangel paa en skriflig Anerkendelse endnu 
ikke var traadt i Kraft, vilde det dog have været naturligt og Tegn 
paa dens gode Vilje, om den i Overensstemmelse med Forligets 
Aand og Ordlyd havde foreslaaet en Forhandling om de ny Strids- 
spørgsmaal, forinden Strejken var erklæret. Men ikke en Gang, 
da Provinsforeningens Bestyrelse i en høflig Skrivelse henstiller 
til Hovedbestyrelsen at foranledige Arbejdet genoptaget for derved 
at tilvejebringe Forhold, hvorunder Voldgiftsreglerne kunde anven- 
des, finder Hovedbestyrelsen Anledning til at modtage den frem- 
rakte Haand. Paa en saa brutal Fremgangsmaade fra Hovedbesty- 
relsens Side er der kun eet Svar — nemlig Lock-out; thi naar et | 
ikke en Gang to Maaneder gammelt Forlig brydes, og naar For- 
bundet, efter at være gjort opmærksom herpaa, nægter at gøre sin 
Fejl god igen — saa hører jo alting op. 

Hovedbestyrelsen handler ifølge en længe forberedt Plan, det 
fremgaar af dens Formands Udtalelser i ,,Fagblad for Smede og 
Maskinarbejdere" i November 1896: 


»Vi kunne med den Organisation og de Midler, vi nu have, 
trække en hvilken som helst Arbejdskøber frem og ruinere 
ham i Bund og Grund, uden at hans Forening skal kunne 
krumme et Haar paa vort Hoved.” 


Og Meningen fremgaar endnu tydeligere af følgende fra Fag- 
bladet for Marts 1897 hentede Yftring: 


; . »Saa kan vi ved den Lejlighed give Fabrikanterne og 
hele deres Kobbel af Værkfører-Køtere en saa forsvarlig Snært 
over Nakken, at de føler det i nogen Tid.” 


To Ting fremgaar formentlig klart af denne Redegørelse: For- 
bundet har brudt Forliget af 29. Marts, og Hovedbestyrelsen vil 
have Krig. Fabrikantforeningerne gaa kun nødig til at erklære 
Lock-out, et Kampmiddel, som i højeste Grad strider imod deres 

Interesser og Ønsker. Naar de nu anvende det, handle de kun i 
naturligt Nødværge og lægge det fulde Ansvar for den stedfindende 
Arbejdsstandsning paa ,,Dansk Smede og Maskinarbejderforbund” 
og dets Hovedledelse. 


Bestyrelsen for Foreningen af Fabrikanter i Jernindustrien 
i København: 


J. Caroc. Ludvig Christensen. Gottfr. Eickhoff. 
S. C. Hauberg. R. Helweg. 


Bestyrelsen for Foreningen af Fabrikanter i Jernindustrien 
i Provinserne : 


N. A. Christensen, Jens Lange, Hans C. Petersen, 
Nykøbing, Mors. Svendborg. Præstø. 


H. H. Schou, E. Svendsen, H. Vestesen, Ph. Weilbach, 
Nakskov. Odense. Aarhus. Horsens. 


Vald. Helsing” 


Det mest interessante ved denne Skrivelse er Paastanden 
om, at ,ingen af Parterne maa bruge de skarpe Midler, der 
staar til Raadighed, Lock-out lige saa lidt som Strejke, for- 
inden fredelige Forhandlinger ere forsøgte og bristede", samt 
Klagen over, at vi strejker med ,,24 Timers Varself, 

For det første eksisterede der ikke nogen fastslaaet Var- 
selspligt den Gang, men for det andet var der paa Stedet ført 
Forhandinger, hvor Fabrikanterne bare havde nægtet enhver 
Imødekommenhed i god Forstaaelse med den ,,klagende" Fa- 
brikantforening. Men særlig interessant er det nu at erindre, 
at da vi ved Udbrudet af Lock-outen i 99 — hvor Voldgifts- 
reglerne absolut var i Orden — protesterede mod Udsmidnin- 
gen, eftersom der ikke forelaa et eneste fremdraget Strids- 
punkt imellem os, saa værdigede man os ikke en Gang et 
Svar. 

— Lock-outen sluttede altsaa ved Forliget den 8. Septem- 
ber, og Arbejdet genoptoges den 13. September. 26 Fabrik- 
ker i København og 43 i Provinserne havde deltaget i denne. 
De Udelukkedes Antal var ca. 1750, 850 i København og 900 
i Provinserne. 

Paa Hovedbestyrelsesmødet den 15. Juni vedtog man at un- 
derstøtte de Udelukkede efter følgende Skala : 

Gifte Medlemmer med over 12 Maaneders Anciennitet faar 
11 Kr. om Ugen. Gifte Medlemmer med under 12 Maane- 
ders Anciennitet faar 10 Kr. om Ugen, og ugifte Medlemmer 
faar i Henhold til ovenstaaende Regler 6—7 Kr. om Ugen. 
Ligeledes havde Hovedbestyrelsen paa et tidligere Møde (den 
2. Juni) vedtaget at sætte Kontingentet for de ikke udelukkede 
Medlemmer til 3 Kr. pr. Uge. 

Iøvrigt maatte vi forelægge vor Sag for Fællesbestyrelserne 
for De samvirkende Fagforeninger, hvilket skete paa et Møde 
umiddelbart før Lock-outen. Her blev H. P. Hansen angre- 
bet af Jul. Christensen som Repræsentant for Afdeling I, idet 
han mente, at denne Sag kunde have været afgjort ved Vold- 
gift. Det saa en Tid ret kritisk ud i Forsamlingen, men H. P. 
Hansen vendte hurtigt Stemningen til Fordel for os. Vi fik 
Konflikten anerkendt og modtog en betydelig Understøttelse 
fra Organisationerne under De samvirkende Fagforeninger. 

Naar man tager i Betragtning, hvor mange Medlemmer 
Forbundet paa dette Tidspunkt talte, var der kun faa, som 
faldt fra. I Fagbladet for Juli 97 er Navnene paa dem, der 
menes at have arbejdet som Strejkebrydere, opførte, og dis- 
ses Tal naar langt fra 100. 

Ligeledes var der kun faa, som nægtede at betale de ved- 
tagne 3 Kr. ugentlig. Fagbladet for Juli noterer saaledes kun 
nogle Stykker, der af denne Grund blev slettede. De slap 

lige saa selvfølgelig ikke for at betale deres Restancer, da 
Kampen var forbi. 

Var nu denne langvarige Krig paa mange Maader haard, 
saa var der paa den anden Side adskillige Steder, hvor man 
ikke tog altfor krigersk paa Tingen. Fabrikanterne var jo 
nemlig ikke alle lige kamplystne, og adskillige af dem søgte 
først og fremmest at holde deres Folk fra at rejse, selvom det 
kostede lidt, og vi mindes ogsaa Modtagelsen ved Lock-outens 
Afslutning, der enkelte Steder formede sig ret festligt, saale- 
des hos HANSEN & SCHRØDER i Kolding, hvor de to Kom- 
pagnoner stod i Porten og hilste hver enkelt, medens en Pla- 
kat paa Værkstedsbygningen forkyndte alle et ,, Velkommen”, 
der sikkert var ærligt ment. 

Enkelte Fabrikanter, som havde uorganiserede Svende, lod 
disse gaa, medens Kampen stod paa, og betalte dem 12 Kr. 
om Ugen, for at de ikke skulde miste deres gode Navn og 
Rygte. 

Det afsluttede Forlig har følgende Ordlyd : 


Overenskomst 
om 


Afslutning af Arbejdsstandsningen i jernindustrien. 
9de Juni—12te September 1897. 


Efter Anmodning af Bestyrelserne for de fire Mesterforeninger 
i Jernindustrien til Bestyrelsen for Arbejdsgiverforeningen af 1896- 
om at medvirke til Afslutning af den nuværende Arbejdsstands- 
ning i Jernindustrien er der ved Samarbejde mellem Arbejdsgiver- 
foreningens Bestyrelse og Udvalget for De samvirkende Fagforenin- 
ger opnaaet Enighed om, paa Grundlag af det af d”Hrr. N. Ander- 
sen og J. Jensen udarbejdede Forligsforslag, at anbefale de stri- 
dende Parter følgende Forslag til Forlig. 

1. Forliget afsluttes mellem Bestyrelserne for de fire Mester- 
foreninger paa den ene Side og Hovedbestyrelsen for Dansk Smede 
og Maskinarbejderforbund, Dansk Formerforbund, Modelarbejder- 

nes Organisationer og Støberiarbejdsmændenes Forbund paa den 
anden Side. 

2. Arbejdet genoptages Mandag den 13de September d. A. saa 
vidt muligt i samme Udstrækning, paa samme Værksteder og paa 
samme Vilkaar som før Arbejdsstandsningen paa samtlige under 
de fire Mesterforeninger hørende Værksteder; for Vogn- og Be- 
slagsmedemestrenes Vedkommende i Overensstemmelse med Over- 
enskomsten af 18de April 1896 med Fagforeningen, dog at der her- 
ved ikke sker nogen Lønreduktion. Det staar Smedemestrene frit 
for at antage eller ikke antage de Forbundtere eller Lærlinge, der 
have forladt Arbejdet under Arbejdsstandsningen, idet dog Er- 
klæringerne henholdsvis fra Mesterforeningerne af Ilte August d. A. 
og fra Hovedbestyrelsen for Dansk Smede og Maskinarbejder- 
forbund af 12te samme Maaned angaaende Forbundtere og Lær- 
"linge ophæves. . 

3. Spørgsmaalet om Lønsatserne i Odense og Slagelse optages 
til Afgørelse i Overensstemmelse med Voldgiftsreglerne for Pro- 
vinserne med tilbagevirkende Kraft fra den Dag, Arbejdet gen- 
optages. 

4. De mellem Fabrikanterne og Dansk Smede og Maskinarbej- 
derforbund gældende Voldgiftsregler (for Provinsernes Vedkom- 
mende med de vedtagne Ændringer i Tidsfrister m. v., jfr. Bilag 1) 
udvides til at gælde ogsaa for Klejnsmedenes og Vogn- og Beslag- 
smedenes Mesterorganisationer paa den ene Side og de paagældende 
Arbejderorganisationer paa den anden Side, 

5. I Henhold til de nævnte Voldgiftsregler maa der herefter ikke 
foranlediges Arbejdsstandsning (Strejker, Blokader eller Lock-out) 
fra nogen af Siderne paa noget af de nævnte Værksteder, uden 
at Forhandling mellem de paagældende Organisationers Bestyrelser 
har fundet Sted. 

6. Lovene for de saakaldte Værkstedsklubber blive fremtidig 
Genstand for Fagforeningernes Approbation, og disse Love kunne 
ikke indeholde gyldige Bestemmelser, der ere i Modstrid med ind- 
gaaede Overenskomster mellem Arbejder- og Arbejdsgiverorganisa- 
tionerne, og maa ej heller indeholde Bestemmelser, sigtende til at 
forulempe Ikke-Fagforeningsmedlemmer under Udførelsen af deres 
Arbejde. Det betragtes iøvrigt som en Selvfølge, at Fagforenings- 
medlemmerne og de Arbejdere, der staa udenfor Fagforeningerne, 
hverken indbyrdes eller gensidig maa forulempe hinanden under 
Udførelsen af deres Arbejde. 

10 

7. Saavel Mesterorganisationerne som Fagforeningerne ville 
medvirke til Oprettelse af en Arbejdsdomstol, som den er fore- 
slaaet af Arbejdsgiverforeningen af 1896, og for saa vidt en 
saadan Arbejdsdomstol kan blive oprettet. ved de i Arbejdsgiver- 
foreningens Vedtægter af 25. August d. A. nævnte Organisationers 
— eventuelt Autoriteters — Medvirken, er saavel Arbejdsgiver- som 
Arbejderorganisationerne i Smede og Maskinfagene forpligtede til 
at indordne sig under denne Domstol. 

8. I ,,Fælles Værkstedsregler" af 29. Maj 1897 foretages føl- 
gende Forandringer : 

I $ 3: Sidste Stykke udgaar. 

I $ 5: Efter 2. Stykke tilføjes: ,,Hvis der ikke opnaas Enighed 
med en Arbejder om en Akkord, og Arbejdet alligevel paabegyndes 
af ham, betales det udførte Arbejde med Timeløn". 

I $ 6: Andet Stykke udgaar. Der tilføjes efter sidste Stykke: 
Den samme Regel gælder under lignende Forhold for en Svend, 
der staar i Enkeltakkord. 

I $ 7: Paragraffen udgaar. 

9. Ovenstaaende Ændringer i de ,,Fælles Værkstedsregler" træde 
i Kraft samtidig med, at ,,Dansk Smede og Maskinarbejderforbund" 

a) ophæver Kongressens Beslutning imod at slutte Kontrakt med 
gensidig Opsigelsesfrist, og foranlediger, at det bliver gjort til Pligt 
for en Svend, der staar i Enkeltakkord, ikke uden Overenskomst 
med vedkommende Arbejdsgiver at forlade Værkstedet, førend Ak- 
korden er færdig, medmindre dette sker under en af den paa- 
gældende Arbejdsgiver- eller Arbejderorganisations Hovedledelse 
anerkendt Arbejdsstandsning, i hvilket Tilfælde ogsaa Kontrakter paa 
Tid ophæves uden Opsigelse, og 

b) suspenderer Bestemmelserne i Forbundslovene af 1. Juli 1897, 
$ 9e og f, indtil disse Bestemmelser ved den førstkommende Kon- 
gres kunne blive endelig ophævede. 

10. Da Lærlinge ikke staa i noget Forhold til Fagforeningen, 
kan Lærebevis kun udstedes af den paagældende Læremester, Laug 
eller Magistrat. 

11. De fra Formerne, Modelarbejderne og Arbejdsmændene 
fremsatte Ønsker om Forandringer i Løn- og Arbejdsvilkaar er- 
klære Fabrikanterne sig villige til at tage op til Forhandling efter 
Lock-out'ens Afslutning, saa snart de nævnte Arbejderes Organisa- 
tioner have givet deres Tilslutning til de i Henhold til Punkt 4 mel- 
lem Dansk Smede og Maskinarbejderforbund og de fire Mester- 

foreninger gældende Voldgiftsregler, samt meddelt, at de have fore- 
taget de herhen hørende Valg, under Forudsætning af, at Arbejdet 
genoptages overalt paa Fabrikker og Værksteder i de nævnte Fag. 


Da der ikke med de i nærværende Forlig trufne Bestemmelser, 
eller ved de i de ,,Fælles Værkstedsregler" foretagne Ændringer til- 
sigtes at stille Arbejderne anderledes med Hensyn til Lønvilkaar, 
end de have været, førend Striden udbrød, og da Forliget tillige læg- 
ger Grundlaget for et fremtidigt godt Samarbejde mellem Organisa- 
tionerne, har man ikke ment det nødvendigt at beskæftige sig med 
de Forhold, som ere fremkomne derved, at enkelte Grovsmede- 
svende have faaet en Lønforhøjelse uden Organisationernes Mel- 
lemkomst, eller den Stilling, Klejnsmedesvendene ville komme til 
at indtage, ved at de ikke komme ind under Bestemmelserne i de 
»Fælles Værkstedsregler"', om Tillægsbetaling for Udearbejde, og en- 
delig den Omstændighed, der er en Følge af, at Arbejdstiden paa 
en Del Fabrikker og Værksteder indskrænkes fra 104 til 10 Timer 
daglig, idet man gaar ud fra og anbefaler, at disse Spørgsmaal 
eventuelt afgøres ved Forhandling mellem de vedkommende Or- 
ganisationers Bestyrelser efter de i Forligsforslaget fastsatte Regler. 


København, den 8de September 1897. 


Bestyrelsen for Arbejdsgiverforeningen af 1896: 
N. Andersen. Carl Kruse. Vilh. Køhler. N. Rasmussen. 


Ferd. Hansen. 


Udvalget for De samvirkende Fagforeninger : 
J. Jensen. Sigv. Olsen. P. Knudsen. A. P. Berg. 
C. M. Olsen. V. Petersen. S. Bresemann. 


Den 4. danske Smede-Lock-out var hermed afsluttet. Det 
skal her erindres, at den 14. Juli og 16. November 1885 dan- 
nede Begyndelsen og Slutningen paa den første Lock-out ; 
den 29. Maj og 20. Juni er Datoerne for Lock-outen og For- 
liget, underskrevet i Aarhus i 1895, og den 16. og 31. Marts 
1897 er Yderdatoerne for den saakaldte Marts-Lock-out i Pro- 


vinserne som Følge af Aalborg-Konflikterne. 
10" 

Det er ikke nogen Frase, naar vi siger, at 97-Lock-outen 
blev en Sejr for Arbejderne. Hvad Arbejdsgiverne opnaaede, 
var en lille Ændring med Hensyn til vore Klubber, som 
næppe blev af væsentlig Betydning for dem, og saa Vold- 
giftsreglerne, som vi senere skal komme nærmere ind paa 
under Beskrivelsen af Begivenhederne i 1903, og som næppe 
kan betragtes som nogen egentlig Sejr, idet Forbundet altid 
havde været villigt til at gaa ind paa fornuftige Voldgiftsreg- 
ler. Men Arbejderne vandt noget for dem mere positivt, 
nemlig : 

1) Der opnaaedes, at Arbejdstiden fastsattes til 10 Timer 

daglig. Den havde i ikke faa Tilfælde været længere. 

2) Der opnaaedes Betaling for den Tid, Arbejderne be- 
nytter til at tilbagelægge Vejen frem og tilbage fra Ar- 
bejdsstedet, naar dette ligger mere end 1 Kilometer 
borte fra Værkstedet. 

3) Der opnaaedes, at Fastsættelse af en Akkord først er 
gældende, naar Fabrikant og Arbejder er enige om 
Prisen og Udførelsen. 

4) Der opnaaedes, at en Arbejder ikke uden ,,tilregne- 
lig Grund" kan afskediges under Udførelsen af en En- 
keltakkord. 

5) Og endelig opnaaedes, at de saa inderlig forhadte Af- 
skedsbeviser afskaffedes. 

Det sloges fast, at en Smedesvend ikke længere skal præ- 
stere noget ,,Bevis" for at blive antaget til Arbejde, og da vi 
senere med Indgaaelsen af Marts-Overenskomsten paany ind- 
førte et ,,Bevis", saa kom dette til at bestaa i Overenskom- 
stens Bestemmelse om, at: ,,Fagforeningsbogen skal være til- 
strækkelig som Legitimation", 

At Akkordforholdet ordnedes saaledes, havde navnlig 

til Følge, at Fagforeningerne med Sindsro forlod det gamle 
Dogme om ,Akkordarbejdets Afskaffelse”". Hadet til Ak- 


korderne stammede nemlig fra den Tid, hvor Arbejds- 


giverne følte sig og ogsaa var enebestemmende med Hen- 
syn til Fastsættelse af Akkordpriserne. Nu var det slaaet 


fast, at Akkordforholdet var et aabent og klart Kontrakt- 


forhold mellem 2 ligestillede Parter, der, forinden en Pris 
er fastsat, skal være enige”, 


Den nærmeste Tid efter Lock-outen var naturligvis rolig. 
Saavel Arbejdere som Arbejdsgivere var paa Slutningen grun- 
dig kede af den tvungne Uvirksomhed. Der toges derfor fat 
med Liv og Lyst, og selv om enkelte, maaske paa begge 
Sider, ikke var tilfredse med Resultatet, saa er der dog in- 
gen Tvivl om, at alle med Glæde tog fat i den rastløse 
Travlhed paa Arbejdets Omraade, som herskede umiddelbart 
efter Forligets Afslutning og Arbejdets Genoptagelse. 

Som det fremgaar af Forligets Punkt 3, skulde Lønkravene 
i Odense og Slagelse afgøres af en i den Anledning nedsat 
Voldgiftsret. Som Opmand for denne Voldgift fungerede 
J. N. A. MaDviIG, Formand i Sø- og Handelsretten, og som 
saadan afsagde han under 3. December 1897 følgende 


Kendelse: 

»Der finder ingen Forhøjelse Sted af Akkordlønningerne. 

Timelønnen forhøjes fra 13. Septbr. d. A. med saa stort et 
Beløb for hver af de Arbejdere, der i Maj Maaned d. A. arbejdede 
og nu arbejde paa Brandt & Co.s, M. P., Allerups Eftf.s, H. Ras- 
mussen & Co.s og Svendsens (Phønix”) Værksteder i Odense og 
paa H. Rasmussens Sønners Værksted i Slagelse, som fremkom- 
mer ved fra en Timeløn af 301/4 Øre pr. Time for hvert af disse 
Værksteder at drage den udfundne virkelige Gennemsnitsløn da 
for de omtalte Arbejdere paa det paagældende Værksted (beregnet 
efter 10 Timer pr. Dag). Dog skulle Brandt & Co. være beret- 
tigede til fra denne Lønningsforhøjelse og Udregningen af samme 

at undtage Arbejder Truelsen, M. P. Allerups Eftf. at undtage 
Arbejder Lars Pedersen, Svendsen (Phøniry) at undtage Arbejder 
Kreipcke og H. Rasmussens Sønner i Slagelse at undtage Arbejder 


Peter Petersen. J. N. A. Madvig." 


Inden. vi forlader Omtalen af Lock-outen, bør det endnu 
nævnes, at der midt under vor egen Storkamp udbrød en 
Kæmpe-Lock-out i den engelske Maskinindustri, hvor Arbej- 
derne kæmpede for en Forkortelse af Arbejdstiden. Vore 
engelske Fagfæller naaede ikke at gennemføre 8 Timers- 
dagen ved deres Strejke, der vel saaledes maa betegnes som 
et Nederlag, men Strejken betød dog ubestridt et væsentligt 
Bidrag til Arbejdstidens faktiske Forkortelse, som efter Stri- 
dens Afslutning i Virkeligheden gik rask for sig. Ikke saa 
snart var vi derfor herhjemme færdige med vor Lock-out i 
September, før der toges fat paa Indsamling af Bidrag til de 
engelske Kolleger, og Københavns Afdeling I bevilgede paa 
en Generalforsamling af sin Kasse 5000 Kr. Ialt afsendtes 
der i Løbet af kort Tid 900 £ eller 16.784 Kr. 50 Øre, hvil- 
ket er et godt Bevis paa,. at havde Lock-outen pekuniært set 
været svær for vore Medlemmer, saa var de ingenlunde be- 
taget Evnen til økonomisk Støtte overfor andre, thi Begej- 
stringen var vakt ved at se, hvad andre havde ydet over- 
for os. . 

I Maj 1897 dannes Aktieselskabet ,,Dansk Maskinfabrik, 
Kedelsmedie, Støberi og Skibsbyggeri". Det var den be- 
kendte Grosserer og Rheder ÅLFRED CHRISTENSEN, der stod 
bag ved den Historie. Selskabet førte en trang Tilværelse og 
afgik nogle Aar efter ved en forholdsvis blid og rolig Død. 
Der var da sat meget betydelige Pengemidler overstyr. 

I dette Aar udvides i det hele Jernindustriens Aktiekapital. 

Aaret 1898 begynder med en for de organiserede Arbej- 
dere i Danmark særdeles vigtig Begivenhed. Den 3. Januar 
dette Aar samles nemlig 405 Delegerede, repræsenterende 
70.000 organiserede Arbejdere, i Arbejderpartiets Forsam- 
lingsbygning, Enghavevej, København, for at drøfte Opret- 
telse af en Landsorganisation. De skandinaviske Arbejder- 
kongresser havde fra første Færd haft Opmærksomheden 
henvendt paa Centralisationsspørgsmaalet, men Malmø-Kon- 
gressen i 1892 havde lagt Vægten paa at skabe Landsforbund 
indenfor de enkelte Landes Grænser i hvert enkelt eller i be- 
slægtede Fag, Industriforbund og lignende, for saa at gøre 
disse enkelte Forbund til skandinaviske Forbund. Stockhol- 
mer-Kongressen er imidlertid mere konsekvent, idet man 
paa denne gaar over til at vedtage Oprettelse af en Central- 
landsorganisation for alle Arbejdere for hver enkelt af de 
3 skandinaviske Lande. 

Oprettelsen af De samvirkende Fagforbund vedtoges efter 
3 Dages indgaaende Forhandling, og et Forslag til Love ved- 
tcges, efter at et Udvalg havde sammenarbejdet en Række for- 
skellige Forslag i Løbet af en Nat fra Kl. 8 Aften til Kl. 7 
Morgen. Til at besørge Ledelsen af denne Landsorganisa- 
tion 'valgtes et Repræsentantskab, bestaaende af følgende 
Medlemmer: 

Maler J. JENsEN, København. Snedker C. M. OLSEN, 
København. Murer H. RASMUSSEN, København. Årbejds- 
mand Fr. HANSEN, Slagelse. Smed H. P. HANSEN, Køben- 
havn. Cigarmager S. OLSEN, København. Bødker BRESE- 
MANN, Aalborg. Væver J. ]J. MØLLER, København. Forret- 
ningsfører JACOB JENSEN, Aarhus. Arbejdsmand LYNGSIE, 
København. Tapetserer Jønsson, København. Tømrer C. 
FROM-PETERSEN, København. Skræder W. PETERSEN, Kø- 

benhavn. Skomager C. F. MADSEN, København. Bager A.C. 
JENSEN, København. Frøken ANDREA NIELSEN, København. 
Maskinarbejder CHR. RASMUSSEN, Helsingør. Fru OLIVIA 
NIELSEN, København. Arbejdsmand CHR. JENSEN, Kolding. 
Stolemager C. JACOBSEN, Odense. "Bogbinder LARSEN, Es- 
bjerg. 

Konstituerende Møde afholdtes i Repræsentantskabet den 
31. Januar, og her valgtes følgende Forretningsudvalg : 

Maler J. JENSEN, Snedker C. M. OLSEN, Smed H. P. 
… HANSEN, Årbejdsmand M. C. LYNGSsIE og Væver J. J. 
MØLLER. 

Som man ser, var Ledelsen af Landsorganisationen den 
Gang paa forholdsvis faa Hænder, men allerede i 1900 gik 
man til at ændre Lovene saaledes, at det dels er en Gene- 
ralforsamling, der bliver den højeste Myndighed (de saa- 
kaldte Delegeretmøder afskaffes), dels er det Generalfor- 
samlingen, i Stedet for tidligere Repræsentantskabet, der nu 
vælger Forretningsudvalg. 

Opfordringen om Tilslutning til den nydannede Lands- 
organisation vandt straks Anerkendelse fra Organisationer- 
nes Side, og paa det første aarlige Répræsentantskabsmøde, 
som afholdtes den 20. Marts 1899, oplystes det, at der ind- 
til da var indmeldt 38 Forbund med 870 Afdelinger og til- 
sammen 59.050 Medlemmer, samt 25 enkelte Foreninger 
med 2194 Medlemmer eller ialt 61.244 Medlemmer. 

Lovenes $ 3 vakte dog enkelte Vanskeligheder. Den gik 
nemlig ud paa, at Foreninger, som maatte siges at tilhøre en | 
alt indenfor De samvirkende Fagforbund staaende Organi- 
sation, kun kunde optages gennem denne, og dette bevirkede, 
at nogle holdt sig udenfor, fordi de, selvom de ønskede at 
blive Medlem af De samvirkende Fagforbund, ikke ønskede 

at indgaa i Arbejdsmandsforbundet. Et Repræsentantskabs- 


møde den 31. Januar 1898 vedtog imidlertid om dette For- 
hold følgende Resolution : 

»Repræsentantskabet erklærer, at den størst mulige Centralisation 
indenfor Arbejdsmændenes Organisation bør tilstræbes, og at For- 
langendet om Tiltrædelsen til ,,Dansk Arbejdsmands-Forbund" kun 
bør fraviges, hvor ganske særlige Forhold for vedkommende Orga- 


nisation gør sig gældende, og i alle Tilfælde bør ,,Dansk År- 
bejdsmands-Forbund''s Hovedbestyrelses Mening indhentes". 


Denne Vedtagelse var naturligvis i høj Grad efter Arbejds- 
mands-Forbundets Ønske, og vist ogsaa ganske naturlig paa 
det daværende Tidspunkt; men det kan paa den anden Side 


ikke nægtes, at en Del Organisationer har holdt sig udenfor 
paa Grund af vor Fastholden ved dette Princip. 


I vort eget Forbund var Medlemstallet ved Udgangen af 
1897 naaet lidt over de 5000. De, som havde svigtet med 
at betale Kontingent under Lock-outen, maatte selvfølgelig 
nu komme krybende. De fik Lov til at betale deres Kontin- 
gentrestancer for den Tid, de havde staaet udenfor, og saa 
det forhøjede Kontingent fra Tiden under Lock-outen. Disse 
Fagfæller opnaaede saaledes ikke andet ved deres fejge Flyg- 
ten, da det gjaldt, end at de mistede deres Anciennitet i Or- 
ganisationen. Hist og her opstod der, hvad man ikke kan 
undres over, Stridigheder paa Værkstederne imellem dem, 
der havde gjort deres Pligt, og dem, der stod paa den mod- 
satte Side, og af og til blev der maaske nok taget lidt haardt, 
forsaavidt man kan kalde det at tage haardt at følge en ukol- 
legial Værkstedskammerat paa Porten og sige ham Tak for 
sidst. Til Gengæld var Fabrikanterne paa Tæerne, saa snart 
der var det mindste Røre, og Autoriteterne pudsede de af et 
godt Hjerte paa de af vore Medlemmer, som vovede sig en 

lille Smule for langt frem. Dette skete saaledes med 5 af 
vore Kolleger hos Firmaet H. P. JENSEN i Aarhus. De 5 
blev arresterede, fordi de havde kørt en saadan ukollegial 
Herre udenfor Porten, men ligesaa selvfølgelig traadte For- 
bundet til og understøttede de Arresteredes Familier. 

Karakteristisk for denne Tilstand , efter Slaget" er det og- 
saa, at vi i dette Aar har en lang Række Skruebrækkerproces- 
ser, hvor en hel Mængde Skruebrækkere paa Fabrikanternes 
Befaling føler sig ,,fornærmede". Hen paa Foraaret indgik 
Formanden saaledes Forlig i 75 Sager, hvorefter Forbundet 
maatte betale 1500 Kr., der, med Fradrag af Sagførersalær, 
skulde gives til Finsens Lysinstitut til gratis Behandling af 
Ubemidlede. I enkelte Sager, hvor der var faldet Dom, hav- 
de Sagføreren gjort Udlæg i Formanden tilhørende Effek- 
ter til en Værdi af 36 Kr. Disse Effekter blev solgte af Sag- 
— føreren, men refunderedes Formanden af Forbundets Kasse. 

I Februar Maaned besluttede Hovedbestyrelsen at lade 
Formanden løse et 3 Maaneders Kort for at tage paa en Agi- 
tationsrejse i Provinserne, hvor Organisationsarbejdet iøv- 
rigt nu gik sin støtte Gang fremad. Ved denne Lejlighed 
besøgte han bl. a. Aarhus for at staa de 5 arresterede Kol- 
leger fra H. P. Jensen bi med Raad og Daad. 

Der opstod nu nogle Konflikter hos BRANDT & Co. i 
Odense, paa SKIVE JERNSTØBERI, WENDTS MASKINFABRIK 
i København og hos N. Å. CHRISTENSEN, Nykøbing Mors. 
Disse Konflikter bilægges imidlertid paa et Møde mellem 
»Hovedorganisationerne", det vil sige De samvirkende Fag- 
forbund og Arbejdsgiverforeningen af 1896, der nu be- 
gyndte at vise sig som de Magter, der tog Parti for at bringe 
Konflikter og vanskelige Situationer til en Afslutning, men 
samtidig med, at man opnaaede Enighed om Bilæggelsen 

af disse Konflikter, opnaaedes der tillige Enighed om at 
nedsætte et ,,Fællesudvalg til Afgørelse af Arbejdsstridig- 
heder", Overenskomsten herom har følgende Ordlyd: 


Overenskomst 


om Nedsættelse af Fællesudvalget til Afgjørelse af 
Årbejdsstridigheder. 


Ved de Forhandlinger, der den 26de April 1898 afsluttedes mel- 
lem Bestyrelsen for ,,Arbejdsgiverforeningen af 1896" og Ud- 
valget for ,,De samvirkende Fagforeninger" samt Forretningsudval- 
get for ,,De samvirkende Fagforbund i Danmark", hvorved der er 
opnaaet Enighed om Forslag til Bilæggelsen af Strejken i Maler- 
faget og Arbejdsstandsningerne i Jernindustrien hos Brandt & Co. 
i Odense (Nørrebros Jernstøberi), Skive Jernstøberi og Maskinfa- 
brik, Wendts Maskinfabrik i København og N. A. Christensen & 
Co.s Jernstøberi i Nykøbing paa Mors samt om Forslag til Over- 
enskomst mellem Vognmændene og Kuskene i Kjøbenhavn angaa- 
ende en ny Løntarif, hvilke Forslag ere vedhæftede nærværende 
Overenskomst, er der endvidere vedtaget følgende: 

Indtil der opnaas Enighed mellem ,,Arbejdsgiverforeningen af 
1896" og ,,De samvirkende Fagforbund i Danmark" om en fast 
Arbejdsdomstol, og hvorom Forhandlinger skal være afsluttede inden 
Udgangen af 1898, oprettes et Fællesudvalg, hvortil Arbejdsgiver- 
foreningens Bestyrelse vælger 2 Medlemmer indenfor og 1 Medlem 
udenfor sin Organisation, og De samvirkende Fagforbunds Forret- 
ningsudvalg 2 Medlemmer indenfor og 1 Medlem udenfor sin Orga- 
nisation. Disse 6 vælger i Forening en Formand. Dette Udvalg af- 
gjør i paakommende Tilfælde, hvorvidt der ved opstaaede Stridig- 
heder i de under de 2Zde Organisationer hørende Foreninger og 
Virksomheder er begaaet Brud paa bestaaende Overenskomster 
mellem Arbejdsgiver- og Arbejderorganisationer i de vedkommende 
Fag eller imod nærværende Overenskomst. 

Fællesudvalget kan kun afsige Kjendelse i de ovennævnte Spørgs- 
maal, naar disse, efter at have været til Forhandling mellem Be- 
styrelsen for ,,Arbejdsgiverforeningen' og Forretningsudvalget for 
»De samvirkende Fagforbund", af en af disse 2 Parter kræves hen- 
vist til Udvalget; dog kan det nævnte Udvalg ogsaa behandle andre 
Spørgsmaal, som Bestyrelsen for ,,Arbejdsgiverforeningen" og For- 

retningsudvalget for ,,De samvirkende Fagforbund" er enige i at 
henvise til dets Afgjørelse. 

Denne Overenskomst, der er godkjendt af begge Parter, for- 
pligte vi os til at forelægge og anbefale til Vedtagelse i vore respek- 
tive Organisationer snarest muligt, saaledes at Arbejdet eventuelt 
kan være gjenoptaget i alle de omhandlede Fag senest Mandagen 
den 2den Maj d. A. 


Kjøbenhavn, den 26. April 1898. 


For Arbejdsgiverforeningen af 1896: 
N. Andersen. Vilh. Køhler. Niels Rasmussen. 
R. Helweg. Carl Weitemeyer. Carl Kruse. 


For Udvalget for ,,De samvirkende Fagforeninger" og Forretnings- 
udvalget for ,,De samvirkende Fagforbund i Danmark" : 


J. Jensen. J. J. Møller. P. Knudsen. Sigv. Olsen. 
H. P. Hansen. Lyngsie. C. M. Olsen. 


Den 1. April besluttede Hovedbestyrelsen med alle Stem- 
mer mod 1 at lade Formanden undertegne Slutseddel om 
Købet af Ejendommen Larslejstræde Nr. 1, Hjørnet af St. 
Pederstræde, for en Købesum af 60,500 Kr. Hovedbestyrel- 
sen havde ladet Ejendommen vurdere af Forbundets Sagfører 
VoGT samt af Arkitekt ZENGRAFF, og den førstnævnte havde 
vurderet Ejendommen til 60,000 Kr., medens Arkitekten 
havde vurderet den til 62,000 Kr. Købet afsluttedes altsaa 
paa 60,500, og heraf blev de 55,000 staaende som Ejendom- 
mens faste Prioritet og Laan, medens Forbundet udbetalte 
Resten, og der anvendtes et Par Tusinde til Stueetagens Om- 
dannelse til Kontor for Hovedforbundet samt for Københavns 
Afdelinger I og III. Ejendommen gav 4,430 Kr. i aarlig Leje. 
Skatter, Afgifter, Reparationer og Renter, samt Afdrag af 
500 Kr. paa et Obligationslaan, der androg 4,105 Kr. 

Et enkelt af Hovedbestyrelsens Medlemmer, BORCH, pro- 

testerede mod Købet og forlangte Hovedbestyrelsens Proto- 
kol tilført en Paastand om, at Købet var 4,500 Kr. for dyrt. 
Paastanden har vist sig ingen Steder at høre hjemme, uden 
for saa vidt det var Meningen, at Forbundet skulde tjene 
Penge ved Ejendomshandel, thi saa var dette Køb vistnok en 
maadelig Forretning, men da Hensigten var en hel anden, 
nemlig at skaffe os en Bygning, som egnede sig til efterhaan- 
den at indtages til Kontorer, og først og fremmest at skabe et 
Ly, hvor vore Medlemmer kunde henvende sig og faa af- 
gjort deres Medlemsforretninger uden at chikaneres af en 
privat Vært, saaledes som Forholdet var i St. Pederstræde 
45, saa var Købet af denne Ejendom en baade fornuftig og 
forsvarlig Handling, hvilket Tiden noksom har vist. Forbun- 
det har aldrig nogensinde senere udover Laan til Ombygning 
af Kælderetagen i 1900 og Indretningen af Kbh. Afd. I's 
Kontorer i 1903, til hvilke Ombygninger anvendtes ca. 5000 
Kr., behøvet at tilskyde en eneste Øre, og dog har Forbun- 
det haft uhyre billige Kontorer gennem Tiderne, og Ejen- 
dommen er ved gennemgaaende Reparationer og Forbedrin- 
ger blevet adskilligt mere værd, end den var ved Afslutningen 
af Købet. 

Hovedbestyrelsen valgte Formanden for Klejnsmedefor- 
eningen, M. SØRENSEN, Hovedkasserer VALDEMAR OLSEN 
samt H. P. HANSEN til indenfor de fastsatte Grænser at ad- 
ministrere Ejendommen. 

Den 10. Maj afholdtes et Fællesmøde mellem Hovedbesty- 
relsen og Provinsfabrikantforeningens Bestyrelse, hvor man 
behandlede en Klage over Afskedigelsen af Maskinarbejder O. 
PETERSEN, Frederikshavn, hvilken Afskedigelse utvivlsomt 
var sket, fordi Petersen var Tillidsmand for sine Kammerater 
paa Fabrikken, et Lønkrav i Varde, et hos LANGE i Svend- 

borg samt en Strid hos BRANDT i Odense. Af disse 
Punkter har det kun særlig Interesse, hvad der skete med 
Lønkravet i Svendborg. Fabrikant Lange tilbød efter en kort 
Forhandling at forhøje Gennemsnitslønnen paa sin Fabrik 
til 30/7, Øre, som var det af den Madvigske Voldgiftsret 
nogle Maaneder i Forvejen fastsatte Gennemsnit for Odense 
og Slagelse. Hovedbestyrelsen tog imod Tilbudet, thi det be- 
tød intet mindre, end at der gennemgaaende blev lagt 4 Øre 
paa samtlige Arbejderes Timelønninger paa denne Fabrik. 
Saaledes stod altsaa Lønningerne endnu i 1898 i Provinserne. 
Dette Fæliesmøde med Fabrikanterne, hvilket afholdtes paa 


Hotel Dagmar i København, var det sidste inden H. P. Han- 


sens Fratræden. 

Den 20. April godkendte Hovedbestyrelsen en Overens- 
komst, der under Formandens Fraværelse var afsluttet mel- 
lem Hovedkasserer Vald. Olsen og Direktør KIEHN paa Ak- 
tieselskabet ,, Vulkan" i Maribo. Efter denne forhøjedes alle 
Lønninger under 30 Øre med 2 Øre og alle Lønninger over 
30 Øre med 3 Øre pr. Time. 

Paa sit Møde den 3. Maj dette Aar kunde Hovedbestyrel- 
sen godkende de med Aktieselskabet BURMEISTER & WAIN 
afsluttede Overenskomster paa Anmodning fra Københavns 
Afdeling I samt Skibssmedeforeningen. Navnlig sidstnævnte 
Afdeling havde i lange Tider gennem J. A. HANSEN ført Un- 
derhandlinger med Firmaet, hvilke nu endelig var kronede 
med Held. I 1895 havde dette Firma faaet en ny administre- 
rende Direktør, den tidligere Direktør paa Statens Orlogs- 
værft, Kommandør K. C. NIELSEN. ,,Kommandørenf", som 
han i daglig Tale kaldtes, var en Ven af TIETGEN, som, for- 
inden han under den store Konvertering af Statsgælden blev 
uhelbredelig syg (tungsindig), havde formaaet Kommandø- 

ren til at overtage Posten som administrerende Direktør ved 
den store Virksomhed. Dette skete vist ikke mindst, fordi 
Firmaet den Gang lagde an paa at bygge russiske Krigsskibe. 
Kejserskibet ,, Standard" var paa den Tid under Bygning. 
»Kommandøren”" saa paa Arbejdernes Organisationsbestræ- 
belser med en vis Velviilie, og under sine hyppige Rejser til 
Frankrig, hvor han var kommen i Berøring med ledende 
Personligheder i den franske Jernindustri, havde han faaet 
den Opfattelse, at en moderne administrerende Direktør for 
et stort Firma som første Opgave maatte have den, at ,,være 
hos Arbejderne" for at kunne forhandle med dem og ordne 
Årbejdsforholdene med deres Organisationer paa en saadan 
Maade, at der skete de nødvendige Fremskridt, som ikke 
længere var til at holde tilbage. 

Denne Teori passede udmærket paa Burmeister & Wain, 
hvor Timelønningerne var meget lave. Ganske vist tjentes 
der i Akkord, særlig paa Reparationer, nogenlunde, men Ti- 
melønningerne stod endnu lige indtil Foraaret 1898 paa gen- 
nemsnitlig ca. 27 Øre. Da nu den ny Direktør kom til i 1895, 
mødte Arbejderne naturligvis frem med deres Krav, og hans 
Svar var imødekommende. Han vidste, at der maatte ,,ske 
noget", men han forlangte Tid til at foretage en Omorganise- 
ring af Firmaets Administration, hvilken han var paa det rene 
med var nødvendig. Allerede i Efteraaret 1897 kaldte Direk- 
tøren sammen til et Møde med Repræsentanter for samtlige 
Fagorganisationer, der havde Medlemmer beskæftigede hos 
Firmaet. Han forklarede sine Hensigter, som gik ud paa at 
faa en Overenskomst med Fagforeningerne, og sagde, at der 
vilde nu blive indledet Underhandlinger med hver enkelt Ar- 
bejdergruppe for senere saavidt muligt at slutte Overens- 
komst med alle Arbejderne paa en Gang. Fagforeningerne 

holdt paa deres Side Fællesbestyrelsesmøde under De sam- 
virkende Fagforbunds Ledelse og disses Formand, Maler 
Jensens Forsæde, og her besluttede man, at et enkelt Fag ikke 
maatte slutte Overenskomst, før de var enige allesammen. Man 
mente dermed at kunne støtte bl. a. Formerforbundet i at 
kræve de gamle Skruebrækkere fra Firmaets Støberi paa 
Christianshavn enten afskedigede eller organiserede. Dette 
Sammenhold af Fagforeningerne bristede dog, idet Arbejds- 
mændene, da de for deres Vedkommende var færdige med 
Lønoverenskomsten, skrev under uden at skaffe sig Indflydelse 
paa Spørgsmaalet om Ophævelse af Pensions- og Sygekassen, 
Forandring af Værkstedsreglerne 0. s. v. 

Forhandlingerne blev langvarige; de strakte sig næsten 
over et halvt Aar, og tilsidst troede mange af Arbejderne, at 
det hele slet ikke blev til noget, men denne Skepsis var ube- 
rettiget. En skønne Dag laa nemlig alt færdigt, og de Over- 
enskomster, der undertegnedes for Skibssmedenes Vedkom- 
mende, indeholdt en Passus om, at de kun kunde betragtes 
som gældende, hvis der opnaaedes Enighed om Pensions- 
og Sygekassespørgsmaalet samt om Værkstedsreglerne. Saa- 
ledes underskreves derpaa disse Overenskomster, der i et 
sammentrængt Uddrag indeholdt følgende : 


»Maskinarbejderne paa Refshaleøen: 


a. Lønnen beregnes som Timeløn. 

b. Den mindste Timeløn er 35 Øre (Udlærlinge i det første Aar 
dog kun 30 Øre). For dygtigere og mere betroede Arbejdere 
er Lønnen noget højere, nemlig indtil 45 Øre. 

c. De før Overenskomsten staaende Lønninger er næsten gennem- 
gaaende forhøjede med 5 Øre pr. Time. 

d. Arbejde fra Kl. 6 til Kl. 84 Aften betales med 50 pCt. Tillæg til 
Timelønnen. Resten af Aftenen og Natten med 100 pCt. 

e. Ved Arbejde i særlige Dag- og Nathold betales Natarbejdet med 
50 pCt. Tillæg. 

f. Lørdagene, samt Dagen før Juledag, Nytaarsdag og Store Bede- 
dag sluttes Arbejdet Kl. 4 Eftermiddag med Løn for fuld Dag. 


Særlige Bestemmelser : 

a. For Arbejder, der er mere end almindeligt besværlige eller snav- 
sede, gives et Tillæg til Lønningen efter nærmere Overenskomst 
med Mesteren. 

b. For Arbejder i benyttede Skorstene, saavel ny som gamle, gives 
et Tilleg af 5 Timer pr. Dag. 

c. For alt Arbejde under Dørken, saasom Adskilning og Samling 
af Last- og Tankrør, Slibning og Ompakning af Last-, Bund- 
haner og Ventiler i gamle og nye Skibe efter Maskinprøven, gi- 
ves et Tillæg af 2 å 3 Timer pr. Dag. 

d. For Adskilning af Haner og Rør paa gamle Kedler, naar nye 
skulle indsættes, gives et Tillæg af 4 Timer pr. Dag. 

e. For Arbejder i Hjulskibe og Kondensatorer gives i besværlige 
og snavsede Tilfælde et Tillæg af 2 å 3 Timer pr. Dag. 

f. For alt Arbejde indvendig i gamle Kedler gives et Tillæg af 

— 3 Timer pr. Dag. I nye Kedler 1 Time. 

g. For Arbejder paa Vandet ved Skovlhjul eller Skrueskiftning 
2 Timer pr. Dag. Ligesaa i Tunnel eller ved Krumtappe. 

h. For Spilreparationer, særligt om Vinteren, 1 å 2 Timer pr. Dag. 

i. Paa Prøveture, som varer over 6 Timer, gives et Tillæg af Kr. 
1,65. 

k. For Arbejde ved gamle Agterstævne under daarlige Vejrforhold 
2 Timer pr. Dag. 


Maskinarbejdere, Grov- og Kedelsmede i Værkstederne paa 
Christianshavn : 

Mindste Løn 30 Øre pr. Time, i det første Svendeaar dog 2 å 3 
Øre mindre. 

Bestaaende Lønninger før denne Overenskomsts Indgaaelse hæ- 
vedes med 1 å 2 Øre pr. Time. Den 1. April 1899 forhøjes alle 
Lønninger med 1 Øre pr. Time og den 1. April 1900 atter med 
1 Øre. Dygtigere og mere betroede Arbejdere lønnes højere. 

Naar Timelønnen her er mindre, er det, fordi der næsten ude- 
lukkende arkejdes i Akkord. 


Skibssmede, Grovsmede, Nittere, Stemmere og Mejslere samt ' 
Klejnsmede paa Refshaleøen : 
Mindste Timeløn for Klejnsmede 34 Øre pr. Time, for andre af 
11 

forannævnte Brancher 30 Øre, Udlærlinge dog kun 28 Øre i det 
første Aar. Der arbejdes mest i Akkord med faste Priskuranter. 
Aftenarbejde til Kl, 8 50 pCt. ekstra. Natarbejde 100 pCt. ekstra. 

Ved Arbejde.i særlige Nathold 50 pCt. ekstra. 

Arbejdet ophører om Lørdagen. Kl. 4 med Betaling for fuld Dag.” 

Disse Overenskomster betød en Epoke for dette Firmas 
Arbejdere og for Organisationen i lige Maade. Firmaet lige- 
frem krævede, at Arbejderne burde være organiserede, og 
dette førte til, af adskillige, baade Unge og Gamle, som her 
havde følt sig sikre paa at have et Ly, hvor de kunde slippe for 
Fagforeningskontingentet, efterhaanden under den nye Re- 
gering maatte melde sig til Optagelse i Fagforeningen. Nu 
havde det altsaa ikke Kurs længere at staa udenfor. Hvad 
dette betød, siger sig selv, men ganske bortset herfra var de 
Fremskridt, der opnaaedes, af overordentlig glædelig Be- 
skaffenhed. Timelønstillæget for Skibssmede var gennem- 
gaaende 8 å 9 Øre, og der var da ogsaa almindelig Tilfreds- 
hed med dette Resultat, som efterfulgtes af Pensionskassens 
Ophævelse og Pengenes gradvise Udbetaling til Interessen- 
terne i Løbet af 5 Aar, den tvungne Sygekasses Ophævelse 
samt en almindelig Reform af Værkstedsreglerne. 

— En Begivenhed af overordentlig stor Betydning for os 
var det, da H. P. Hansen, som i det hele var Forbundets 
Formand i 6'/, Aar, den 3. August meddelte Hovedbestyrel- 
sen, at han var besluttet paa at ville indtræde i Fyens Social- 
Demokrats Redaktion og af den Grund flytte til Svendborg 
som lokal Redaktør af en af Bladets Aflæggere. Vi skal ikke 
her komme ind paa Aarsagerne til H. P. Hansens Fratræden. 
Fra Forbundet og dets Hovedbestyrelses Side kunde der imid- 
lertid kun være een Mening om, at vi alle anerkendte H. P. 
Hansens utrættelige Arbejde for Organisationen og vore Med- 
lemmers Interesser, og at H. P. Hansen havde været mere 

for Organisationen end nogen anden Person, hvorfor alle 
følte hans Fratræden som et Tab. Derimod vilde Hoved- 
bestyrelsen ikke gaa med til, at: H. P. Hansen, samtidig med 
at han blev Redaktør, fortsatte med at være Formand indtil 
Kongressen, og man vedtog derfor at konstituere VALDE- 
MAR OLSEN som Formand indtil denne Tid, og saa at antage 
fornøden lønnet Medhjælp, saaledes at han vedblivende kunde 
passe Kasserervirksomheden. Som Vald. Olsens Medhjæl- 
per valgtes Maskinarbejder OTTO SMITH, den senere og 
mangeaarige Formand for Københavns Afdeling I. Ved H. 
P. Hansens Fratræden blev der indsamlet til en Hædersgave 
til ham, en Gave, der var et kraftigt Bevis for den Anerken- 
delse, han nød indenfor vort Forbund. | 

Iøvrigt gik det sædvanlige Organisationsarbejde sin Gang. 
I Juni Maaned havde et Par Kolleger paa De Smithske Jern- 
støberier i Aalborg forlangt 2 Øres Lønforhøjelse fra 31 til 
33 Øre, og da de ikke kunde faa det, tog de deres Afsked, 
men det viste sig hurtigt, at ingen anden Fabrikant i Aalborg 
vilde tage dem i Arbejde. Det var nu i høj Grad de hemme- 
lige Blokaders Tid, og navnlig i Aalborg var Fabrikanterne 
slemme til, saa snart der var lidt i Vejen, at sætte de andre 
Fabrikker i Kundskab om Vedkommendes Forhold, saaledes 
at de paagældende Svende intet Arbejde kunde faa. 

Paa Hovedbestyrelsesmødet den 12: August forelaa der et 
Forslag fra den københavnske Fabrikantforening til Regler 
for Opgørelse af Enkeltakkorder og Fællesakkorder, et 
Spørgsmaal, som ofte havde været berørt og som navnlig 
dette Aar havde været fremme til offentlig Forhandling. For- 
slaget blev imidlertid aldrig vedtaget, da det for os var gan- 
ske uantageligt. F. Eks. indeholdt det en Passus, der lød 
saaledes : 

»En Svend, der staar i Enkeltakkord, maa som Regel 
ikke af ham utilregnelige Grunde afskediges eller forlade 
Værkstedet, før den paagældende Akkord er færdig.” 


Naar der i dette Forslag stod ,,som Regel", saa vilde det 
altsaa sige, at der kunde være Undtagelser, hvor man kunde 
afskedige en Mand ,af utilregnelige Grunde", og naar der 
paa dette Omraade skulde fastsættes en Regel, maatte det jo 
være for absolut at forhindre, at saadant kunde finde Sted, 
men herpaa vilde Fabrikanterne ikke indlade sig, og der 
skulde gaa adskillige Aar hen endnu, forinden Tiden var mo- 
den til en endelig Ordning af de heromhandlede Forhold. 

Henimod Slutningen af Aaret fandt der en Række Skær- 
mydsler Sted paa det nyoprettede Københavns Flydedok & 
Skibsværft. Flydedokken maatte forhøje sine Lønninger med 
2 å 3 Øre. 

Hovedbestyrelsen havde gjort flere Forsøg paa at faa en 
Forhandling i Gang med Fabrikanterne om Indførelse af en 
Minimalløn, men disse nægtede efter derom tagen Beslutning 
ganske bestemt overhovedet at forhandle om dette Spørgs- 
maal, og med Provinsfabrikantforeningen stod vi stadig paa 
en meget spændt Fod. Paa Slutningen af Aaret opsiges Over- 
enskomsten med Helsingørs Skibsværft til Udløb til April 
1899. 

Vort Medlemstal stiger ved Aarets Slutning til ca. 6700 
Medlemmer. Der er jævnt godt med Arbejde, gode Konjunk- 
turer, stigende Priser paa Kul og Jern, og med Hensyn til Op- 
rettelse af Aktieselskaber er vi i 1898 inde paa Aktiemaniens 
Kulminationspunkt. 

Aaret 1899 begynder med en interessant og ret ejendom- 
melig Konflikt paa Aktieselskabet ,,Titan" (Kofoed, Hauberg, 
Marstrand og Helweg), København. Nævnte Firma havde 
det foregaaende Aar jævnlig forsøgt at faa gennemført nogle 
Akkordprisreduktioner, fordi, som Direktør HAUBERG ud- 
trykte sig, ,,en Del Akkordpriser var altfor urimelig høje". 
Arbejderne var naturligvis ikke til Sinds saadan uden videre 
at gaa med til Prisreduktioner, og den 4. Januar vilde Hau- 
berg ikke vente længere, men lod opslaa Plakater paa Fabrik- 
ken samme Dag, hvori han meddelte, at da Forhandlingerne 
om Forandring i Priserne var strandede, og man ikke ved- 
blivende vilde betale de bestaaende Priser, vilde man frem- 
tidig afskaffe alt Akkordarbejde, efterhaanden som de i 
Arbejde værende Akkorder udløb, og samtidig vilde en 
»betydelig" Forhøjelse i Timelønningerne indtræde, saaledes 
at man vilde betale ca. 45 Øre pr. Time, men heller ikke 
dette vilde Arbejderne finde sig i. Sagen indberettedes til 
Afdeling I og Hovedbestyrelsen, og denne sidste konstaterede 
straks Brud paa September-Forliget af 97 og vedtog at ind- 
anke Sagen for ,,Fællesudvalget til Afgørelse af Arbejds- 
stridigheder" (omtalt i Beretningen for 98), hvorefter vor 
Afdeling paa en Generalforsamling den 8. Januar vedtog at 
nedlægge Arbejdet den 11. Januar Kl. 6 Aften, for saa vidt 
der ikke var opnaaet Enighed mellem Organisationerne om 
Arbejdets Fortsættelse under de gamle Forhold. 

Man føjede til i Vedtagelsen, at ,skulde saadan Enighed 
opnaas, bemyndiger Forsamlingen Bestyrelsen og Hoved- 
bestyrelsen til at føre de nødvendige Underhandlinger og 
eventuelt afslutte endelig Overenskomst". 

Fabrikantforeningen stillede sig straks solidarisk med Fir- 

maet, og efter at Arbejdet var nedlagt, gik Sagen til Dansk Ar- 
bejdsgiver- og Mesterforening, som straks vedtog at erklære 
Lock-out Onsdagen den 25. Januar paa alle de til de to Fabri- 
kantforeninger i København og Provinsen hørende Værkste- 
der, for saa vidt Arbejdet ikke var genoptaget senest den 24. 
Januar. 

Der optoges nu Forhandlinger mellem De samvirkende 
Fagforbund og Arbejdsgiverforeningen, og da denne sidste 
fik noget nærmere Rede paa, hvor Aktieselskabet , Titan" 
vilde hen, saa skete der det, at man viste Jernindustriens 
gennemstuderede Lock-out-Mænd Vintervejen. Der afslutte- 
des et Forlig, og efter en haardnakket Protest fra Jernindu- 
striens Mænd undertegnedes dette Forlig uden Hensyn til 
d'Hrr.s Protest. Forliget gik ud paa, at Arbejdet skulde gen- 
optages paa de Betingelser, som var gældende, indtil der op- 
naas Enighed om de samme eller andre Priser for Arbejdet. 
Dermed var denne ejendommelige Konflikt sluttet for vort 
Vedkommende, thi Fabrikantforeningen og Firmaet var vist 
saa kraftigt tilbage, at de ikke havde anden Vej at gaa 
end at se at komme til Enighed med deres Svende om Akkord- 
priserne, og dette skete da ogsaa i den nærmest paafølgende 
Tid. Men i Arbejdsgiverforeningen skabte Historien natur- 
ligvis nogen Ravage. Jernfabrikanterne forsøgte et Storm- 
løb, der imidlertid endte med et Tillidsvotum til Formanden, 
Etatsraad NIELS ANDERSEN og Årbejdsgiverforeningens Be- 
styrelse, som genvalgtes. Jernfabrikanterne havde efter dette 
ikke andet at gøre end at ,,kysse Riset" og opføre sig som 
artige Børn, naar de da ikke vilde melde sig ud af Arbejds- 
giverforeningen, og dette sidste var de kloge nok til ikke at 
gøre. Man kan imidlertid heraf se, at det ikke alene er i År- 
bejdernes Kreds, at de Situationer opstaar, hvor man er util- 


167 


freds med Centralledelsen og truer med at bryde ud, naar 
det ikke gaar efter ens Ønske. 

En anden Sag af overordentlig stor Betydning melder sig 
i Begyndelsen af Aaret, nemlig Spørgsmaalet om Ind- 
gaaelse af ny Overenskomst med Helsingørs Jernskibs- og 
Maskinbyggeri. Som tidligere omtalt, var der ca. 2'/, Aar i 
Forvejen som Forlig paa Lock-outen i 96 sluttet Overens- 
komst med Værftet, og denne Overenskomst var nu opsagt 
til Udløb til 1. April. Vort Fag var godt repræsenteret paa 
Stedet, idet A. JOHANSEN, vor nuværende Hovedkasserer, 
var Formand saavel for Smedene i Helsingør som for de der- 
værende samvirkende Fagforeninger. Den hele Vinter gik 
omtrent hen med Forhandlinger, og naturligvis opnaaede man 
først Enighed i sidste Øjeblik før Udløbet af den gamle Over- 
enskomst. Forhandlingerne kan nærmest deles i 3 Afsnit: 

1) Arbejdsreglementet og Fællesfordringerne for de 
forskellige Fag. 

2) Priskuranterne. 

3) Timelønningerne. 

Paa det første Punkt forlangtes 9"/, Times Arbejdsdag, 100 
pCt. i Tillæg for Overarbejde og Afskaffelse af Mulktsystemet. 
Der opnaaedes i det Væsentligste, hvad der forlangtes, med 
Undtagelse af 9!/, Timesdagen, men ogsaa her vandt man 
dog betydeligt frem, idet Arbejdstiden forkortedes med 2 Ti- 
mer om Lørdagen, saaledes at den samlede ugentlige Arbejds- 
tid blev 58 Timer. For Priskurantens Vedkommende op- 
naaedes ogsaa betydelige Forhøjelser, nemlig fra 5 til 15 pCt. 
Tillæg eller gennemsnitlig ca. 8 pCt. 

Den egentlige Strid stod om Timelønnen, og her var det i 
sidste Instans Smedene og Maskinarbejderne, det gjaldt. For 
disse opnaaedes der en Minimalløn af 33 Øre pr. Time samt 

| 3 Øres Forhøjelse af de 
øvrige Lønninger. Ma- 
kinarbejdere, som  be- 
skæftigedes ombord i Ski- 
be, fik 35 Øre i Timen, 
Værktøjssmede mindst 36 
Øre samt et Tillæg paa 
5 Øre pr. Time til de 
daværende = Lønninger. 
Stemmere og Nittere op- 
naaede ligeledes 33 Øre, 
og for Maskinarbejdere, 
Kedelsmede og Maskin- 
smede steg Lønnen des- 
uden med 1 Øre den 1. 
April 1900 med et Over- 
| gangsaar for unge Svende 
ET ST ASTI EED: paa 30 Øre i Timen. Li- 
gesom hos BURMEISTER & WAIN ophæver man Alderdoms- 
forsørgelseskassen, og de i denne indeholdte 70,000 Kr. ud- 
betales til Arbejderne efter hver Mands Konto. 

Det er dog en Selvfølge, at disse Forhandlinger og det Re- 
sultat, der opnaaedes, i høj Grad var paavirkede af, hvad der 
Aaret i Forvejen var opnaaet hos Burmeister & Wain. 

Den næste Begivenhed af Betydning var Dansk Smede og 
Maskinarbejder Forbunds Kongres, som fandt Sted i Køben- 
havn i Paaskedagene. Den blev nemlig til intet mindre end 
en Begivenhed grundet paa de vigtige Beslutninger, der blev 
fattede. 

Først og fremmest er det vel af Betydning, at man valgte 
en ny Formand for Forbundet. Valget faldt paa Skibssmede- 

nes daværende Formand, J. Å. HANSEN, som i en Oversigts- 
artikel over Kongressen i April Fagblad det nævnte Aar 
sluttede med følgende Udtalelse, der var et Udtryk for de 
Stemninger, der beherskede ham under denne Situation, hvor 
Hovedbestyrelsen med VALDEMAR OLSEN i Spidsen paa Kon- 
gressens sidste Dag enstemmigt opfordrede ham til at modtage 
Kongressens Valg (Valid. Olsen, som man ganske naturligt 
havde tænkt paa at vælge, da han var hjemme i Forbundets 
og Hovedkontorets hele Forretningsgang, ønskede at beholde 
Hovedkasserer-Stillingen, hvortil han var valgt, medens han 
nærede Ulyst til at lade sig vælge til Formand) : 

»Med disse orienterende Bemærkninger har jeg resumeret, 
hvad der er gjort af Arbejde, og samtidig overtager jeg ifølge Kon- 
gressens Valg Fagbladets Redaktion samt Posten som Formand for 
Dansk Smede og Maskinarbejderforbund. Jeg tilstaar, at det just 
ikke var med Glæde, jeg modtog denne i høj Grad ansvarsfulde 
Stilling, men nu, da det alligevel er sket, lover jeg at sætte hele 
min Kraft og Energi ind paa, at Valget maa blive til Gavn for 
Forbundet.” 

Det er ikke Stedet her at anstille Betragtninger over, hvad 
denne , Kraft og Energi" har haft af Værdi for Forbundet, 
men derimod kan det godt allerede nu slaas fast, at Stillingen 
var og blev og er fremdeles baade vanskelig og ansvarsfuld. 

Paa denne Kongres oprettedes Forbundets Repræsentant- 
skab, som har bestaaet siden. De fleste Forbund er igennem 
Tiderne gaaede til at vælge nogle af deres Hovedbestyrelses- 
medlemmer i Provinserne, medens Københavnerne saa fun- 
gerede som ,,Forretningsudvalg", I saadanne Tilfælde kan 
den samlede Hovedbestyrelse i Følge Forholdenes Natur 
selvfølgelig kun med ret lange Mellemrum træde sammen. 
Her bibeholdt vi Systemet med en Hovedbestyrelse valgt ud 
af de københavnske Afdelinger, hvortil altsaa nu kommer et 

Repræsentantskab. Lovparagraffen om Repræsentantskabet, 
der var H. P. HANSENS, var lidt knudret i sin første Affat- 
telse. Vi tænker her paa Bestemmelsen om, .at ,uden Re- 
præsentantskabets Samtykke kan Hovedbestyrelsen ikke lade 
en Lock-out indtræde". Den vakte ofte siden nogen Munter- 
hed, men vi vidste jo alle godt, hvad der var ment. Repræ- 
sentantskabet er da ogsaa i sit Inderste saa demokratisk, som 
nogen kan forlange det i denne Form, som det har bibeholdt 
indtil nu — bortset fra en Ændring i 1911, hvor 2—3 større 
Afdelinger faar flere Repræsentanter, og hvor de smaa Af- 
delinger under 20 Medlemmer ogsaa faar Lov til at sende en 
Repræsentant, altsaa en Udvidelse. Loven eller Hovedbesty- 
relsen bestemmer nemlig ikke noget om, paa hvilken Tid eller 
paa hvilken Maade Afdelingerne skal vælge deres Medlem- 
mer til Repræsentantskabet. Dette bestemmer man i Afdelin- 
gerne, eventuelt for hvert enkelt Møde. 

Vort Forbund var ved denne Lejlighed for første Gang 
temmelig velsitueret. Vi havde i 1897 sat Kontingentet op 
til 60 Øre pr. Uge, hvoraf de 45 Øre gik i Hovedkassen, 
og dette havde bevirket, at vi ved Kongressen i 1899 ejede en 
Formue paa et Par Hundredtusind. Dette paavirkede natur- 
ligvis Stemningen, og bl. a. vedtog man at sætte Årbejdsløs- 
hedsunderstøttelsen op fra 1 til 2 Kr. pr. Dag i de første 35 
Dage af. et Kalenderaar, i de andre 35 Dage bibeholdtes den 
hidtidige Krone pr. Dag. Samtidig gav man Hovedbestyrel- 
sen den Opgave at reducere Understøttelsen, naar Kassebe- 
holdningen i Understøttelseskassen gik ned til under 10.000 
Kr. Dette var en mindre behagelig Opgave for Hovedbesty- 
relsen, da det var absolut givet, at den første Arbejdsløs- 
hedsperiode hurtigt vilde bringe vor Kassebeholdning ned 
under det nævnte Minimum. 

Men af ganske særlig Vigtighed var Kongressens Behand- 
ling af Spørgsmaalet om Gennemførelsen af en Minimalløn. 
Herom var Meningerne i al Almindelighed delte, men navnlig 
var Meningerne delte om, hvor stor man skulde vedtage Mini- 
mallønnen. Ved en Prøveafstemning om, hvorvidt vi over- 
hovedet skulde have en Minimalløn eller ej, stemte 43 ja, 15 
nej, medens 4 svarede ,stemmer ikke". Derefter stemte man 
om, hvorvidt Minimallønnen skulde være 35 eller 33 Øre. 
For 35 Øre stemte ved Navneopraab 15, medens 41 -stemte 
for 33 Øre, og 6 svarede ,,stemmer ikke". Derefter vedtoges 
efter en Behandling i et Redaktionsudvalg følgende : 


Fra 1. Juni 1899 maa intet Medlem af D. S. og M. Forbund 
tage Arbejde til en ringere Betaling end 33 Øre pr. Time. 

Faar han ikke denne Løn den første Lønningsdag, maa han med- 
dele sin nærmeste Overordnede, at han ikke kan arbejde for ringere 
end 33 Øre pr. Time, og hvis denne Løn ikke indrømmes ham, 
maa han straks tage sin Afsked. 

Denne Bestemmelse gælder dog ikke: 


I. Medlemmer over 60 Aar. 


IL Smedeværksteder paa Landet, der ligger mindst 1 Mil udenfor 
nærmeste Købstad eller 13 Mil udenfor København. 


IIL Paa Værksteder eller Fabrikker, hvor Forbundet eller dets Af- 
delinger allerede har sluttet Overenskomster om andre Mini- 
mallønsatser for et vist Aaremaal. I saadanne Tilfælde træ- 
der Bestemmelsen først i Kraft, naar Overenskomsten med 
vedkommende Værksted eller Fabrik udløber. 


Hvor Kost og Logi endnu faas hos Arbejdsgiveren, gælder de 
samme Bestemmelser som ovenfor nævnt, og Kost og Logi maa da 
ikke beregnes til mere end 8 Kr. ugentlig. 

Det overlades til Hovedbestyrelsen, hvis den eventuelt finder det 
formaalstjenligt, at forhøje de nævnte 33 Øre fra 1. Juni 1900. 

Medlemmer, der ifølge disse Bestemmelser maa tage deres Af- 

- sked, har kun Ret til Understøttelse i Henhold til R. og U. Kassens 
Love og kan ikke betragtes som Strejkende. 

For at styrke Hovedbestyrelsen og som en Art Godkendelse 
af de foretagne Køb af Ejendom samt af Aktier i en 
halv Snes Maskinfabrikker gav man Lovene en Tilføjelse om, 
at ,Hovedbestyrelsen kan forbinde Forbundet under Ansvar 
for den førstkommende Kongres". Samtidig stod der i Pa- 
ragraffen om Oprettelse af Repræsentantskabet, at Hovedbe- 
styrelsen ikke uden Repræsentantskabets Samtykke kunde ,,be- 
hefte Forbundet med Gæld". Hvad dette betød, bliver næppe 
nogensinde helt opklaret, men det maa vist forstaas saaledes, 
at Hovedbestyrelsen skulde omgaas fornuftigt med Forbun- 
dets Penge og ikke i nogen Situation kunne søge at redde 
sig ved Laan eller lignende Transaktioner uden at spørge den 
højere Instans, som Repræsentantskabet er. 

Paa Forslag af JuLIus CHRISTENSEN, Københavns Afde- 
ling I, vedtog Kongressen at erklære sig for Akkordarbejde. 
Derimod forkastede man et Forslag fra samme Haand, gaaen- 
de ud paa at optage ikke faglærte Arbejdere som Medlemmer 
af vort Forbund. Endelig vedtog Kongressen paa Forslag af 
H. P. HANSEN en lang Resolution om vort Forhold til de 
ikke faglærte Arbejdere, et Forhold, der paa det daværende 
Tidspunkt traadte meget stærkt i Forgrunden og vakte megen 
Betænkelighed i vide Kredse. Den vedtagne Resolution, der 
maner til Overenskomst mellem de stridende Parter, fik dog 
paa Grund af Udviklingen ingen Betydning. Under For- 
handlingerne om Marts-Overenskomsten blev der gjort mange 
Forsøg dels paa at drage en Grænse for, hvad der er fag- 
lært Mands Arbejde med Hensyn til Pasningen af Ma- 
skiner, hvilket imidlertid viste sig ganske ugørligt, og 
dels paa Gennemførelsen af Princippet: Samme Løn for 
samme Arbejde! Herpaa gik en Del af Fabrikanterne ind, 
men Hauberg, som imidlertid var bleven Formand, sagde, da 

han saa dette Forslag, som naturligvis for alle Dage vilde 
have bragt Striden ud af Verden for Arbejdernes Vedkom- 
mende: ,,Aldrig i Livet, saalænge jeg har noget i Arbejds- 
giver-Organisationen at skulle have sagt!" Senere forsøgtes 
der en Ordning, hvorefter Arbejdsmændenes Normal-Timeløn 
i København skulde fastsættes til det samme, som var vor 
Minimal-Timeløn og 2 Øre lavere for Arbejdsmændene i Pro- 
vinserne, men dette strandede paa Arbejdsmændene selv, som 
troede sig bedst tjent med ikke at have nogen Art af Maskepi 
med os. 

”— Kongressen valgte altsaa J. A. Hansen til Formand. Man 
valgte ham med Akklamation. Paa samme Maade valgtes Val- 
demar Olsen til Hovedkasserer, og til Medlemmer af Hoved- 
bestyrelsen valgtes følgende : 


N. LUNDBYE, 

V. BOESEN, Københavns Afdeling Il. 
N. P. NIELSEN, 

M. SØRENSEN, — — II. 
BRAARUP, — — II 
CHR. POULSEN, — — … IV. 
V. OHMSEN, — — V. 


Umiddelbart efter Kongressen deltog Forbundets nyvalgte 
Formand i det tyske Metalarbejderforbunds Kongres i Halle, 
og ved Hjemkomsten begyndte man straks saa smaat at plan- 
lægge vor Lønbevægelse. Et Mæglingsmøde — det første, 
hvor den ny Formand er til Stede — fandt Sted hos Fabrikant 
Hess i Vejle, der lagde ca. 3 Øre paa Timelønningerne, hvor- . 
ved Gennemsnittet kom op til 33 Øre. J. A. Hansen turde 
vanskeligt komme hjem til Hovedbestyrelsen med et mindre 
Resultat, efter at Kongressen havde vedtaget, at 33 Øre skulde 

være Minimalløn, selv om det maatte erindres, at denne Ved- 
tagelse ikke forpligtede Fabrikanterne, men vel snarere maatte 
formodes at animere dem til Modstand mod det fæle ,,Prin- 
cip", som man hidtil kategorisk havde nægtet at forhandle 
med os om. | 

1 Foraaret førtes endvidere en Lønkamp for Kedelsmedene 
i København, specielt hos SMITH, MYGIND & HUTTEMEYER. 
Ved et Fællesmøde mellem Fabrikantforeningen og Hoved- 
bestyrelsen sidst i April sluttede denne, og ovennævnte Firma 
lovede ikke at byde deres Kedelsmede under 35 Øre i Timen. 

Vi skulde i Hovedbestyrelsen imidlertid snart faa andet at 
tænke paa end at lave Lønbevægelse. I Stedet for, som vi 
havde tænkt os, i Sommerens Løb at skulle forsøge paa at 
drive den vedtagne Minimalløn igennem, saa indtraadte der 
den 2. Maj en Lock-out, som varede til 8. September, altsaa 
over 4 Maaneder. Smedene sattes dog først paa Porten den 
24. Maj. 

Den 12. Juni var Forbundets nyoprettede Repræsentant- 
skab sammenkaldt til Møde første Gang for at planlægge en 
Lock-out-Understøttelse, Kontingentets Størrelse og Situa- 
ationen i al Almindelighed. Vor Hovedbestyrelse havde straks 
meget energisk protesteret overfor Mesterforeningen, og dette 
var kun ganske naturligt, da vi troede, at Voldgiftsreglerne 
garderede os imod umotiverede Overfald. 

Saaledes som Forliget af 8. September 1897 var bygget op, 
maatte vi have den Opfattelse, at lige saa lidt som vi fra vor 
Side havde Ret til at iværksætte en Arbejdsstandsning uden 
først at føre Forhandlinger, saaledes var Arbejdsgiverne og- 
saa afskaarne fra at etablere Lock-out uden først at forhandle 
med os, men man værdigede os som Svar paa vore Protester 
ikke andet end en Meddelelse om, at Lock-outen vilde finde 

Sted, og saa gav man Pokker i Motiveringen. Denne vor 
Protest kom til Forhandling i ,,Fællesudvalget til Afgørelse af 
Arbejdsstridigheder", og der fandt da ogsaa den bekendte Af- 
gørelse Sted, som gik ud paa, at vi havde haft Føje til at 
gaa ud fra, at den bestaaende Overenskomst ( Lock-out-For- 
liget med dertil hørende Regler for Behandlingen af faglig 
Strid) garderede os imod saadanne umotiverede Arbejds- 
standsninger. Da denne Kendelse var i vor Favør, troede Ar- 
bejdernes Repræsentanter i Enighedskamret selvfølgelig, at Ar- 
bejdsgiverne vilde hæve Lock-outen imod Arbejderne, men 
Arbejdsgiverne brød sig hverken om Kendelser eller Vold- 
giftsregler eller hvad vi havde haft Føje til at gaa ud fra. De 
henviste os blot til Arbejdsgiverforeningen som den, der havde 
besluttet Lock-outen, og virkelig lykkedes det Arbejdsgiver- 
foreningen med Forliget af 5. September 1899, som danner 
Afslutningen paa denne Lock-out, at gennemføre Princippet, 
at Hovedorganisationerne anerkender ,,hinandens Berettigelse 
til henholdsvis at dekretere eller godkende Arbejdsstands- 
ning", Derved sikrede Arbejdsgiverne sig deres Ret til at 
anvende det, som de paastaar er deres eneste Kampmiddel, 
nemlig den udvidede Arbejdsstandsning. Paa den anden Side 
er det dog ingenlunde afgørende bevist, at ikke ogsaa den 
udvidede Arbejdsstandsning i visse Tilfælde kan blive et Vaa- 
ben for os, og for Resten har Arbejdsgiverne jo allerede er- 
klæret, at Lock-outen er et tveægget Sværd for dem, hvorfor 
man nu for et Aars Tid siden indførte Strejkeforsikringen 
som et nyt Vaaben. Det skal med det samme siges, at vi gør 
vel i ikke at overse saadanne skjulte Magtmidler, der 
ofte kan faa en Betydning, som er større, end det for alle 
og enhver er synligt med blotte Øjne. 

Vi skal ikke komme nærmere ind paa Lock-outen, selv om 

den rummer mange interessante Enkeltheder for os. I det 
store og hele var den 4 Maaneders Kamp en ret bitter Lære. 
Vi maatte med korslagte Arme se paa, at Arbejdet standsedes 
en Sommer igennem, medens den nydannede Arbejdsgiver- 
forening tvang og jagede Arbejdsgiverne sammen i en fast 
Organisation, thi dette sidste var sikkert Arbejdsgiverforenin- 
gens første Formaal med denne Lock-out. At man samtidig 
ikke havde noget imod at slaa vore Organisationer mere eller 
mindre i Stykker eller i alt Fald for et godt Tidsrum at tvinge 
dem i Knæ er en Selvfølge. Udadtil motiverede man som 
saa ofte baade før og siden den brutale Magts Anvendelse 
med, at det var Meningen, at det hele skulde være til Gavn 
for Arbejderne, som bare var vildledte af Førerne og førte 
bag Lyset af deres Organisationer. "Men for Arbejdsgiverne 
var Lock-outen sikkert i væsentlig Grad en Skuffelse, som 
ikke fortog sig saa let. Ingen iblandt dem havde nemlig troet 
Arbejderne i Stand til at udholde en Kamp i 4 Maaneder, og 
vi har i det følgende Aar paa Aktieselskabernes Generalfor- 
samlinger, hvor vi nu i Kraft af vore Aktier havde Ret til at 
komme, hørt Klager i det uendelige paa den samme Melodi: 
Der er intet Udbytte til Aktionærerne, thi Lock-outen har 
ødelagt enhver Mulighed i saa Henseende ! 

En lille Episode fra kort før Afslutningen af den store 
Kamp skal endnu omtales. Arbejdsgiverforeningen havde lige 
mod Slutningen vedtaget noget om en Udvidelse af Lock-outen. 
Denne Vedtagelse var vistnok misforstaaet af Karetmager 
HANSEN i St. Hansgade, som var Formand for Grovsmede- 
mesterforeningen, og som lod foretage Lock-out paa en Del 
Beslagsmede-Værksteder, deriblandt paa Københavns Spor- 
vejsværksteder. Dette medførte, at vor Hovedbestyrelse 
besluttede at tage Svendene bort fra de Værksteder — bl. a. 

de frederiksbergske —, hvor Svendene ikke var udelukkede. 
Forinden foretog Forbundets Formand en telefonisk Henven- 
delse til den bekendte Overdirektør LAUTRUP, der imidlertid 
misforstod Situationen og troede, at det var Mesterforenin- 
gens Formand, som ogsaa hed Hansen, han talte med. Ved 
denne Misforstaaelse kom det ved Overdirektørens Fortalelse 
for Dagen, at han havde været med til at aftale den forfejlede 
Beslagsmede-Lock-out, og efter at vi havde ladet Resten ned- 
lægge, maatte selve Bankdirektør HEIDE træde til og ordne 
Sagen med Forbundets Formand, saaledes at alle Beslag- 
smede kunde gaa i Arbejde, hvilket skete umiddelbart før For- 
ligets Afslutning. . 

Allerede saa kort efter Lock-outens Afslutning som den 
19. September fandt det første Fællesmøde mellem de køben- 
havnske Fabrikanter og Hovedbestyrelsen Sted. Indtrykket 
heraf er nedlagt i en Artikel i Oktober Fagblad, betitlet : 
»Skal vi saa være gode Venner?" Man beskæftigede sig nær- 
mest med Forstaaelsen af det sluttede Lock-out-Forlig, som 
man paa begge Sider var enig om ikke paa alle Punkter var 
saa let at forstaa. 

Dette med Arbejdsgivernes uindskrænkede Ret til at lede 
og fordele Arbejdet er jo nok en meget skøn Teori, men denne 
Ret maa jo som saa meget andet have sin Begrænsning, og 
med Klarheden i Forligets Formandsbestemmelser er det ikke 
bedre. Dette er imidlertid saa velkendt, at vi ikke nærmere 
skal beskæftige os dermed, men Fabrikant VESTESEN, Åar- 
hus, fortalte os ved denne Lejlighed, at det ikke alene var 
»Formændene", der ikke maatte være Medlemmer af Orga- 
nisationen. Nej, man maatte f. Eks. ogsaa have Mejerimontø- 
rerne udenfor Forbundene, da Lock-outerne ellers let vilde 
gaa ud over det danske Landbrug. Vi svarede herpaa, at Fa- 

brikanterne jo kunde lade være med deres Lock-outer, saa 
reddede vi baade Industrien og Landbruget. 

Men dernæst talte vi ogsaa om en eventuel Overenskomst 
for Faget. Vi kom imidlertid ikke langt dermed. Afdøde Med- 
lem af Hovedbestyrelsen N. P. NIELSEN var saa ligefrem at 
sige, at saa maatte man vel først have Garantier for, at Fa- 
brikanterne vilde holde en saadan Overenskomst. Saa blev 
Fabrikanternes Formand, LUDVIG CHRISTENSEN, fornærmet 
og vilde hæve Mødet. Vort Forbunds Formand svarede, at 
han ikke syntes, at der var Grund til at blive fornærmet for 
en saadan Udtalelse, som var fuldtud forklarlig, efter hvad 
Fabrikant- og Mesterforeningerne havde præsteret overfor os 
sidste Foraar ved at lave Lock-out uden en Gang at sige et 
Ord til os om, hvilke Formaal Lock-outen havde. Saa fort- 
sattes Mødet, men endte uden noget positivt Resultat. Først 
hen paa Foraaret skulde der komme andre Kræfter til, som i 
Virkeligheden gjorde Spørgsmaalet om en Overenskomst for 
Faget aktuelt. 

Medens vi er ved den Tid, der ligger umiddelbart efter Af- 
slutningen af Lock-outen i 1899, er der et andet Forhold, vi 
maa skænke en kort Omtale, nemlig Kontingentforhøjelsen. 

Umiddelbart efter Lock-outens Afslutning havde Hoved- 
bestyrelsen efter Vedtagelse derom i Repræsentantskabet den 
6. September udsendt et Forslag til Urafstemning iblandt 
Medlemmerne om midlertidigt at sætte Kontingentet op til I 
Kr. pr. Uge for paany at skaffe Penge i Kassen efter den 
store Aareladning. Tilsyneladende havde vore københavnske 
Fagfæller stillet sig velvilligt til Tanken, da det havde vist 
sig, at vi efter den lange Kamp ved Afslutningen dog var i 
Stand til at give en Uges Ekstraunderstøttelse. Man havde 
erfaret, hvor korrekt det var, at vi i Tide havde samlet os en 

Kassebeholdning ved at betale et ordentligt Kontingent, og 


"Tonen var den: Ja, naturligvis, skal vi føre Krig, saa maa vi 


hurtigt se at faa Penge i Kassen igen! Imidlertid afholdt Kø- 
benhavns Afdeling I den 29. Oktober 1899 et stort Møde i 
Årenateatret for at foretage Afstemning om Forslaget. Mø- 
det blev imidlertid af en ejendommelig Art. Man valgte en 
ikke videre scenevant Dirigent, og VILHELM BOESEN oplæste 
som Formand for Afdelingen Hovedbestyrelsens Cirkulære . 
om Kontingentforhøjelsen, hvorefter Julius Christensen tog 
fat for i meget skarpe Ord at drage til Felts imod Hoved- 
bestyrelsen og Kongressens Vedtagelse om med Magt at gen- 
nemføre Minimallønnen. Christensen betegnede specielt denne 
som en ,,Forbrydelsef", og han raabte med Pathos til Forsam- 
lingen : ,,Nej, vis I, Hovedbestyrelse, at I kan gøre noget for 
Medlemmerne. Medlemmerne skal ikke traske paa Lande- 
vejen for at gennemføre Minimallønnen. Nej, det maa være 
jeres Opgave i Hovedbestyrelsen at skaffe Resultater !f — Og 
det viste sig ikke at være vanskeligt at faa Situationen vendt 
saaledes, at denne Forsamling, der til en Begyndelse bestod 
af over 1000 Mennesker, gik imod Forslaget. Jul. Christen- 
sen foreslog en Resolution, hvorefter der ikke maatte finde 
Kontingentforhøjelse Sted før tidligst 1. Marts 1900, og denne 
kom først til Afstemning paa et Tidspunkt, hvor Forsamlin- 
gen var svunden ind til ca. 200. Da vedtoges den med kun 4 
Stemmer imod. Dermed var dette Forslags Skæbne givet, 
thi Provinskollegerne, som karakteristisk nok var mere stemte 
for Kontingentforhøjelsen, kunde ikke opveje dette store Tal, 
som Afdeling I havde kastet i Vægtskaalen mod Forslaget. 
Saa kom det ordinære Repræsentantskabsmøde den 18. 
November. Her fremsatte Hovedbestyrelsen et nyt Forslag, 
og dette gik ud paa, at der fremtidigt betaltes 75 Øre pr. Uge. 
12" 

Jul. Christensen bekæmpede det atter, men i blide Toner og 
med den Motivering: Lad os først faa klaret vort Forhold til 
De samvirkende Fagforbund! — Der var nemlig dem, der 
mente, at da vi havde klaret os selv under Lock-outen uden 
Støtte fra De samvirkende Fagforbund, saa burde vi snarest 
muligt meldes ud, og Formanden for Aarhus Afdeling, F. F. 
SAMUELSEN, stillede nu et Forslag om at opsætte Kontingent- 
forhøjelsen til næste Foraar, men da stod J. A. Hansen op og 
erklærede, at han meget skulde have sig betakket for at være 
Formand for en Organisation, hvor Kongressen om Foraaret 
vedtog en stor Forhøjelse af Understøttelsen, større end det 
var muligt at bære med det nuværende Kontingent, naar man 
saa omtrent samtidigt nægtede at vedtage et Kontingent, der 
kunde gøre det muligt for os at opfylde vore Forpligtelser. 
»Vi kan saa nogenlunde", erklærede Formanden, ,fastslaa, 
hvor mange Maaneder der vil gaa med dette Kontingent, før 
Forbundet er insolvent, og hvem der vil køre Forbundet ud 
i denne Misére, faar saa tage Ansvaret, men De skal ikke 
gaa herfra og sige, at De ikke er eplyst om, hvorledes Stil- 
lingen er." Dette skabte straks lidt Røre, og Mødet blev 
derefter hurtigt enigt om at sende et Forslag om 75 Øre til 
Urafstemning, og dette Forslag vedtoges med 1458 Stemmer 
mod 747. Dermed var Grunden lagt baade til Opfyldelsen af 
vore store Forpligtelser paa Understøttelsesomraadet og til 
at skabe Forbundet en Kapital, der til enhver Tid er egnet 
til at give fornøden Vægt, naar vi taler med vore stærke Mod- 
standere i Arbejdsforholdet, og det skal siges til Medlemmer- . 
nes Ros, at ingen nogensinde har forsøgt at komme bort her- 
fra. Det skulde da være paa Statsværkstederne eller lignende 
Steder, hvor der hist og her findes Folk, som i dette Forhold 
bare altid tænker paa, hvad de kan spare med Henblik paa 
de , faste Stillinger", 

Paa Slutningen af Aaret 99 blev der indgaaet Overenskomst 
mellem Dansk Arbejdsmandsforbund og os, hvorefter det saa 
ofte paaklagede Forhold i Helsingør, at Smede, som kom til 
at arbejde ved Nitning paa det derværende Værft, blev 
tvungne ind i Dansk Arbejdsmandsforbund, ophævedes. Over- 
enskomsten havde følgende Ordlyd : 


1) Den nuværende Fagforening omdannes herefter til en Fælles- 
forening for alle Nittere, Stemmere, Borere og Forholdere paa Hel- 
singørs Skibsværft. . 

2) Alle Borere og Forholdere betragtes som hørende til Dansk 
AÅrbejdsmandsforbund og alle Nittere og Stemmere til Dansk Smede 
og Maskinarbejderforbund. For de Sidstes Vedkommende er der 
dog Frihed til, hvis de selv ønsker det, at staa i Dansk Arbejds- 
mandsforbund i Stedet. 

3) Medlemmerne er pligtige til enhver at opfylde deres Forplig- 
telser overfor det af Forbundene, som de tilhører. Fællesforenin- 
gens Formand har som andre Afdelingsformænd Adgang til at over- 
være og deltage i begge Forbunds Møder, hvor Sager vedrørende 
Fællesforeningen behandles. 

4) Til Lovenes Omordning i Overensstemmelse med ovenstaaende 
nedsættes paa Nitternes nuværende Fagforenings Generalforsam- 
ling et Udvalg. De nye Love forelægges Nitternes Generalforsam- 
ling — til denne Generalforsamling gives de Nittere eller Stemmere, 
som kun er Medlemmer af Dansk Smede og Maskinarbejderfor- 
bund, Adgang med fuld Deltagelses- og Stemmeret — og skulle der- 
efter approberes af begge Forbund. 


J. A. Hansen. C. M. Lyngsie. 


Umiddelbart efter Lock-outens Slutning var der en lille 
Periode med rigeligt Arbejde, men det varede ikke ret længe. 
Aaret sluttede med voksende Arbejdsløshed, faldende Børs- 
kurser, dyre Penge og høje Flæske- og Smørpriser. Vore 
Lønninger var imidlertid endnu saa lave, at der godt, selv 
med de daarlige Tider, kunde lægges paa. 

For Aaret 1900 vil vi til at begynde med gaa let hen over 
en Strejke, som etableredes den 3. Januar paa Hellerup Skibs- 
værft, og som sluttedes i Begyndelsen af Februar med en 
Overenskomst, hvorefter et Arbejdsreglement, som havde 
givet Anledning til Striden, blev fjernet, medens der optoges 
Forhandling om et nyt Reglement. Samtidig skulde alle an- 
tagne Strejkebrydere fjernes fra Virksomheden i Løbet af 14 
Dage. 

Aarets Begivenhed blev abselut Vedtagelsen af Marts-Over- 
enskomsten. Som tidligere anført, var der kort efter Lock- 
outens Afslutning i September 99, nemlig den 19. s. M., ind- 
ledet en Slags Forhandling mellem de to Fabrikantforeninger 
og Hovedbestyrelsen, nærmest sigtende til at forsøge en For- 
tolkning af Septemberforliget af 1899. 

S. C. HAUBERG havde nu afløst LUDVIG CHRISTENSEN 
som Fabrikantforeningens Formand.  Bestyrelsesmedlem- 
merne var: J. CArROC, LUDV. CHRISTENSEN, H. NEERGAARD 
" og FERD. WIENBERG. 

Disse Forhandlinger førte ganske vist ikke til noget egent- 
ligt positivt Resultat, og Hovedbestyrelsen havde, i Henhold 
til Beslutningen paa Kongressen om Foraaret, i September 
99 udsendt et Cirkulære om, at ingen maatte tage Arbejde un- 
der 33 Øre i Timen. En Dag i Oktober, da Kommandør K.C. 
NIELSEN fra Firmaet BURMEISTER & WAIN mødte Forbundets 
Formand paa Gaden, spurgte han denne, om han ikke troede, 
at han (Kommandør Nielsen) kunde gøre nogen Nytte ved 
at deltage i Forhandlingerne mellem Jernfabrikanterne og os. 
Han henviste til, at han jo havde vist nogen Evne til at komme 
overens med Fagforeningerne angaaende sit eget Firmas For- 
hold, og han mente, at denne Kendsgerning maaske kunde 
virke velgørende, dersom han kom til at deltage i de nævnte 

Forhandlinger. Det varede ikke længe, før Forholdet var 
ordnet paa denne Maade, og det skal her bemærkes, at Fa- 
brikanterne sikkert havde deres Hensigt med at modtage Kom- 
mandør Nielsens Tilbud om Mægling. Hidtil havde Forholdet 
jo været det, at Burmeister & Wain ikke deltog i Lock- 
outerne, hvilket medførte, at Firmaets Arbejdere betalte Bi- 
drag til de Udelukkede. Nu havde man derfor ikke noget 
imod at faa en Forbindelse i Stand, der kunde føre til ogsaa 
at drage Burmeister & Wain over til den organiserede Jern- 
industri. Firmaet stod i Forvejen med en Slags Reservation 
i Arbejdsgiverforeningen. Dette blev i alle Tilfælde paastaaet. 

De første Forhandlinger om en Overenskomst havde nær- 
mest Samtalens Karakter og førtes paa Arbejdsgivernes Side 
af Direktørerne HAUBERG og JENS LANGE, Fabrikant VESTE- 
SEN, Aarhus, og en Gang imellem Direktør LUDVIG CHRI- 
STENSEN,, Vølund". Paa vor Side forhandledes der af For- 
manden, J. Å. HANSEN, VILH. BOESEN og af og til VALD. 
OLSEN. En Række af de første Møder afholdtes paa Kom- 
mandør Nielsens private Bopæl paa Strandboulevarden, og 
det skal siges her, at uden hans utrættelige Energi i Retning 
af at forsøge alle mulige Udveje var vi næppe nogensinde 
komne til et Resultat. Det varede nemlig ikke længe, før Fa- 
brikanterne begyndte at forlange, at vi maatte se at holde i 
hvert Fald de værste Konflikter borte, hvis de skulde blive 
ved at fortsætte Forhandlingerne, og den 11. November 1899 
udsendte Hovedbestyrelsen et beroligende Cirkulære af føl- 
gende Indhold: 


»Til Afdelingerne og Klubberne. 
Af Hensyn til den uheldige Aarstid og særlig foranlediget ved 
de Forhandlinger, som Hovedbestyrelsen for Tiden fører med Be- 
styrelserne for de to Fabrikantforeninger i Jærnindustrien, om ikke 

faglærte Arbejderes Indgriben i vort Fag, om Formandsspørgs- 
maalet, Lærlingespørgsmaalet og en Minimalløns Indførelse, paa- 
lægger Hovedbestyrelsen samtlige Afdelinger og Klubber at sørge 
for, at de saa vidt muligt fjerner den Uro paa Fabrikkerne, der ér 
opstaaet ved, at der har vist sig Tilbøjeligheder hos enkelte Af- 
delinger til i Minimallønsspørgsmaalet at handle paa egen Haand 
og gaa videre, end der i vore Beslutninger er hjemlet dem Ret til, 
idet det er kommet til vor Kundskab, at enkelte Afdelinger og 
Klubber opfordrer sine Medlemmer, som har en mindre Timeløn 
end 33 Øre, til at forlade deres Arbejde, forsaavidt de ikke kan 
faa Lønnen op til denne Højde, uanset om vedkommende Medlem- 
mer er ny antagne eller ej, medens vor Kongresbeslutning, denne 
Sag vedrørende, kun hjemler Afdelinger og Klubber Ret til at 
forholde sig saaledes overfor ny antagne Arbejdere. 

Det er selvfølgelig ikke vor Mening, at der ikke maa fremføres 
Klager over mulige Overgreb fra Arbejdsgivernes Side; tværtimod, 
vi ønsker alle Klager, der har et solidt Grundlag, hurtigst muligt 
indberettet til Hovedbestyrelsen og lover at føre dem videre for 
at skaffe enhver deres Ret, ligesom vi heller ikke paa nogen 
Maade vil forbyde de enkelte Medlemmer at forsøge deres Time- 
løn forhøjet efter eget Initiativ, saa lidt som vi har til Hensigt at 
forbyde saadanne: enkelte Medlemmer at forlade deres Arbejde, 
hvis de finder det stemmende med deres Interesser, men Afdelin- 
ger og Klubber maa ikke forlange eller opfordre Medlemmer, som 
ikke kan betragtes som ny antagne, til at forlade deres Arbejde 
enkelt- eller gruppevis. 

- For de Medlemmers Vedkommende, som træder i Arbejde paa 
et nyt Arbejdssted, maa vi selvfølgelig overholde vor Kongres- 
beslutning; men denne skal forstaas saaledes, at faar en Svend 
ikke den første Lønningsdag, efter at han er kommen i Arbejde, 
udbetalt de 33 Øre pr. Time, henvender han sig derefter til sin 
Mester og fremsætter sin Fordring om de 33 Øre, og hvis han ved 
denne Lejlighed modtager et imødekommende Svar, bør han ikke 
forlade Arbejdet, men fortsætte dermed, hvis han har bestemt Løfte 
om at erhølde den forlangte Løn i en nær Fremtid. 

Med kollegial Hilsen 
Hovedbestyrelsen.” 


Omkring Aarsskiftet 1900 var man saa langt fremme i For- 
handlingerne, at Hovedbestyrelsen saa smaat begyndte at tro 

paa et Resultat. Den 20. December havde man indgaaende 
behandlet den foreliggende Situation, og disse Drøftelser gen- 
toges naturligvis Gang paa Gang, ligesom der paa Forhand- 
lingernes forskellige Stadier lavedes Renskrifter og Aftryk, 
ialt findes der en halv Snes saadanne Forslag, som endelig 
skulde blive til Marts-Overenskomsten af 1900. Der var dog 
mange Vanskeligheder. Det store Spørgsmaal var jo bl. a.: 
Skulde vi have ens Minimalløn i København og Provinserne? 
Forbundets Formand var, i Overensstemmelse med Kongres- 
sen, absolut for, at dette skulde blive Tilfældet, men havde 
han stærkt gjort dette gældende overfor Provinsfabrikanterne, 
saa er det højst rimeligt, at disse havde haft et modsat Stand- 
punkt. D'Hrr. Vestesen, Aarhus, og Jens Lange, Svend- 
borg, fik derfor Lov til at udkæmpe Kampen herom. Veste- 
sen var for en højere Minimalløn i København end i Provin- 
serne og henviste til de ,, lave fynske Lønninger". Dette faldt 
imidlertid ikke i Fabrikant Langes Smag, og han tog nu ab- 
solut Standpunkt for en ensartet Minimallørri København og 
Provinserne. Lange var i mange Åar vort Forbunds og dets 
Medlemmers mest uforsonlige Modstander i Provinserne, 
men her gjorde han for en Gangs Skyld noget virkeligt godt. 
Thi er der noget, der for den nu gennemløbne Periodes Ved- 
kommende har været gavnligt for vor Organisation, saa er det 
den ensartede Minimalløn i Københav 


har for det første været medvirkende til at give Minimallønnen 
dens rigtige Karakter, nemlig Fagets absolute Mindsteløn, men 
den har ogsaa rent organisatorisk ført til, at de mange Forsøg 
paa ude fra at angribe os for vore Overenskomster i Virkelig- 
heden er faldne døde til Jorden— 


Men havde Fabrikant Lange saaledes paa et tidligt Tids- 
punkt taget Standpunkt for den ensartede Minimalløn, saa 

varede det dog ikke længe, før han tabte Interessen for Over- 
enskomstens Gennemførelse. Lange udeblev simpelthen fra 
Møderne, og de, der forhandlede, var ikke i Tvivl om, hvad 
dette betød. Overenskomsten vedtoges imidlertid til Trods 
herfor for Københavns Vedkommende, og i Motiveringen 
kom der til at staa noget om ,særlig efter Udtalelser af Pro- 
vinsfabrikantforeningens Formand". Fabrikant Lange meldte 
sig saa paany, men nu stillede han som Betingelse for at deltage 
ide videre Forhandlinger, at den aargamle Strejke hos Brønd- 
borer MARrIus KNUDSEN i Odense skulde ordnes. Denne Hin- 
dring blev nu ikke saa overmaade svær at rydde af Vejen. 
Ved et Møde paa Hotel Dagmar i København, hvor Kom- 
mandør Nielsen ligeledes paatog sig Mæglerens Rolle, blev 
denne Konflikt bragt ud af Verden. Den havde efterhaan- 
den faaet en forholdsvis ringe Betydning for os, udover det 
at Marius Knudsen kunde udføre sit Smedearbejde (Behol- 
dere og lignende) ved en Flok store Lærlinge og med Hjælp 
af Arbejdsfolk. 

Men ogsaa indre Vanskeligheder hos os selv var der natur- 
ligvis. Der var saaledes Spørgsmaalet om en højere Minimal- 
løn paa de københavnske Smedeværksteder paa 35 Øre. Ho- 
vedbestyrelsen kæmpede saa længe som muligt derfor, men 
man blev saa efterhaanden klar over, at den egentlig ikke 
vilde betyde noget stort, thi Grov- og Klejnsmedene kunde 
begribeligvis ikke for ret manges Vedkommende arbejde for 
35 Øre i Timen, og det store Spørgsmaal maatte da snarere 
blive, cm vi var i Stand til at forhindre, at Minimallønnen, 
som vilde gøre godt mange Steder, blev til Skade for de høj- 
ere Lønsatser specielt i København. Det var godt, at vi ingen 
Sær-Minimalløn fik paa Smedeværkstederne den Gang; vi 
havde sikkert kun faaet Bryderier og ingen Fordel deraf, og 

med Hensyn til Garanti mod Misbrug af Minimallønnen, da 
fik vi ved Lønoverenskomstens $ 2, hvad vi paa det daværende 
Stadium havde Brug for. 

Den 8. og 9. Marts førtes Forhandlingerne til Ende. Der 
forhandledes den Gang af dem, som var i Ilden, baade Nat 
og Dag, og der holdtes et Utal af Møder. Den 9. Marts kunde 
Hovedbestyrelsen imidlertid samles paa Hovedkontoret og 
drøfte det opnaaede Resultat, og det vedtoges her at indkalde 
en ekstraordinær Kongres til den 24. og 25. Marts for at fo- 
relægge og anbefale denne Vedtagelsen af det opnaaede Re- 
sultat, som vi her gengiver i dets Ordlyd : 


Overenskomst indenfor Jernindustrien 
Marts 1900. 


I Erkendelse af, at det saavel for Arbejdsgiverne som for Arbej- 
derne er af den største Betydning, at den danske Jernindustri ud- 
vikler sig paa en sund og rolig Maade, saa at den kan hævde sin Plads 
overfor den udenlandske Konkurrence saavel her i Landet som paa 
fremmede Markeder, 

og i Erkendelse af, at dette Maal bedst naas ved loyalt Samarbejde 
mellem begge Parter, saa at ikke tilfældige Aarsager frembringe Stands- 
ning i Driften eller paa anden Maade indvirker forstyrrende paa denne, 

har Delegerede fra Foreningerne i jernindustrien i København og 
Provinserne og Delegerede fra Hovedbestyrelsen for Dansk Smede 
og Maskinarbejderforbund, samt den administrerende Direktør for 
Aktieselskabet Burmeister & Wains Maskin- og Skibsbyggeri gennem 
en Række Møder, afholdte i København, drøftet alle herhenhørende 
Spørgsmaal for derigennem at formulere Betingelserne for en Over- 
enskomst, hvorpaa det paagældende Samarbejde paa en varig og held- 
bringende Maade kan bygges. ' 

De Spørgsmaal, som fortrinsvis har været Genstand for vore Over- 
vejelser, er følgende: 


A. Spørgsmaalet om Samarbejdet paa Værkstederne, derunder Spørgs- 
maalet om Værkstedsklubbernes Forhold til Fagforbundet og til 
Arbejdsgiverne, i Forbindelse med Hævdelsen af den fornødne Di- 
sciplin ved Arbejdet. 

B. Spørgsmaalet om Formændenes Forhold overfor Arbejdernes Fag- 
organisationer. 


O 


. Lærlingespørgsmaalet. 


D. Spørgsmaalet om Benyttelse af faglærte eller ikke faglærte Arbej- 
dere. 


E. Spørgsmaalet om Indførelsen af en Minimalløn for Smede- og 
Maskinarbejder-Faget. 


ad Å. Ved vore Betragtninger af alle disse Spørgsmaal har vi som 
Grundopfattelse været enige om, 

at ligesom det er Arbejdsgivernes Skyldighed at drage Omsorg 
for, at Arbejderne lønnes paa passende Maade i Forhold til deres 
Duelighed, 

saaledes er det Arbejdernes Pligt overfor Arbejdsgiverne at yde 
det for Betalingen forudsatte Vederlag i Form af Flid, Paapasselighed 
og godt udført Arbejde, og ikke at forsømme den efter Forhandling 
mellem Fagorganisationerne og Arbejdsgiverne engang vedtagne, regle- 
menterede Arbejdstid, medmindre Sygdom eller en anden af Arbejds- 
giveren eller dennes Repræsentant paa Værkstedet godkendt Forhin- 
dring er tilstede; 

at ligesom det er Arbejdsgivernes Skyldighed at drage Omsorg for, 
at Arbejdet kan udøves under saa gode lokale Forhold for Arbej- 
derne, som Fagets Natur og Nutidens Udvikling fører med sig, 

saaledes er det Arbejdernes Pligt i disse Retninger ikke at stille 
Fordringerne højere, end hvad Omstændighederne hjemle; 

og endelig, at man under eventuelt opstaaende Differencer under 
den daglige Virksomhed hurtigst og lettest vil finde Vej til Forstaaelse, 
uden at skulle tage sin Tilflugt til ofte langvarige og vidtløftige For- 
handlinger mellem de paagældende Organisationer, naar Arbejdsgiveren 
indrømmer Værkstedets Arbejdere Ret til at vælge en af dets ældre 
og anerkendt dygtige Arbejdere til som deres Tillidsmand at optræde 
som Talsmand for sine Kammerater, saaledes at disse eller vedkom- 
mende Arbejdsgiver eller hans Repræsentant kan tilkalde ham ved 
Behandlingen af foreliggende Spørgsmaal. 

Selvfølgelig har en Arbejdsgiver Ret til at afskedige en Tillidsmand 
som enhver anden Arbejder, men samtidig maa det efter hele For- 
holdets Natur staa Arbejdsgiveren klart, at han ikke bør foretage et 
saadant Skridt, medmindre han formener at have tvingende Grunde 
dertil. 

ad B. Endvidere er vi enige om, at medens det paa den ene Side 
ikke bør finde Medhold, om nogen Arbejdsgiver vil skabe Formands- 
stillinger i sine Værksteder, der væsentligst har til Formaal at maskere 
Bestræbelser for at løsrive nogle af hans dygtigste og besindigste Ar- 
bejdere fra Fagorganisationerne, 

saa bør det paa den anden Side anerkendes som det korrekteste, at 
fastlønnede Formænd, der ikke deltage i Akkorder, i Egenskab af Ar- 
bejdsgivernes Repræsentanter paa Arbejdsstedet ikke bør tilhøre Ar- 
bejdernes Fagorganisationer. 


ad C. Angaaende Spørgsmaalet om Antallet af Lærlingene i For- 
hold til Antallet af Svende paa det enkelte Værksted staar det for os 
som urigtigt at træffe en for alle Forhold og for alle Værksteder gæl- 
dende fast Regel; vi erkende nemlig, at en saadan i mange Tilfælde 
i utilbørlig Grad kan træde enkelte Arbejdsgiveres Interesser for nær, 
selv om Reglen i og for sig var udarbejdet paa et ganske rimeligt 
Grundlag, og paa den anden Side, at den — lempet efter slige Sær- 
forhold — let vil komme til at tabe sin regulerende Betydning overfor 
Spørgsmaalet i dets store Almindelighed; desuden er der jo en særlig 
Lærlingelov. 

Ligeledes mene vi, at man ogsaa bør være noget varsom paa dette 
Punkt for ikke at skabe unødvendige Vanskeligheder for Arbejderne 
med Hensyn til at faa deres Børn anbragt ved faglig Uddannelse. 

Vi er derfor enedes om ikke at opstille nogen Regel, men henvise 
Forbundet til i Tilfælde, hvor Forholdet mellem Antallet af Lærlinge 
og Antallet af Svende paa et Værksted efter dets Skøn medfører en 
mangelfuld Uddannelse af Lærlingene, at meddele dette til vedkom- 
mende Arbejdsgiverorganisation, som da vil undersøge det paakla- 
gede Forhold og eventuelt søge det ændret paa bedste Maade. 

Derimod har vi fra begge Sider ment det rigtigt her at udtale an- 
gaaende Lærlingenes Uddannelse, at vi ønske Svendeprøver aflagte. 
Man vil derigennem ikke alene sikre sig en omhyggeligere Uddannelse 
af Lærlingene fra Arbejdsgivernes Side og saaledes modarbejde, at 
Lærlingene misbruges og oplæres daarligt, men man vil ogsaa hæve 
de unge Menneskers Selvfølelse og udvikle deres Interesse for yder- 
ligere Uddannelse til Gavn for Jernindustrien her i Landet i det hele. 


ad D. Angaaende Spørgsmaalet om Benyttelse af faglærte eller 
ikke faglærte Arbejdere foreligger der vel en Afgørelse i Punkt 4 af 
Overenskomsten af 5. Septbr. 1899 mellem Dansk Arbejdsgiver- og 
Mesterforening og De samvirkende Fagforbund, hvori er udtalt: 

Arbejdsgivernes Ret til at lede og fordele Arbejdet samt til at an- 
vende den efter deres Skøn til enhver Tid passende Arbejdskraft aner- 
kendes, eventuelt støttes af Arbejdernes Hovedorganisation, 

men skønt vi fra alle Sider er enige om, at Hovedreglen for For- 
holdets Ordning herved er givet, maa vi ikke desto mindre erkende, 
at Sagen trænger til at blive noget nærmere præciseret i sine Detailler, 
for at Uoverensstemmelser under den daglige Virksomhed i Fabrik- 
kerne kan undgaas. 

Da vi ansaa det for heldigt, om Forholdet kunde ordnes i fuld For- 
staaelse med Formernes og Arbejdsmændenes Organisationer, anmo- 
dede vi disses Hovedbestyrelser om at deltage i Forhandlingerne om 
denne Sag. 

Det er nemlig saa, at hver af Parterne anser Sagen for at rumme 
Spørgsmaal af saa stor økonomisk Betydning for Medlemmerne, at 
den er særlig egnet til at være en Kilde til Uro og Rivninger. 

For at stille dette klart frem anse vi det for rettest her at resumere 
de Betragtninger, som de forskellige Organisationer hver for sig gøre 
gældende. 


De faglærte Arbejdere. 


Der er ingen af de forskellige Arbejderorganisationer, som mener 
at ville frakende en Arbejdsgiver den fuldeste Frihed til at lægge Ar- 
bejdet til Rette paa den Maade, han mener rettest, og til at anvende 
den Mængde af Arbejdskraft, som Forholdene paa ethvert af Arbejdets 
Stadier maatte medføre, dette afgjort efter hans Skøn alene, men 
hvad de Faglærte hævde, er dette, at de ikke roligt kan se paa, at 


et Arbejde, hvortil der efter deres Mening fordres den Faguddannelse, guddannelse, 
som de gennem en lang Læretid har søgt at erhverve sig, af Arbejds- 
giverne lægges I ikke Taglærte Hænder; de ser deri ikke alene, at deres 
Fags Adgang til Fortjeneste i og for sig beskæres, men ogsaa, at en 
saadan Fremgangsmaade fra Arbejdsgiveres Side sænker det faglige 
Niveau og derved svækker Faget som Helhed, og desuden se de deri 


en Fare for, at ikke faglærte Arbejdere af en enkelt Arbejdsgiver kan 
blive brugt til at trykke Lønvilkaarene for de faglærte. 


Arbejdsgiverne. 

Arbejdsgivernes Opfattelse gaar derimod ud paa, at Udviklingen 
medfører ikke alene Brugen af flere og flere Arbejdsmaskiner, men 
ogsaa, at man ved disse i stigende Grad faar udført Arbejdet saa godt 
som automatisk, saaledes at Pasningen af Arbejdsmaskinerne fra at 

have fordret fuli Faguddannelse mere og mere trækker sig henimod, 
at kun almindelig Paapassenhed fra den tilsynsførende Arbejders Side 
er nødvendig, og at den Uddannelse, som fordres af den Paagældende, 
ikke er, hvad Arbejderne forstaa ved ,,Faguddannelse', men en lokal 
Uddannelse ved Brugen af den særlige Maskine alene. 

Naar Verdensudviklingen saaledes gaar den Vej, at mere eller 
mindre komplicerede og kostbare Maskiner træde i faglærte Arbejderes 
Sted, skyldes dette ikke alene Bestræbelsen for at forøge Produk- 
tionsevnen i Forhold til de dermed forbundne Omkostninger, men 
ogsaa i mange Tilfælde Bestræbelsen for at præstere et Fabrikat, der 
i Akkuratesse langt overgaar, hvad Haandarbejdet overhovedet for- 
maar at præstere. Det er klart, at de danske Arbejdsgivere i Jern- 
industrien i disse Forhold maa følge Trop med Udviklingen i Udlandet, 
saa at de i mange Tilfælde maa binde større og større Kapital ved 
Indførelsen af forbedrede Arbejdsmethoder og moderne Arbejdsma- 
skiner med deraf følgende forøget Forrentning. Men til Gengæld 
maa de da ogsaa søge Virksomheden betjent ved saa billig Arbejds- 
kraft, som Markedet og de forandrede Omstændigheder kan byde. 
Det bør derfor erkendes som en Selvfølge, at de maa have frit Lov 
til at anvende den billigere ikke faglærte Arbejdskraft, hvor de vil, 
thi kun ad den Vej kan de faa Produktionen til at svare Regning, 
saa at de kan hævde deres Plads i den almindelige Konkurrnece. Men 
det erkendes ogsaa, at de kun vilde skade deres egen velforstaaede 
Interesse, saafremt de i den Tro at spare Udgifter gik til at anvende 
Folk af ringere Duelighed, end hvad der i ethvert Tilfælde svarede til, 
hvad der ønskedes præsteret. 

Overfor disse: Forhold hævde Arbejdsgiverne imidlertid deres fulde 
Ret i Henhold til Punkt 4 af Overenskomsten af 5. Septbr. 1899 til 
at afveje alle herhenhørende Momenter imod hinanden, idet saadan 
Disposition henhører under Ledelsen af deres Bedrift. 


De ikke faglærte Arbejdere. 


Disse staa paa et Mellemstandpunkt i denne Sag, idet de hævde, 
at de ikke bør udelukkes fra Beskæftigelser, som Arbejdsgiverne i 
deres Bedrifts Interesse mene at kunne overdrage dem, Beskæftigel- 
sér, som i Ordets strenge Betydning ikke kan kaldes Fagarbejde, og 
hvortil der ikke hører den gennem den lange Læretid erhvervede al- 
sidige manuelle Færdighed, men som kan udføres af enhver normalt 
udviklet Mand efter kort Tids Øvelse; for dem ligger Kærnen i 


Spørgsmaalet saaledes, at medens Lønnen for almindelig Arbejdskraft 


192 


er en Sag for sig, der bør fastsættes for visse Tidsperioder gennem 
Forhandling mellem Organisationerne, bør Lønningen for de ikke fag- 
lærte Arbejdere, som anvendes ved særlig Beskæftigelse, ikke være 
bunden til den saaledes fastsatte almindelige Arbejdsmands-Løn, men 
rette sig efter de særlige Omstændigheder, der i hvert enkelt Tilfælde 
gøre sig gældende. 


Grundet paa de anførte Betragtninger hos de enkelte Organisationer 
gjaldt det altsaa om at angive saadanne Regler for Anvendelsen af 
faglært eller ikke faglært Arbejdskraft, som alle Parter kunde slutte 
sig sammen om. 

Under vore Forhandlinger i saa Henseende har megen Imødekom- 
menhed fra de forskellige Sider været raadende, men samtidig har 
Opgaven vist sig at rumme saa mange Detail-Spørgsmaal, hvis Be- 
handling mellem de forskellige Parter med Nødvendighed kræver Tid, 
at vi Repræsentanter for Arbejdsgivernes Organisationer og for Smede 
og Maskinarbejdernes Forbund har ment det rettest ikke at lade Re- 
sultatet af vort øvrige Arbejde hvile længere, men at indstille til vore 
Medlemmer at vedtage Overenskomsten paa de under Afsnittene Å, 
B, C og E behandlede Spørgsmaal uden at afvente det endelige Re- 
sultat af Forhandlingerne om Benyttelsen af faglært eller ikke fag- 
lært Arbejdskraft, hvilke Forhandlinger vi vedblivende fortsætte; kun 
mene vi, at der dog straks maa gives en Regel for, hvorledes en Ar- 
bejder legitimerer sig som faglært. 

I saa Henseende er vi enige om, at Svendebeviset skal være det 
originale Legitimationsbevis for en faglært Arbejder, men at han, 
naar han søger Arbejde, skal kunne nøjes med at forevise sin For- 
bundsbog som Medlem af Dansk Smede og Maskinarbejder Forbund, 
idet Forbundets Hovedbestyrelse vil paatage sig at drage Omsorg for, 


at der Ikke FISIHEDGS moger Arbejder FOrbundsbog, uden at den paa" 
gældende forinden har legitimeret sig overfor Forbundet ved Fore- 
visning af Svendebeviset. 

De faglærte. Arbejdere, som i Øjeblikket ikke har Svendebevis, 
skal have Ret til at faa et saadant udfærdiget af deres Læremester 


eller af den paagældende Mesterorganisation, naar de præstere de 
dertil fornødne Beviser. 


ad E. Det vigtigste Spørgsmaal, som vi har gjort til Genstand for 
omhyggelig Drøftelse, har været Spørgsmaalet om Indførelsen af Mi- 
nimalløn i de til Jernindustrien hørende Virksomheder. 

Det er ikke selve Overgangen til Minimalløn i og for sig, vi har 
drøftet; denne har Fabrikantforeningernes Delegerede fra Begyndel- 
sen erklæret sig villige til at anbefale deres Organisationer paa Betin- 
gelse af, at AÅrbejderorganisationerne samtidig anerkende det som de- 
res Pligt at holde deres Medlemmer til — hvad enten de oppebære 
Minimalløn eller højere Løn, arbejde i Akkord eller paa Timeløn — 
fuldt ud at udnytte deres Arbejdsevne og Maskinerne, samt paa Be- 
tingelse af, at de øvrige svævende Spørgsmaal ordnes paa saa be- 
tryggende Maade, at en rolig og kraftig Udvikling af den danske 
Jernindustri derved kan sikres; men vi har navnlig behandlet de 2 
Spørgsmaal : 

1) Bør en og samme Minimalløn fastsættes for hele Landet? 

2) Minimallønnens Størrelse. 

Med Hensyn til det første Punkt er vi blevne enige om at anbefale, 
at man straks gaar til en og samme Minimalløn for hele Landet for 
alle Smede- og Maskinarbejdere paa de under Jernindustrien hørende 
Værksteder. 

Vi ere nemlig enige om, at hvad enten man vil tilstræbe en Mini- 
malløn for hver enkelt By eller Landsdel, eller en særlig Minimalløn 
for hver enkelt Afdeling af Faget, dette enten gældende for hele Lan- 
det, eller for hver Afdeling atter afpasset for hver By for sig — vil 
det sikkert snart vise sig uoverkommeligt at afveje alle de i Sagen 
indgaaende Momenter paa en for alle Interesserede fuldt ud tilfreds- 
stillende Maade; og desuden er vi undertegnede Repræsentanter for 
Jernindustrien meget villige til at forsøge, hvorvidt Arbejdernes Op- 
fattelse holder Stik, naar deres Repræsentanter hævde, at kun gen- 
nem Indførelsen af en ensartet Minimalløn gaar Vejen til varig Ro, 
saaledes at man vil kunne blive befriet for de jævnligt tilbageven- 
dende Løntvistigheder, der ikke kan andet end virke forbitrende paa 
Stemningen i begge Lejre, og som desuden drage de respektive Be- 
styrelsers Tid og Opmærksomhed bort fra Spørgsmaal af langt større 
Betydning for vor Industri i det Hele. — 

Naar dernæst Spørgsmaalet bliver om Minimallønnens Størrelse, 
og for hvilket Tidsrum den bør fastsættes, da er vi sluttelig blevne 
enige om at anbefale, at man, saavel hvad Lønningen som hvad Tids- 
rummet angaar, bliver staaende ved, hvad der ifølge Overenskomst 
af 7. Maj 1898 er gældende for Burmeister & Wains Værksteder paa 
Christianshavn, nemlig en Minimalløn af 32 Øre Timen, gældende 
for Tidsrummet 1. April 1900 til 1. April 1901, 

Medens vi er enige om, at Spørgsmaalet om Minimallønnens Stør- 

relse er en Sag, der ordnes ved Forhandling og Overenskomst mellem 
Arbejdsgivernes og Arbejdernes Organisationer, maa det paa den an- 
den Side fastslaas, at dette ikke er Tilfældet med Spørgsmaalet om 
dygtigere og mere betroede Arbejderes Lønning. 

Vel kan der paa dette Omraade indtræde særlige Tilfælde, hvor en 
Henvendelse fra Fagforbundet til vedkommende Mesterforening er na- 
turlig, men i det Store og Hele er vi enige om ogsaa paa dette Punkt 
at følge Burmeister & Wains Ordning, saaledes at 

Lønningen for den dygtigere og mere betroede Arbejder ordnes 
gennem Forhandling mellem ham og vedkommende Arbejdsgiver 
eller dennes Repræsentant. 

I Sammenhæng med det ovenfor anførte bør det dog ogsaa udtales, 
hvad der har været en bestemt Forudsætning fra begge Sider for Ved- 
tagelsen af Minimallønnen, at denne ikke maa benyttes til at trykke 
de højere Lønninger eller til at fordre alt bestaaende Timelønninger 
paa 32 Øre eller derover forhøjede. 

I Henhold til ovenfor anførte er vi enige om at anbefale - vore re- 
spektive Organisationer at slutte efterfølgende Overenskomst og med 
alle til Raadighed staaende Midler at søge den opretholdt overfor 
alle, som ikke underordne sig dens Bestemmelse. 


Overenskomst 


mellem undertegnede Organisationer af Arbejdsgivere og Arbejdere 
i Jernindustrien i Danmark: 


Å. 
Samarbejdet paa Værkstederne. 


$ 1. For hvert Værksted eller — for større Virksomheders Ved- 
kommende — for hver Værkstedsafdeling udvælge de der beskjæf- 
tigede Arbejdere af deres Midte en Arbejder, som skal være deres 
Repræsentant og Tillidsmand og desuden deres Talsmand overfor Ar- 
bejdsgiveren eller dennes Repræsentant. 

Naar en eller flere af hans Kammerater, enten fordi de føle sig for- 
urettede eller af andre Grunde ønske det, er han forpligtet til at fore- 
bringe deres Klager eller Henstillinger for Arbejdsgiveren, dog kun 
saafremt Sagen ikke bliver ordnet tilfredsstillende ved dennes Repræ- 
sentant. 

$ 2. Tillidsmanden skal vælges blandt de anerkendt dygtige Arbej- 
dere, der har arbejdet mindst 2 Aar paa det paagældende Værksted; 

hvor saadanne ikke findes i et Antal af mindst 5, suppleres dette Tal 
blandt de Arbejdere, der har arbejdet der længst. Paa Værksteder 
med 6 Svende eller derunder vælges ingen Tillidsmand, medmindre 
begge Parter ønske det. 

Valget er ikke gyldigt, før det er blevet approberet af Forbundets 
Hovedbestyrelse og af denne meddelt vedkommende Arbejdsgiverorga- 
nisations Bestyrelse. 

$ 3. Hvis Arbejderne paa et Værksted slutte sig sammen i en Klub 
eller lignende, skal Tillidsmanden være Formand. 

$ 4. Det er Tillidsmandens Pligt, saavel overfor Forbundet som 
overfor Arbejdsgiveren, at gøre sit bedste for at vedligeholde og 
fremme et roligt og godt Samarbejde paa Værkstedet. 

Ved Udførelsen af de ham paahvilende Hverv er det ham dog 
ikke tilladt at forsømme sit Arbejde eller i Arbejdstiden konferere 
med andre Arbejdere, medmindre han er opfordret hertil i Henhold til 
$$ 1,7 og 8 og i hvert enkelt Tilfælde har indhentet Tilladelse fra Ar- 
bejdsgiverens Repræsentant. 

$ 5. Alle mellem Arbejderne trufne Aftaler vedrørende Arbejdet 
eller andre Forhold paa Værkstedet (herunder ogsaa Klublove), skal 
straks bringes til Tillidsmandens Kundskab og af ham uopholdelig 
indberettes til Forbundet, der igen meddeler dem videre til vedkom- 
mende Arbejdsgiverorganisations Bestyrelse. 

$ 6. Forbundet lover af bedste Evne at medarbejde til, at enhver 
Arbejder udfører saa meget og saa godt Arbejde, som hans Evner 
og Duelighed tillader, og navnlig at hindre, at der ved Aftaler i Klub- 
ber eller andre Samlinger af Arbejdere lægges Hindringer i Vejen 
herfor. 

$ 7. Forbundet lover af bedste Evne at hindre, at der ved Aftaler 
i Klubber eller andre Samlinger af Arbejdere paa nogen Maade gri- 
bes ind i den fri Forhandling om Akkorder mellem Mester og Ar- 
bejder. 

Kan Enighed ikke opnaas mellem disse to, er dog hver af Parterne 
berettiget til at tilkalde Tillidsmanden til at deltage i den videre For- 
handling. 

Opnaas heller ikke da Enighed, udføres Arbejdet i Timeløn. 

$ 8. Angaaende Omfanget af Overarbejde fastsættes her ikke sær- 
lige Bestemmelser. Som Regel bør Sagen ordnes mellem Arbejdsgi- 
verens Repræsentant og den enkelte Arbejder personlig, under Hensyn 
til vedkommende Værksteds særlige Forhold. Kun forsaavidt Fordrin- 

gen om Overarbejde efter Arbejdernes Skøn om de foreliggende For- 
hold overdrives, er Tillidsmanden berettiget til at forhandle derom 
med Arbejdsgiverens Repræsentant, eventuelt Arbejdsgiveren selv. 
Bliver Sagen ikke ordnet tilfredsstillende ad denne Vej, staar der 
Tillidsmanden frit for at anmode Forbundet om at paatale Sagen 
overfor den paagældende Arbejdsgiverorganisations Bestyrelse, 


B. 
Formændenes Forhold overfor Arbejdernes Fagorganisationer. 

$ 1. Medens Arbejderorganisationerne anerkende, at de fastlønnede 
Formænd, som ikke deltage i Akkorderne, i deres Egenskab af Ar- 
bejdsgivernes Repræsentanter paa Værkstedet ikke bør tilhøre Arbej- 
dernes Fagorganisationer, vil Arbejdsgivernes Organisationer paa de- 
res Side ikke tillade, at der skabes Formandsstillinger væsentligst for 
at kunne fordre, at de paagældende udmelde sig af Fagorganisatio- 
nerne. 

$ 2. I hvert enkelt Tilfælde, hvor en af Parterne efter fornøden 
Prøvelse skønner, at denne almindelige Bestemmelse misligholdes, 
har den Paataleret overfor den anden Part, som da paa sin Side er 
forpligtet til at yde sin fulde Medvirken til Sagens Undersøgelse og 
Ordning. 

C. 
Angaaende Lærlinge. 

$ 1. Arbejder- og Arbejdsgiverorganisationerne er enige om at an- 
befale, at Lærlingene, forsaavidt deres Fag tillader det, aflægge Sven- 
deprøve ved Afslutningen af deres Læretid. 

$ 2. Fremkommer der overfor saadanne Værksteder, hvor der ikke 
i Almindelighed aflægges Svendeprøve, Klage over mangelfuld Uddan- 
nelse af Lærlinge i det af hver enkelt Lærling valgte specielle Fag, 
vil Bestyrelsen for den paagældende Arbejdsgiverorganisation lade 
Sagen undersøge og, forsaavidt Klagen viser sig berettiget og skyldes 
et i Forhold til Svendenes Tal uforholdsmæssigt stort Antal Lærlinge, 
søge de paaklagede Forhold ordnede paa bedste Maade. 


D. 
Angaaende Legitimation for faglærte Smede- og Maskinarbejdere. 
$ 1. Faglærte Arbejdere er saadanne, som har udstaaet deres Lære- 
tid og har modtaget Svendebevis. 
$ 2. Faglærte Arbejdere, som ikke i Øjeblikket har Svendebevis, 
kan forlange et saadant udfærdiget af deres Læremester eller under 

hans Forfald af det paagældende Laug eller den paagældende Mester- 
organisation, naar de præstere de dertil fornødne Beviser. 

$ 3. Forbundet udsteder ikke Forbundsbog for noget Medlem af 
Dansk Smede og Maskinarbejder Forbund, uden at den paagældende 
Arbejder har legitimeret sig ved Forevisning af sit Svendebevis. 

Der gives enhver Forbundsbog Paategning herom, angivende Sven- 
dens fulde Navn, Læremesterens Navn og Svendebevisets Datum. 

$ 4. For en Arbejder, der søger Arbejde hos et af undertegnede 
Mesterorganisationers Medlemmer, skal Forevisning af Forbundsbogen 
være tilstrækkelig Legitimation for ham som faglært Arbejder, saa- 
fremt ikke selve Svendebeviset forevises. 

$ 5. I hvert enkelt Tilfælde, hvor en af Parterne efter fornøden 
Undersøgelse skønner, at disse Legitimationsbestemmelser mislighol- 
des, har den Paataleret overfor den anden Part, som da paa sin Side 
er forpligtet til at yde sin fulde Medvirken til Sagens Undersøgelse og 
tilfredsstillende Ordning. 


E. 
AÅrbejdslønnen m. m. 


$ 1. For Medlemmer af Dansk Smede og Maskinarbejder Forbund 
med Svendebevis paa de under Mesterforeningerne i jernindustrien 
hørende Værksteder fastsættes en Minimalløn af 32 Øre Timen. 

$ 2. Lønningen for de dygtigere og mere betroede Arbejdere ordnes 
af vedkommende Arbejdsgiver eller dennes Repræsentant paa Arbejds- 
stedet ved personlig Overenskomst med vedkommende Arbejder. 

Minimallønnens Indførelse maa ikke benyttes til at trykke de højere 
Lønninger eller til at forrykke de Lønsatser, som i den senere Tid har 
vundet Hævd ved Antagelsen af Svende hos de enkelte Medlemmer 
af Mesterforeningerne, og heller ikke til at fordre alt bestaaende Time- 
lønninger paa 32 Øre og derover forhøjede. 

$ 3. Ældre og svagelige Arbejdere og Arbejdere, hvis Arbejdsevne 
paa Grund af Tilskadekomst er forringet, samt undtagelsesvis Udlær- 
linge i det første Aar efter udstaaet Læretid, kan arbejde for en la- 
vere Løn end Minimallønnen efter Overenskomst mellem Arbejdsgive- 
ren og vedkommende Arbejder, som derom dog først bør indhente sin 
Organisations Billigelse. . 

$ 4. Det erkendes af begge Parter, at Forudsætningen for Fastsæt- 
telsen af en Minimalløn er, at Arbejdsmaskinerne vil blive fuldt ud- 
nyttede af Arbejderne, samt endvidere, at hver enkelt Arbejder som 
Vederlag for Lønnen yder det Arbejde, han formaar. 

Nærværende Overenskomst maa helt igennem betegnes som et For- 
søg paa gennem en under fredelige Forhold ført Forhandling at samle 
Parterne til fælles Stræben henimod en Konsolidering af Arbejdsfor- 
holdene og skal derfor ikke, hvis den ikke maatte blive fornyet, paa 
noget Punkt afkræfte tidligere bestaaende Overenskomster eller For- 
lig. Den er bindende for alle Parter, indtil den af en af Parterne op- 
siges med 3 Maaneders Varsel, dog saaledes, at den i alle Tilfælde er 
gældende til iIste April 1901. 

Saalænge denne Overenskomst staar ved Magt, maa ingen af de re- 
spektive Organisationer enten enkeltvis eller flere i Forening forsøge 
paa ved noget som helst Middel aabent eller skjult at modarbejde 
dens Bestemmelser eller fremtvinge nogen Forandring deri. 


Vedtaget af Aktieselskabet Burmeister & Wains Maskin- og Skibs- 
byggeri, af Dansk Smede og Maskinarbejder Forbund paa Kongres- 
sen Søndag d. 25. Marts 1900, af Foreningen af Fabrikanter i Jern- 
industrien i København paa Generalforsamlingen Fredag den 16. 
Marts 1900, af Foreningen af Fabrikanter i Jernindustrien i Provin- 
serne paa Generalforsamlingen Onsdag den 21. Marts 1900, af Klejn- 
smedemester- og Mekanikerforeningen for København og Omegn 
Tirsdag den 20. Marts 1900 samt af Vogn- og Beslagsmedemester- 
foreningen for København og Omegn Onsdag den 21. Marts 1900. 


København i Marts 1900. 


Aktieselskabet Burmeister & Wains Maskin- og Skibsbyggeri. 
K. C. Nielsen. 


Hovedbestyrelsen for Dansk Smede og Maskinarbejder Forbund. 


V. Boesen. Braarup. J. A. Hansen. 
C. L. Jensen N. Lundbye. N. P. Nielsen. Vald. Olsen. 
P. Petersen. M. Sørensen. 


Bestyrelsen for Foreningen af Fabrikanter i Jernindustrien 
i København, 


J. Caroc. Ludv. Christensen. S. C. Hauberg. Fr. Krog. 
H. Neergaard. H. H. Schou Ferd. Wienberg. 

Bestyrelsen for Foreningen af Fabrikanter i Jernindustrien 
i Provinserne. 


N. A. Christensen. Louis Heegaard. 
Jens Lange. Hans C. Petersen. E. Svendsen. 
C. F. L. Sørensen. H. Vestesen, 


Bestyrelsen for Kleinsmedemester- og Mekanikerforeningen 
for København og Omegn. 


Jacob Henrichsen. P. W. Høst. Oluf Schæbel. 
Carl Seifert. C. Weitemeyer. 


Bestyrelsen for Vogn- og Beslagsmedemesterforeningen 
for København og Omegn. 


Carl J. Hansen. Chr. Hansen. 
W. C. 4. Hansen. R. Jensen. J. Pedersen. 
C. M. Sørensen. A. Thomsen. 


Med Vedtagelsen og Indførelsen af Marts-Overenskomsten 
indtraadte en Fred, der i visse Forhold var af ret dybtgaa- 
ende Natur. F. Eks. havde de københavnske Kedelsmede i 
Sommeren 1898 rejst en Bevægelse for at faa gennemført en 
Mindsteløn paa 35 Øre pr. Time, og paa et Fællesmøde mel- 
lem den københavnske Fabrikantforening og Hovedbestyrel- 
sen forespurgte Fabrikanternes Formand, R. HELWEG, om 
Hovedbestyrelsen kendte noget til denne Bevægelse, og i be- 
kræftende Fald om Hovedbestyrelsen vilde foretage noget 
for at bringe den til Ophør? H. P. HANSEN besvarede paa 
Hovedbestyrelsens Vegne Forespørgslen derhen, at vi nok 
vidste, at Kedelsmedene vilde have 35 Øre i Timen, men at 
vi ellers ikke kendte noget til nogen ,,Bevægelse" i denne Ån- 
ledning. Helweg nævnte nu Navnet paa forskellige køben- 
havnske Fabrikker samt nogle Klokkeslet, paa hvilke han 

paastod, at Kedelsmedene havde forladt de nævnte Værkste- 
der paa Kravet om mindst 35 Øre i Timen, og han føjede til, 
at naar ikke Hovedbestyrelsen agtede at gøre noget ved denne 
Sag, saa vilde Fabrikanterne se at finde paa noget. Og det, 
de fandt paa, var en Ordre til deres Medlemmer om ikke in- 
denfor et Tidsrum af 3 Uger efter Antagelsen at give en 
Svend højere Løn end den, han oppebar paa det Værksted, 
han kom fra. Det var en fin lille Helvedesmaskine, Fabri- 
kanterne der havde sat i Værk, men nu skaffedes den i alle 
Tilfælde ud af Verden -og dermed en Hindring for Lønnin- 
gernes Stigen, en Hindring, som en skønne Dag maatte have 
ført til en almindelig Katastrofe, om den var bleven opret- 
holdt. Og paa lignende Vis bevirkede Overenskomsten Ro 
paa mange andre Omraader. 


Den 24. Marts aabnedes Forbundets 7. Kongres (ekstra- 
ordinær). Overenskomsten vedtoges saa godt som enstem- 
migt. Københavns Afdeling I, der havde 14 Delegerede, 
stemte saaledes helt igennem Ja; derimod stemte nogle Re- 
præsentanter for Grov-, Klejn- og Kedelsmedene imod af 
Frygt for Minimallønnens Virkninger. Disse Repræsentan- 
ter forlangte dog, for ikke at blive misforstaaede, følgende 
tilføjet Protokollen : 


FORBEREDE Re »aåt de betragter dette Forslag som en Vinding for For- 
bundet som Helhed, af hvilken Grund de ikke anser det for for- 
maalstjenligt, om Forslaget forkastedes. 

Men at deres Afstemning er at opfatte som en Protest mod den 
i Forslaget fastsatte Minimalløns Indflydelse paa Lønforholdene i 
Grovsmede- og Klensmedefaget i København.” 


Hermed var det altsaa lykkedes at gennemføre den første 
kollektive Overenskomst for jernindustrien. Hidtil havde 
man kun kunnet slutte Overenskomst med enkelte og navnlig 

mindre Arbejdsgivere, og disse sidste særlig kun i Provin- 
serne, hvor Mestrene stod uorganiserede. 


Kongressen vedtog paa Forslag af Formanden for Horsens 
Afdeling at bevilge Formanden et Gratiale paa 500 Kr. som 
Tak for hans Arbejde. Dette medførte, at en Række Dele- 
gerede mødte paa Kongressen to Aar efter med specielt Paa- 
læg om ikke at foretage saadanne gale Streger. 

I Anledning af det forøgede Arbejde, som Overenskomsten 
vilde paalægge Hovedkontoret, vedtog man at ansætte N. 
LUNDBYE som Sekretær. Til Hovedbestyrelsen valgtes : 


V. BOESEN, 
C. L. JENSEN, Københavns Afdeling Il. 
N. P. NIELSEN, 


M. SØRENSEN, — — Il. 
BRAARUP, — — TIT, 
P. PETERSEN, — … — IV. 


Derefter havde OHMSEN flest Stemmer. løvrigt valgtes til 
Suppleanter A. MICHELSEN, P. KNUDSEN og P.BoRrRCH. OTTO 
SMITH, der havde været opstillet til Sekretærposten, opnaa- 
ede ikke Valg, men valgtes til Hovedrevisor sammen med N. 
JAKOBSEN og VIGGO STILLING. 

Samtidig behandlede Kongressen vor Stilling til De sam- 
virkende Fagforbund, og det viste sig nu, at efter at vi havde 
faaet Kontingentforhøjelsen og nu sidst en Overenskomst, 
var der ikke nogen Stemning for at skille os ud fra Lands- 
organisationen. Paa Kongressen gjorde Vald. Olsen Rede for 
en Række Forslag, som var udarbejdede af Hovedbestyrelsen 
til det forestaaende Delegeretmøde i De samvirkende Fagfor- 
bund. Man vedtog følgende Resolution : 

lede Ændringer til Lovene for De samvirkende Fagforbund. Sam- 
tidig bemyndiges Hovedbestyrelsen til efter Afholdelsen af Dele- 
geretmødet den 12., 13. og 14. April i ovennævnte Organisation at 
tage Beslutning om, hvorvidt det efter de opnaaede Resultater 
maatte være nødvendigt at sammenkalde Repræsentantskabet for 


vort Forbund for at tage Beslutning om vor fremtidige Stilling til 
Landsorganisationen.” Å 


Det kom dog paa det ommeldte Delegeretmøde til at gaa 
ret varmt til for at faa ændret De samvirkende Fagforbunds 
Love, som foreslaaet af os. Flere af de store Forbund havde 
opdaget, at Understøttelsen, som udbetaltes af De samvirkende 
Fagforbund, var for høj, hvorved den for nogle blev en Sove- 


pude, og at den Procentdel, som Organisationerne selv 


skulde underholde, ligeledes var for høj, saaledes at de større 
Forbund aldrig vilde komme i Betragtning. Paa Delegeret- 


mødet diskuterede man først Spørgsmaalet ret sagligt, men 
paa et senere Stadium opstod der en Bevægelse, som kaldte 
sig ,de smaa Fag" kontra ,,de store". Dette umuliggjorde al 
fornuftig Forhandling, og paa et vist Stadium forlod vore Re- 
præsentanter, fulgt af Arbejdsmændene med flere, Delegeret- 
mødet, som fandt Sted paa Enghavevejen. Det var dog ingen- 
lunde Hensigten, at der skulde foregaa en Sprængning; man 
ønskede kun at markere, at fortsat Forhandling paa den 
Maade, hvortil det nu havde udartet sig, var en Umulighed. 
Formanden, J. JENSEN, fik imidlertid snart samlet de mod-, 
stridende Interesser og Parter, og det lykkedes at gennem- 
føre den nødvendige og naturlige Ændring, hvorom det 
drejede sig, og hvorefter Understøttelsen reduceredes fra 10 
til 8 Kr. pr. Uge, og Procenten, som Forbundene selv skal 
underholde, reduceredes fra 4 til 2. Samtidig fastsattes en 
Generalforsamling, der afløste de hidtidige Delegeretmøder, 

og denne Generalforsamling sammensattes saaledes, at det 
blev Forbundenes Hovedbestyrelser, som sammen med Re- 
præsentantskabet, der delvis vælges iblandt Provinsmedlem- 
merne og Repræsentanter for Fællesorganisationerne over 
hele Landet, kom til at danne Generalforsamlinges Kerne. 
Denne Ordning har nu holdt i ca. 13 Aar, og ved den 
afvigte Foraar foretagne Generalrevision af Landsorganisa- 
tionens Love, viste det sig, at den i 1900 opbyggede Organi- 
sationskonstruktion var stærk nok til at holde og blive staa- 
ende, og for vort Fags Vedkommende har der aldrig siden 
været Forslag fremme om Udmeldelse af De samvirkende 
Fagforbund. Smedene har udmærket kunnet tilhøre denne 
Centralorganisation og med kraftig Haand kunnet støtte de 
øvrige Arbejdere samtidig med, at vi, uden at ligge de andre 
til Byrde, ordnede vore Arbejdsforhold paa en saadan Maade, 
at det betød en fortsat uafbrudt Kæde af Fremskridt for vore 
Medlemmer. 
" I Juli Maaned blokerede Hovedbestyrelsen gennem Fagbla- 
det Statsbaneværkstederne paa den Maade, at det blev vore 
Medlemmer forbudt at tage Arbejde der til en mindre Løn 
end 33 Øre. Den daværende Trafikminister, JuuL-RYSEN- 
STEEN, havde afvist enhver Forhandling med Arbejdernes Til- 
lidsmænd og med Forbundene. Juul-Rysensteen erklærede 
ved en Lejlighed, hvor Dansk Arbejdsmandsforbunds For- 
| mand, LYNGSIE, sammen med vort Forbunds Formand var 
hos ham, at naar han fæstede sig en Malkerøgter paa sit Gods, 
saa blev det paa de Betingelser, han aftalte med vedkommende 
Røgter, og det hjalp ikke, at nogen uvedkommende vilde 
blande sig i det Forhold. Saadan syntes han ogsaa, at det 
maatte være med de timelønnede Arbejdere paa Banerne. 
Altsaa den mest stupide Afvisning af ethvert rimeligt Krav, 

skønt de 33 Øre ikke kunde siges at være nogen stor For- 
dring. Blokaden kom til at genere Statsbanerne betydeligt. 
Det viste sig umuligt for dem at supplere deres Arbejdsstyrke, 
og efter nogen Tids Forløb indførte man Jernindustriens Mini- 
malløn, de 32 Øre, som Antagelsesløn, i Følge Sædvane hos 
Statsbanerne naturligvis uden Forhandling med Organisa- 
tionen. Hovedbestyrelsen tog saa det fornuftige Parti at hæve 
Blokaden, som i Virkeligheden havde haft den forønskede 
Virkning. 

Sommeren gik bl. a. hen med at mane Medlemmerne til at 
benytte den indgaaede Overenskomst. Det var nemlig med 
Overenskomsten, som saa ofte før og efter ved Indførelsen 
af noget nyt paa et eller andet Omraade i Samfundslivet, 
gaaet saaledes, at Overenskomsten vakte almindelig Interesse, 
indtil den var vedtaget, men derefter beskæftigede man sig 
ikke mere med den udover Hovedpunkterne : Minimallønnen 
og Tillidsmandsinstitutionen, idet de øvrige Bestemmelser for 
Størsteparten var af den Natur, at der maatte arbejdes med 
dem for at faa dem til at vinde Indpas i Bevidstheden. Alle- 
rede om Efteraaret vedtog Repræsentantskabet dog paa sit 
ordinære Møde den 11. November at opsige Overenskom- 
sterne af 1898 og 99 med Skibsbyggerierne i København og 
Helsingør, og paa samme Maade vedtoges det at opsige Over- 
enskomsten af Marts 1900. Iøvrigt vedtog Repræsentantska- 
bet paa Forslag af Å. JOHANSEN, Helsingør, at 


»Repræsentantskabet udtaler sin Tilslutning til Fordringen om en 
Forhøjelse af Minimallønnen til mindst 35 Øre pr. Time, dog saa- 
ledes, at der samtidigt forlanges et Tillæg for de Arbejdere, der nu 
har over Minimallønnen. Endvidere opfordres Hovedbestyrelsen til 
at tage Spørgsmaalet om Arbejdstidens Forkortelse under Over- 
vejelse.” 

Denne Resolution akcepteredes af Formanden og vedtoges 
enstemmigt. Hovedbestyrelsen havde de bedste Forhaabnin- 
ger til, at det snart skulde lykkes at forhøje Minimallønnen. 
Dens Indførelse betød ganske vist, at 48 pCt. af vore Med- 
lemmer i Provinserne fik Timelønnen forhøjet, men paa den 
anden Side var de ,,32 Øre" meget upopulære i København, 
og det var derfor naturligt, at man vilde skynde sig at komme 
bort derfra, og til højere Minimallønsatser. 

Det skulde imidlertid ikke gaa saa let. Aaret slutter med al- 
mindelig industriel Depression og stigende Arbejdsløshed. 

I September Maaned var Forbundet repræsenteret paa den 
internationale Metalarbejderkongres samt ved den almindelige 
Arbejderkongres, som fandt Sted i Paris. 

Den permanente Voldgiftsret, som oprettedes ved Lov Nr. 
57 af 3. April 1900, afsagde den 2. Juli d. A. sin første Ken- 
delse i en Konflikt mellem Formerforbundet og Aktieselskabet 
SMITH, MYGIND & HUTTEMEYER. 

Arbejdet nedlagdes, fordi Aktieselskabet nægtede at afske- 
dige en Former, som ikke var Medlem af Forbundet. 

Forbundets Formand deltog fra første Færd som Dommer 
i denne Ret, og Stillingen har han beklædt siden, indtil denne 
Ret ophævedes og afløstes af den faste Voldgiftsret, hvori han 
straks blev og fortsat er Dommer. 

Inden vi forlader 1900, maa vi kort omtale, at der det me- 
ste af Sommeren igennem fandt en Støberiarbejdsmandskon- 
flikt Sted. Denne Konflikt kunde naturligvis ikke undgaa at 
berøre vort Fag, selv om den ikke just bevirkede nogen væ- 
sentlig Arbejdsløshed. Arbejdsmændene havde ingensinde an- 
modet os om nogen Støtte i denne deres Kamp, og det var 
derfor en Selvfølge, at Hovedbestyrelsen i et Cirkulære til 
vore Medlemmer lod dem blive ved deres Arbejde overalt, 

hvor de kunde dette uden at tage fat paa Arbejde, som var 
forladt af Arbejdsmændene. Hen paa Sommeren gjordes der 
et Forsøg paa fra Forbundets Formand, J. A. Hansen, sam- 
men med Folketingsmand HERMAN TRIER at fremsætte et 
Mæglingsforslag, som gav Arbejdsmændene et Dyrtidstillæg 
af 2 Øre pr. Time til 1. April 1901. Derefter vilde disses Løn- 
forhold saa komme til Behandling paa samme Tid som vore. 
Mæglingsforslaget naaede dog aldrig at blive officielt For- 
slag. Det forkastedes underhaanden af baade Arbejdsmænd 
og Fabrikanter, og Støberiarbejderkonflikten sluttede, uden 
at der fandt nogen Timelønsforhøjelse Sted. 


Aaret 1901 var for os et overmaade uroligt Aar. Den 28. 
December 1900 var alle Overenskomster opsagte, og til at 
begynde med var vi derfor travlt beskæftigede med at samle 
og forme de Krav, som nu indløb til Hovedbestyrelsen fra 
alle Kanter. Fra Skibsværfterne strømmede det ogsaa ind 
med Forslag om Forhøjelse af Priskuranter og om en Mi- 
nimalløn paa 40 Øre. Lignende Forslag om Minimallønnen 
fremsattes for de københavnske Grovsmedes Vedkommende, 
og for Klejnsmedene forlangtes der 38 Øre — i alle Tilfælde 
med et Overgangsaar for unge Svende liggende 3 å 5 Øre la- 
vere. Samlingen og Udarbejdelsen af ny Forslag til Over- 
enskomst og ny Akkordpriser krævede et kolossalt Arbejde 
og bevirkede en Tid Ansættelse af Ekstramandskab paa Ho- 
vedkontoret. Den 31. Januar afsendtes det hele i en Skri- 
velse, adresseret ,, Til samtlige Bestyrelser for Fabrikant- og 
Mesterforeningerne samt Direktionen for de to Skibsværfter, 

som have indgaaet Overenskomsten indenfor jernindustrien 
af Marts 1900 med Dansk Smede og Maskinarbejder For- 
bund". De med Skrivelsen fremsatte Forslag og Krav var 
grupperede paa følgende Maade: 


1) Forslag til Forandringer.i Overenskomsten af Marts 1900, 
hvilke tilstilledes samtlige interesserede Parter. 


2) Ændringer til ,,Fælles Værkstedsregler", hvilke ligeledes 
tilstilledes samtlige ovenfor nævnte Parter. 


3) Forslag til ny Priskuranter for Skibsværfterne eller Re- 
vision af samme, og 


4) endelig en Række separate Lønkrav for de københavnske 
Mesterforeninger og de to Skibsbyggerier i København. 


De væsentligste Krav var iøvrigt en almindelig Minimalløn 
paa 35 Øre pr. Time og Indførelse af 9 Timersdagen. Skri- 
velsen af 31. Januar til Arbejdsgiverne, som er offentliggjort i 
Fagbladet for Februar, slutter, efter en lang Motivering af 
Kravene, saaledes : 


»Vi anmoder nu d'Hrr. Arbejdsgivere om at tage de af os saa- 
ledes fremsatte Forslag under velvillig Overvejelse, og vi mener 
at turde paastaa, at vore Krav som Helhed ere overordentlig be- 
skedne og i alle Tilfælde gennemførlige, uden at dette i nogen 
Maade vil kunne skade vort Lands Jernindustri. ' 

Vi tillader os endelig at anmode de ærede Bestyrelser og Direk- 
tioner om, at der snarest muligt maa blive foranstaltet en Paa- 
begyndelse af Forhandlinger angaaende de forskellige her rejste 
Krav, og vi tillader os at afvente den ærede Bestyrelses Erkendelse 
af Modtagelsen af nærværende samt eventuelt Deres ærede Medde- 
lelse om, at De ere villige til snarest muligt at optage de ønskede 
Forhandlinger. 


I Hovedbestyrelsen for Dansk Smede og Maskinarbejderforbund : 


J. A. Hansen” 

Hovedbestyrelsen saavel som vore Medlemmer gik natur- 
ligvis nu i den gode Tro, at der vilde komme en Forhandling. 
Vi var ganske vist ikke sangvinske med Hensyn til, hvad vi 
kunde vente at opnaa, og vi var jo heller ikke blinde for, at 
Vanskelighederne var blevne større under de dalende Kon- 
junkturer. Dertil forstod de gamle Kamphaner indenfor den 
københavnske Fabrikantforening, hvordan Madposen skulde 
skæres. Man brød sig Pokker om de fremsatte Krav, for saa 
vidt de ikke kunde bruges til derpaa at jage Arbejdsgiverne 
sammen i Organisation, og hertil anvendtes vore Krav med 
al den Energi, som de omtalte Mænd formaaede at udvise. 
Forsøget paa at faa Skibsværfterne knyttede noget stærkere til 
den øvrige Jernindustri lykkedes i Slutningen af Januar Maa- 
ned, men specielt BURMEISTER & WAINS var meget betænke- 
ligt. Kommandør NIELSEN, som var dette Firmas Direktør, 
og som Aaret i Forvejen havde spillet Forhandlingslederens 
og Mæglerens Rolle ved Overenskomstforhandlingerne, stred, 
saalænge han kunde, imod at lade sit Firma gaa op i den 
gamle Lock-out-Ring. Dog, de københavnske Jernfabrikanter, 
der var i Spidsen for Arbejdsgiverne i denne Industri, havde 
deres Forbindelser i Orden, og de blev de stærke. Bevægel- 
sen førte til Nedsættelsen af et Fællesudvalg for ,,Mesterfor- 
eningerne i jernindustrien, Skibsværfterne og ,Vulkanf" i 
Maribo". I dette Fællesudvalg fabrikeredes nu Arbejdsgiver- 
nes Standpunkter, og det lykkedes ved Hjælp heraf at for- 
hindre enhver Forhandling. Der blev ganske vist paabegyndt 
Møder i Restauratør Wivels Lokaler den 22. Marts, men 
naar man hører, at Provinsfabrikantforeningens Formand, 
JENs LANGE var udset til at holde det indledende Foredrag", 
saa forstaar man, at det ikke var Forhandlinger, Arbejds- 
giverforeningen havde indbudt til. Det drejede sig her kun 

om mere eller mindre velformede Bravader sigtende blot til 
at forklare, at om nogen Imødekommenhed overfor de frem- 
satte Krav kunde der ikke være Tale. Der snakkedes nu væk 
i en Uendelighed. Man maa her huske paa, at samtlige Or- 
ganisationer, der havde Medlemmer i Arbejde paa Skibs- 
værfterne og i den øvrige Jernindustri, havde deres Repræ- 
sentanter til Stede. De fleste af disse Repræsentanter var 
mere eller mindre ukendte med Jernindustriens Forhold, lige- 
som de kun kendte Jernfabrikanterne af den Omtale, som 
disse gennem mange Aar havde forstaaet at gøre sig til Gen- 
stand for i Pressen. Mødet stenograferedes, og Referatet talte 
ikke mindre end 69 maskinskrevne Foliosider, men Hoved- 
bestyrelsen var ved dette Mødes Slutning saa temmelig klar 
paa, at paa denne Maade fik vi ikke nogen ny Overens- 
komst. 

Der ansattes et nyt Møde til den 25. Marts Kl. 1'/,, denne 
Gang mellem Fabrikanterne og Hovedbestyrelsen for vort 
Forbund alene. Diskussionen blev meget lang og mundede ud 
i et Forslag fra Kommandør NIELSEN om at nedsætte et For- 
handlingsudvalg. Forslaget bekæmpedes øjeblikkelig af Di- 
rektør HAUBERG. Fabrikanterne skulde nemlig meget have 
sig frabedt at faa en virkelig Forhandling i Stand. Dette var 
Tiden efter deres Mening ikke til. Parterne holdt nu Møde 
hver for sig, og da man traadte sammen til Møde igen, havde 
Forslaget om Udvalg dog sejret. Der nedsattes derefter et 
Udvalg, bestaaende af følgende: for Arbejdsgiverne Direktør 
HAUBERG, Kommandør NIELSEN, Smedemester WEITE- 
MEYER og Fabrikant Boas, og for Arbejderne J. A. HANSEN, 
VALD. OLSEN, M. SØRENSEN og VILHELM OHMSEN. Denne 
Udvalgsnedsættelse kom imidlertid ikke til at betyde noget. 
Det var klart, at det kun var nedsat for et Syns Skyld, idet 

Flertallet af Arbejdsgivernes Udvalgsmedlemmer absolut ikke 
vilde Forhandling. 

Med disse forskellige Forhandlinger glider imidlertid Tiden 
hen, og vi naar ud over 1. April og var altsaa ude over den 
Tid, hvor Overenskomsten var gældende. 

De samvirkende Fagforbund og Arbejdsgiverforeningen 
traadte nu til, og der afholdtes et Par Møder i Arbejdsgiver- 
foreningens Lokaler, Ved Stranden 6. Disse Møder endte 
med Nedsættelsen af et 4-Mands-Udvalg, hvis Opgave det 
skulde være at udarbejde Forslag til ensartede Overenskom- 
ster mellem Arbejdsgiverne og alle Fagene. Udvalget kom til 
at bestaa af Direktør HAUBERG og Kommandør NIELSEN for 
Arbejdsgiverne, og M. C. LYNGSIE og J. Å. HANSEN for År- 
bejderne. Udvalget begyndte straks efter sine Møder. Der 
holdtes 3, men det sidste, som fandt Sted paa Hotel ,,Hafnia"f, 
sprængtes ved et personligt Skænderi mellem Hauberg og 
Lyngsie, hvilket førte til, at Kommandør Nielsen udbad sig 
Direktør Haubergs Tilladelse til sammen med J]. A. Hansen 
at forsøge paa at udarbejde et Forslag. Hertil gav Direktør 
Hauberg sit Tilsagn, og allerede den paafølgende Dag mødte 
Kommandør Nielsen paa vort Kontor i Larslejstræde 1, og 
her enedes man om et Udkast, der tog Hensyn til de af os 
fremsatte Forslag til Ændringer i Marts-Overenskomsten. 
Paa et væsentligt Punkt, nemlig Minimallønnen, betød For- 
slaget imidlertid intet Fremskridt. Vi var fra vor Side efter 
de førte Forhandlinger klar over, at med de daværende Kon- 
junkturer fik vi ingen Overenskomst, hvis vi gjorde denne 
afhængig af en Minimallønsforhøjelse. Paa den anden Side 
indeholdt Forslaget en Bestemmelse, hvorefter det stod For- 
bundet frit for at rejse Lønkrav paa de enkelte Fabrikker i 
Overenskomstperioden. J. A. Hansen stillede dette som en 

absolut Betingelse for at indgaa ny Overenskomst, men han 
vilde paa den anden Side med en saadan Bestemmelse i Ryg- 
gen vove en Tørn for paany at faa en Overenskomst, der 
kunde danne Grundlaget for et kraftigt Organisationsarbejde. 
Der skete midt under disse Forhandlinger paa vort Kontor 
mellem Kommandør Nielsen og vort Forbunds Formand det 
ejendommelige, at man ude paa Burmeister & Wains Værk- 
steder paa Christianshavn blev Genstand for et meget betyde- 
ligt Uheld, foranlediget ved, at en Maskinarbejder havde mis- 
forstaaet en Besked fra en Kollega, som havde arbejdet paa 
samme Stykke Arbejde Natten i Forvejen. Denne Mand kom 
nemlig til at dreje en Skibs-Krumtapaksel i Brokkassen. Aks- 
len havde en Værdi af ca. 16,000 Kr. Uheldet telefoneredes 
op til Kommandøren midt under Forhandlingerne og vakte 
naturligvis en øjeblikkelig trykket Stemning, og det kunde 
kun lidet hjælpe, at den paagældende Maskinarbejder straks 
forsvandt fra Arbejdspladsen med det Formaal at gøre en 
Ende paa sit Liv af bare Ærgrelse. Efter denne ubehagelige 
Afbrydelse fortsattes Forhandlingerne, indtil der forelaa ud- 
arbejdet et Forslag, som de to lovede hinanden, naar Tidens 
Fylde kom, at søge gennemført ved de Midler, der maatte staa 
til Raadighed. | 
Jernindustriens Fabrikanters Ledelse havde imidlertid sat 
sig i Hovedet, at der skulde gennemføres en ensartet Over- 
enskomst for alle Fag i Lighed med den, som man nu maatte 
kunne enes om for Smede og Maskinarbejdere. Det var dog 
paa Forhaand givet, at dette var at slaa større Brød op, end 
Ovnen kunde bage, og da der faa Dage efter fandt et nyt Møde 
Sted i Arbejdsgiverforeningen, kunde man der kun tage Kom- 
mandør Nielsens Meddelelser, om at der var udarbejdet et 
saadant Forslag, til Efterretning. Forhandlingerne blev nu 

afbrudte, og Sommeren gik hen med Kævlerier om, hvorvidt 
Mindstelønningerne paa ,,Vulkan" i Maribo og senere Hel- 
singørs Skibsværft skulde reduceres med 1 Øre eller ikke. 
Fabrikanterne havde de daarlige Tider paa deres Side, og 
man maa vel for saa vidt indrømme, at deres Manøvrer om 
Foraaret var lykkedes, som de nu havde faaet Tag i Skibs- 
værfterne. Adskillige havde bebrejdet Hovedbestyrelsen og 
dennes Formand, at vi ved Fremsættelsen' af vore foran 
nævnte Krav arbejdede Fabrikanterne Spillet i Hænde, og 
helt urigtigt er dette maaske ikke. Paa den anden Side er det 
dog ganske utvivlsomt, at Jernindustrien med Skibsværfterne 
fik taget en Ballast ind, som betød, at Skuden ikke saa let 
som før kom til at slingre over til Lock-out-Siden. Dette viste 
de Forhandlinger, som foregik i Begyndelsen af Aaret 1902, 
noksom, og for saa vidt var det vist rigtigt alligevel, at Jern- 
industriens Arbejdsgivere fik Lejlighed til at organisere sig 
noget bedre. De kunde ganske vist have gjort det lidt mindre 
brutalt overfor os, thi en Realitetsforhandling om Foraaret 
1901 vilde sikkert meget godt kunne have ført til et Resultat, 
uden at dette i nogen Maade vilde være blevet til Skade for 
Jernindustrien eller dens Organisationsbestræbelser. 

Den 1. April traadte en ny Overenskomst om Gensidighed 
paa Understøttelsesomraadet med vort norske Broderforbund 
i Kraft. Overenskomsten var saa temmelig enslydende med 
den med det svenske Forbund gældende Overenskomst, som 
godkendtes paa Kongressen i 1897. 

Den 27., 28., 29. og 30. Juni er vi naaede til Afholdelse af 
Forbundets 7. ordinære Kongres. Den fandt Sted i København 
ligesom sine Forgængere tilbage til 1895. Senere Kongres- 
ser er da ogsaa afholdt her. Aarsagen hertil er den, 
at Udgifterne vilde stige uforholdsmæssigt til Rejsepenge og 

lignende ved at lægge Kongressen ud i Provinsbyerne. Paa 
det ordinære Repræsentantskabsmøde Aaret forud var det 
vedtaget, at Hovedbestyrelsen skulde udarbejde Forslag til 
Love for en Sygehjælpekasse. Tilsyneladende var der for- 
skellige Steder iblandt Medlemmerne ret stærk Stemning for 
en saadan Kasses Oprettelse. I de Fagblade, som udgik mel- 
lem Forslagets Anmeldelse og Kongressens Afholdelse, var 
Forslaget Genstand for en særdeles livlig Debat, men paa selve 
Kongressen forkastedes Forslaget ved Navneopraab med 61 
Nej mod 17 Ja. Det, der som en rød Traad gik gennem Dis- 
kussionen paa Kongressen som Modargument mod en saa- 
dan Kasse, var, at vi ikke havde Raad til at anvende noget af 
vort Kontingent til et saadant Formaal, men maatte holde vor 
Kapital rede for de Tilfælde, hvor der kunde indtræde store 
Årbejdskampe. En medvirkende Aarsag til Forkastelsen var 
det vistnok ogsaa, at Trangen til en saadan Kasse ikke var 
særlig stor. De allerfleste Steder havde man nemlig allerede 
den Gang lokale Hjælpekasser, som tjente dette Formaal, 
og som nu en Gang eksisterede, selv om de i mange Tilfælde 
var dyrere, end en Hjælpekasse, administreret af vort For- 
bund, vilde være. 

Paa denne Kongres bevilgedes der 20,000 Kr. som Laan 
til Støtte for Aktieselskabet ,, Aurora". Forslaget, der anbefa- 
ledes af Hovedbestyrelsen paa den Betingelse, at Forbundet 
fik en mere direkte Indflydelse paa Ledelsen, vakte ikke ringe 
Debat, men vedtoges dog enstemmigt. Det er ikke Hensigten 
her at skrive Aktieselskabet ,,Aurora's Historie i Detailler. 
Dette er sket ved et særligt Skrift, som blev udgivet til Kon- 
gressen i 1905, men nogle historiske Bemærkninger om 
Gangen i dette Selskabs Tilblivelse og dets Skæbne vil dog 
her være paa sin Plads. Mod Slutningen af den store Lock- 

out i 99 oprettede nogle Arbejdere fra Firmaet PAAscH & 
LARSEN, PETERSEN, Horsens, med Støtte af nogle Smaa- 
borgere der i Byen, et Værksted i Horsens for Tilvirkning 
af Mejerimaskiner og Mejerirekvisiter. Man fik hurtigt tegnet 
en Aktiekapital paa nogle Tusinde Kroner, men med Indbeta- 
lingen gik det meget smaat, og da man for. at komme i Gang 
havde købt en Del forholdsvis dyre Maskiner, meldte den 
Situation sig snart, hvor der hverken var Penge til Arbejds- 
løn eller til Betaling af de indkøbte Værktøjer. Allerede paa 
vort Forbunds ordinære Repræsentantskabsmøde i November 
Maaned s. AÅA. havde Selskabet skaffet sig Adgang til at faa 
Forslag fremsat om et Laan paa 1,000 Kr. Dette bevilgedes 
uden nogen lang Debat. Vi havde jo ofte i den nærmest fore- 
gaaende Tid beskæftiget os med Tanken om Produktions- 
værksteder, og Tanken havde megen Sympati blandt vore 
Fagfæller, selv om Omkvædet stadig var: Lad os være for- 
sigtige ! 

De 1,000 Kroner viste sig imidlertid snart at være en 
Draabe i Havet. Selskabet kom Gang paa Gang igen for at 
faa Penge, og i og for sig blev Virksomheden drevet med 
stærk Økonomi, saaledes at der tilsyneladende egentlig intet 
var at risikere. I Foraaret 1900 fik Selskabet den daværende 
Formand for Københavns Afdeling I, VILHELM BOESEN til 
Bestyrer i Horsens, og Selskabet valgte vort Forbunds Ho- 
vedkasserer, VALDEMAR OLSEN, ind i Bestyrelsen, hvor der 
tillige sad et Par lokale Partifæller, Ostehandler MORTENSEN 
og Forretningsfører ERIK SØRENSEN. Det første Aarstid der- 
efter gik Virksomheden ganske godt, og der indtjentes nogle 
Penge, men hen paa Sommeren 1901 havde Firmaet, der alt 
havde leveret adskillige betydelige Arbejder ret tilfredsstil- 
lende — saaledes en Gang-Viadukt i Falkoneralleen i Køben- 

havn til De danske Statsbaner — paataget sig Leverancen af 
9 store Gitterdragere til Kommunens Østre Elektricitetsværk 
i København. Herfor var Leveringsfristen sat til 13 Uger, 
hvoraf de 9 absolut skulde medgaa til at faa Materiellet hjem 
fra Tyskland, og Fristen blev derfor saa kort, at intet Firma 
vilde kunne have leveret Arbejdet til den kontraktmæssige 
Tid. Kommunens Betingelser var desuden saaledes, at den 
ved Hjælp af Dagmulkter m. m. havde fuldstændig Haands- 
og Halsret over det Firma, som skulde have Leverancen, d. 
v. 8. at Embedsmændene havde det i deres Magt næsten at 
kvæle Firmaet, hvis det passede dem, og det var tydeligt nok, 
at ,Aurora" ikke nød nogen Art af Sympati hos Embeds- 
mændene under Københavns Magistrats 4. Afdeling, herunder 
særlig Belysningsvæsenets. Med de smaa Midler, der var til 
Raadighed, præsteredes Arbejdet imidlertid i Virkeligheden 
færdigt med beundringsværdig Hurtighed, men dels blev Le- 
veringsfristen overskreden, hvilket gav de nævnte Embeds- 
mænd Anledning til at paalægge Firmaet forskelligt økono- 
misk Ansvar, som blev særlig føleligt, fordi der arbejdedes 
sammen med fremragende Medlemmer af Arbejdsgiverfor- 
eningen, dels og navnlig kostede den hurtige Levering mange 
Penge til den Hjælp, som maatte tages fra andre Firmaer, 
men Arbejdet førtes til Ende, og trods mange Vanskeligheder 
og stor Tilsætning var Æren reddet. Afdøde Professor FEN- 
GER fik desaarsag ikke Anledning til at gøre Alvor af sin Tru- 
sel om at tage Arbejdet fra ,,Aurora" og lade det udføre af 
andre paa dettes Bekostning. 

Uheldet rygtedes snart, specielt iblandt vore københavnske 
Fagfæller, og Kritikken herover skaffede sig et særdeles gif- 
tigt Afløb gennem nogle af vore kendte Opponenter. Det va- 
rede heller ikke længe, før denne Kritik, der særlig øvedes i 

Københavns Afdeling I, fandt Støtte i den Del af Pressen, 
som var interesseret i at holde et Arbejderforetagende af 
denne Art nede. Det er i saa Henseende en daarlig Trøst, 
selvom det maa siges at være meget interessant, at det Organ 
i Dagspressen, som Arbejdsgiverforeningen, specielt Jernfa- 
brikanternes Sammenslutning, havde skaffet sig i Bladet ,,Sam- 
fundet", og som med slet dulgt Skadefryd lod HOLGER Bis- 
GAARD skrive en Række Artikler om dette vort Smertensbarn, 
selv efter nogen Tids Forløb forstummede og gik ind efter 
at have fortæret mange Hundrede Tusinde af Årbejdsgivernes 
Penge. 

»Aurora" førtes videre en Tid, men Ledelsen af Virksom- 
heden maatte selvfølgelig svækkes ved den Kritik, som hold- 
tes vedlige af den københavnske Opposition. Denne Kritik 
blev i høj Grad medvirkende til, at ,,Auroraf" ialt kom til at 
koste Forbundet noget over 100,000 Kr. Disse Penge var 
ganske vist ikke alle at regne som reelle Udgifter, idet Virk- 
somheden under visse Konflikter havde været en Støtte for 
Forbundet med Hensyn til at beskæftige et betydeligt Antal 
Medlemmer. Det drejede sig her til Tider om ca. 100 Men- 
nesker, men et betydeligt Tab var der, og hvad værre var: 
Med en vedholdende systematisk Opposition fra en vis Side 
tegnede ,,Auroraf" til at skulle blive et staaende Spektakel- 
nummer, der naar som helst egnede sig til Opførelse, hvor 
man ønskede at komme Organisationen til Livs. Under disse 
Omstændigheder gik Hovedbestyrelsen i Forening med Kon- 
gressen i 1903 til at afbryde Forbindelsen mellem Forbundet 
og ,, Aurora". Man betalte enhver sit og solgte den Del af 
Virksomheden, som var beliggende i Horsens. Det køben- 
havnske Værksted, som var beliggende paa Godthaabsvejen, 
overdroges til de københavnske Afdelinger, som nu selv fik 

den Opgave at forsvare Fagets Ære i hele dette Spørgsmaal. 
Kritikerne kom en Overgang i Spidsen for Virksomheden, 
men tabte Lysten og overlod andre at føre Skuden videre. 
Siden er Virksomheden fortsat, men under mere beskedne 
Former. Der staar dog nu ved Forbundets Jubilæum et Værk- 
sted, hvis Arbejdsstyrke for 1912 var 10 å 12 Mand, og hvis 
Omsætning androg ca. 65,000 Kr., og hvad det bedste er: 
»Auroraf" vil under denne Form ikke kunne benyttes af For- 
bundets Fjender til Angreb paa Forbundet. 


Kongressen i 1901 valgte følgende Kolleger til Hovedbesty- 
relse : 
OTTO SMITH, 


CHR. LUDVIG JENSEN, | Københavns Afdeling I. 


CH. SEGATO, 

CHR. CHRISTENSEN, 

MARTIN SØRENSEN, zg> ER IL. 
CARL BECH, | 

A. P. BRAARUP, — — II 
P. PETERSEN, — — IV. 
VILHELM OHMSEN, — —- V. 
F. C. JENSEN, — — VI. 


Til Formand genvalgtes J. A. HANSEN, til Hovedkasserer 
VALDEMAR OLSEN og til Sekretær NIELS LUNDBYE. 

Hovedrevisorer blev NIELS JAKOBSEN, Viggo STILLING og 
P. BORCH. 


I Sommerens Løb oprettes det kommunale Anvisningskon- 
tor i København, og den 22.—-24. August afholdtes der skan- 
dinavisk Arbejderkongres i Enghavevejens Forsamlingsbyg- 
ning. ; 

I September 1901 vedtog Hovedbestyrelsen paa Foranled- 

ning af Skibssmedeforeningen at meddele vore Medlemmer, 
at ingen burde tage Arbejde paa Refshaleøen under 32 Øre 
pr. Time. Det viste sig imidlertid snart, at Arbejdsløsheden 
var for stor til, at denne betingede Blokade kunde overholdes, 
og da Hovedbestyrelsen saa, at Vedtagelsen saaledes nemt 
kun vilde komme til at ramme de bedste af vore Medlemmer, 
annullerede man resolut Blokaden. 

Eftersommeren var fuld af Sprængstof. Fabrikanterne be- 
gyndte i August Maaned at lege med Lock-outsværdet i Anled- 
ning af Spørgsmaalet om Minimallønnens Reduktion paa ,,Vul- 
kan" i Maribo. Naturligvis var denne Bagatel kun Anled- 
ningen, medens Aarsagen laa dybere. Fabrikanterne havde i 
Virkeligheden intet imod at benytte de daarlige Tider med den 
nu stærkt voksende Arbejdsløshed til at tilføje os et eller andet 
Nederlag. Under alt dette opstod en ret ejendommelig Kon- 
flikt hos Fabrikant HELLERUNG i København. Fra Firmaet 
HANSEN & SCHRØDER i Kolding var der til dette Firma kom- 
met en Kedelsmed ved Navn JuLius NIELSEN, som skulde 
overtage en Formandsplads efter vort gamle Hovedbestyrel- 
sesmedlem CHR. POULSEN. Julius Nielsen havde et daarligt 
Rygte paa sig fra Kolding, hvor han havde forsøgt at arbejde 
under Konflikter. Han paastod at have haft Arbejderorganisa- 
tionens Sanktion, men i Virkeligheden havde han ikke sine 
Papirer i Orden. Dette førte til, at Hellerungs Smede ikke 
vilde arbejde under ham, og lidt efter lidt forsvandt de fra 
Værkstedet, som derefter befolkedes med nogle Elementer, 
som ellers ikke plejede at begaa sig som aktive Smedesvende. 
De paagældende Eksistenser lod sig endog bruge til at ud- 
stede en Erklæring, dateret 15. Oktober. Erklæringen, der 
ikke alene var ejendommelig i sin Tendens, men tillige var 
bundusand, havde følgende Ordlyd : 

Hr. Maskinfabrikant Hellerung, her. 


Undertegnede Svende i Deres Kedelsmedje tillader sig herved 
at meddele Dem, at vi gentagne Gange fra Forbundet er blevne 
underrettede om ikke at maatte arbejde under Formand Julius Niel- 
sens Ledelse, da vi i modsat Fald vilde blive betragtede som 
Skruebrækkere. 

J. A. Hansen, Formand for Hovedbestyrelsen for Smede og 
Maskinarbejder. Forbundet, har udtalt til nogle Medlemmer, som 
opholdt sig i Beværtningen, hvor Kontoret er, at de, som tog Ar 
bejde paa J. H. Hellerungs Fabrik, var ikke andet end Løs- 
gængere og andet Udskud af Smedesvende. 

Formand O. Smith har nægtet at modtage Kontingent af flere 
Medlemmer, fordi de ikke vilde forlade Arbejdet, og ligeledes ladet 
sig forstaa med, at de gamle Folk nok skulde blive indsat i Arbejde, 
og de nye blive jagede ad Helvede til. 

Kasserer Jakobsen har ligeledes udtalt til et Medlem af Kedel- 
smedeforeningen, om han havde Lyst til at betragtes som Skrue- 
brækker. 

Vi lade Dem derfor vide, at hvis der ikke skaffes os rolige 
Forhold (saavel udadtil som indadtil) at arbejde under, ser vi os 
nødsagede til at forlade Deres Arbejde. 


C. E. Zederkopf. Bøtcker. Oppenlander. 
V. Andersen. H. C. Petersen. R. C. Mou. A. Stolt. 
S. Madsen. 


Denne Erklæring tilsendtes Hovedbestyrelsen med Skri- 
velse af 19. Oktober fra Fabrikantforeningen, og det kom nu 
til et Mæglingsmøde i Sagen, men Hovedbestyrelsen maatte, 
saadan som dette Spørgsmaal havde udviklet sig, i det store 
og hele afvise Klagen som sig uvedkommende. Denne Strid, 
der jo kun drejede sig om, at Fabrikanten havde faaet en fak- 
tisk uheldig Værkfører, som han imidlertid paa ingen Maade 
vilde give Slip paa, og som derfor voldte ham en Del Ubeha- 
geligheder, benyttedes af enkelte Arbejdsgivere til i forskellige 
Kredse at holde Foredrag om Fagforeningernes Nederdrægtig- 

hed, bl. a. benyttedes den ved en Foredragsaften i Studenter- 
foreningen i København af Direktør CArOC til et Angreb paa 
os. Forbundets Formand var efter Indbydelse til Stede og lod 
det ikke mangle paa Svar. Striden løb iøvrigt ud i Sandet, og 
Fabrikanterne morede sig med at lade nogle af Underskri- 
verne paa Erklæringen til Fabrikant Hellerung anlægge Sag 
mod Københavns Afdeling I, hvorved de tiltvang sig Retten 
til at blive Medlemmer af Afdelingen, der i sin Tid havde 
nægtet at modtage Kontingent af dem. Redaktøren af Fag- 
bladet idømtes 60 Kr. i Bøde og 60 Kr. i Sagsomkostninger 
i hver af ialt 4 Sager, der var anlagte imod ham af Fabrikant 
Hellerung. 

Den 2. November modtog Hovedbestyrelsen fra Arbejds- 
givernes saakaldte Fællesudvalg Meddelelse om, at der den 
18. November paa alle Fabrikker i hele Landet, som stod un- 
der Arbejdsgiver-Organisationen, vilde blive opslaaet ,,Regler 
for Akkordarbejde, Overarbejde samt Valg af Tillidsmænd". 
Samtidig meddeltes det, at det efter 18. November vilde være 
forbudt samtlige Virksomheder under ,,Fællesudvalgetfs Om- 
raade at antage Smede og Maskinarbejdere til en højere Løn 
end Minimallønnen (32 Øre), ligesom det vilde være forbudt 
at give Lønforhøjelse overhovedet. Overfor dette pludselige 
cg skarpe Angreb havde Hovedbestyrelsen naturligvis kun et 
at gøre, nemlig at afparere Stødet paa bedst mulige Maade, og 
den 12. November afholdtes der et Møde mellem Repræsen- 
tanter for Hovedbestyrelsen og ,,Fællesudvalget", ved hvilken 
Lejlighed der gjordes Tilløb til at opnaa en Overenskomst, 
men Forsøget strandede. Krigslysten hos Fabrikanterne var 
endnu for fremherskende. Vi paa vor Side syslede med Tan- 
ken om at blokere samtlige Værksteder over hele Landet, og 
Hovedbestyrelsen var desuden klar over, at de ovennævnte 

Opslag paa Værkstederne ogsaa vilde komme til at genere Ar- 
bejdsgiverne selv. For alle Tilfældes Skyld søgte vi De sam- 
" virkende Fagforbund om Støtte til Iværksættelse af den paa- 
tænkte Blokade, men det maa erkendes, at Stillingen indenfor 
Hovedorganisationen var i høj Grad ugunstig for en saadan 
Aktion, thi Arbejdsløsheden var allerede meget stor, svarede 
omtrent til en Fjerdedel af De samvirkende Fagforbunds Med- 
lemstal. Hovedbestyrelsen tabte dog ikke Modet herover, 
men opererede videre med fast Haand, og efter ny Fælles- 
… møder med Fabrikanterne den 20. November, samt 7. og 11. 
December sluttedes der paa sidstnævnte Møde en Vaabenstil- 
stand, hvorefter de ovenfor omtalte Opslag paa Fabrikkerne 
annulleredes foreløbigt indtil 15. Januar, til hvilken Tid man 
var enig om at søge opnaaet Overensstemmelse om en ny 
Overenskomst for jernindustrien. 

Medens Aaret 1900 sluttede med et Medlemstal paa 7444, 
har den voksende Arbejdsløshed bevirket en lille Nedgang i 
1901, saaledes at Aaret sluttes med et Medlemstal paa 7225. 
Bl. a. var en Masse af vore Kolleger rejst til Udlandet, spe- 
cielt til Tyskland. 

Aaret 1901 betegner økonomisk set Depressionens Maksi- 
mum for denne Konjunkturperiode. Aktieregnskaberne er 
daarlige, og i Jernindustrien er Forretningen specielt meget 
daarlig, hvorimod vi samtidig har et godt Landbrugsaar. Et 
Lyspunkt for Fagets Vedkommende er det dog, at Burmeister 
& Wain i Aarets Løb har indrettet en helt ny Centrifugefabrik, 
som man ved Aarets Slutning foreviste Forbundets Repræsen- 
tanter. Samtidig kundgjorde man, at der i Løbet af det kom- 
mende Aar vilde blive antaget en betydelig Arbejdskraft, og 
nogle opstaaede Rygter, om at der der skulde beskæftiges 
Kvinder og Arbejdsdrenge, slog Firmaet straks ned. 

Ved Begyndelsen af Aaret 1902 er Hovedbestyrelsen i 
travl Virksomhed i Anledning af Forhandlinger om den 
ny Overenskomst for Faget. Med Arbejdsgiverne  af- 
holdtes et Utal af Møder, der for det meste var me- 
get langvarige. Disse Forhandlinger kronedes endelig med 
Held, og den 18. Januar traadte Forbundets 6. Repræsentant- 
skabsmøde sammen i København for at tage Stilling til For- 
slaget til Overenskomst. Dette vedtoges efter en lang Debat 
med 34 Ja-Stemmer mod 6 Nej. 2 stemte ikke. 

Vi skal ikke her skænke Januar-Overenskomsten nogen 
lang Omtale, Dels er den velkendt, og dels er dens Ordlyd, 
som vi nedenfor gengiver, saa klar, at enhver kan forsaa den, 
navnlig ved Sammenligning med den foran gengivne Over- 
enskomst af Marts 1900, men det skal dog bemærkes, at der 
skete en Række for os overordentlig gunstige Ændringer fra 
den tidligere Overenskomst. Vi behøver blot at nævne Skær- 
pelsen af Tillidsmandsparagraffen, hvorefter Arbejdsgiveren 
tidligere kunde foretage Afskedigelser, naar han ,,formente" at 
"have tvingende Grunde. Dette var nu blevet forandret til, 
at han skulde ,, have" tvingende Grunde, men navnlig var 
Lønoverenskomsten undergaaet saadanne Ændringer som 
den, at vi har Paataleret, ,,hvor Misforhold paa dette Omraade 
som Helhed taget skønnes at være til Stede" indenfor Over- 
enskomstperioden, og som Bestemmelsen om, at Timelønnin- 
gerne paa et Værksted skal paavirkes af, i hvilken Udstræk- 
ning der gives Adgang til Akkord. Endelig var det ikke uden 
Betydning, at Overenskomsten i sine protokollerede Bemærk- 
ninger havde faaet en Bestemmelse om, at denne, der kun skul- 
de gælde i 2 Aar til 1. Februar 1904, af Arbejdsgiverne kunde 
kræves forlænget paa et Aar til 1. Februar 1905 paa Betin- 
gelse af, at Minimallønnen fra 1. Februar 1903 forhøjedes 

med 1 Øre til 33 Øre. Hovedbestyrelsen var, da denne Over- 
enskomst var vedtagen, paa det rene med, at der her var 
skabt en Grundlov i Faget, som vilde kunne holde i en Aar- 
række, ganske bortset fra, at der kunde blive Strid om selve 
Lønspørgsmaalet, Arbejdstidens Forkortelse m. m. Det var 
de almindelige Bestemmelser, som ikke direkte tog Sigte paa 
disse Spørgsmaal, der nu var afklarede saaledes, at de ikke 
behøvede Ændringer med det første. Der blev her i Tiden 
omkring 1901 indtil Januar-Overenskomstens Afslutning gjort 
et fortræffeligt Arbejde fra Hovedbestyrelsens Side, et År- 
bejde, som det altid vil være behageligt. at tænke tilbage paa 
for dem, som deltog i Forbundsledelsen. 
Overenskomsten gengives her in extenso: 


Overenskomst 


mellem undertegnede Virksomheder og Organisationer af Arbejdsgivere 
og Arbejdere angaaende Samarbejdet m. m. paa Værksteder og 
Arbejdspladser indenfor Jærnindustrien i Danmark. 


(Januar 1902.) 


Å. 
Samarbejdet. 
$ 1. 

For hvert Fag indenfor et Værksted eller — for større Virksom- 
heders Vedkommende — for hver Værkstedsafdeling udvælger de der 
beskæftigede Arbejdere af deres Midte en Arbejder, som skal være 
deres Repræsentant og Tillidsmand og desuden deres Talsmand over- 
for Arbejdsgiveren eller dennes Repræsentant. 

Naar en eller flere af hans Kammerater, enten fordi de føler sig 
forurettede eller af andre Grunde, ønsker det, en han forpligtet til 
at forebringe deres Klager eller Henstillinger for Arbejdsgiveren, dog 
kun saafremt Sagen ikke bliver ordnet tilfredsstillende ved dennes 
Repræsentant. 

$ 2. 

Tillidsmanden skal vælges blandt de anerkendt dygtige Arbejdere, 

der har arbejdet mindst 2 Aar paa paagældende Arbejdssted; hvor saa- 

danne ikke findes i et Antal af mindst 5, suppleres dette Tal blandt de 
Arbejdere, der har arbejdet der længst. Paa Værksteder med 6 Svende 
eller derunder vælges ingen Tillidsmand, medmindre begge Parter 
ønsker det. 

Valget er ikke gyldigt, før det er blevet approberet af Arbejder- 
organisationens Hovedbestyrelse og af denne meddelt vedkommende 
Årbejdsgiverorganisations Bestyrelse. 

Selvfølgelig har en Arbejdsgiver Ret til at afskedige en Tillidsmand 
som enhver anden Arbejder, men samtidig maa det efter hele For- 
holdets Natur staa Arbejdsgiveren klart, at han ikke bør foretage et 
saadant Skridt uden at have tvingende Grunde dertil. 


$ 3. 
Hvis Arbejderne paa et Arbejdssted slutter sig sammen i en Klub 
eller lignende, skal Tillidsmanden være Formand. 


$ 4. 

Det er Tillidsmandens Pligt, saavel overfor sin Organisation som 
overfor Arbejdsgiveren, at gøre sit bedste for at vedligeholde og 
fremme et roligt og godt Samarbejde paa Arbejdsstedet. 

Ved Udførelsen af de ham paahvilende Hverv er det ham dog ikke 
tilladt at forsømme sit Arbejde eller i Arbejdstiden konferere med 
andre Arbejdere, medmindre han er opfordret hertil i Henhold til Para- 
grafferne 1, 7 og 8 og i hvert enkelt Tilfælde har indhentet Til- 
ladelse fra Arbejdsgiverens Repræsentant. 


S$ 5. 

Saafremt der mellem Arbejderne træffes Aftaler vedrørende Ar- 
bejdet eller andre Forhold paa Arbejdsstedet (herunder ogsaa Klub- 
love), skal saadanne straks bringes til Tillidsmandens "Kundskab og af 
ham uopholdelig indberettes til Godkendelse af hans Organisations 
Hovedbestyrelse, der derefter meddeler dem videre til vedkommende 
Arbejdsgiverorganisations Bestyrelse. Uden Hovedbestyrelsens God- 
kendelse er saadanne Aftaler eller Vedtagelser virkningsløse. 


$ 6. 

Det er Arbejderens Pligt ikke uden gyldig Grund at forsømme den 
paa de forskellige Arbejdspladser efter Forhandling mellem Arbejds- 
giver- og Arbejderorganisationer fastsatte reglementerede Arbejdstid; 
endvidere er det enhver Arbejders Pligt, som Vederlag for Lønnen, at 
udføre saa meget og saa godt Arbejde, som hans Evner og Duelighed 
tillader, og at udnytte Arbejdsmaskinerne fuldt ud. 

$ 7. 

Akkorder fastsættes gennem fri Forhandling mellem Arbejdsgiveren 
eller dennes Repræsentant og den eller de Arbejdere, hvem den paa- 
gældende Akkord: tilbydes, uden at der ved Aftaler i Klubber eller 
andre Samlinger af Arbejdere maa gribes ind heri. 

Kan Enighed ikke opnaas mellem disse to, er dog hver af Parterne 
berettigede til at tilkalde Tillidsmanden til at deltage i den videre For- 
handling. Opnaas heller ikke da Enighed, udføres Arbejdet i Time- 
løn. 

Opstaar der Spørgsmaal om Forandringer i saadanne Akkordbeta- 
linger og Priskuranter, som een Gang er fastslaaede ved Forhandling 
med Fagforeninger, Klubber eller andre Samlinger af Arbejdere, kan 
Sagen henvises til de Instanser, som tidligere har behandlet den. 


$ 8. 

Angaaende Omfanget af Overarbejde fastsættes ikke særlige Bestem- 
melser. Som Regel bør Sagen ordnes mellem Afbejdsgiverens Repræ- 
sentant og den enkelte Arbejder personlig, under Hensyn til vedkom- 
mende AÅrbejdssteds særlige Forhold. Kun for saa vidt Fordringen om 
Overarbejde efter Arbejdernes eller Tillidsmandens Skøn om de fore- 
liggende Forhold overdrives, er Tillidsmanden berettiget til at forhandle 
derom med Arbejdsgiverens Repræsentant, eventuelt Arbejdsgiveren 
selv. 

Bliver Sagen ikke ordnet tilfredsstillende ad denne Vej, staar det 
Tillidsmanden frit for at anmode sin Organisation om at paatale Sagen 
overfor den paagældende Arbejdsgiverorganisations Bestyrelse. 


B. 
Formændenes Forhold overfor Arbejdernes Fagorganisationer. 
$ 1. 

Medens Arbejderorganisationerne anerkender, at de fastlønnede For- 
mænd, som ikke deltager i Akkorderne, i deres Egenskab af Arbejds- 
givernes Repræsentanter paa Værkstedet ikke bør tilhøre Arbejdernes 
Fagorganisationer, vil Arbejdsgivernes Organisationer paa deres Side 
ikke tillade, at der skabes Formandsstillinger væsentligst for at kunne 
fordre, at de paagældende udmelder sig af Fagorganisationerne. 


$ 2. 
I hvert enkelt Tilfælde, hvor en af Parterne efter fornøden Prøvelse 
skønner, at denne almindelige Bestemmelse misligholdes, kar den 

Paataleret overfor den anden Part, som paa sin Side er forpligtet 
til at yde sin fulde Medvirken til Sagens Undersøgelse og Ordning. 


C. 
Angaaende Lærlinge. 
$ 1. 
AÅrbejder- og Arbejdsgiverorganisationerne er enige om at anbefale, 
at Lærlingene, for saa vidt deres Fag tillader det, aflægger Svende- 
prøve inden Afslutningen af deres Læretid. 


S 2. 

Fremkommer der til en Arbejderorganisation Klage over mangelfuld 
Uddannelse af Lærlinge i det af hver enkelt Lærling valgte specielle 
Fag, har vedkommende Arbejderorganisation Paataleret overfor Be- 
styrelsen for den paagældende Arbejdsgiverorganisation, som da er 
forpligtet til at undersøge Sagen, og, for saa vidt Klagen viser sig 
berettiget og skyldes et i Forhold til Svendenes Tal uforholdsmæssigt 
stort Antal Lærlinge, efter Forhandling med vedkommende Arbejder- 
organisation at søge de paaklagede Forhold ordnede paa bedste Maade 
hos den paagældende Arbejdsgiver. 


D. 
Angaaende Legitimation for faglærte Arbejdere. 
$ 1. 
Faglærte Arbejdere er saadanne, som har udstaaet deres Læretid og 
har modtaget Svendebevis. 


$ 2. 

Faglærte Arbejdere, som ikke i Øjeblikket har Svendebevis, kan for- 
lange et saadant udfærdiget af deres Læremester eller under hans 
Forfald af den paagældende Virksomhed eller Mesterorganisation, naar 
de præsterer de dertil fornødne Beviser. 


$ 3. 
Ingen Fagorganisation maa optage en Arbejder som Medlem, uden 
at den paagældende Arbejder har legitimeret sig ved Forevisning af 
sit Svendebevis. 


Fagorganisationen giver ethvert Medlem en Medlemsbog, som skal 


indeholde en Paategning, angivende Svendens fulde Navn, Læremeste- 
rens Navn, Læretidens Længde og Svendebevisets Datum. 

$ 4. 

For en Arbejder, der søger Arbejde hos en af undertegnede Virk- 
somheder eller hos et af undertegnede Mesterorganisationers Med- 
lemmer, skal Forevisning af Medlemsbogen være tilstrækkelig Legiti- 
mation for ham som faglært Arbejder, saafremt ikke selve Svende- 
beviset forevises. 


$ 5. 

I hvert enkelt Tilfælde, hvor en af Parterne efter fornøden Un- 
dersøgelse skønner, at disse Legitimationsbestemmelser misligholdes, 
har den Paataleret overfor den anden Part, som da paa sin Side er 
forpligtet til at yde sin fulde Medvirken til Sagens Undersøgelse og 
tilfredsstillende Ordning. 


E. 
Anvendelse af ikke faglærte Arbejdere. 


Spørgsmaalet om Anvendelsen af ikke faglært Arbejdskraft udsky- 
des, indtil der er sluttet Overenskomst med Årbejdsmændene, til hvil- 
ken Tid begge Parter er enige om at ville forsøge hidført en Løsning 
af Spørgsmaalet om Forholdet mellem faglærte og ikke faglærte Ar- 
bejdere. 


F. 
Voldgift m. m., 

For Jernindustrien oprettes en Voldgiftsret, hvis Regler udarbejdes 
paa Grundlag af de nu gældende Regler for Behandlingen af faglig 
Strid indenfor Mesterforeningerne i Jernindustrien og Smedeforbun- 
det, dog saaledes, at det i alle Tilfælde muliggøres at foretage Valg 
af Opmand. 

Nævnte Voldgiftsret fungerer tillige som Fortolkningsraad med Hen- 
syn til Spørgsmaal om Forstaaelsen af nærværende Overenskomst, som 
en af Parterne ønsker klarede. 


Denne Overenskomst er bindende for undertegnede Organisationer 
og Virksomheder, indtil den af en af Parterne opsiges med tre Maa- 
neders Varsel til Ophør en 1. Februar. 

Saa længe denne Overenskomst staar ved Magt, maa ingen af un- 
dertegnede Virksomheder eller Organisationer eller disses Medlemmer, 
enten enkeltvis eller flere i Forening, forsøge paa ved nogetsomhelst 

Middel, aabent eller skjult, at modarbejde dens Bestemmelser eller 
fremtvinge nogen Forandring deri. 


For Dansk Smede og Maskinarbejderforbund : 


J. A. Hansen, Formand. 


For Fællesudvalget for Mesterforeningerne i Jernindustrien, Skibs- 
værfterne og ,, Vulkan" i Maribo: 


S. C. Hauberg, Formand. 


Protokollerede Bemærkninger 


til Overenskomst mellem undertegnede Virksomheder og Organisatio- 
ner af Arbejdsgivere og Arbejdere angaaende Samarbejdet m. m. paa 


Værksteder og Arbejdspladser indenfor Jernindustrien i Danmark. 


Til A, $ 2. 

Parterne er enige om, at hvis vedkommende Arbejdsgiverorganisations 
Bestyrelse maatte anse en eventuel Indsigelse mod Valg af en Tillids- 
mand for begrundet, har den Ret til at paatale Valget overfor den 
" paagældende Arbejderorganisations Bestyrelse. 


Til A. $ 5. 

Det forudsættes, at alle herhen hørende Aftaler og Vedtagelser, som 
maatte eksistere ved Overenskomstens Ikrafttræden, meddeles Arbejds- 
giverorganisationens Bestyrelse efter forinden at være gennemgaaede 
og godkendte af Arbejderorganisationens Hovedbestyrelse. 


Til A. $ 6. 

I Tilfælde, hvor Arbejdsgiveren af Hensyn til Arbejdsmængden eller 
af andre Grunde enten forkorter Arbejdstiden eller arbejder med skif- 
tende Hold, gælder de samme Forpligtelser overfor den saaledes fast- 
satte Arbejdstid. 

Til A. $ 7. 

Parterne er enige om at slaa fast, at den enkelte Arbejder frit 
og uden Indblanding kan afslutte Enkeltakkord. Derimod har den 
enkelte Arbejder, naar der skal afsluttes Fællesakkorder, Ret til at 
konferere med de øvrige Deltagere i det paagældende Arbejde. 

Parterne anser det for ønskeligt at anvende Akkordarbejde over- 
alt, hvor dette er muligt, og særlig ved fabriksmæssig Produktion at 
søge dette opnaaet ved Gennemførelse af Priskuranter. 

Til A. $ 8. 

Parterne er enige om, at naar man er gaaet til ikke at lægge Baand 
paa Overarbejde ud over det, som Hensynet til at undgaa Misbrug og 
Overanstrængelse af Arbejderne kræver, saa er det, fordi man ikke 
kan fastsætte bestemte almindelige Regler, der passer for alle For- 
hold. Medens det saaledes i al Almindelighed maa anses for Over- 
drivelse af Overarbejde, hvis der forlanges mere end een Nats Over- 
arbejde pr. Uge uden Indskrænkning af den normale Dagarbejdstid, og 
det maa anses for uheldigt i et længere Tidsrum at berøve Arbejderne 
deres Aftenfritid samt uden paatrængende Nødvendighed at lade fore- 
tage Søn- og Helligdagsarbejde, er det paa den anden Side klart, at 
Arbejdets Art, dets mer eller mindre anstrængende Natur og For- 
delingen af Overarbejdet spiller den største Rolle ved Afgørelsen af, 
hvorvidt Overarbejde maa siges at foranledige Overanstrængelse. 


Til C. £$ 2. 

Begge Parter er enige om ikke at fastslaa bestemte Regler for 
Lærlingenes Antal i Forhold til Svendenes, idet man mener, at Be- 
stemmelsen i denne Paragraf aabner Vej til at ramme Misbrug paa 
dette Omraade. 

Til D. $ 3. 

Det erkendes, at Fagorganisationerne ikke kan paatage sig nogen 
Forpligtelse i Henhold til D. $ 3, 1. Stk. overfor Udlændinge, der 
overføres til den paagældende Organisation fra en beslægtet uden- 
landsk Organisation. 

Begge Parter indrømmer Betydningen af at faa Fagforeningsmed- 
lemmernes fulde Navn og Læretidens Længde i Medlemsbøgerne og 
vil søge saa vidt muligt at opnaa dette. 


For Dansk Smede og Maskinarbejderforbund : 
J. A. Hansen, Formand. 
For Fællesudvalget for Mesterforeningerne i Jernindustrien, Skibs- 
værfterne og ,, Vulkan" i Maribo: 


S. C. Hauberg, Formand. 

Overenskomst 


mellem undertegnede Virksomheder og Organisationer af Arbejdsgivere 
og Arbejdere angaaende Arbejdslønnen paa Værksteder og Arbejds- 
pladser indenfor Jernindustrien i Danmark. 


$ 1. 

For Medlemmer af Dansk Smede og Maskinarbejderforbund paa de 
under Jernindustrien hørende Værksteder fastsættes en Minimalløn af 
32 Øre pr. Time. . 

Paa Helsingør Skibsværft opretholdes en Minimalløn paa 33 Øre 
pr. Time. | 

Lønnen for de dygtigere og mere betroede Arbejdere ordnes i hvert 
enkelt Tilfælde mellem Arbejdsgiveren eller dennes Repræsentant og 
Arbejderen uden Indblanding fra Fagorganisationens eller dens Med- 
lemmers Side. 

Parterne er enige om, at i Tilfælde, hvor Misforhold paa dette Om- 
raade som Helhed taget skønnes at være til Stede, har begge Organi- 
sationer Paataleret lige overfor hinanden i Overensstemmelse med 
de Regler, som til enhver Tid maatte være gældende for Behandlingen 
af faglig Strid. $ 2. 


Ældre og svageligere Arbejdere og Arbejdere, hvis Arbejdsevne 
paa Grund af Tilskadekomst er forringet, samt Udlærlinge i det første 
Aar efter udstaaet Læretid kan arbejde for en lavere Løn end Minimal- 
lønnen efter Overenskomst mellem Arbejdsgiveren og vedkommende 
Arbejder, uden at der fra deres Fagforening eller dens Medlemmer 
lægges dem nogen Hindring i Vejen derfor, dog at Lønnen for Ud- 
lærlinge i det første Aar ikke maa være lavere end 30 Øre pr. Time. 


Denne Overenskomst er bindende for undertegnede Organisationer 
og Virksomheder, indtil den af en af Parterne opsiges med tre Maa- 
neders Varsel til Ophør en 1. Februar. 

Saalænge denne Overenskomst staar ved Magt, maa ingen af de 
undertegnede Virksomheder eller Organisationer eller disses Medlem- 
mer, enten enkeltvis eller flere i Forening, forsøge paa ved nogetsom- 
helst Middel, aabent eller skjult, at modarbejde dens Bestemmelser 
eller fremtvinge nogen Forandring deri. 


For Dansk Smede og Maskinarbejderforbund : 
J. A. Hansen, Formand. 


For Fællesudvalget for Mesterforeningerne i jernindustrien, Skibs- 
værfterne og , Vulkan" i Maribo: 
S. C. Hauberg, Formand. 

Protokollerede Bemærkninger 


til Overenskomst mellem undertegnede Virksomheder og Organisa- 
tioner af Arbejdsgivere og Arbejdere angaaende Arbejdslønnen paa 
Værksteder og Arbejdspladser indenfor Jernindustrien i Danmark. 


Parterne er enige om, at Overenskomsten om Arbejdslønnen er 
gældende i to Aar indtil 1. Februar 1904. Arbejdsgiverne har imidler- 
tid Ret til, saafremt de maatte ønske det, inden 1. Februar 1903 at 
kræve Overenskomsten forlænget til 1. Februar 1905, paa Betingelse 
af, at Minimallønnen fra 1. Februar 1903 at regne fastsættes til 33 
Øre for Smede og Maskinarbejdere, som har været Svende i eet Aar. 

For saa vidt Minimallønnen forhøjes til 33 Øre fra 1. Februar 1903 
at regne, skal dette ikke medføre nogen Forhøjelse af den paa Hel- 
singør Skibsværft gældende Minimalløn paa 33 Øre. 

Parterne er fremdeles enige om, at Timelønningerne paa et Arbejds- 
sted maa paavirkes af, om der slet ikke eller kun i forsvindende Grad 
er Adgang til Akkordarbejde. 

Af Hensyn til Priskuranter og Arbejdsforhold paa Skibsværfterne og 
de hos Burmeister & Wain tidligere gældende særlige Minimallønninger 
for enkelte Grupper forudsættes det, at der vil finde Forhandlinger 
Sted mellem de direkte interesserede Parter, sigtende til at regulere 
disse Forhold. 


For Dansk Smede og Maskinarbejderforbund : 


J. A. Hansen, Formand. 


For Fællesudvalget for Mesterforeningerne i Jernindustrien, Skibs- 
værfterne og , Vulkan" i Maribo: 


S. C. Hauberg, Formand. 


Hovedbestyrelsen slog sig imidlertid ingenlunde til Ro efter 
Gennemførelsen af Januar-Overenskomsten. Der toges hur- 
tigt fat paa Forhandlinger om ny Spørgsmaal. Den 3. April 
afholdtes saaledes nyt Møde med Jern-Fabrikanterne paa Ho- 
tel ,,Hafniaf". Diskussionen var ved denne Lejlighed noget 
svævende, og man sluttede Mødet med, at de to Formænd, 

HAUBERG og J]. A. HANSEN, skulde prøve paa at enes om en 
mere afpasset Dagsorden til det følgende Møde. Dette Møde 
fandt Sted den 8. April samme Sted, og her tog man fat paa 
Løsningen af en Række lokale Konfliktspørgsmaal. Tillige 
tog man fat paa Drøftelsen af en Række Spørgsmaal vedrø- 
” rende Værkstedsreglerne og Voldgiftsreglerne. "Disse For- 
handlinger førtes nu videre med Mellemrum, og i August 
Maaned var Hovedbestyrelsen saa vidt, at den kunde ind- 
kalde Bestyrelserne for Københavns Afdelinger I og V samt 
Tillidsmændene paa Værfterne til et Møde, hvor man for- 
beredte de Ændringer, som specielt tilsigtedes paa Værk- 
stedsreglernes Omraade. Disse Ændringer drøftedes paany 
imellem Fabrikanterne og os ved et saakaldt Timandsmøde 
den 5. August. Spørgsmaalet om en Udvikling af Dag- og 
Natholdsarbejdet paa Værfterne og hos BURMEISTER & WAIN 
paa Christianshavn traadte her stærkt frem, og i Traad her- 
med afholdtes der den 9. August Kl. 41 Eftermiddag et Møde 
paa BURMEISTER & Wains Fabrik paa Christianshavn, hvor 
6 af Hovedbestyrelsens Medlemmer og alle Tillidsmændene 
paa Værkstederne havde en Diskussion om dette Spørgsmaal 
med Kommandør Nielsen. Den 16. September afholdt Ho- 
vedbestyrelsen derefter nok et Møde med samtlige Arbejdere 
fra Burmeister & Wains Fabrik paa Christianshavn. I første 
Omgang forkastedes et Forslag om at sætte Natholdsbetalin- 
gen ned til 25 pCt. med 63 Stemmer for og 68 imod. Stemnin- 
gen var dog for at overlade til Hovedbestyrelsen at forhandle 
videre og se at faa dette Spørgsmaal i Orden, hvilket ogsaa 
skete. 

Den 15. November afholdt Forbundet sit 7. ordinære Re- 
præsentantskabsmøde. Paa dette traf man de Beslutninger, 

der var nødvendige, for at Hovedbestyrelsen kunde gaa vi- 
dere i sine Bestræbelser for at faa Værksteds- og Voldgifts- 
reglerne reviderede. 

Forhandlingerne herom fortsattes da paany ved langvarige 
Møder med Arbejdsgiverne den 17. November og 19. De- 
cember. 

Parallelt med Forhandlingerne om Værkstedsreglerne havde 
man i Organisationernes Ledelser beskæftiget sig med en Æn- 
dring af vore Voldgiftsregler. Vi har tidligere ved vor Be- 
skrivelse af Begivenhederne i 1891 beskæftiget os med, hvad 


vi kaldte de førs im ti er for Behandlingen af 


faglig Strid". De første bestaaende Voldgiftsregler mellem 


den københavnske Fabrikantforening og os er fra 1895 (un- 
derskrevet Torsdagen den 20. December. 1894), og i 1897 


skete der kun det, at disse Regler udvidedes til at gælde 
ogsaa for Provinsfabrikantforeningen og de københavnske 
Mesterforeninger. I alt Fald var de øvrige Ændringer af min- 


dre væsentlig Betydning, naar undtages den Forandring, at 
Dagsfristen for et Mæglingsmødes Indkaldelse, som for Kø- 
benhavn var 3 Hverdage, for Provinsernes Vedkommende 
blev fastsat til S Hverdage. I de første Voldgiftsregler be- 
staar Mæglingsudvalget af ,,Formændene" eller i disses For- 
fald af ,et andet Medlem af Bestyrelsen", Dette var ikke læn- 
gere tidssvarende, thi med de mere omfattende Overenskom- 
ster, som efterhaanden vedtoges, og med Arbejdsgiver-Orga- 
nisationens Udvikling, blev de Sager, som krævede Behand- 
ling af Organisationerne, flere og flere, hvad der ganske na- 
turligt maatte forøge Mæglingsmødernes Antal og i Længden 
gøre det umuligt at indskrænke Adgangen til at udpege Mæg- 
lingsmænd til kun at omfatte Bestyrelserne. Deri skete der 

nu en Forandring, og vi aftrykker her de oprindelige Regler 
af 1895 samt de Regler, som blev Resultatet af Forhandlin- 
gerne i 1902. 


Regler for Behandlingen af faglig Strid 


mellem Medlemmer af Foreningen af Fabrikanter i Jernindustrien i 
København og Dansk Smede og Maskinarbejder Forbund. 
(1895.) 

Voldgiftsregler. 
$ 1. 

I Tilfælde af Uenighed af faglig Karakter mellem Medlemmer af 
»Foreningen af Fabrikanter i Jernindustrien i København" og ,,Dansk 
Smede og Maskinarbejder Forbundf', som forelægges en af Bestyrel- 
serne for de to Organisationer til Ordning, skal der, forinden Bestyrel- 
serne tilkaldes, forsøges Mægling af et staaende Mæglingsudvalg. 

Mæglingsudvalget bestaar af Formændene — eller i Tilfælde af disses 
Forfald et andet Medlem af Bestyrelserne — for ,,Foreningen af Fa- 
brikanter i Jernindustrien i København" og ,,Dansk Smede og Maskin- 
arbejder Forbund". Det skal snarest muligt og senest to Hverdage, 
efter at begge Formænd have faaet Underretning om det forelig- 
gende Stridsspørgsmaal, træde sammen, eventuelt paa det Arbejdssted, 
hvor Uenigheden er opstaaet, og søge at mægle mellem Parterne. 


$ 2. 

Opnaas der ikke paa denne Maade en Løsning af Striden, som begge 
Parter skriftlig erklære sig tilfredse med, skal Mæglingsudvalget hen- 
vise Sagen til de to Bestyrelser, og disse skulle da senest to Hver- 
dage efter Sagens Modtagelse enkeltvis eller samlede, ved skriftlig eller 
mundtlig Forhandling søge en Ordning af Stridsspørgsmaalet tilveje- 
bragt, som begge Parter skriftlig erklære sig tilfredse med. 


$ 3. 

Lykkes det heller ikke Bestyrelserne for de to Organisationer at 
opnaa Enighed om Sagen, kan en af Bestyrelserne henvise Strids- 
spørgsmaalet til Voldgiftsretten. Denne skal dog kun træde i Virk- 
somhed under Forudsætriing af, at begge Bestyrelser paa deres Or- 
ganisationers Vegne og begge de stridende Parter skriftlig forpligte 
sig til at underkaste sig Voldgiftsrettens eller den til denne valgte Op- 
mands Kendelse samt fraskrive sig Retten til at søge Stridsspørgmaalet 

paakendt ad almindelig retslig Vej, saafremt en saadan Kendelse kom- 
mer til at foreligge. 


$ 4. 

Voldgiftsretten bestaar af syv Medlemmer. 

Hver af de to Bestyrelser vælger for et Tidsrum, om hvis Længde 
de hver især tager Beslutning, tre Medlemmer, to blandt Bestyrelsens 
Medlemmer og et blandt den paagældende Forenings Medlemmer uden- 
for Bestyrelsen. Det er enhvér af Bestyrelsernes Pligt umiddelbart 
efter en Valgperiodes Begyndelse at meddele den anden Bestyrelse 
Resultatet af Valget. De saaledes valgte seks Medlemmer træde snarest 
muligt, efter at en Sag er indanket for Voldgiftsretten, sammen til et 
Fællesmøde for at enes om Valget af en udenfor begge Organisationer 
staaende Opmand, som derefter maa erklære sig villig til at paatage 
sig Hvervet. Den saaledes valgte Opmand fungerer som Rettens For- 
mand og leder dens Forhandlinger. Han skal hurtigst muligt indkalde 
Voldgiftsrettens Medlemmer til det første Møde og drage Omsorg for, 
at de indtil dette Tidspunkt i Sagen fremkomne Akter ved dette Møde 
oplæses for Rettens Medlemmer. 


$ 5. 

Til Sikkerhed for Overholdelsen af de i $ 3 omtalte Forpligtelser 
samt til Dækning af Udgifter, som maatte foraarsages ved Voldgifts- 
rettens Virksomhed, Leje af Lokale m. m., deponeres der af hver 
af de to Bestyrelser et ligestort Beløb. Retten tager i sit første Møde 
Beslutning om Størrelsen af dette Beløb — som dog ikke maa være 
mindre end 50 (femti) Kroner og ikke større end 1000 (et tusind) 
Kroner — om Indbetalingen og Anbringelsen deraf, ligesom Retten 
ogsaa senere, hvis den anser det for fornødent, kan fordre det de- 
ponerede Beløb forøget. 

Retten bevilger efter Formandens Indstilling Dækning af de fore- 
faldende Udgifter og tager Beslutning om Godkendelse af det af For- 
manden eller paa hans Foranstaltning fremlagte afsluttende Regnskab. 
Det mulige Overskud udbetales til de to Bestyrelser med Halvdelen 
til hver, saa snart Retten mener at have Sikkerhed for, at dens Ken- 
delse er taget til Følge af alle Parter, I modsat Fald tilbageholder 
Retten den Parts Halvdel, som nægter at overholde Forliget eller følge 
Kendelsen, til Dækning af de i Anledning heraf fra den anden Part 
mulig fremkommende Krav. 

Det herefter eventuelt tilstedeværende Overskud udbetales da senere 
til den paagældende Bestyrelse. 

$ 6. 

Rettens Medlemmer indkaldes skriftlig til Møderne af Formanden 
eller efter hans Foranstaltning. Intet Retsmøde maa afsluttes med en 
Kendelse, uden at dette forud skriftlig; er bebudet Medlemmerne af 
Retten, med mindre alle Rettens Medlemmer ere til Stede og give Til- 
ladelse til, at dette maa ske. Over Forhandlingerne føres en kortfattet 
Protokol, med Anførelse af alle Beslutninger. Protokollen oplæses ved 
hvert Mødes Slutning og underskrives til Godkendelse af Formanden. 
Enhver af Bestyrelserne eller Parterne kan fordre en Udskrift af Proto- 
kollen. Til Førelsen af denne som iøvrigt til Besørgelsen af det ved 
Rettens Virksomhed foraarsagede Arbejde kan Formanden antage løn- 
net Medhjælp. Forøvrigt kunne begge Bestyrelser under Forudsætning 
af Rettens vedvarende Tilladelse hertil sende deres Sekretærer til Møg- 
derne til Optagelse af Referat af Forhandlingerne. 

I Afstemninger over en Kendelse deltager Formanden ikke. Opnaas 
der ikke et Flertal for en Kendelse, skal Formanden afgøre Strids- 
spørgsmaalet. 

Kendelsen skal indeholde Bestemmelse om den Frist, indenfor hvil- 
ken den fordres opfyldt. Den meddeles skriftlig begge Bestyrelser til 
videre Bekendtgørelse for de stridende Parter. 


$ 7. 
Voldgiftsretten afgør selv alle Spørgsmaal om Forretningsgang og 
Forretningsorden, som ikke ere afgjorte ved nærværende Regler. 
I Afstemninger herom samt om Spørgsmaal vedrørende $ 5 og $ 6, 
1. Stykke deltager ogsaa Formanden, og simpelt Flertal afgør Sagen, 
uafhængigt af de tilstedeværendes Antal. 


$ 8. 

Samtidig med Valget af de tre i $ 4 omtalte Medlemmer af Vold- 
giftsretten vælge de to Bestyrelser hver tre Suppleanter. 

I Tilfælde af Forfald for noget af Rettens Medlemmer, maa dette 
selv sørge for Indkaldelse af en Suppleant af samme Klasse til det 
forestaaende Møde. Suppleanten maa til sin Legitimation medbringe 
det paagældende Medlems Forfaldsmelding. Undlades saadan Indkal- 
delse, eller forbliver den resultatløs, skal dette dog ikke kunne paavirke 
et Retsmødes Beslutningsdygtighed. 

$ 9. 

Er eller bliver et Medlem af Voldgiftsretten Part i den til Behand- 
ling foreliggende Sag, skal han vige sit Sæde, og en Suppleant af 
samme Klasse indtræde i hans Sted. 

$ 10. 

Nærværende Regler ere gældende, indtil de med tre Maaneders 
Varsel opsiges af en af Organisationerne. Sager, hvis Behandling er 
paabegyndt ved Voldgiftsretten, forinden saadan Opsigelse er traadt 
i Kraft, skulle dog føres til Ende i Overensstemmelse med nærværende 
Regler. 


Saaledes vedtagne paa et Fællesmøde mellem Bestyrelserne for ,,For- 
eningen af Fabrikanter i Jernindustrien i København" og ,,Dansk 
Smede og Maskinarbejder Forbund" Torsdag den 20. December 1894. 


Regler for Behandlingen af faglig Strid 
(, Voldgiftsregler"') 
mellem Dansk Smede og Maskinarbejder Forbund og Sammenslutningen 
af Arbejdsgivere indenfor jernindustrien. 
(September 1902.) 
$ 1. 

I Tilfælde af Uenighed af faglig Karakter mellem en under ,,Sam- 
menslutningen af Arbejdsgivere indenfor Jernindustrienf hørende Ar- 
bejdsgiver, en under nævnte Sammenslutning hørende Forening eller 
Enkeltvirksomhed eller ,,Sammenslutningen af Arbejdsgivere indenfor 
Jernindustrien" som saadan paa den ene Side, og et eller flere Med- 
lemmer af ,,Dansk Smede og Maskinarbejder Forbund", en under For- 
bundet hørende Afdeling eller Forbundet selv paa den anden Side, skal 
der, efter at det har vist sig, at det foreliggende Stridsspørgsmaal 
ikke har kunnet ordnes ved Forhandling mellem de direkte interesse- 
rede Parter, og efter at saavel Fællesudvalget for Arbejdsgivernes 
Sammenslutning som Smedeforbundets Hovedbestyrelse har faaet 
Meddelelse om de stridende Parters Navne og Indholdet af det fore- 
liggende Stridsspørgsmaal, forsøges Mægling af et Mæglingsudvalg. 

Mæglingsudvalget bestaar af en Repræsentant for ,,Sammenslutnin- 
gen af Arbejdsgivere indenfor jernindustrien" og en Repræsentant for 
Smedeforbundet. Udvalget skal snarest muligt træde sammen med de 
stridende Parter, for Københavns Vedkommende inden Udløbet af 3 
Hverdage, for Provinsernes Vedkommende inden Udløbet af 5 Hver- 
dage, efter at saavel Fællesudvalget som Hovedbestyrelsen har mod- 
taget ovennævnte Meddelelse om Stridsspørgsmaalet; dog skal Iste og 
3die Fredag i hver Maaned anses for ordinære Mødedage, som skal 
anvendes i alle Tilfælde, hvor der ikke stilles Krav om hurtigere Be- 
handling af Sagen. 

Mæglingsmødet afholdes saa vidt muligt paa det Arbejdssted, hvor 
Uenigheden er opstaaet, og Mæglingsmændene skal søge ved Forhand- 
ling mellem Parterne at tilvejebringe en Løsning af Striden. 
—…… Mæglingsmændene lader optage en kortfattet Protokol over Mødet, 
underskriver den og tilstiller hver af Parterne, samt Fællesudvalget og 
Hovedbestyrelsen en Genpart af den. 


$ 2. 

Til det i $ 1 nævnte Mæglingsudvalg vælger ,,Dansk Smede og Ma- 
skinarbejder Forbund" og ,,Sammenslutningen af Arbejdsgivere inden- 
for Jernindustrienf" hver indenfor sin Organisation indtil 18 Repræ- 
sentanter. 

Begge de nævnte Organisationer afgør selv alle Valget vedrørende 
Forhold. Men Fællesudvalget og Hovedbestyrelsen er' forpligtede til, 
umiddelbart efter at Valget har fundet Sted, at tilstille hinanden Med- 
delelse om Navnene paa de valgte Repræsentanter og Valgperiodens 
Længde. 

Samtidig med, at en af Organisationerne begærer Mægling afholdt, 
skal den meddele den anden Organisation, hvem der paa dens Vegne 
vil foretage Mæglingen. Den anden Organisation er derefter forpligtet 
til saa snart som muligt at give den klagende Organisation en tilsva- 
rende Meddelelse om Navnet paa sin Repræsentant ved Mæglingsmødet. 

Mødested og Mødetid ordnes ved Forhandling mellem Organisatio- 
nernes Formænd. 


$ 3. | 
Opnaas der ikke ved Mægling en Løsning af Striden, skal Mæglings- 
udvalget, saafremt Uenigheden er opstaaet paa et Arbejdssted under 
en af de under ,,Sammenslutningen af Arbejdsgivere indenfor Jernin- 
dustrien”f hørende Mesterforeninger, henvise Sagen til videre Forhand- 
ling mellem Mesterforeningens Bestyrelse og Smedeforbundets Hoved- 
bestyrelse. Saafremt Uenigheden derimod er opstaaet indenfor en af 
de under ,;Sammenslutningen af Arbejdsgivere indenfor Jernindu- 
strien" hørende Enkeltvirksomheder, skal Mæglingsudvalget henvise 
Sagen til Behandling af et Timandsudvalg, bestaaende af 5 Medlem- 
mer fra Fællesudvalget og 5 Medlemmer fra Hovedbestyrelsen 
Forhandlingen skal tage sin Begyndelse, for Københavns Vedkom- 
mende senest 3 Hverdage, efter at saavel Fællesudvalget som Hoved- 
bestyrelsen har modtaget Referatet af Mæglingsmødet i Sagen, og for 
Provinsernes Vedkommende senest 5 Hverdage, efter at dette er sket. 
Ved skriftlig eller mundtlig Forhandling skal de nævnte Bestyrelser 

eller Udvalg søge en Ordning af Stridsspørgsmaalet tilvejebragt, som 
begge de stridende Parter skriftlig erklærer sig tilfredse med. 

I Tilfælde af, at skriftlig Forhandling anvendes, er enhver af de 
nævnte Bestyrelser eller Udvalg dog berettiget til at kræve mundtlig 
Forhandling om Sagen, naar denne ikke gennem den skriftlige For- 
handling er afgjort inden Udløbet af tre Gange de anførte Frister. 


$ 4. 

Lykkes det heller ikke paa denne Maade at opnaa Enighed om Sa- 
gen, paahviler det — indenfor en Frist af 3 Hverdage for Københavns 
Vedkommende, og af 5 Hverdage for Provinsernes Vedkommende — 
paagældende i $ 3 nævnte Bestyrelse eller Udvalg, som ønsker det 
foreliggende Stridsspørgsmaal henvist til Voldgiftsretten, at meddele 
den anden Organisation dette, hvorefter denne er forpligtet til at 
meddele sin Stilling hertil indenfor de samme Frister. 

Er Parterne enige om at henvise Spørgsmaalet til Voldgiftsretten, 
skal denne dog kun træde i Virksomhed under Forudsætning af, at 
begge Bestyrelser eller Udvalg paa deres Organisationers Vegne og 
begge de stridende Parter skriftlig forpligter sig til at underkaste sig 
Voldgiftsrettens eller den til denne valgte Opmands Kendelse, samt 
fraskriver sig Retten til at søge Stridsspørgsmaalet paakendt ad) al- 
mindelig retslig Vej. 


$ 5. 

Voldgiftsretten bestaar af 7 Medlemmer. 

Naar en Sag er indanket for Voldgiftsretten, udpeger Fællesudvalget 
og Hovedbestyrelsen indenfor en Frist af 3 Dage af deres Midte 3 
Medlemmer og 3 Suppleanter til Voldgiftsretten. Meddelelser om Nav- 
nene paa de valgte Medlemmer og Suppleanter skal udveksles umiddel- 
bart efter Valget. De saaledes valgte 6 Medlemmer træder, for Kø- 
havns Vedkommende indenfor en Frist af 3 Dage og for Provin- 
sernes Vedkommende indenfor en Frist af 5 Dage, sammen til et 
Fællesmøde for at søge at enes om Valget af en udenfor begge Orga- 
nisationer staaende Opmand. Opnaas der ikke mellem de 6 Vold- 
giftsmænd Enighed om en Opmand, skal de indenfor en Frist af 3 
Dage anmode Formanden for den i Henhold til Overenskomst mellem 
Dansk Arbejdsgiver- og Mesterforening og De samvirkende Fagfor- 
bund af 5te September 1899 oprettede permanente Voldgiftsret om 
at udmelde en saadan. I Henvendelsen herom til Formanden for den 
permanente Voldgiftsret skal det oplyses, hvilke Personer der er 
bragte i Forslag under Forhandlingerne mellem de 6 Voldgiftsmænd 
om Valget af en Opmand. 

Den saaledes valgte eller udmeldte Opmand, som maa erklære sig 
villig til at paatage sig Hvervet, fungerer som Rettens Formand og 
leder dens Forhandlinger. Han skal hurtigst muligt indkalde Vold- 
giftsrettens Medlemmer til det første Møde og drage Omsorg for, at 
de indtil dette Tidspunkt i Sagen fremkomne Akter ved dette Møde 
oplæses for Rettens Medlemmer. 


6 6. 

Til Sikkerhed for Overholdelsen af de i $ 4 omtalte Forpligtelser 
samt til Dækning af Udgifter, som maatte foraarsages ved Voldgifts- 
rettens Virksomhed, Leje af Lokale m. m., deponeres der af hver af 
de to Organisationer et ligestort Beløb. Retten tager i sit første Møde 
Beslutning om Størrelsen af dette Beløb — som dog ikke maa være 
mindre end 50 (femti) Kroner og ikke større end 1000 (et tusind) 
Kroner — om Indbetalingen og Anbringelsen deraf, ligesom Retten 
ogsaa senere, hvis den anser det for fornødent, kan fordre det depo- 
nerede Beløb forøget. 

Retten bevilger efter Formandens Indstilling Dækning af de forefal- 
dende Udgifter og tager Beslutning om Godkendelse af det af For- 
manden eller paa hans Foranstaltning fremlagte afsluttende Regnskab. 
Det mulige Overskud udbetales til de to Organisationer med Halv- 
delen til hver, saa snart Retten mener at have Sikkerhed for, at dens 
Kendelse er tagen til Følge af alle Parter. I modsat Fald tilbageholder 
Retten den Parts Halvdel, som nægter at overholde Forliget eller følge 
Kendelsen, til Dækning af de i Anledning heraf fra den anden Part . 
mulig fremkommende Krav. 

Det herefter eventuelt tilstedeværende Overskud udbetales da senere 
til den paagældende Organisation. 


$ 7. 

Rettens Medlemmer indkaldes skriftlig til Møderne af Formanden 
eller efter hans Foranstaltning. Intet Retsmøde maa afsluttes med en 
Kendelse, uden at dette forud skriftlig er bebudet Medlemmerne af 
Retten, medmindre alle Rettens Medlemmer er tilstede og giver Tilla- 
delse til, at dette maa ske. Over Forhandlingerne føres en kortfattet 
Protokol, med Anførelse af alle Beslutninger. Protokollen oplæses ved 
hvert Mødes Slutning og underskrives til Godkendelse af Formanden. 
Enhver af Organisationerne eller Parterne kan fordre en Udskrift af 
Protokollen. Til Førelsen af denne som iøvrigt til Besørgelsen af det 
ved Rettens Virksomhed foraarsagede Arbejde kan Formanden antage 


lønnet Medhjælp. 

I Afstemninger over en Kendelse kan Formanden deltage, saafremt 
han maatte ønske det. Opnaas der ikke et Flertal for en Kendelse, 
skal Formanden som Opmand afgøre Stridsspørgsmaalet. 

Kendelsen skal indeholde Bestemmelse om den Frist, indenfor hvil- 
ken den fordres opfyldt. Den meddeles skriftlig begge Organisationer 
til videre Bekendtgørelse for de stridende Parter. Opstaar der Uenig- 
hed om Forstaaelsen af Kendelsen, kan saadan Uenighed forelægges 
for Voldgiftsretten, som afgør Spørgsmaalet i Henhold til Bestem- 
melserne i nærværende Paragraf. 


$ 8. 

Voldgiftsretten afgør selv alle Spørgsmaal om Forretningsgang og 
Forretningsorden, som ikke er afgjorte ved nærværende Regler. 

I Afstemninger herom samt om Spørgsmaal vedrørende $ 6 deltager 
ogsaa Formanden, og simpelt Flertal afgør Sagen, uafhængigt af de 
tilstedeværendes Antal. 

$ 9. 

I Tilfælde af Forfald for noget af Rettens Medlemmer maa dette 
selv sørge for Indkaldelse af en Suppleant af samme Klasse til det 
forestaaende Møde. Suppleanten maa til sin Legitimation medbringe 
det paagældende Medlems Forfaldsmelding. Undlades saadan Indkal- 
delse eller forbliver den resultatløs, skal dette dog ikke kunne paa- 
virke et Retsmødes Beslutningsdygtighed. 


$ 10. 

Oplyses det, at et Medlem af Voldgiftsretten er eller under Sagens 
Behandling bliver Part i den, skal han vige sit Sæde, og en Suppleant 
indtræde i hans Sted. 

$ 11. 

Til det i Henhold til Januar Overenskomsten 1902 oprettede For- 
tolkningsraad vælger Fællesudvalget og Hovedbestyrelsen for hvert Ka- 
lenderaar hver 2 Medlemmer, som umiddelbart efter Valget træder 
sammen og foranlediger, at der vælges en Opmand for det paagældende 
Aar, i Overensstemmelse med Reglerne i $ 5. Saasnart et Spørgsmaal 
vedrørende Forstaaelsen af de til enhver Tid gældende Overenskomster 
mellem Organisationerne indankes for Fortolkningsraadet, skal dette 
træde sammen til Drøftelse af Sagen inden Udløbet af 5 Hverdage. 


$ 12. 
Fællesudvalget og Hovedbestyrelsen har Ret til at lade deres Sekre- 
tærer overvære og optage Referat af ethvert i Henhold til nærværende 

Voldgiftsregler indkaldt Møde, for Voldgiftsrettens og Fortolknings- 
raadets Møder dog under Forudsætning af Formandens Tilladelse for 
hvert enkelt Møde. 

$ 13. 

Forinden den i nærværende Regler fastslaaede Behandling af et mel- 
lem Organisationerne eller deres Medlemmer opstaaet Stridsspørgs- 
maal har fundet Sted, maa der ikke fra nogen af Siderne foranlediges 
Årbejdsstandsning af nogen Art (Blokade, Lock-out eller Strejke). 


$ 14. 

Nærværende Regler indskrænker ikke de to Organisationers eller 
deres Medlemmers Ret til uden forudgaaende Mægling og Voldgift at 
deltage i en Arbejdsstandsning, som er henholdsvis dekreteret eller 
godkendt af Dansk Arbejdsgiver- og Mesterforening eller De samvir- 
kende Fagforbund (jfr. Overenskomsten af Ste September 1899, 2det 
" Stykke). 

$ 15. 

Nærværende Voldgiftsregler er gældende, indtil de med 3 Maaneders 
Varsel opsiges af en af Organisationerne. Sager, hvis Behandling er 
paabegyndt ved Voldgiftsretten, forinden Voldgiftsreglerne efter saa- 
dan Opsigelse er traadt ud af Kraft, skal dog føres til Ende i Over- 
ensstemmelse med nærværende Regler. 


For Dansk Smede og Maskinarbejder Forbund: 
J. A. Hansen. 


For Sammenslutningen af Arbejdsgivere indenfor Jernindustrien : 


S. C. Hauberg. 


Med Vedtagelsen af disse Regler fik Arbejdsgiverne et 


længe næret Ønske opfyldt, nemlig, at der skal forhandles, 
før Arbejdet kan nedlægges. Paa den anden Side skaffede 


disse Regler os den Fordel, at vi altid med 5 Dages Varsel 
Fee sen RE e ne hg mn Er De ASE ver neo DE ao Gror 
der opstaar Uenighed. 

Af overordentlig stor Vigtighed var det ogsaa, at med disse 
sidste Voldgiftsregler indføres Timandsudvalget som alminde- 

lig Institution. Tidligere var det saaledes, at naar man ikke 
enedes ved første Instans, som er Mæglingsmødet paa Aa- 
stedet, saa skulde Sagen viderebehandles paa et Møde mellem 
den enkelte respektive Mesterforenings Bestyrelse og Hoved- 
bestyrelsen. Nu var man enedes om, at alle Sager, hvorom 
der ikke 0] opnaaedes Enighed ved Mæglingen, hvad enten det 


jaldt Provinserne eller København, og hvad enten det var 
Mester- eller Fabrikantforeningerne, straks gik direkte til Ti- 
mands 

I Juli Maaned var vort Forbund repræsenteret ved det nor- 
ske Metalarbejderforbunds Kongres i Kristiania. 

Den 1. Januar d. A. traadte den ny Fabriklov i Kraft. Dens 
Ordlyd offentliggjordes i Fagbladet Nr. 11 for September og 
følgende Numre. 

Ved Aarets Slutning er der en svag Bedring i Konjunk- 
turerne. Landbrugsministeren erklærer Agrarkrisen for endt. 
Der er hos os paany en lille Fremgang i Medlemstallet at 
notere. 


Aaret 1903 begynder, efter den foreløbige Afslutning af 
Forhandlingerne med Fabrikanterne om ,,Fælles Værksteds- 
regler", med, at Hovedbestyrelsen den 10. Januar havde ind- 
budt Repræsentanter for de paa Skibsværfterne interesserede 
Fag til et Møde, hvor man fremlagde det Udkast til ,,Fælles 
Værkstedsreglerf, som der nu i det væsentlige var opnaaet 
Enighed om. Dette Møde fortsættes den 19. Januar, og den 
5. Februar afholdes der Møde mellem alle Fags Repræsentan- 
ter og Fabrikanterne. Diskussionen drejede sig i høj Grad 

om Timelønnens Garanti i Akkord, hvilket Spørgsmaal 
dog for vort Fags Vedkommende var afgjort ved Lock-out- 
Forliget af 1897, og forskellige andre Spørgsmaal, som ogsaa 
var uddebatterede for vort Vedkommende. Man stod jo her 
overfor det ejendommelige Forhold, at vi lige fra Værksteds- 
reglernes Opstaaen havde været dem, der kæmpede for Æn- 
dringer af disse, og gennem Lock-outerne i 1895 og 1897 var 
det lykkedes os at gennemføre en Række principielle For- 
bedringer. Nu havde vi under fredelige Forhold taget fat paa 
at ændre dem, navnlig med Hensyn til Opgørelse af Akkor- 
der, Forhøjelse af Rejsepenge, Ordning af Udearbejde og 
Vejpengespørgsmaalet, og sidst, men ikke mindst, Ordningen 
af Betaling for Arbejde i Dag- og Nathold. Hidtil havde det 
været saaledes, at medens man i København betalte 100 pCt. 
Tillæg for Natholdsarbejde paa Skibsværftet, saa betalte man 
kun 50 pCt. i Helsingør. Man mødtes saa paa Halvvejen, Hel- 
singør maatte lægge 25 pCt. paa, og København gik 25 pCt. 
ned, men ganske fraset dette, som kun gjaldt Skibsrepara- 
tionerne, saa ønskede man fra vor Side at faa en Ordning af 
dette Spørgsmaal, saaledes at man gennem Arbejde i Dag- og 
Nathold var i Stand til at ophæve eller i hvert Fald i udstrakt 
Grad hæmme det vidtdrevne Overarbejde paa samtlige Værf- 
ter. De øvrige Fag følte sig ganske vist ikke saa stærkt inter- 
esserede i alle disse Spørgsmaal som vi, men paa den anden 
Side var man dog ikke til Sinds nu at finde sig i, at vi alene 
tumlede med Værkstedsreglerne, medens de intet havde at 
skulle have sagt. Vor Hovedbestyrelse havde for sit Vedkom- 
mende godkendt Værkstedsreglerne i den ændrede Form paa 
sit Møde den 24. Februar. 

Under Forhandlingerne opstod der ogsaa et Spørgs- 
maal om de saakaldte fri Lørdagstimers Bortfalden, 

hvilket vil sige, at man hidtil, til Trods for at der holdtes Fyr- 
aften 2 Timer før sædvanlig om Lørdagen, alligevel betalte 
fuld Dag. Flydedokken havde nu uden videre undladt at be- 
tale de 2 Lørdagstimer, hvorfor Sagen henvistes til Voldgift, 
hvorved der paalagdes Flydedokken at konvertere det skete 
Afdrag med et Tillæg af 1 Øre til Timelønnen. Dette var i 
Forvejen efter Forhandling desangaaende sket for Burmeister 
& Wains Vedkommende. 

Hermed var det lykkedes trods de mange Vanskeligheder 
at gennemføre en Ændring af Værkstedsreglerne, og den gen- 
nemførte Ændring skulde blive af overordentlig stor Betyd- 
ning for den kommende Tid. F. Eks. har Bestemmelsen om, 
at en Svend, der staar i Enkeltakkord, ikke kan afskediges 
uden tvingende Grund, kostet adskillige Fabrikanter og Værk- 
førere Skillinger, naar de brugte den gamle kendte Udtalelse : 
»Er De ikke fornøjet, kan De bare gaa!" 

Vi gengiver her Værkstedsreglerne fra Februar 1903 i den 
Form og med det Indhold, der nu for en Aarrække blev gæl- 
dende: 


Fælles Værkstedsregler 
(Februar 1903) 
gældende for faglærte Arbejdere paa de under ,,Sammenslutningen af 
Arbejdsgivere indenfor Jernindustrienf hørende Værksteder og 
Arbejdspladser. 


Den normale Årbejdstid. 


$ 1. Den normale Arbejdstids Længde er 10 Timer, som skal lægges 
indenfor Kl. 6 Morgen og Kl. 6 Aften. 

Paa ethvert Værksted eller Arbejdsplads under ,,Sammenslutningen 
af Arbejdsgivere indenfor Jernindustrien' skal der findes et Opslag, 
som angiver, hvornaar den normale Arbejdstid begynder og slutter. 


Anm. Bestemmelsen om den normale Arbejdstids Længde ude- 
lukker ikke, at en Arbejdsplads f. Eks. paa Grund af manglende 

Dagslys har en anden normal Arbejdstid. Specificeret Opgivelse 
af Længden af denne til de forskellige Aarstider skal indeholdes i 
det i $ 1, 2. Stk., omtalte Opslag. | 

Naar en saadan normal Arbejdstid er fastsat, regnes Overarbejde 
i Henhold til ,,Fælles Værkstedsregler''s $ 2 efter den saaledes fast- 
satte normale Arbejdstids Ophør. 

Dansk Smede og Maskinarbejder Forbund erkender det berettige- 
de i, at det af Arbejdsgiverne forlanges, under alt fornødent Hen- 
syn til lokale Forhold, at Arbejderne møder til de reglementerede 
Arbejdstider uden Respit, samt at det kan forlanges, at Arbejderne 
er omklædte ved deres Arbejde ved Arbejdstidens Begyndelse paa 
de Værksteder, hvor der indrettes Vadske- og Omklædningslokaler 
i Forbindelse med Kontrolure. 


Overarbejde. Dag- og Nathold. 


$ 2. For Arbejde, der fordres udført udenfor den i ovennævnte Op- 
slag angivne normale Arbejdstid, gives følgende Tillæg: 

Paa Søgnedage: 

for de første 4 Klokketimer efter den normale Arbejdstids Ophør 
(jfr. $ 1,2. Stk.) 50 pCt. af Timelønnen, for Tiden efter de nævnte 
4 Klokketimer og indtil den normale Arbejdstids Begyndelse 100 
pCt. af Timelønnen; 

Paa Søn- og Helligdage: 

for Tiden fra den normale Arbejdstids Begyndelse til Kl. 4 Efter- 
middag 50 pCt. af Timelønnen, for Tiden fra Kl. 4 Eftermiddag 
til den normale Arbejdstids Begyndelse 100 pCt. af Timelønnen. 
Som |, Helligdage' regnes Nytaarsdag, Skærtorsdag, Langfredag, 
2. Paaskedag, 2. Pinsedag, Store Bededag, Christi Himmelfartsdag, 
1. og 2. Juledag samt Grundlovsdag fra Kl. 12. 

Ved Opgørelsen af Overarbejdet fradrages den til Spisning og Hvile 
medgaaede Tid, ligesom ogsaa forsømt Tid af den normale, ugentlige 
Arbejdstid fradrages Overarbejdstiden, medmindre Forsømmelsen har 
fundet Sted af en Arbejderen utilregnelig Grund, som rettidig er an: 
meldt til Arbejdsgiveren og godkendt af denne. 

I Tilfælde, hvor Arbejdsgiveren af Mangel paa tilstrækkeligt Arbejde 
eller anden lignende Grund forkorter Arbejdstiden, vil dog den samme 
Beregning som ellers være at anvende for Arbejde udenfor den nor- 
male Arbejdstid. 

Naar Dag- og Nathold etableres, gives der Arbejderne paa Natholdet 
følgende Tillæg: 

For Reparationsarbejde i Skibe 75 pCt. af Timelønnen. 
For alt andet Arbejde for de 6 første Nætter, Arbejderen del- 
tager i Natholdsarbejde, 50 pCt. af Timelønnen og derefter 25 
pCt. af Timelønnen. 
Naar Akkordarbejde af Arbejdsgiveren fordres udført udenfor den 
normale Arbejdstid, holdes de ovenfor fastslaaede Tillæg for Overar- 
bejde og for Nathold udenfor Akkordberegningen. 


Anm. Naar Dansk Smede og Maskinarbejder Forbund er gaaet 
med til en Betaling for Arbejde i Dag- og Nathold, der i visse Til- 
fælde betyder en Reduktion, saa er dette sket under Forudsætning 
af, at der tages fornødent Hensyn til Arbejderne ved Afslutningen 
af Akkorder med dem, der beskæftiges ved det Arbejde, som be- 
røres af Reduktionen. 

Saafremt der paa en Arbejdsplads, paa hvilken den normale Ar- 
bejdstid (jfr. ,,Fælles Værkstedsregler's $ 1, 1. Stk.) har været ind- 
skrænket f. Eks. paa Grund af manglende Dagslys — eller paa 
en Del af en saadan Arbejdsplads — træffes saadanne permanente 
Foranstaltninger, som gør Arbejdet og Adgangen til Arbejdsstedet 
uafhængigt af Dagslyset, vil Tillæget for Overarbejde for den Del 
af Arbejdspladsen, hvor kunstigt Lys anvendes, kun blive givet for 
Arbejde ud over fuld normal Arbejdstid, beregnet efter ,,Fælles 
Værkstedsregler"'s $ 2. 

Ved Fabrikationer, som efter deres Natur kræver uafbrudt Drift, 
f. Eks. Staalværker, gives der ikke Natholdet noget Tillæg. 


Udearbejde. 


$ 3. For Arbejde udenfor det Værksted eller den Arbejdsplads, hvor 
Arbejderen er antagen, gives et Tillæg af 3 Øre pr. Arbejdstime saavel 
for Overarbejde som for normalt Dagarbejde, for saa vidt Arbejdet 
ikke kræver, at han skal overnatte paa et fremmed Sted (jfr. $ 4). 

Med Hensyn til Arbejde i Skibe gives Tillæget dog kun paa Arbejds- 
steder, der efter deres Beliggenhed foranlediger direkte Udgifter for 
Arbejderen udover dem, han vilde have haft paa det Arbejdssted, 
hvor han hører hjemme, eller paa Skibe ved dettes Bolværker. 

Naar det Sted, hvor Arbejdet udføres, ikke ligger mere end 1 Kilo- 
meter i lige Linie fra Værkstedet eller Arbejdspladsen, er Arbejds- 
tiden den samme som paa Værkstedet; for denne Afstand gives ikke 
Vejpenge, medmindre særlige Forhold kræver anden Aftale, For hver 
2 Kilometer eller Del deraf udover nævnte Afstand gives der enten 

3 Time Morgen og Aften til at gaa Vejen, eller der beregnes et Tillæg af 
åTimes normalt Dagarbejde Morgen og Aften, for saa vidt det for- 
langes, at Arbejderen skal være paa Arbejdsstedet fra Arbejdstidens 
Begyndelse indtil dens Ophør. Saafremt Arbejderen befordres nogen 
Del af Vejen til Arbejdsstedet, betales Rejsetiden ham som normal 
Arbejdstid. 

Naar forhaandenværende Forhold giver Anledning til, at der ved 
Arbejde paa fremmed Sted indrettes Værksted eller Arbejdsplads i 
en saadan Udstrækning, at Arbejdere antages og aflønnes der af det 
derværende Tilsyn, og med til enhver Tid efter Aarstiden afpasset 
Opholdsrum, hvor Arbejderne kan indtage deres Maaltider, bortfalder 
saavel Udearbejdspenge som Vejpenge for de der antagne Arbejdere. 

Arbejdere, som er antagne til i alt væsentligt at udføre Arbejde 
udenfor Værkstedet og Arbejdspladsen, f. Eks. ved Gas- og Vand- 
arbejde, samt Arbejdere, der paa de under Smedemesterforeningerne 
hørende Værksteder udfører mindre Reparationer (Byarbejde), har 
ikke Krav paa Udearbejdspenge eller paa de i nærværende Paragraf 
omtalte Vejpenge. Det samme gælder Arbejdere, der er antagne til i 
alt væsentligt at udføre Varme-, Ventilations- og herhenhørende Rør- 
ledningsarbejde udenfor Værkstedet og Arbejdspladsen, naar Aftale 
om, at Udearbejdspenge og Vejpenge bortfalder, er truffen ved An- 
tagelsen eller Arbejdets Paabegyndelse. 


Anm. Med Bestemmelsen i $ 3, 2. Stk., er ment, at der ikke 
betales Tillæg for Arbejde i Skibe, naar Arbejderne i Arbejdstiden 
befordres fra og til Værftet, hvor de kan indtage deres Maaltider 
paa sædvanlig Maade. 

Som Eksempel paa de særlige Forhold, der medfører, at Reglen 
i $ 3, 3. Stk.: ,i lige Linie" ikke kan anvendes, kan nævnes: Af- 
brydelse af Knippelsbro og Standsning i Færgefarten, saaledes at 
f. Eks. Burmeister & Wain, ved at sende en Mand fra Christians- 
havn til en Skibsreparation i Havnegade, maatte lade denne Mand 
passere Langebro. 

Bestemmelsen i $ 3, 4. Stk., hjemler ikke Arbejdsgiveren nogen 
Ret til at afskedige en Arbejder med det bestemte Formaal for 
Øje at kunne antage ham andet Sted og dermed slippe for Vejpenge. 

Bestemmelsen i $ 3, 5. Stk., om, at Udearbejdspenge og Vej- 
penge eventuelt bortfalder, er indført for at undgaa Tvivlsspørgs- 
maal ved Aflønningen, men ingenlunde for at give Grundlag for 
Reduktioner i Arbejdslønnen. 

Rejsearbejde. 


$ 4. Arbejde paa fremmed Sted i Indlandet, hvor Arbejderen maa 
overnatte, betales som Arbejde paa Værkstedet efter $$ 1 og 2. 
Rejsetiden betales ham som normal Arbejdstid, regnet fra det Tids- 
punkt, da han forlader Værkstedet for at træffe de til Rejsen nødven- 
dige Forberedelser, medmindre anden Aftale træffes forinden. 
Befordringsudgifter erholder Arbejderen endvidere godtgjorte, og for 
saa vidt han ikke faar Kost og Logi paa Arbejdsstedet, godtgøres der 
ham tillige Udlæget hertil pr. Døgn, regnet fra Kl. 6 Morgen til Kl. 6 
næste Morgen, med mindst 1 Kr. 75 Øre. 
For Rejser til Udlandet træffes særlig Overenskomst, forinden Rej- 
sen paabegyndes. 
Anm. De københavnske Mesterforeninger og Skibsværfterne be- 
taler mindst 2 Kr. pr. Døgn i Kostpenge, uanset Bestemmelsen om 
1 Kr. 75 Øre. 


Akkordar bejde. 


$ 5. For Akkordarbejde erholder enhver Arbejder som Forskud ud- 
betalt den sædvanlige Timeløn. 

Paa ethvert Værksted føres en Akkordbog, hvori alle Akkorder ind- 
føres, saaledes at Arbejdets Omfang, Begrænsning og Pris m. m. deraf 
tydeligt fremgaar, og der skal gives vedkommende Arbejder, hvem 
en Akkord tilbydes, som han har udført før, Adgang til at se den 
tidligere Indførelse i Akkordbogen. En tidligere indskreven og udført 
Akkord behøver ikke at indføres paany. Hvis der ikke opnaas Enig- 
hed med en Arbejder om en Akkord, og Arbejdet alligevel paabe- 
gyndes af ham, betales det udførte Arbejde med Timeløn. 

Den Tid, som uundgaaelig og uden Arbejderens Skyld spildes for 
ham ved, at de af ham rettidig rekvirerede Materialier udebliver, godt- 
gøres ham som normal Arbejdstid, saafremt han ikke sættes til andet 
Arbejde. 

Naar Arbejdet er afleveret og antaget, opgøres den eventuelle For- 
skel saa vidt muligt den paafølgende Lønningsdag, dog senest 14 Dage 
efter Arbejdets Antagelse. 

$ 6. En Arbejder, der staar i Enkelt-Akkord, maa ikke afskediges 
af ham utilregnelige Grunde, medmindre tvingende Omstændigheder, 
f. Eks. Arbejdets Afbestilling eller en af den paagældende Arbejds- 
giverorganisations Hovedledelse anerkendt Arbejdsstandsning, foranle- 
diger det, — ej heller maa han uden Overenskomst med Arbejds- 
giveren forlade Værkstedet, forinden den paagældende Akkord er fær- 


250 


dig, medmindre tvingende Omstændigheder, f. Eks. Sygdom, Militær- 
tjeneste eller en af den paagældende Arbejderorganisations Hoved- 
ledelse anerkendt Arbejdsstandsning, foranlediger det. 

Naar en Arbejder, der staar i Enkelt-Akkord, faar Afsked af ham 
utilregnelige Grunde og uden, at tvingende Omstændigheder foran- 
lediger det, har han Krav paa Udbetaling af den hele Akkordsum 
paa samtlige paabegyndte Akkorder. 

Naar en Arbejder, der staar i Enkelt-Akkord, forlader Værkstedet 
uden Overenskomst med vedkommende Arbejdsgiver, og uden at tvin- 
gende Omstændigheder foranlediger det, fortaber han sin eventuelt 
resterende Løn og Ret til Overskud paa samtlige paabegyndte Akkorder. 

Naar en Arbejder, der staar i Enkelt-Akkord, faar Afsked af ham 
"utilregnelige Grunde, idet tvingende Omstændigheder foranlediger det, 
eller han forlader Værkstedet efter Overenskomst med vedkommende 
Arbejdsgiver, beholder han Retten til Overskud paa alle paategyndte 
Akkorder, der udbetales ham i Forheld til det udførte Arbejde, dog ikke 
før Akkorden er afsluttet og opgjort. 

Naar en Arbejder, der staar i Enkelt-Akkord, faar Afsked af ham 
tilregnelige Grunde, fortaber han Retten til Overskud paa den Akkord, 
han arbejder paa i det Øjeblik, han afskediges, men beholder Retten 
til Overskud paa andre paabegyndte Akkorder, der opgøres i Forhold 
til det udførte Arbejde, dog ikke før Akkorden er afsluttet og opgjort. 

Naar en Arbejder, der staar i Fælles-Akkord, forlader Værkstedet 


uden Overenskomst med vedkommende Arbejdsgiver, eller uden at 


have givet mindst 2 Dages Opsigelse, fortaber han sin Ret til Over- 
skud paa samtlige paabegyndte Akkorder, og dette tilfalder de øvrige 
Deltagere i disse. 

Naar en Arbejder, der staar i Fælles-Akkord, faar Afsked af ham 
utilregnelige Grunde, eller forlader Værkstedet efter Overenskomst 
med vedkommende Arbejdsgiver, eller efter at have givet 2 Dages Op- 
sigelse, beholder han Retten til Overskud paa alle paabegyndte Ak- 
korder, der udbetales ham i Forhold til det udførte Arbejde, dog ikke 
før Akkorden er afsluttet og opgjort. 

Naar en Arbejder, der staar i Fælles-Akkord, faar Afsked af ham til- 
regnelige Grunde, fortaber han Retten til Overskud paa den Akkord, 
han arbejder paa i det Øjeblik, han afskediges, og dette tilfalder de 
øvrige Deltagere i Akkorden, men beholder Retten til Overskud paa 
andre paabegyndte Akkorder, der opgøres i Forhold til det udførte År- 
bejde, dog ikke før Akkorden er afsluttet og opgjort. 

Anm. Ved Begrebet ,,Enkelt-Akkord"' forstaas en Akkord, der 
er afsluttet med en enkelt Arbejder om Udførelsen af et bestemt 
Arbejde. En saadan Akkord vedbliver at være Enkelt-Akkord for 
den oprindelige Akkordhaver, selv om der senere sættes flere Ar- 
bejdere til at arbejde paa den, f. Eks. for at faa den hurtigere 
færdig. 

Til Bestemmelsen i $ 6, 3. Stk., bemærkes, at hvis en Arbejder 
ønsker at forlade sin Akkord, og beviser, at dette sker, fordi der er 
tilbudt ham en fast Plads eller lignende, bør Arbejdsgiveren ikke 
vægre sig ved at træffe Overenskomst med ham. 


Særlige Værkstedsregler. 


$ 7. Samtidig med at nærværende ,,Fælles Værkstedsregler" træ- 
der i Kraft, bortfalder alle herimod stridende Punkter i særlige Værk- 
stedsregler eller Reglementer, som i Øjeblikket er gældende for en- 
kelte Værksteder eller Arbejdspladser under ,,Sammenslutningen af 
Arbejdsgivere indenfor Jernindustrien", 


I Dagene den 24. til 27. Juni afholdt Forbundet sin 9. Kon- 


gres i København. Denne Kongres ordnede Forbundets For- 
hold til Aktieselskabet ,, Aurora" endeligt, og derudover fore- 
gik af bemærkelsesværdigt med Hensyn til Revision af For- 
bundets Love følgende : 


Der indførtes Indskudsmærker i Stedet for de tidligere 
Stempler. 

Reglerne for Urafstemning ændredes. 

Reglerne for Repræsentantskabets Sammenkaldelse æn- 
dredes. 

Adgangen til at erholde hvilende Medlemsret til Forbun- 
det udvidedes. 

Bestemmelsen om, at rejsende Medlemmer kun kan af- 
kræves det ordinære Kontingent å 75 Øre pr. Uge, ved- 
toges. i 
Hovedbestyrelsen fik Dispensationsret med Hensyn til 
Bestemmelsen om Kontingentrestancer. 

Endvidere foretoges nogle ikke altfor væsentlige Ændringer 
i Understøttelseskassens Love, f. Eks. at Medlemmer, der 
ikke mindst har haft 6 Uger Arbejde ved Faget i de sidste 2 
Aar, ikke har Krav paa Understøttelse, at Medlemmer, der 
nyder Alderdomsunderstøttelse, ikke kan erholde Hjælp af 
denne Kasse, samt at Understøttelsen kan fratages et Medlem, 
naar det ikke vil tage Arbejde, naar saadant tilbydes gennem 
Forbundet. 

Til Formand genvalgtes J. A. HANSEN, og til Hovedkasse- 
rer valgtes A. JOHANSEN, efter at VALD. OLSEN i April var 
blevet valgt til Sekretær i De samvirkende Fagforbund. I 
Mellemtiden havde N. LUNDBYE, som nu genvalgtes til Se- 
kretær, passet de nødvendigste Kassererforretninger. 

Til Hovedbestyrelsen valgtes : 


VALD. OLSEN, 
OTTO SMITH, 
CH. SEGATO, 
VALD. WALTHER, 


Københavns Afdeling I. 


M. SØRENSEN, — — IL. 
BRAARUP, — —  IIl. 
Å. CHRISTENSEN, — —… IV. 
 OHMSEN, — — VV. 
F. C. JENSEN, — — VI. 
KIRKETERP, — — VII, 


Til Revisorer genvalgtes N. JAKOBSEN, GABRIEL CHRISTEN- 
SEN og VIGGO STILLING. 


Umiddelbart efter Kongressen udbrød der Konflikt i den 
svenske Jernindustri. Den 29. Juli erklæredes der nemlig en 
lokalt begrænset Lock-out, som den 27. Juli udvidedes til at 

omfatte hele Landet. Der blev udskrevet 50 Øre i Bidrag 
til denne hos vort Forbunds Medlemmer, hvilket varede i 4 
Uger, og Kampen afsluttedes den 3. August ved Mægling af 
Landshøvdingen for Kristiansstads Len, hvorefter Strids- 
spørgsmaalet henvistes til Voldgift, og der nedsattes en 5 
Mands Komité til at udarbejde Regler for Behandling af fag- 
lig Strid. De svenske Jernfabrikanters Forsøg paa at rette et 
afgørende Slag mod Arbejdernes Organisationer mislykkedes 
saaledes totalt. 

I Løbet af Sommeren var der forhandlet mellem et Udvalg 
af Hovedbestyrelsen og et Udvalg af den københavnske Fa- 
brikantforenings Bestyrelse, bestaaende af ALEx. Foss, For- 
mand, P. N. HoLst, Fr. KroG, E. VøHTZ og F. WIEN- 
BERG, om en Priskurant for Centralvarmearbejde, og disse 
Forhandlinger førte til et godt Resultat. Den 1. September 
traadte der en Priskurant for fuldstændig Opstilling og Mon- 
tering af Damp- og Varmtvandsapparater, færdige lige til at 
tage i Brug, i Kraft. Denne Priskurant fik senere et Supple- 
ment, som vedtoges i 1907, og endelig i Vinteren 1913 har 
den atter paany være underkastet dels en Revision og dels en 
Tilføjelse af et nyt Supplement i Overensstemmelse med det 
heromhandlede Arbejdes tekniske Udvikling. De københavn- 
ske Centralvarmearbejdere har i denne Priskurant haft en 
god Støtte gennem Aarene for deres Arbejdsforhold. 

Lørdagen den 15. August nedlagdes Arbejdet af 19 Mand 
hos PAASCH & LARSEN, PETERSEN i Horsens. Samtidig af- 
skedigede Firmaet Tillidsmanden, Maskinarbejder J. A. B. 
JAKOBSEN. Arbejdsstandsningen var foranlediget ved Strid 
med nogle ukollegiale Kammerater paa Værkstdet, hvilke 
vore Medlemmer ønskede fjernede; da dette Ønske imidlertid 
ikke blev imødekommet af Firmaet, forlangte de enkeltvis de- 

res Afsked, men tilbød ganske vist bagefter samlet og ad skrift- 
lig Vej en Forhandling med Firmaet om Sagen. Sammenslut- 
ningen krævede Arbejdet genoptaget straks, men saaledes som 
denne Sag forelaa, maatte Hovedbestyrelsen hævde, at der 
ikke var tilstrækkelig Anledning til at stille dette Forlangende 
til vore Medlemmer. Sagen kom derefter til Forhandling i 
Hovedorganisationerne og henvistes til Afgørelse ved den 
permanente Voldgiftsret (som vedtagen Voldgift). Sagen gik 
paa det afgørende Punkt, nemlig hvorvidt der forelaa en ulov- 
lig Arbejdsstandsning eller ikke, os imod, og påa Grundlag 
heraf forfulgte Arbejdsgiverne senere Sagen ved Hof- og 
Stadsretten, hvilket førte til, at vi idømtes en Erstatning paa 
1500 Kr. til Firmaet. Af ulige større Betydning for Forbun- 
det var det imidlertid, at vi forfulgte Sagen om den formentlig 
uberettigede Afskedigelse af Tillidsmand Jakobsen. Her lyk- 
kedes det os den 2. Marts 1904 at faa en Voldgiftskendelse i 
vor Favør afsagt af Dr. jur. UssiNG som Opmand, og denne 
Kendelse, der i en Aarrække fik overordentlig stor Betydning 
for Tillidsmandsinstitutionen, betød for Jakobsens Vedkom- 
mende, at han atter kom i Arbejde, og Fabrikantforeningen 
betalte ham Forskellen mellem den modtagne Understøttelse 
af Forbundet og 24 Kr. om Ugen, som han opgav sin normale 
ugentlige Fortjeneste til. Jakobsen har siden igennem alle 
Aarene arbejdet paa samme Sted og arbejder der fremdeles. 

løvrigt er der en Del Smaakonflikter i Sommerens Løb, 
saaledes en Strejke paa et Par Dage af Maskinarbejderne paa 
Refshaleøen, og i Begyndelsen af Juli forlangte Aalborg Af- 
deling meget energisk 3 ukollegiale Fagfæller, FRUHSTUCK, 
SørEN NIELSEN og MARKUSSEN, fjernede fra Fabrikant 
Buaas's Fabrik paa Kastedvejen. Der førtes en længere 
Kamp imod disse, under hvilken Søren Nielsen paa et Ude- 

arbejde sammen med sin Kammerat Fruihstick kom ulykke- 
ligt af Dage. Markussen gik senere paa Vandring omkring i 
Jylland og blev herunder optaget i Forbundet. . 

Den største Begivenhed i Slutningen af Aaret er imidler- 
tid, at der indledes Forhandlinger med Sammenslutningen om 
Forlængelse af Januar-Overenskomsten til 1. Februar 1905 
paa Basis af Minimallønnens Forhøjelse med 1 Øre fra 1. 
Februar 1904. | 

Angaaende dette Forhold havde Hovedbestyrelsen under 
18. Februar 1903 modtaget en saalydende Skrivelse fra AÅr- 
bejdsgiverne : 


»Til Hovedbestyrelsen for Dansk Smede og Maskinarbejder 
Forbund, Hr. J. A. Hansen, Formand, her. 


I de protokollerede Bemærkninger til Lønoverenskomsten Januar 
1902 findes i 1. Stykke følgende Bestemmelser : 


»Arbejdsgiverne har imidlertid Ret til, saafremt de maatte 
ønske det, inden 1. Februar 1903 at kræve Overenskomsten for- 
længet til 1. Februar 1905, paa Betingelse af, at Minimallønnen 
fra 1. Februar 1903 at regne fastsættes til 33 Øre for Smede 
og Maskinarbejdere, som har været Svende i eet Aar.” 


Den ærede Hovedbestyrelse vil sikkert forstaa, at vi under vore 
Overvejelser af, hvorvidt Jernindustriens Sammenslutning burde 
kræve Januar-Overenskomsten forlænget paa den anførte Betingelse, 
ikke har været i Tvivl om, at Tider og Konjunkturer ikke paa nogen 
Maade tillod at forhøje den fastsatte Minimalløn, 32 Øre. Uagtet 
hverken selve Overenskomsten eller de protokollerede Bemærk- 
ninger forudsætter, at der i saa Fald skal gives Smedeforbundet 
nogen Meddelelse, har vi dog ønsket at underrette Dem om vort 
Synspunkt overfor dette Spørgsmaal. Men iøvrigt tillader vi os at 
tilføje, at vi gaar ud fra, at forsaavidt vi i Løbet af den kom- 
mende Sommer skulde komme til den Anskuelse, at der er indtraadt 
en væsentlig Forbedring i de Vilkaar, som vor Industri nu i en Aar- 
række har arbejdet under, — at vi da hos Forbundet vil møde den 
Opfattelse, at man er villig til at optage Forhandlinger om den 

nævnte Forhøjelse i Minimallønnen til 33 Øre, der kunde føre til 
en Forlængelse af Januar-Overenskomsten. 
Paa Fællesudvalgets Vegne: 


"S. C. Hauberg. Vald. Helsing.” 


Der var indenfor vor Lejr Stemning for at opsige Overens- 
komsten, men den 30. Oktober vedtoges det mellem de to Or- 
ganisationers Ledelser foreløbigt at forlænge Opsigelses- 
fristen 1 Maaned til 1. December, og den 21. s. M. sammen- 
kaldte Hovedbestyrelsen Repræsentantskabet til et Møde den 
28. Paa dette Møde vedtoges det med alle Stemmer mod 4, 
hvoraf 2 svarede : Stemmer ikke, at forlænge Overenskomsten 
for det nævnte Tidsrum paa Basis af Minimallønnens For- 
højelse af I Øre. 

Det tog saaledes 4'/, Aar at gennemføre det, som vi i 1899 
havde vedtaget at gennemføre med Magt; men dels havde 
man vel heller ikke tænkt sig at kunne gennemføre denne Be- 
slutning saadan lige i en Ruf, og dels er der det at sige, at 
nu fik Medlemmerne det hele uden Konflikt, hvilket naturlig- 
vis var en Fordel. Tilfredsheden med Resultatet var da og- 
saa almindelig, tilmed da det desværre nu var en Kendsger- 
ning, at Tiderne var ret daarlige, og Arbejdsløsheden som 
Følge deraf meget betydelig. 

Aaret sluttede dog med en lille Fremgang i Medlemstallet, 
der nu var blevet 7471. 


Aaret 1904 er et af Organisationens roligste Aar. Den 
13. Februar " afsluttedes en Overenskomst med Fabrikant 
CHRISTOFFERSEN, Holeby. Der var for saa vidt kun noget 

interessant derved, som denne Overenskomst betød, at Fa- 
brikanten forpligtede sig til at betale efter Jernindustriens 
Overenskomster og Værkstedsregler samt til at foretage et 
almindeligt Timelønstillæg å 3 Øre til bestaaende Lønninger, 
medens Christoffersen hidtil havde forstaaet væsentligst at 
arbejde med uorganiserede Folk. Efterhaanden var der dog 
kommet en Del af det fallerede Maribo-,, Vulkanfs Svende til 
at arbejde i Holeby, og Tid efter anden fik de organiserede 
Svende Overtaget. De forlangte da ganske naturligt, at For- 
bundet skulde træde til for at skaffe dem nogle Forbedringer, 
særlig for Timelønningernes Vedkommende, hvilke stod me- 
get tilbage, og desuden manglede der paa dette Værksted de 
faste Akkordpriser, som Jernindustriens Overenskomster for- 
udsatte. Ved den første Henvendelse fra Forbundets For- 
mand fik Fabrikanten nærmest et Anfald af stille Raseri. Da 
han havde paahørt, hvilke Krav Organisationen stillede, og 
Formanden var vel ude af Døren, sammenkaldte han tillige- 
med Sønnen alle Svendene i Værkstedet og erklærede, at de, 
som var misfornøjede, kunde gaa med det samme, og da alle 
Svendene var misfornøjede, fulgte hver Mand Christoffersens 
Opfordring. Strejken — eller om man vil Lock-outen — varede 
dog ikke ret længe. Efter hvad der fortaltes, havde Fabrikant 
Christoffersen næret den Anskuelse, at naar Svendene havde 
brugt det Par Hundrede Kroner, som fandtes i den lokale Kas- 
se, saa vilde de være lette at faa i Tale, men da Christoffersen 
en Uges Tid senere erfarede, at Svendene fik Penge fra Køben- 
havn, kom han hurtigt til det Resultat, at det var bedst at give 
op, og den 13. Februar undertegnedes saa ovennævnte Over- 
enskomst. 

Den 21. April modtog Hovedbestyrelsen Meddelelse om, 
. at Direktør S. C. HAUBERG var fratraadt som Formand for 
17 

AÅrbejdsgiver-Sammenslutningen, og at man til hans Efter- 
følger havde valgt Fabrikant ALEXANDER Foss af Firmaet F. 
L. SMIDTH & Co. i Valby. Med Direktør Haubergs Tilbage- 
trædelse fra den officielle Del af Ledelsen af Sammenslutnin- 
gen forsvandt en Mand, hvis Betydning for Jernindustriens 
Arbejdsforhold igennem en Aarrække havde været af ind- 
gribende Natur. Valgt ind i Fabrikantforeningens Bestyrelse 
allerede i 1899 havde han gjort alle Felttogene med i den Tid, 
vort Forbund havde bestaaet, og han havde ogsaa hørt til 
dets skarpeste Modstandere og var derfor igennem en Aar- 
række i ikke ringe Grad ilde set af Arbejderne. Ogsaa i 1899 
under den store Lock-out tillagde man ham Rollen som den, 
der bag Kulisserne spændte Ben for alle Mæglingsforsøg. Saa- 
ledes beskyldtes han for en skønne Dag at have ladet et Ord 
forsvinde af et Ritzau-Telegram. Det var Ordet ,,;mere", som 
ganske forandrede Meningen i visse af Arbejdsgivernes Krav. 
Spørgsmaalet var nemlig, hvorvidt disse Krav var af ,,binden- 
de Virkning" eller af ,,;mere bindende Virkning". Senere be- 
skyldte man ligeledes ham for bl. a. at have spillet Arbejderne 
de saakaldte ,,Sortekammerregler" i Hænde umiddelbart før, 
Lock-outen skulde sluttes, for at forhindre dette. Denne sid- 
ste Beskyldning er dog ikke rigtig, men at Hauberg faktisk 
var en yderliggaaende Natur i Kampen overfor Arbejderne, 
en Natur, der paa de afgørende Punkter ingen Skaansel viste, 
hvis han havde Magten, derom er der ingen Tvivl. Der kan 
paa den anden Side siges om Hauberg, at han var den bedste 
Formand, der endnu havde været for Sammenslutningen. 
Hans Arbejde for Gennemførelsen af de kollektive Aftaler i 
Aarene omkring 1900—1903 er Vidnesbyrd i saa Henseende. 
Og smaalig var Hauberg ikke. Det var ofte tilstrækkeligt blot 

ved en personlig Henvendelse at gøre opmærksom paa et el- 
ler andet for straks at faa ham til som Organisationens For- 
mand at bringe mindre betydelige Sager ud af Verden. 
Direktør Haubergs Efterfølger, Ingeniør Alex. Foss, var 
den Gang en forholdsvis ny Mand. Først Aaret i Forvejen 
havde vi set ham fremme ved Forhandlingerne. Han var og- 
saa den Gang blevet valgt ind i Københavns Borgerrepræsen- 
tation som Antisocialist. I det hele taget var vore Jernfabri- 
kanter stærkt politisk engagerede i Aarene omkring 1903—04, 
og dette var lige ved at føre med sig, at ogsaa vort Forbund 
begyndte at deltage i den politiske Agitation. Der blev saa- 
ledes først paa Aaret holdt et Fællesbestyrelsesmøde i de kø- 
benhavnske Afdelinger, hvor man beskæftigede sig med, hvad 
man som Modvægt skulde stille op mod Arbejdsgiver-Politi- 
ken, samt om man eventuelt skulde medvirke ved Agitationen 
til Borgerrepræsentantvalgene. Dette var ret usædvanligt, 
thi Fagforeningerfne har igennem Aarene i deres Virksomhed 
ingenlunde være politiske, selv om de ved Hjælp af alle til 
Raadighed staaende Midler — deriblandt ogsaa Paavirkning af 
Rigsdagen — søgte at naa frem til bedre Vilkaar for Arbejderne. 
I Paasken opstod der en Strejke hos Fabrikant BuAAs i Aal- 
borg, som vilde give 5 Mand Karantæne, fordi de havde øn- 
sket at holde fri Paaskelørdag. Naar det kom til Strejke ved 
denne Lejlighed, var det vistnok ikke mindst for at sige Fa- 
brikant Buaas Tak, fordi han igennem flere Aar havde holdt 
Haanden over Trekløveret FRUHSTUCK, SØREN NIELSEN og . 
MARKUSSEN, som gjorde Kammeraterne den Skade, de kunde. 
Konflikten blev særlig interessant derved, at denne egentlig 
først kun omfattede Værkstedet paa Kastedvejen, medens Hr. 
Buaas selv overfor Tillidsmanden paa Fabrikken inde i Aal- 
17. 

borg fremsatte Ønsket om ogsaa at faa udvidet Konflikten til 
dette Værksted, da han ellers ikke kunde faa Sammenslutnin- 
gens Støtte. Tillidsmanden imødekom Buaas, og nu opstod 
der en meget morsom Situation, idet Sammenslutningen med 
al mulig Gevalt og under alskens Trusler forlangte Konflik- 
ten hævet, Erstatning udbetalt o. s. v. Det hele sluttede i Fred 
og Forsoning ved en Forhandling mellem Forbundets For- 
mand og Fabrikant Buaas, og vi blev hverken lock-outede 
eller kom til at betale Erstatning i dette Tilfælde. 

Aaret sluttede med en anden særdeles ejendommelig Hi- 
storie paa Fabrikken ,,Pedershaab" i Brønderslev. Fabrik- 
kens Indehaver, P. NIELSEN, hørte til Kategorien de Hellige 
og, støttende sig tildels til Kristeligt dansk Fællesforbund var 
det lykkedes ham igennem Aarene saa nogenlunde at holde 
»Fagforeningen ude" og i god Konsekvens dermed Lønnin- 
gerne nede paa omkring 25 Øre pr. Time. Et Aarstid i For- 
vejen havde Arbejderne gjort et Tilløb til at organisere sig for 
at faa Orden i Tingene og Kaarene forbedrede, men Fabrikant 
— Nielsen stillede dem øjeblikkelig Valget imellem at opgive 
Fagforeningen eller at blive afskedigede. Arbejderne valgte 
saa at opgive Fagforeningen, da de ikke saa nogen anden Red- 
ning i Øjeblikket. Henimod Slutningen af Aaret 1904 var 
man imidlertid naaet saa vidt, at ,,Fagforeningenf var i Majo- 
ritet. Fabrikant Nielsen gjorde nu atter et Forsøg paa at true 
sine Arbejdere ud af Organisationen, men denne Gang lyk- 
kedes det ikke. I Stedet for tilkaldte man Forbundets For- 
mand, og der foregik nu en ret artig Komedie, hvorunder Fa- 
brikant Nielsen først nægtede at forhandle under Paaskud af, 
at han ikke godt kunde faa Tid, fordi han skulde paa Landet. 
Forbundets Formand meddelte saa Fabrikanten, at han for 
Resten af Dagen vilde være at træffe paa Hotel ,,Brønders- 

lev", og hvis Hr. Nielsen i Løbet af denne Tid skulde for- 
andre Anskuelse og alligevel komme til det Resultat, at han 
nok vilde forhandle, saa kunde han blot henvende sig paa 
Hotellet. Da der var gaaet nogle Timer, meldte Hr. Nielsen 
sig i Telefonen og forklarede, at nu var det ikke blevet til 
noget med den ,, Tur paa Landet", som han havde talt om 
om Formiddagen, og nu vilde han nok forhandle, naar det 
kunde ske paa hans Bopæl ved Fabrikken. Forbundets For- 
mand tilligemed Tillidsmand KNUDSEN for Arbejderne hen- 
vendte sig nu paa Aastedet, og Fabrikant Nielsen var yderst 
elskværdig til at gaa ind paa alt, hvad der forlangtes. Paa 
Grund af den fremrykkede Tid blev der imidlertid truffet Af- 
tale om, at J. AÅ. HANSEN straks næste Dag ved sin Hjem- 
komst til København skulde sende de nødvendige Overens- 
komster til Underskrift, hvorefter Arbejdsforholdene var i 
Orden. Dette skete ogsaa, men nu brød Fabrikanten sit 
Ord under Fremsættelsen af en Del rent ud løgnagtige 
Paastande. Han paastod først, at han var i Færd med at ind- 
melde sig i Mesterforeningen og, som han skrev, ,, afventer 
til dette endelig er ordnet, før jeg underskriver, for at begge 
Overenskomster kan være i nøje Samklang med hinanden", 
For det første vedkom Nielsens Indmeldelse i Mesterforenin- 
gen jo aldeles ikke, hvad han var indgaaet paa ved de oven- 
cmtalte Forhandlinger, men dernæst var dette med Indmel- 
delsen i Mesterforeningen ogsaa en Usandhed. Senere paa- 
stod Fabrikanten, at han havde talt med sine Arbejdere, som 
ikke ønskede at komme ind under Jernindustriens Regler ; 
ogsaa dette var pure Usandhed. Fabrikanten havde naturlig- 
vis kun talt med nogle af de ,, kristelige" Svende, og nu kom 
det da ogsaa til en Strejke, hvor de fleste Arbejdere i vort Fag 
forlod Fabrikken. Kun nogle faa Stykker af de ,Kristelige" 

blev tilbage, og nu havde man det Særsyn, at det , kristelige 

Forbund" sammen med Fabrikant Nielsen i lange Tider ved 
Artikler i det ,,kristelige" Medlemsblad gjorde Forsøg paa at 
lyve sig fra denne baade for Fabrikanten og det ,, kristelige 
Forbund" saa snavsede Affære. Det er jo muligt, at Fabrikant 
Nielsen har kunnet tjene noget ved at arbejde med disse Folk 
udenfor Fagorganisationen, men den Blokade, som iværksat- 
tes af Fagorganisationen, har dog paa den anden Side ikke 
været helt behagelig for Fabrikanten. Det er lykkedes 
ham igennem Aarene at gøre adskillige hæderlige Ar- 
bejdere til Strejkebrydere og samtidig at sætte et va- 
rigt Minde baade om sin egen og hele det. ,, kristelige" For- 
bunds Optræden i denne Sag. Det kan maaske vare længe, 
men den Dag vil vistnok komme, da Retfærdigheden ogsaa 
her vil ske Fyldest. 

" Hen paa Efteraaret forelaa der Meddelelse om, at vort 
svenske Broderforbund ved Urafstemning med 2864 Stem- 
mer for og 2146 Stemmer imod havde besluttet at indtræde i 
den svenske Landsorganisation. Naar man saa længe havde 
staaet udenfor var dette nærmest bevirket af Frygten for at 
komme til at paatage sig for store Forpligtelser ved at yde 
Bidrag til for mange Sider. De svenske Metalarbejdere var 
nærmest tilbøjelige til at staa paa den gamle Teori om skan- 
dinaviske Forbund eller dog en Art Sammenslutning, som 
saa i videre Forstand skulde have Tilknytning til et interna- 
tionalt Metalarbejderforbund. Denne Teori er det dog vist- 
nok lykkedes endelig at faa trængt tilbage ved den skandina- 
viske Kongres i Stockholm i Efteraaret 1912, og den umid- 
delbart derpaa følgende Kongres i den svenske Landsorgani- 
sation. Vi for vort Vedkommende har alle Dage fremhæver 
Nytten af Samarbejde specielt med vore skandinaviske Bro- 

derforbund, og vi har staaet fast indenfor den internationale 
Sammenslutning, men ved Siden af har vi ganske vist ogsaa 
hævdet, at man ikke for disse Forbindelser bør forsømme 
Samarbejdet med de organiserede Arbejdere i sit eget Land. 
Her har vi vor første Forpligtelse, og Sammenslutningen af 
Fagorganisationerne eller, om man vil, Arbejderne i de en- 
kelte Lande staar fortsat for os som den første Betingelse 
for at naa frem. 

Aaret sluttede med en svag Fremgang i Konjunkturerne. 
Vort Medlemsantal er steget med 100 Medlemmer til 7576, 
men paa Skibsbyggerierne er det meget sløjt, hvorfor det 
vakte stor Tilfredshed, at vi i Oktober Maaned kunde sende 
50 Mand op til Sandvikens Skibsdok i Helsingfors til Byg- 
ning af Jernskibe. Dette var et Udslag af Krigen mellem Ja- 
pan og Rusland, og Antallet paa vore Fagfæller, som sendes 
til Finland, forøges en Tid til noget over 100 Mand. Disse 
havde en ganske god Fortjeneste, og nogle blev da ogsaa over 
Aar og Dag paa Stedet og kom først igen, da Forholdene her- 
hjemme begyndte at bedre sig noget. 

Der var i Aarets Løb arbejdet kraftigt paa at faa Lønnin- 
gerne op paa de saakaldte industrielle Reparaturvirksomheder, 
og der var f. Eks. paa Cementfabrikkerne og Sukkerfabrik- 
kerne opnaaet betydelige Forbedringer. 


Trods den svage Bedring i Konjunkturerne begynder vi 
Aaret 1905 med 1100 Arbejdsløse eller 14 % af det samlede 
Medlemstal. Forholdene var nemlig endnu daarligere paa 

Skibsbyggerierne, som er de Arbejdssteder, der oftest 
er Skyld i den periodiske Stigning af Tallet paa Arbejds- 
løse i vort Fag. Vi har lidt derunder igennem mange Aar, vel 
saa længe Skibsbyggerierne overhovedet har haft nogen Be- 
tydning, og medens man i de store Industrilande sjældent un- 
der Kriserne naar højere end 5 å 6% Arbejdsløse, saa naar 
vi ret ofte det dobbelte. En af Aarsagerne hertil er utvivl- 
somt, at vore Skibsredere — saa langt fra at føle sig solidari- 
ske med vore Skibsværfter — til enhver Tid synes udeluk- 
kende at lade Bestillingerne af ny Skibe bestemme af, hvorfra 
Tilbudet er ,,billigst". Naar de store engelske og tyske Skibs- 
værfter noterer nogen Sløjhed, sætter de deres Priser yder- 
ligere ned og skraber derved Bestillingerne til sig fra Smaa- 
lande som vort, hvorved de daarlige Konjunkturperioder i 
Fragtforholdene og Skibsbygningen rammer os dobbelt haardt 
hertillands. 

De første Maaneder af Aaret bringer os nogle Vanskelig- 
heder med Afskedigelser. Helsingør Skibsværft afskediger 
saaledes i Januar Maaned et gammelt Medlem af vor dervæ- 
rende Afdelingsbestyrelse, Drejer P. H. PETERSEN. Peter- 
sen havde den største Drejebænk paa Værftet. Han var ikke 
egentlig Tillidsmand, men han var en af dem, der kendte 
Værftets Akkordpriser ud og ind, iøvrigt en stilfærdig og 
overordentlig dygtig og honnet Arbejder i enhver Henseende. 
Ikke desto mindre blev han afskediget og uden Tvivl med den 
Hensigt fra Værkstedsledelsens Side at sætte Skræk i Drej- 
erne og skabe Luft for de Akkordprisreduktioner, som der 
jævnlig forsøgtes. Afskedigelsen af denne Mand, der i en 
lang Aarrække havde været beskæftiget paa Værftet, og sik- 
kert uden at der nogensinde havde kunnet sættes en eneste 
Plet paa ham, vakte en saadan Harme, at det straks var en 

Selvfølge, uden at der behøvedes Afholdelse af Møder eller 
lignende, at ingen gik til Petersens Drejebænk. Dette førte 
til, at nok en af de ældste Drejere afskedigedes, og nu stod 
der to Bænke ledige i Maaneder, indtil en tredie Afskedigelse, 
som ramte Værkstedets Tillidsmand, fandt Sted. Saa forlod 
samtlige Drejere Værftet. Arbejdet genoptoges dog paany 
paa Foranledning af Hovedbestyrelsen, og nu toges der fat 
paa en Forhandling i Timandsudvalget, hvilken endte med, 
at Værftet indgik paa at tage P. H. Petersen i Arbejde igen, 
naar han henvendte sig desangaaende. 

Paa Københavns Flydedok opstod Vanskeligheder mellem 
Firmaet og Tillidsmanden i Maskinafdelingen, Maskinarbej- 
der WALTHER. Man paastod, at Walther skulde have forhin- 
dret Overarbejdet i et bestemt Tilfælde. Disse Smaakonflikter 
viser noksom, hvilke Vanskeligheder Forholdene paa de store 
Arbejdspladser frembyder. En Stab af Funktionærer øver her 
hver sin Indflydelse paa deres specielle Gebet. Dette fører 
ofte med sig, at de gaar ganske andre Veje, end Hensigten 
har været med de gældende Overenskomster mellem Arbej- 
dere og Arbejdsgivere, og igennem Aarene er de Tilfælde da 
ogsaa mange, hvor Fabrikanter og Direktører her har maattet 
træde alvorligt op for at skaffe Respekt for de indgaaede Af- 
taler. I nogle Tilfælde har de gjort det konsekvent, i andre 
Tilfælde har der været vist nogen Valenhed og Lyst til at 
holde en skærmende Haand over den Funktionær, som viste 
særlig Nidkærhed i Embedet, selvom denne Nidkærhed gik 
ud over de Principper, som man iøvrigt var enig med os om 
skulde være raadende. 

Den 3. Februar nedlagdes Arbejdet paa Det forenede Damp- 
skibsselskabs Maskinværksted. Grunden var den, at 9 af 
vore Medlemmer, efter at Arbejdsforholdene var ordnede til- 

fredsstillende af Københavns Afdeling I, havde ladet sig binde 
paa Kontrakt, saaledes at de for al Fremtid vilde være en 
Hindring for Forbedring af Arbejdsforholdene paa dette Værk- 
sted. Hovedbestyrelsen indtog det Standpunkt, at man intet 
havde imod at give Sanktion til Strejken og lade Medlem- 
merne understøtte, men paa den anden Side foreholdt man 
Medlemmerne, at Selskabet meget vel vilde kunne undvære 
Driften af dette Værksted, idet vi ikke vilde kunne hindre 
det i at lade Arbejdet udføre paa Værfterne alene af den 
Grund, at det var umuligt at drage en Grænse for, hvad der 
eventuelt skulde være udført paa Værkstedet. Strejken blev 
da ogsaa meget langvarig og maa vel nærmest anses for tabt. 
I Foraaret 1907 gøres der med Kommandør NIELSEN som 
Mægler et Forsøg paa at faa Konflikten ud af Verden, men 
den afsluttedes dog først i 1908, med den ny Direktør 
(Høst) for Selskabets tekniske Afdeling. En Del af de kon- 
traktbundne har lidt efter lidt maattet søge Optagelse i Af- 
deling I i København. Selskabet faar nu sine Folk fra vort 
Anvisningskontor, ligesom der er oprettet Overenskomst, der 
garanterer vore Medlemmer ganske gode Arbejdsforhold. 
Forbundets 10. Kongres afholdtes i Dagene den 21.—24. 
Juni incl. Paa denne fattedes der 3 vigtige Beslutninger. For 
det første vedtoges Oprettelsen af Forbundets Begravelses- 
kasse med 61 Stemmer mod 40. Kassen traadte i Kraft den 
1. Oktober, hvorefter der fra den Tid udbetales fra 50 til 100 
Kr. efter Anciennitet ved et Medlems Dødsfald. For det andet 
sluttede man sig til en paa De samvirkende Fagforbunds Ge- 
neralforsamling om Foraaret vedtagen Resolution om, at Krav 
om Forkortelse af Arbejdstiden saa vidt muligt altid skulde 
fremsættes uden Forbindelse med Lønkrav, og vedtog først 
og fremmest at søge gennemført en Forkortelse af Ar- 

bejdstiden i Vintermaanederne. Denne Vedtagelse sluttede 
Formerne sig senere til og hjalp derved til at frembringe en 


Arbejdstids-Forkortelse. For det tredie besluttede man ende- 


lig paany, at der skulde gøres Forsøg med Oprettelsen af et 
Industriforbund.  Resolutionen desangaaende fik følgende 


Ordlyd : 
»Kongressen bemyndiger Hovedbestyrelsen til, naar Lejlighed 
dertil maatte gives, overfor andre Organisationer indenfor Jern- og 


Metalindustrien at fremsætte positive Forslag til en Centralisation 
af Jern- og Metalindustriens Arbejderorganisationer. 


Paa denne Kongres besluttedes det fremtidig at lægge 3 Aar 
mellem hver Kongres. Hidtil var der kun 2. 

Til Medlemmer af Hovedbestyrelsen valgtes, foruden For- 
mand, Hovedkasserer og Sekretær, der alle genvalgtes : 


OTTO SMITH, 
CH. SEGATO, 


Københavns Afdeling I. 
VALD. OLSEN, | 


V. WALTHER, 

M. SØRENSEN, — — Il. 
H. HANSEN, — — III. 
CHR. POULSEN, — — IV. 
OLUF OLSEN, — —  V. 
F. C. JENSEN, — — VI. 
M. KIRKETERP, — —- VII. 


Sommeren er iøvrigt interessant derved, at der finder en 
Stor-Lock-out Sted i den svenske Jernindustri, en Konflikt, 
hvortil vore Medlemmer paalignes et Ekstrabidrag å 50 Øre 
pr. Uge. Konflikten slutter med Arbejdets Genoptagelse den 
13. November. Kort før Indledningen til denne Kamp havde 
vore Kolleger i Norge ligeledes været paa Nippet til at komme 

i Lock-out. Man havde forespurgt OS og faaet Tilsagn om 
" Støtte, men i Slutningen af Marts opnaaedes der Overens- 
komst paa 4 Aar mellem Arbejdsgiverne og Formerne, som 
havde givet Anledning til Konflikten. Ogsaa i Finland var 
der dette Åar megen Uro, som bl. a. berørte os gennem de 
100 Skibssmede fra København, som paa dette Tidspunkt 
beskæftigedes paa Sandvikens Skibsdok, idet disse ikke kunde 
undgaa at deltage i Konflikten. Dette Forhold klaredes dog 
uden større Vanskeligheder for os. 

Aarets store Begivenhed er imidlertid Afslutningen af Over- 
enskomsten af 31. Oktober. Kongressen, som afholdtes om 
Sommeren, havde været enig om, at Spørgsmaalet om Opsi- 
gelse eller ikke Opsigelse af Overenskomsten til 1. Novem- 
ber lagdes i Hovedbestyrelsens Haand. Der var nær ved at 
.. komme en Kurre paa Traaden, idet man fra Odense Afde- 
lings Side sendte Skrivelser til en Del af de nærmeste Afde- 
linger med det Formaal at faa begært en Urafstemning netop 
paa dette Spørgsmaal, som Kongressen havde villet, at Ho- 
vedbestyrelsen skulde have Raadighed over, bl. a. for at den 
derved kunde være saa manøvredygtig som muligt, naar det 
kom til en Forhandling med Arbejdsgiverne. Da Afdelingens 
Optræden kom til Hovedbestyrelsens Kundskab, vedtoges det, 
at Formanden skulde rejse over til de fynske Afdelinger, hvil- 
ket ogsaa skete, og den rejste Bevægelse standsedes i Farten. 
Ved et Møde i Odense Afdeling viste det sig, at der ikke 
blandt dens Medlemmer var noget særligt Ønske om Uraf- 
stemning paa dette Spørgsmaal, og navnlig ikke, da det ene- 
ste, man kunde opnaa derved, var at klare Situationen det 
bedst mulige for vore Modstandere. Paa et Møde den 11. Ok- 
tober meddelte Formanden, at han havde haft Lejlighed til at 
konferere med enkelte af Sammenslutningens ledende Mænd 

om det nu saa vigtige Spørgsmaal om, hvorvidt der var Jord- 
bund for at faa en ny Overenskomst paa Grundlag af Mini- 
mallønnens Højnelse, Paa Hovedbestyrelsesmødet den 20. 
s. M. nedsattes dernæst et Udvalg, bestaaende af A. JOHAN- 
SEN, N. LUNDBYE, OTTO SMITH, VALD. OLSEN og FORMAN- 
DEN med Bemyndigelse til at nedsætte Underudvalg og med 
den Opgave at føre de paabegyndte Forhandlinger videre. Et 
Underudvalg bestaaende af Formanden og Valdemar Olsen 
forhandlede dernæst videre med d'Hrr. ALEx. Foss og JENS 
LANGE som Formænd for henholdsvis Sammenslutningen og 
den københavnske Fabrikantforening samt Provinsfabrikant- 
foreningen. Allerede den 25. kunde det nedsatte Udvalg fore- 
lægge Hovedbestyrelsen et Udkast til en Overenskomst, hvis 
Enkeltheder derefter diskuteredes og kritiseredes, ligesom det 
vedtoges at søge gennemført nogle mindre Ændringer. I det 
store og hele herskede der dog fuldstændig Enighed om, at vi 
paa det givne Grundlag skulde forsøge paa at gennemføre Ja- 
nuar-Overenskomstens Forlængelse paa 5 Aar. Samtidig be- 
sluttedes det at indkalde Forbundets Repræsentantskab til 
Møde Lørdagen den 28. Oktober. I de Dage, der hengik in- 
den dette Mødes Afholdelse fortsattes Forhandlingerne, og det 
endelige Forslag udformedes til Forelæggelse for begge 
Parter. | 

Fra Repræsentantskabet lød der nogle Røster i Retning af: 
»Er det nu ogsaa rigtigt at binde os paa 5 Aar" 0. s. v. Hertil 
svarede Formanden : ,,Denne Overenskomst er ikke tilat binde 
Kræfterne, men tværtimod til at frigøre dem til det, som her- 
efter maa være vor foreløbige Opgave, nemlig en Højnelse 
af Lønningerne for Fagets ældre og dygtigere Arbejdere!" Og 
han gav Løfte om, saasnart Konjunkturerne maatte vise sig 
en lille Smule gunstigere dertil, da med al Kraft at tage fat 

paa denne Opgave. Repræsentantskabet vedtog Overens- 
komsten med 48 Stemmer mod 4, og naar de 4 stemte imod, 
saa var det efter deres Udtalelser, fordi deres respektive Af- 
delinger havde bundet dem til at stemme imod under alle Om- 
stændigheder. Dette sidste har bidraget ikke uvæsentligt til 
at aabne Øjnene paa os alle for det meningsløse i at sende De- 
legerede til et samlet Møde med bundet Mandat til at stemme 
i en bestemt Retning. I Virkeligheden vilde en saadan Frem- 
gangsmaade da ogsaa i Længden umuliggøre al Forhandling 
og Fremskridt, for saa vidt den anvendes i blot nogen videre 
Udstrækning. Overenskomsten vedtoges altsaa alligevel i 
fuldstændig Enighed, og hvem der vil studere de Aarsberet- 
ninger, som siden er udsendte fra vort Forbund, vil erkende, 
at Løftet om at tage fat paa Højnelsen af Gennemsnitslønnen 
er blevet holdt paa en Maade, der har været til almindelig 
Gavn for Fagets Udøvere. Vi gengiver her den Overens- 
komst, som danner Indledningen til en ny Æra i vor Lønbe- 
vægelses Historie: 


Overenskomst indenfor Jernindustrien 
Oktober 1905. 


Overenskomst mellem ,,Dansk Smede og Maskinarbejder Forbund" og 
»Sammenslutningen af Arbejdsgivere indenfor Jernindustrien". 


$ 1. 

De nugældende Overenskomster mellem ,,Dansk Smede og Maskin- 
arbejder Forbund" og ,,Sammenslutningen af Arbejdsgivere indenfor 
Jernindustrien'', oprindelig sluttede Januar 1902, forlænges for et Tids- 
rum af fem Aar, saaledes at de tidligst kan opsiges til Ophør 1. Fe- 
bruar 1911. 

$ 2. 

Fra 1. November 1906 forkortes den normale Arbejdstids Længde i 
Vintermaanederne November, December, Januar og Februar med å 
Time daglig, saaledes at den i de nævnte Maaneder bliver 93 Time, 
som lægges indenfor Kl. 6 Morgen og Kl. 6 Aften. 

Fra 1. November 1907 forkortes den normale Arbejdstids Længde i 

de samme Vintermaaneder, November, December, Januar og Februar, 
yderligere med 4 Time daglig, saaledes at den i de nævnte Maaneder 
bliver 9 Timer daglig, som lægges indenfor Kl. 6 Morgen og Kl. 6 
Aften. ; 
Forkortelsen af den normale Arbejdstids Længde sker efter Arbej- 
dernes Ønske, og naar Arbejdsgiverne imødekommer dette, er begge 
Parter enige om, at Arbejderne ikke skal kunne forlange Gennem- 
førelsen heraf godtgjort ved Lønforhøjelse. 

Ved Bestemmelsen af, paa hvilken Tid af Dagen Arbejdstidens For- 
kortelse skal falde, skal Arbejderne høres. De kan rejse Paatale i 
Henhold til ,,Regler for Behandlingen af faglig Strid" for en Mangel 
paa Hensyntagen hertil, der ikke er tilstrækkelig begrundet i Virk- 
somhedens Tarv. 

$ 3. 

For Medlemmer af ,,Dansk Smede og Maskinarbejder Forbund' paa 
de under ,,Sammenslutningen af Arbejdsgivere indenfor Jernindustrien" 
hørende Værksteder, som har været Svende i eet Aar, forhøjes Mini- 
mallønnen fra 1. Juli 1906 til 34 Øre pr. Time og fra 1. Juli 1908 til 
35 Øre pr. Time. 

$ 4. 

For Udlærlinge i det første Aar efter udstaaet Læretid, som er Med- 
lemmer af ,,Dansk Smede og Maskinarbejder Forbund", forhøjes Mini- 
mallønnen, som nu er 31 Øre, fra 1. Juli 1908 til 32 Øre. 


8 5. 
Nærværende Overenskomst skal ikke være til Hinder for, at Arbejds- 
giverforeningen og De samvirkende Fagforbund enes om en anden 
Ordning af Arbejdstiden. 


Begge Organisationer er enige om ved fremtidige Optryk af ,,Fælles- 
Værkstedsregler'' eller Overenskomsterne af Januar 1902 at ændre disse 
i Overensstemmelse med nærværende Overenskomst. 


København, d. 31. Oktober 1905. 
For ,,Dansk Smede og Maskinarbejder Forbund" : 


J. A. Hansen, Formand. 


For ,»Sammenslutningen af Arbejdsgivere indenfor Jernindustrien" : 


Alex. Foss, Formand. 

Mod Slutningen af Forhandlingerne om den ny Overens- 
komst opstod der en Divergens imellem Fabrikanterne og os, 
idet Fabrikanterne ønskede vore Voldgiftsregler knyttede 
sammen med de faglige Overenskomster. Vi modsatte os 
dette ud fra Grundsætningen om, at alle den Slags Aftaler, 
der vedrører den rent retslige Side af Forholdet mellem Orga- 
nisationerne, altsaa Spørgsmaal om hvorledes der bør gaas 
frem i alle Tilfælde for at udjævne Stridigheder og lignende, 
bør være noget for sig, idet disse Regler bl. a. ogsaa efter- 
haanden bliver afhængige af de gældende Love og bestaaende 
borgerlige Retter til Afgørelse af herhen hørende Spørgsmaal. 
Fabrikanterne bøjede sig, og de har ikke senere rejst dette 
Spørgsmaal. 

Kort før Afslutningen af Oktober-Overenskomsten var der 
afholdt Mægling paa De forenede Jernstøberier i Aarhus med 
det Resultat, at Firmaets 40 Smede og Maskinarbejdere fik 
gennemsnitlig 1,3 Øre lagt til deres Timeløn, som derved 
steg til gennemsnitlig 35,6 Øre. Denne Mægling, som viste, 
hvad Vej det var Hensigten at gaa, fik ogsaa sin Betydning 
ved Vedtagelsen af Overenskomsten, og Aarhus” Afdeling 
havde paa det daværende Tidspunkt været tilfreds med Re- 
sultatet. Aaret sluttedes med lidt Lønbevægelse i Helsingør 
(Værktøjssmedene) og i Aalborg paa de Nordjydske Privat- 
baners Værksteder, hvor 17 Mand fik deres Timeløn forhøjet 
fra 37,1 til 38,5 Øre. Københavns Flydedok gjorde et kraftigt, 
men mislykket Forsøg paa at reducere alle Akkordpriser paa 
Skibsskroget til Bygning Nr. 58. Samme Fremgangsmaade 
brugte man hos Burmeister & Wain i Begyndelsen af Halv- 
femserne. Naar man syntes, at der af Værftet var opnaaet for 
lav en Pris paa en eller anden Nybygning, saa meddelte Me- 
steren en eller anden Dag til Arbejderne, at nu var Priserne 

reducerede med f. Eks. 10%. Arbejderne knurrede, men 
fandt sig i det, saalænge de var uorganiserede. Dette gik na- 
turligvis ikke nu paa Flydedokken, hvor hver Mand stod i 
sin Organisation. 

I August Maaned nedbrændte TUxEN & HAMMERICH's Fa- 
brik i. Nakskov. Dermed gik en af vore i sin Tid mest blom- 
strende Fabrikker indenfor Provinsernes Jernindustri under, 
og den blev ingensinde opført paany. Fabrikant Bruun i Ny- 
købing paa Falster fik senere af Nakskov Kommune et bil- 
ligt Laan paa 60,000 Kr. til Opførelsen af en ny Fabrik, men 
denne er aldrig blot tilnærmelsesvis blevet, hvad den gamle 
Fabrik var i sine Velmagtsdage. 

Vi har nu tilendebragt 20 Aar siden Lockouten i 1885, hvor 
vi tabte, men vort Medlemstal overskred ved Udgangen af 
1905 det 8. Tusinde. 


I Januar 1906 udkom første Nummer af et nyt Organ for 
det internationale Metalarbejderforbund under Titel af Inter- 
nationaler Metallarbeiter-Rundschau. Bladet er siden udkom- 
met hver Maaned og trykkes i de 3 Hovedsprog : Tysk, Fransk 
og Engelsk. 

Den 16. Maj afholdtes et vigtigt Mæglingsmøde paa Hel- 
singør Skibsværft i Anledning af, at Værftet forsøgte at re- 
ducere Akkordpriserne i Maskinværkstedet. Mæglingsmødet 
resulterede i følgende Overenskomst, som vi, da den er af 
særlig Interesse, gengiver i sin Helhed: 

18 


1. 

»Grundlag for Fastsættelse af Akkorder i Maskinværkstedet paa 
Aktieselskabet Helsingør Jernskibs- og Maskinbyggeri. 


For Skruestiks- og Kedelmonteringsarbejde forbliver de hidtil gæl- 
dende Akkordsatser uforandret. 

(I Tilfælde, hvor flere Stykker af samme Slags udføres, og hvor 
der virkelig kan paavises Besparelser i Arbejdsydelsen, kan. Prisen 
ved Forhandling reduceres, uden at et saadant Tilfælde har frem- 
tidig Indflydelse paa den almindelige Stykpris). 

Hidtil gældende Akkordpriser gælder ogsaa for Arbejdsmaskiner- 
ne, hvor der ikke benyttes forbedret Værktøj (Hurtigdrejestaal), 
eller hvor Indførelse af dette ikke vil bevirke nogen Forøgelse i 
Arbejdsydelsen. 

(Man er enig om, at der findes adskillige Arbejder saavel af Jern 
som af Metal, i Særdeleshed mindre Arbejder, hvor Reduktion af Pri- 
sen ikke kan finde Sted, selv ved Indførelse af Hurtigdrejestaal). 


Hvor forbedret Værktøj (Hurtigdrejestaal) indføres, f. Eks. specielt 
ved Afskrubning, kan Akkordpriserne nedsættes, dog maa Arbejds- 
fortjenesten ikke formindskes, hvorimod man er enig om, at den 
yderligere bør stige. 

(Naar Afskrubning eksempelvis er nævnt som Tilfælde, hvor Re- 
duktion kan finde Sted, er det dog ikke udelukket, at Reduktioner 
ogsaa kan finde Sted, hvor Hurtigdrejestaal kunde anvendes med 
Fordel ved Færdigdrejning.) 


Er der efter Færdiggørelsen af et Stykke Arbejde til en reduceret 
Pris ikke opnaaet mindst den samme pCt.-Fortjeneste, som ved den 
tidligere Akkordpris, forhøjes Prisen i passende Forhold for næste 
Gangs Vedkommende. Det forudsættes, at vedkommende Arbejder 
har udført Akkorden ved intensivt Arbejde. 


Akkorder, hvorved der almindeligvis ikke er tjent mere end 40 pCt., 
nedsættes ikke, selv ved Indførelse af Hurtigdrejestaal. 

(Værftet bemærker, at det vilde være at foretrække, at der havde 
staaet: ,,Akkorder, hvor der ikke har kunnet tjenes 40 pCt., ned- 
sættes ikke o0.s.v.', fordi det formenes, at der var Akkorder, hvor 
det ved mere intensivt Arbejde kunde have været tjent over 40 pCt. 

Tillidsmanden erklærede, at hvor saadanne Tilfælde konstatere- 
des, kunde en Forhandling om de paagældende Priser optages, selv 
inden Udløbet af nedennævnte Aar.) 

5. Nedsættelse af de faste Akkordpriser kan kun foretages en Gang. 
(Værftet forbeholder sig Ret til Omlægning af Akkordpriserne, 
naar nye, hurtigarbejdende Maskiner indføres.) 


6. Nærværende ,,Grundlag for Fastsættelse af Akkorder" er gældende 
foreløbig i 1 Aar fra D. D. at regne. 


Vedtaget ved Mæglingsmødet d. 16. Maj 1906." 


Gennem hele Aaret 1906 føres der en ganske livlig Løn- 
bevægelse paa Grundlag af den i Oktober 1905 afsluttede 
Overenskomst. Der rejses saaledes Lønkrav paa Værksteder 
med ialt 1735 af vore Medlemmer, og af dem opnaaede 1362 
en gennemsnitlig Forhøjelse af 2,4 Øre pr. Time. Ved Be- 
dømmelsen af dette Resultat maa man ikke alene erindre sig, 
at selve Minimallønnens Højnelse i sin Tid alene bevirkede 
forskellige Forhøjelser ogsaa i andre Lønsatser, i alt Fald paa 
en Del Værksteder, men man maa tillige erindre sig, hvilke 
Tillæg der sædvanligvis naaedes ved de mange omfattende 
Konflikter, som fandt Sted i Midten og Slutningen af 90'erne. 
Om et gennemgaaende Tillæg af 2 å 4 Øre er der paa dette 
Tidspunkt aldeles ikke Tale, hvad man kan se ved at efterse 
vor Lønbevægelse fra de nævnte Aar. Disse Resultater vakte 
ganske naturligt Tilfredshed og bevirkede, at der udadtil var 
Ro i Faget. Dertil kommer, hvad der er af overordentlig stor 
Betydning, at det meste af vor Arbejdsløshed forsvandt i Som- 
merens Løb. Vi mærkede nu et Opsving i Konjunkturerne, 
som holdt sig indtil 1908, hvor bl. a. hen paa Efteraaret nogle 
københavnske Banker begyndte at ramle sammen. Hvad der 
ogsaa kendemærker vort Organisationsarbejde, er det sti- 
gende Antal Mæglingsmøder. Medens der i 1905 afholdtes 25 
Mæglingsmøder, afholdtes der i 1906 ialt 56 saadanne, og af 
disse bragte de 48 Forlig med gunstigt Resultat for Arbejderne, 
medens Resten forhandledes videre i Timandsudvalget eller 

ved Voldgift med delvis gunstigt Resultat. Ganske vist havde 
vort Forbund i en Aarrække haft faste Overenskomster med 
vore Modstandere, men en Række daarlige Aar i Begyndelsen 
af Aarhundredet gjorde det umuligt for Alvor at føre en kon- 
sekvent Lønbevægelse, og der skulde vel ogsaa gaa en Del 
Aar, forinden Forholdet i det hele taget konsolideredes, Saa- 
ledes at det blev muligt at gennemføre virkelig forbedrede 
Lønforhold i vort Fag. 

I September Maaned udkom Regulativ for Jernstøberier og 
Maskinfabrikker m. fl. i Henhold til Lov Nr. 71 af 11. April 
1901, $ 3. Reglementet, der var udarbejdet af det i Henhold 
til nævnte Lov nedsatte Arbejdsraad, skulde ifølge Loven alle- 
rede være udstedt i 1903, men naar det lod saa længe vente 
paa sig, var det af den Grund, at Reglementet havde forvoldt 
stærke Fødselsveer. Der var i ,,Raadet" foregaaet ret stærke 
Kampe om de Varmegrader, som skal forefindes paa Værk- 
stederne om Vinteren og meget mere, men nu kom det altsaa, 
og Regulativet offentliggjordes i Fagbladet for September. 

En slem Svaghed ved dette Regulativ var det, at der er 10 
Aars Respit med Indførelse af Bestemmelserne i $ 2, som 
omhandler Lokalernes Indretning. | 

Forbundets 11. ordinære Repræsentantskabsmøde, som 
fandt Sted den 17. November, beskæftigede sig mest med ad- 
ministrative Sager, f. Eks. Udgivelse af Ekstra-Fagblad, men 
man behandlede dog ogsaa Spørgsmaalet om Sommerferie 
for Fagets Arbejdere, og der vedtoges en saalydende Reso- 
lution : 


»Repræsentantskabet henstiller til Hovedbestyrelsen ved frem- 
tidige Forhandlinger med Arbejdsgiverne at faa en Sommerferie 
paa 3 Dage med Løn.” 


Resolutionen vedtoges med 25 Stemmer for og 15 imod. 

Den 1. November indtræder den første Forkortelse af Ar- 
bejdstiden med % Time daglig i de 4 Vintermaaneder. 

Slutningen af Aaret 1906 viser en Tilgang paa ca. 900 Med- 
lemmer. Det samlede Antal er nu 9808. 


Aaret 1907 udviser en Fortsættelse af Bestræbelserne for 
at højne Gennemsnitslønnen. Der stilles i Aarets Løb Krav 
paa Værksteder, omfattende 2012 Medlemmer, og af disse 
opnaar 1665 gennemsnitlig 2,1 Øres Tillæg. (Gennemsnits- 
timelønnen paa disse Værksteder bringes derved op til 38,4. 
Vi begynder altsaa nu at rette paa os med vore Lønninger, men 
Arbejdet er baade vanskeligt og brydsomt og koster et Utal 
af Møder. Der holdes i Aarets Løb ikke mindre end 56 Mæg- 
lingsmøder med 65 forskellige Sager, hvoraf der opnaas 
Forlig i 48, medens 4 å 5 afgøres underhaanden uden at 
komme til videre Forhandling i Timandsudvalget. Det vilde 
føre for vidt at opgøre alle disse Forhold i sine Detailler, og 
. det er da heller ikke Formaalet med nærværende, men de 
angivne Tal viser i tilstrækkelig Grad, hvorledes vort Organi- 
sationsarbejde nu er kommet ind under faste Former, og de 
viser tillige, hvor intensivt og haandfast der tages fat paa de 
organisationsmæssige Opgaver. Tallene maa her tale. 

Foraaret bringer os en lille Lock-out, som omfatter 790 
Mand paa Skibsværfterne i København og Helsingør. Skibs- 
tømrerne havde iværksat en Strejke paa Krav om Minimal- 
lønnens Forhøjelse, og dette skulde altsaa vore Medlemmer 
lock-outes for. De kastedes paa Gaden den 12. April, og År- 

bejdsstandsningen varede til den 2. Maj. Konflikten vakte na- 
turligvis vældigt Røre blandt vore Kolleger paa disse Arbejds- 
pladser, ikke mindst fordi Skibssmedene hidtil havde været 
vante til at staa i Arbejde, medens det var vore Medlemmer 
i den øvrige Del af Jernindustrien, som maatte holde for un- 
der Lock-outer. 

Den 26. Februar fandt et Fællesbestyrelsesmøde Sted i An- 
ledning af, at Københavns Afdeling I ønskede sig fritaget for 
at have vort københavnske Arbejdsanvisningskontor henlagt 
under sig. Efter nogen Diskussion vedtoges følgende Reso- 
lution : 

»Ved Mødet den 26. Februar 1907 vedtager Bestyrelserne for de 
københavnske Afdelinger af D. S. & M. F. at slutte sig til Tanken 
om, at Hovedkontoret overtager Anvisningskontoret, og overlader 
derefter til Hovedbestyrelsen at træffe de fornødne Arrangements 
desangaaende, saaledes at Sagen ordnes paa den billigste Maade for 
de københavnske Afdelinger, samtidig med, at der ikke ved ÅAr- 
rangementet lægges Udgifter paa Hovedkassen, som ikke vedkom- 
mer denne.” 

Hen paa Sommeren overtog Hovedkontoret derefter Anvis- 
ningskontoret, og LUNDBYE ansættes som dets Bestyrer. Sam- 
tidig flyttes Forbundets Hovedkontor op paa Ejendommens 
første Sal. , 

Den 1. Marts fratraadte Kommandør K. C. NIELSEN Po- 
sten som administrerende Direktør for Aktieselskabet Bur- 
MEISTER & WAIN og derved tillige Stillingen som dette Firmas 
Repræsentant i Ledelsen for Jernindustriens Arbejdsgiversam- 
menslutning. I den sidstnævnte Stilling afløstes han af den 
unge Skibsbygningsdirektør MELDAHL, der imidlertid kun 
holdt Stillingen en ganske kort Tid. Med Kommandør Niel- 
sen forsvandt en overordentlig sympatetisk Personlighed saa- 
vel fra den ansvarsfulde Direktørstilling hos Burmeister & 

Wain som ogsaa fra Ledelsen indenfor Arbejdsgivernes Kreds. 
Kommandør Nielsen nærede baade Sympati og Interesse for 
Arbejdernes Organisationsbestræbelser, og han var tillige en 
af Arbejdsgiverbevægelsens mest forhandlingsdygtige Ledere. 
Kommandør Nielsen havde beklædt Stillingen som. administre-. 
rende Direktør hos Burmeister & Wain siden d. 22. januar 
1895, da han kom fra Orlogsværftet, hvor han var kendt 
som en liberal Mand i Forholdet overfor Arbejderne. Et Par 
Aar efter denne Fratrædelse, nemlig i September 1909, døde 
Kommandøren paa en Udenlandsrejse. 

I de første Dage af Juli Maaned udgik i Oktavformat de 
første Aarsberetninger over Forbundets Virksomhed. Lovene 
indeholdt fremdeles Bestemmelse om, at Formanden skulde 
udarbejde Beretning til Kongresserne, men det var blevet 
ham klart, at en Organisation som vor burde møde frem med 
en Aarsberetning, saaledes at man ikke alene til Kongresserne, 
som der nu tilmed var blevet 3 Aar imellem, men en Gang 
hvert Aar fik Lejlighed til at gøre Organisationsarbejdet op i 
Tal og paa anden Maade, saaledes at vi altid saa vidt muligt 
kunde se, hvor vi var henne, og hvad Kurs der styredes. Be- 
retningerne vakte almindelig Tilfredshed og købtes i et Par Tu- 
sinde Eksemplarer af Medlemmerne. Senere hen er Interes- 
sen hos vore Medlemmer for at læse Aarsberetningen sløjet 
noget af. Dette ligger maaske i, at Tiden byder paa saa meget 
Læsestof af al mulig Art, at en Aarsberetning, naar den ikke 
ligefrem omfatter opsigtsvækkende Begivenheder, virker no- 
get tørt, men vi ved, at den studeres med Interesse af vore 
Tillidsmænd og saadanne, som føler sig stærkest interesserede 
i Organisationsarbejdet. Derfor gør Beretningen fremdeles 
sin store Nytte. 

Den 12.—15. August incl. afholdes den 5. internationale 

Metalarbejderkongres i Folkets Hus i Bryssel. Der var nu 
lige netop hengaaet 14 Aar, siden den første Kongres fandt 
Sted i Zurich, hvor det saakaldte Informations-Bureau opret- 
tedes. Den første internationale Sekretær havde sit Sæde i 
Zurich, men allerede ved Kongressen den 23. Juli 1896 i Lon- 
don flyttedes Bureauet til Sheffield, og CH. HoBsoNn valgtes 
til Sekretær. Paa Kongressen i Amsterdam 1904 flyttedes Bu- 
reauet til Stuttgart, og ÅLEX. SCHLICKE valgtes til Sekretær. 
Samtidig afløstes ,,Informations-Bureauet" ved Oprettelse af 
det , internationale Metalarbejderforbund", og dets Love og 
Vedtægter gennemgik nu en Revision. Hvad der særlig vakte 
Interesse, var dog det stedse brændende Spørgsmaal om Gen- 
sidighed ved Overførelse af Medlemmer til de engelske Orga- 
nisationer. Dette Spørgsmaal er stadig ikke løst, men vil 
sikkert blive ved at trænge sig paa, til de engelske Arbejder- 
organisationer en skønne Dag er naaede til Erkendelse af, 
at England paa Fagforeningsomraadet ikke vedblivende kan 
danne et fra Fastlandet afsondret Omraade. 

Den 1. November fandt den anden Forkortelse paa 1 Time 
i de 4 Vintermaaneder Sted i Overensstemmelse med Over- 
enskomsten af Oktober 1905. Der opstod her en Række 
Vanskeligheder med Hensyn til Spørgsmaalet om, hvorvidt 
Forkortelsen skulde finde Sted om Morgenen eller om Åfte- 
nen. Der maatte i den Anledning afholdes Mæglingsmøder 
om en halv Snes forskellige Klager, som det dog for det meste 
lykkedes at bilægge. 

Forbundets 12. ordinære Repræsentantskabsmøde fandt 
Sted den 9. November. Nogle administrative Sager afgjor- 
des, og desuden vedtoges det at yde Social-Demokraten et 
Laan. Det vigtigste Spørgsmaal var dog et Forslag om at 
søge vor Rejse- og Understøttelseskasse statsanerkendt, her- 

under Forslag til Forandringer i Lovene. Loven om Stats- 
hjælp til Arbejdsløshedsforsikring var vedtaget i dette Aars 
Rigsdagssamling, og Landsorganisationens Generalforsamling 
havde nedsat et Udvalg paa 18 Medlemmer, hvis Opgave det 
bl. a. var at udarbejde en Mønstervedtægt for de Kasser, som 
ønskede at søge Anerkendelse. Repræsentantskabet vedtog 
følgende Resolution : 


»I Tilslutning til Forslaget om nye Love for Rejse- og Under- 
støttelseskassen i Anledning af Beslutningen om at søge Statsaner- 
kendelse for denne anbefaler Repræsentantskabet, at der gives Ho- 
vedbestyrelsen Bemyndigelse til at foretage de Ændringer i For- 
bundslovene, der nødvendiggøres ved en Vedtagelse af de nye Love 
for Arbejdsløshedskassen. 

Som Punkter, der paa denne Maade maa ændres, anføres: 

I $ 2. Bestemmelserne om Midlernes Fordeling og Strejkekas- 
sens Tilskud til Afdelingernes Administration. 

I $ 11. Kontingentet for hvilende Medlemsret å 10 Øre pr. Uge 
everføres til Arbejdsløshedskassen. 

I $ 12, Udlærlinges Indskud overføres til Arbejdsløshedskassen. 

$ 21 overføres til Regler for Arbejdsanvisningskontorer. 

$ 27 udvides til at omfatte alle Forbund af Metalarbejdere, der 
slutter sig til ,,Internationale Metallarbeiter Bund". 

Endvidere bestemmes, at alle hidtidige Frikontingenter, der ikke 
kunne bibeholdes i Arbejdsløshedskassen, udredes af Strejke- 
kassen. 

Ligeledes bemyndiges Hovedbestyrelsen til at søge en Ordning, 
hvorefter Medlemmer, der i 3 paa hinanden følgende Regnskabs- 
aar har oppebaaret deres fulde Understøttelse, ikke bliver afskaa- 
ret fra at faa Understøttelse i det paafølgende Aar (jfr. $ 9, 2. 
Stk. i Forslag til Love for Arbejdsløshedskassen). 

Endelig indsættes en Bestemmelse i Forbundslovene om, at alle 
Medlemmer af Forbundet er pligtige til at være Medlemmer af Ar- 
bejdsløshedskassen, for saa vidt de opfylder Bestemmelserne i 
dennes Love. 

Med Hensyn til de nye Love for Arbejdsløshedskassen bemyn- 
diges Hovedbestyrelsen til at tiltræde mindre og uvæsentlige Æn- 
dringer, der af Ministeriet maatte blive forlangte i det til Uraf- 

stemning udsendte Forslag. Det samme gælder den administrative 
Ordning af Arbejdsløshedskassen, til hvilken en Del af Admini- 
strationskassens Udgifter nu maa overføres. Særlig gælder dette 
med Hensyn til Lønninger og Administrationstilskud til Afdelin- 
gerne, hvilke Udgifter skulle godkendes af Arbejdsløshedsinspek- 
tøren.” 


Paa Forslag af Næstved Afdeling vedtoges det at nedsætte 
Karenstiden for unge Svende fra 8 Uger til 6 Uger, og der- 
næst vedtoges det enstémmigt at udsende Forslaget om Rejse- 
og Understøttelseskassens Statsanerkendelse til Urafstemning 
i Afdelingerne. Som bekendt blev Forslaget vedtaget, og Stats- 
anerkendelsen indtræder fra 1. Januar 1908 at regne. Det maa 
erkendes, at Loven om Statshjælp til Arbejdsløshedsforsikring 
har været til overordentlig Velsignelse saavel for vort Fag 
som for de øvrige organiserede Arbejdere. 

Arbejdsgivernes Skandinavisme lader dette Aar høre fra sig 
ved et Delegeretmøde, som afholdtes i Begyndelsen af No- 
vember. Mødet faar sin særlige Interesse derved, at man be- 
skæftiger sig med Lønspørgsmaalet. Man vedtog, at Lønnen 
altid skal fastsættes gennem fri Forhandling mellem Parterne 
og ikke ved Voldgift, og hvor der anvendes Minimalløn, bør 
denne ikke sættes højere, end at der kan tages fornødent Hen- 
syn til Konjunkturforholdene og Arbejdernes forskellige Gra- 
der af Dygtighed. Dette betød vel sagtens, at vore Fabrikan- 
ter, efter at vi har gennemført dette Princip i den danske Jern- 
industri, søgte at overføre det samme paa de øvrige skandi- 
naviske Lande. | 

Dernæst vedtog dette Arbejdsgivermøde, at ,,Arbejdernes 
Fortjeneste i Bygningsfagene bør holdes nogenlunde i Niveau 
med Fortjenesten i de øvrige Fag", og ,,at Timelønnen, hvor 
det drejer sig om Akkordarbejde, i Almindelighed ikke bør 
garanteres", 

Man vedtøg ogsaa noget om ,,Arbejdsgivernes Ret til at 
lede og fordele Arbejdet" samt ,,at Formændene ikke maa 
være Medlemmer af Arbejdernes Organisation", og endelig 
vedtog man at virke for Indførelse af Lovbestemmelser, ,,som 
paalægger Organisationerne retsligt Ansvar for de Overens- 
komster, de har indgaaet, og Erstatningspligt, hvis de bryder 
dem", 

Dette sidstnævnte Forhold fik, som bekendt, sin Afgørelse i 
Fællesudvalget af 17. August 1908 og med Vedtagelse af Loven 
om Den faste Voldgiftsret. Vi er ikke sikre paa, at Arbejds- 
giverne ved Afslutningen af disse Forhandlinger var saa helt 
tilfredse med, hvad de havde opnaaet. Navnlig var det i alt 
Fald lykkedes for Arbejderne at faa det omtalte ,,Ansvar" be- 
grænset. 

Aaret 1907 bragte os atter en betydelig Tilvækst, næsten 
1000 Mand, i vort Medlemstal, og vi er nu naaede til 9990 
Medlemmer og mangler altsaa kun 10 i 10,000. 


Aaret 1908 begynder med voksende Arbejdsløshed som 
Følge af en-begyndende Konjunkturnedgang. Arbejdsgiverne 
skynder sig at proklamere ,,daarlige Tider", og, hvad værre 
var, samtidig proklameredes der fra Arbejdsgiverforeningen : 
Ingen Lønforhøjelser og ingen Forkortelse af Arbejdstiden ! 
Det viste sig dog, at Arbejdsgiverforeningen ingenlunde var i 
Stand til at standse vor Lønbevægelse. I Aarets Løb stilledes 
der Krav i Virksomheder, omfattende 1326 Mand, og de 740 
opnaaede gennemsnitlig 2,3 Øres Tillæg til deres Timeløn- 

ninger. Det er her særlig en Række Reparaturvirksomheder 

samt en Række mindre Bedrifter, der maa lægge paa Løn- 
ningerne, men i Løbet af dette og det følgende Aar lykkes det 
saa godt som overalt med en Antagelsesløn paa 38 Øre gæl- 
dende i 3 Uger at gennemføre 40 Øre som Mindstebetaling 
ved Reparaturværkstederne, hvor der ikke gives Akkord i 
nævneværdig Udstrækning, hvorfor Timelønnen der maa 
være noget højere, end hvor der gives udelukkende Akkord- 
arbejde. 

Selvfølgelig kunde de dalende Konjunkturer ikke undgaa 
at faa nogen Indvirkning paa vor Lønbevægelse, men samti- 
dig opstod der, maaske netop som Følge af de dalende Kon- 
junkturer, en Masse andre Stridsspørgsmaal, og i Aarets Løb 
holdtes ikke mindre end 58 Mæglingsmøder og 6 Timands- 
møder. For at anskueliggøre Rækkevidden af de Møder, 
som holdes indenfor selve Hovedledelsen, gengiver vi neden- 
staaende en lille Tabel over disse: 


Afholdte Møder i 1908. 


Kongresser 


| Antal Punkter 
Antal | paa Dags- 
ordenen 


Hovedbestyrelsesmøder Timandsmøder 
7" Antal Punkter | Antal Punkter Antal Punkter 
Antal paa Dags- Antal paa Dags- 
| ordenen ordenen 
5 | 441 | 6 |; 25 | 1 14 
| 


Den 1.—4. Juli incl. afholdtes Forbundets 11. Kongres. 
Bemærkelsesværdigt ved denne er det først og fremmest, at 
vi nu efter at Rejse- og Understøttelseskassen samme Aar 
har faaet Statsanerkendelse, maa holde Kongressen i to Af- 
delinger, hvoraf første Del er den sædvanlige Forbundskon- 
gres med Behandlingen af de fagorganisatoriske Anliggen- 
der. Anden Del er Delegeretmødet i Arbejdsløshedskassen, 
som nu hedder ,,De faglærte Jern- og Metalarbejderes År- 
bejdsløshedskasse"f, 

For første Gang er der gaaet 3 Aar imellem to Kongresser, 
og i denne Periode var den første 5-aarige Overenskomst af- 
sluttet med Jernindustriens Sammenslutning. Kongressen og 
dens Forhandlinger forløb paa en overordentlig rolig og sag- 
lig Maade og prægedes af en dyb og naturlig Tilfredshed med 
den Lønbevægelse,. der var ført i de 3 forløbne Aar. Ligele- 
des var der Tilfredshed med, at vi havde faaet Arbejdsløsheds- 
kassen statsanerkendt, selv om der ikke var idel Glæde over, 
at vi af Hensyn til denne Statsanerkendelse havde maattet for- 
lade Kalenderaaret med Hensyn til Understøttelsesydelsens 
Maksimum og gaa over til det saakaldte løbende Aar. For at 
bøde herpaa forøgedes Understøttelsesdagenes Maksimum i 
et Aar fra 70 til 80 Dage, og den forhøjede Pengehjælp, som 
hidtil var ydet i 35 Dage, ydes fremtidig i 40 Dage, ligesom 
der indføres en ny Form for Understøttelse, nemlig Flytte- 
hjælp. Samtidig vedtog Kongressen at udvide Begravelses- 
kassens Omraade, saaledes at der i alle Tilfælde udbetales 50 
Kr. til et Medlem, der mister sin Hustru, for saa vidt han 
har opnaaet mindst et Aars Medlemsanciennitet i Forbundet. 

Formand, Hovedkasserer og Sekretær genvalgtes med Ak- 
klamation og til Medlemmer af Hovedbestyrelsen valgtes : 


OTTO SMITH, 
V. WALTHER, [ Københavns Afdeling I. 


CH. SEGATO, 

JuLius ERIKSEN, — — Il. 
H. HoOoOLsrT, — — III. 
CHR. POULSEN, — — IV, 
VILH. OHMSEN, — — V. 
A. MICHELSEN, — — VI. 


M. KIRKETERP, — — VII. 


286 


Til Hovedrevisorer genvalgtes NIELS JAKOBSEN, GABRIEL 
CHRISTENSEN og VIGGO STILLING. 

For første Gang i Forbundets Levetid udgaves en trykt 
Protokol over Kongressens Forhandlinger, hvilken kunde 
faas til Købs af Medlemmerne. i 

Den 1. Juli forhøjedes Minimallønnen i Henhold til Over- 
enskomsten af 1905 med 1 Øre fra 34 til 35 Øre. Minimal- 
lønnen for Udlærlinge steg samtidig til 32 Øre. Denne Mini- 
mallønsforhøjelse indtraf paa et særdeles heldigt Tidspunkt, 
nemlig ved Begyndelsen af en Nedgangsperiode, hvorved den 
kom til at virke som en Stopper, der forhindrede i hvert Fald 
lavere Lønninger end Minimallønnen. Timelønningernes Ned- 
gang i en saadan Periode kunde.før Minimallønnens Indførelse 
faktisk ikke forhindres. 

Paa Baneværkstedet i København opstod hen paa Efter- 
aaret en vanskelig Situation. Generaldirektøren nægtede at 
forhandle videre med vor Afdelingsformand, M. KIRKETERP, 
fordi denne havde undertegnet nogle Vedtagelser paa et De- 
legeretmøde, som af Statsbanearbejderne var afholdt i Vejle 
denne Sommer. De af Banearbejderne vedtagne Resolutioner 
formentes at indeholde Trusler imod Statsbanerne. Spørgs- 
maalet tabte dog senere sin praktiske Betydning, og Kirke- 
terp har siden uden større Vanskeligheder kunnet fungere 
videre i sin Egenskab af Tillidsmand for Statsbanearbej- 
derne. 

Omtrent midt paa Sommeren truer Arbejdsgiverforeningen 
med General-Lock-out, og den faglige Situation er overmaade 
spændt. Den 10. Juli nedlagde litografisk Forbunds Medlem- 
mer Arbejdet efter forgæves at have søgt Spørgsmaalet om År- 
bejdstidens Forkortelse m. m. ordnet ad Forhandlingens Vej. 
Her mærker man for Alvor Virkningen af den almindelige 
Arbejdsgiverparole: Ingen Lønforhøjelser og ingen Arbejds- 

tidsforkortelse! Midt under denne Konflikt opstod der iøv- 
rigt en anden Komplikation, idet de københavnske Skomagere 
i et Antal af 100 nedlagde Arbejdet paa Krav om Fjernelse af 
en Formand i en derværende Skotøjsfabrik. Ganske bortset 
fra, at en eller anden maaske nok vil finde, at en saadan An- 
ledning til Strejke var noget spinkel, saa havde de paagæl- 
dende Skomagere nedlagt Arbejdet i Strid med de mellem 
dem og Mestrene gældende Voldgiftsregler, som krævede For- 
handling, før der strejkedes. Deraf fulgte, at de hverken kunde 
faa deres eget Forbunds eller De samvirkende Fagforbunds 
Støtte, men ikke desto mindre blev der dog gjort, hvad gøres 
kunde, for at hjælpe Skomagerne ud af den vanskelige Situa- 
tion. Der var sluttet en Overenskomst med Arbejdsgiverne, 
gaaende ud paa Formandens delvise Suspension og Sagens 
Henvisning til Voldgift, men Skomagerne forkastede Over- 
enskomsten og nægtede ensidigt at gaa i Arbejde paa andet 
Grundlag end Formandens Fjernelse. Dermed gav man År- 
bejdsgiverne en velkommen Anledning til at kæde denne Kon- 
flikt tilligemed en Savværkskonflikt i Køge og Hillerød sam- 
men med Litografernes Krav, og nu gik det løs med Møder 
Dag og Nat mellem Organisationernes Forretningsudvalg. 
Her viste det sig snart, at man kunde opnaa Enighed om 
alt, kun ikke om Litografernes Krav om Forkortelse af Ar- 
bejdstiden. Herpaa sprængtes Forhandlingerne den 8. Au- 
gust, efter at Arbejdsgiverne som Betingelse for at gaa med 
til 7/, Times daglig Forkortelse af Arbejdstiden havde for- 
langt absolut Garanti imod ny Krav i den Retning før i 1910. 
Arbejdsgiverne bebudede Lock-out mod Bogbinderne, Papir- 
industriarbejderne og Typograferne, og de sidste svarede 
igen med at bebude en Strejke ved Dagbladene. Arbejds- 
standsningen bestemtes det at iværksætte fra Mandag Mor- 
gen den 10. August, og disse Konflikter kom til at omfatte 

ca. 4000 Arbejdere. Litografernes Strejkende androg kun 
210. Den af Typograferne iværksatte Bladstrejke bevirkede, 
at der i Hovedstaden kun udkom tre Blade, nemlig Social- 
Demokraten, Aftenbladet og Kristeligt Dagblad, som alle tre 
stod uafhængige af Arbejdsgiverforeningen. Der gjordes dog 
Forsøg paa at forhindre Social-Demokraten i at udkomme, idet 
Papirfabrikkerne standsede Leveringen af Papir, skønt de 
ved Kontrakt var forpligtede til at forsyne Bladet. Hensigten 
naaedes dog ikke, idet Social-Demokraten straks sikrede sig 
det nødvendige Papir fra Udlandet, og det var kun en Selv- 
følge, at Papirfabrikkerne bagefter maatte betale, hvad dette 
Eksperiment kostede. Den hele Konflikt bilagdes ved en 
Mægling fra Indenrigsminister BERGS Side, som i den Anled- 
ning tilkaldte J. A. HANSEN, LYNGSIE, HVIDTFELDT, E. 
SVENDSEN og C. F. MADSEN fra De samvirkende Fagfor- 
bund. Den 17. August blev Dagen for det indgaaede 
Forlig, der bl. a. fik følgende almindelige Bestemmelse : 
»Efter Indenrigsministerens Anmodning nedsættes et Fæl- 
lesudvalg af Delegerede for Dansk Arbejdsgiver- og 
Mesterforening og De samvirkende Fagforbund for paa 
Grundlag af indvundne Erfaringer at forhandle saavel om 
foreliggende Forslag om Voldgiftsdomstol som om Bestem- 
melser til Forebyggelse af Lock-out eller Strejke, Mægling 
under Konflikter etc. Meddelelse om Resultatet af dette Fæl- 
lesudvalgs Virksomhed vil være at afgive senest den 1. Januar 
1910 til Indenrigsministeren og begge de forannævnte Hoved- 
organisationer.” 

— Om Foraaret i Marts Maaned var der iøvrigt sket noget 
af stor Interesse. Nogle københavnske Typografer havde op- 
sagt deres Pladser hos et Par Firmaer, som var daarlige Be- 
talere, og Københavns Bogtrykkerforening havde besvaret 

dette Skridt med at forbyde deres Medlemmer at forhøje 
Lønningerne. Typografforbundet forsøgte paa at faa gennem- 
ført Voldgiftsregler, hvorefter der kunde stilles Lønkrav, 
men herpaa vilde Arbejdsgiverforeningen ikke indlade sig. Sa- 
gen kom nu til Forhandling i Hoverorganisationerne, og ved 
denne Lejlighed medvirkede vort Forbunds Formand. Det op- 
klaredes nu, at Jernindustriens Overenskomster er byggede paa 
Princippet om, at der kan stilles Lønkrav og strejkes derpaa 
indenfor Overenskomstperioden, og den 4. Marts sluttedes der 
da ogsaa en Overenskomst, der er et Supplement til Typogra- 
fernes Overenskomst af. 10. Februar 1906, en Overenskomst, 
der gælder til 1914, altsaa paa 8 Aar, og denne Supplement- 
Overenskomst af 4. Marts slaar udtrykkelig fast, at der kan 
stilles Lønkrav, og efter de nødvendige Forhandlinger staar 
det Typograferne frit for ved Hjælp af Strejke eventuelt at 
gennemføre deres Krav. I Virkeligheden var hermed rammet 
en Pæl igennem den gamle Paastand, som fra anden Side saa 
ofte er fremsat imod os: Åt vore Overenskomster i Jernindu- 
strien ikke gav os nogen Ret til at faa gennemført Forhøjelser 
i Overenskomstperioden, og at det, at vi havde vist at kunne 
højne vore Lønninger, kun var et Bevis for, at vi til Trods 
for vore Overenskomster, men ikke med Støtte i disse, var i 
Stand til at gennemføre Forbedringer. 

I September Maaned vedtog det oprettede Nævn for AÅr- 
bejdsløshedkasserne Overflytningsregler mellem Arbejdsløs- 
hedskasserne indbyrdes. 

I Aaret 1908 sluttede vi Overenskomst med de tyske Smede 
og deltog i deres Kongres i Dresden. Denne Overenskomst 
var i Virkning til Sommeren 1912, hvor det tyske Smedefor- 
bund efter en Kongres i Diisseldorf ved Urafstenming vedtog 
at gaa op i det tyske Metalarbejderforbund. 

"Aaret sluttede iøvrigt med stærkt vigende. Konjunkturer og 
voksende Arbejdsløshed, men Medlemstallet. holdt sig temme- 
lig konstant. Vi har stadig omkring ved 10,000 Medlemmer; 


Aaret 1909 betegner Depressionens Toppunkt. for denne 
Konjunkturperiodes Vedkommende. | 

Paa Hovedbestyrelsesmødet den 5. Januar forelaa der fra 
vort svenske Broderforbund Meddelelse om, at dets Medlem- 
mer ved en Urafstemning havde vedtaget de svenske Arbejds- 
giveres Fordring om, at alle bestaaende Overenskomster uden 
nogen som helst Forbedring og uden Hensyn til Aftalefrister 
forlængedes paa 5 Aar. Vore svenske Fagfællers resignerede 
Optræden var formodentlig paavirket af, at Arbejdsgiverne 
havde udstedt omfattende Lock-out-Proklamationer.  Des- 
værre undgik man ikke derfor Storkampen og alt, hvad der 
fulgte i dennes Fodspor. Muligvis var Beslutningen alligevel 
heldig for vore svenske Fagfæller, thi da Storstrejken senere 
udbrød ifølge Arbejderorganisationernes Beslutning desangaa- 
ende, tog de svenske Jernfabrikanter saaledes paa den, at de 
erkendte Storstrejkens formelle Lovlighed og kundgjorde for 
deres Medlemmer, at naar denne var forbi, vilde Arbejderne 
i Jernindustrien gaa i Arbejde paa Grundlag af de samme 
Overenskomster, som var gældende før Udbrudet af Stor- 
strejken. 

Allerede i Januar Maaned havde De samvirkende Fagfor- 
bund for at afbøde de værste Følger af den herskende År- 
bejdsløshed udsendt et Opraab til samtlige Fagforbund, Fag- 

foreninger og Fællesorganisationer i Danmark om at foretage 
Indsamling af Pengemidler til Støtte for de Arbejdsløse. Man 
opfordrede heri til at foretage Indsamlingen saavel indenfor 
Arbejdernes Organisationer som iblandt den store Offentlig- 
hed. Indsamlingen indbragte meget betydelige Summer, som 
fordeltes iblandt de Arbejdsløse, som ikke paa anden Maade 
erholdt Understøttelse af Fagorganisationerne, men de ind- 
komne Bidrag skaffedes i alt væsentligt igennem Fagorganisa: 
tionerne og fra disses Medlemmer. i 

I Tilslutning hertil kan nævnes, at vi under 8. Maj d. A. 
fik Loven om fortsat Hjælp. Denne. Lov var for Arbejdsløs- 
hedens Vedkommende bygget over samme Princip som Fattig= 
lovens $ 63 for Syges Vedkommende, ifølge hvilken disse uden 
Fattighjælps Virkninger under visse Forhold udbetales en Sy- 
geunderstøttelse lige saa stor som den, de forud har modtaget 
af Sygekassen. Der blev altsaa dette Aar gjort overordentligt 
meget baade fra det Offentliges og Fagforeningernes Side for 
at afhjælpe den værste Nød, og dette er sikkert ogsaa lykke- 
des. Paa samme Tid opstod der imidlertid megen Uro iblandt 
de Arbejdsløse, hvoraf en Kreds oprettede ,,De Arbejdsløses 
Organisation", hvori man søgte at samle og koncentrere al 
Kritik — ikke, som man skulde tro, mod Arbejdernes Mod- 
standere, men væsentligst imod Arbejderpartiet, der i Virke- 
ligheden udfoldede Kæmpeanstrengelser for at afhælpe den 
uforskyldte Nød. 

I Foraarstiden havde De samvirkende Fagforbund en me- 
get vanskelig Situation med Arbejdsgiverne, hvorunder adskil- 
lige Overenskomster maatte forlænges uden Væsensændringer, 
idet der paa den Tid ikke var mindre end 25,000 Arbejdsløse. 
Ogsaa vort Forbund maatte i Marts Maaned efter Forhandlin- 
ger i Arbejdsgiverforeningen, hvor Repræsentanter for de in- 

teresserede Arbejdere var til Stede, tage Opsigelsen af Over- 
enskomsterne paa nogle af Sukkerfabrikkerne tilbage, idet 
Selskabet stejlt stillede sig paa Arbejdsgivernes Parole: Ingen 
Lønforhøjelser 0. s. v. Nogen særlig Betydning havde dette 
dog ikke. 

Henvisende til de daarlige Tider, rettede Københavns Fly- 
dedok i Begyndelsen af Foraaret Henvendelse til samtlige Ar- 
bejdere om for 3 Skibes Vedkommende at reducere alle Ak- 
kordpriser med 15 pCt., da Aktieselskabet derved mente at 
kunne erhverve sig Bygningen af disse. Arbejderne hen- 
vendte sig til Hovedbestyrelsen, og man vedtog efter et Møde 
for samtlige Arbejdere at tilstille Værftet en Skrivelse, hvori 
man tilbød Forhandling om Forslaget, navnlig for saa vidt 
der skete tilsvarende Reduktioner paa Funktionær- og Di- 
rektørlønninger. Ingen hørte mere til dette Spørgsmaal. 

Disse daarlige Tider til Trods fortsatte vor Lønbevægelse, 
men ganske vist i et sagtnende Tempo. Der stilles Krav for 
ialt 841 Medlemmer. Deraf fik de 581 Mand 2,3 Øre lagt til 
deres Timelønninger. Man ser altsaa, at hverken de daarlige 
Tider eller Arbejdsgivernes Beslutninger var i Stand til at 
standse os i vor Fremgang paa Lønomraadet. Der afholdtes 
i Aarets Løb 35 Mæglingsmøder. Paa disse behandledes 49 
Sager, hvoraf de 29 bilagdes, og naar der saaledes dette Aar 
var ikke mindre end 20 Sager, der gik til Viderebehandling i 
Timandsudvalget, saa skyldtes dette ikke mindst de forhaan- 
denværende trykkede Konjunkturer. Af Timandsmøder hold- 
tes der i Aarets Løb 5. 

Den 17. Marts 1909 forespurgte Trafikministeriet Forbun- 
dets Formand, om han var villig til at indtræde i en Komité, 
som skulde overveje Muligheden for at bygge Landets For- 
brug af Lokomotiver paa hjemlige Fabrikker. Da Forespørgs- 

len besvaredes bekræftende, modtog Formanden den 23. 
Marts Ministeriets Udnævnelse til Medlem af den nævnte Ko- 
mité, som foruden kom til at bestaa af Direktør for Aktiesel- 
skabet BURMEISTER & WAIN, IVAR KNUDSEN, Direktør for 
Aktieselskabet SMITH, MYGIND & HOTTEMEYER, J. CAROC, og 
Folketingsmand, Klejnsmed F. F. SAMUELSEN. - Som For- 
mand for Komitéen udnævntes Direktøren for Statsbanernes 
Maskinafdeling, BUSSE. 

Komitéen holdt nu en Række Møder og foretog omfattende 
Undersøgelser til hen paa Sommeren, hvorefter den i Juli 
Maaned indsendte en enstemmig Indstilling, ledsaget af en 
Skrivelse af følgende Indhold : 


»Idet Komiteen med Hensyn til dens Drøftelser af de den ved 
Ministeriets Skrivelse af 23. Marts d. A. stillede Spørgsmaal hen- 
viser til dens derom til Ministeriet afgivne Indberetning, skal Ko- 
miteen indstille, at Ministeriet — efter forudgaaende Forhandling 
med Sammenslutningen af Fabrikanter i Jernindustrien, som man 
forventer igen vil forhandle om Sagen med Dansk Smede og Ma- 
skinarbejder Forbund — indbyder til Deltagelse i Forsøg paa Loko- 
motivbygning til Staten paa nedennævnte Grundlag: 

Der betales fra Statens Side: 


Det første Aar: 
Arbejdsløn og Materialier efter Regning. 
Generalomkostninger .…….…........…..…..….…. 21 Øre pr. kg. 
Fortjeneste i2s2r sne kreerede. MG 4 og "Cay 


De følgende Aar: 
Udlandets billigste Licitationspris med Tillæg af den dertil sva- 
rende Indførselstold, samt en Overpris, der udgør: 


2. Åar MG... 20 Øre pr. kg. 
SÅRE idyllen. Jr ager ag 
ADT 10 suse en 12 ” ” ” 
5: AAF: alsiske. 8 vage 55. 


Derefter betales der en efter Konjunkturerne svingende Overpris 
af 0—7,2 Øre pr. kg., foruden Indførselstolden (der udgør fra 


294 


6,1 til 3,6 Øre pr. kg.), saaledes at Overprisen + Indførselstolden 
ialt udgør indtil 10,8 Øre pr. kg. i daarlige Tider, og saaledes, at 
disse Regler følges, saalænge den nugældende Toldlov bestaar og 
i mindst 15 Aar efter Prøvetidens Udløb. 

Idet Komiteen saaledes formener, at Licitationsprincippet bør 
fastholdes som Grundlag ved Prisansættelsen, skal den dog hen- 
stille, at der ikke tages Hensyn til saadanne urimeligt lave Tilbud, 
der maatte fremsættes i aabenbar Spekulationshensigt. 

Sluttelig tilføjes, at medens Adgang til Deltagelse i Forsøget efter 
Komiteens Formening bør staa aaben for alle Fabrikker, der maatte 
betragtes som dertil kvalificerede, vil det efter Komiteens Over- 
bevisning være ødelæggende for Forsøgets heldige Udfald, om Le- 
veringen af Lokomotiver til Statsbanerne endelig overdrages mere 
end een Fabrik, idet den i ovennævnte Forslag indeholdte Beskyt- 
telse kun kan anses tilstrækkelig for een Fabrik. 

København i Juli 1909. 
Busse, Caroc. J. A. Hansen. 
Formand. 


Ivar Knudsen. F. F. Samuelsen. 


Knud Gregersen, 
Sekretær.” 


… Det var altsaa henstillet til Ministeriet at forhandle med 
Jernindustriens Arbejdsgiver- og Arbejderorganisationer an- 
gaaende Indbydelse til Forsøget til Deltagelse i Lokomotiv- 
bygningen. Dette skete ogsaa, og Sagen kom derefter til Be- 
handling paa et Timandsmøde den 19. Oktober, hvor man 
enedes om følgende Skrivelse, der af Fabrikanterne sendtes til 
Trafikministeriet : 

Sammenslutningen af Arbejdsgivere 23. Oktober 1909. 

indenfor Jernindustrien. 


Ministeriet for offentlige Arbejder, her. 

I Skrivelse af 10. August har Ministeriet for offentlige Arbejdere 
udbedt sig en Udtalelse fra Jernindustriens Sammenslutning om, 
hvilke danske Fabrikker vor Organisation maatte anse for kvali- 
ficerede til Deltagelse i et Forsøg paa Lokomotivfabrikation, naar 
Hensyn tages saavel til den tilstedeværende Stab af faguddannede 
Arbejdere, som til de forhaandenværende Værkstedsindretninger, 

samt om, hvorvidt vor Organisation maatte være enig med den i 
Anledning af det foreliggende Spørgsmaal nedsatte Komité i den 
Betragtning, at den af Komiteen foreslaaede Beskyttelse kun kan 
anses tilstrækkelig under Forudsætning af, at Leveringen af Loko- 
motiver til Statsbanerne efter Prøvetidens Udløb ikke overdrages 
til mere end een Fabrik. 

I denne Anledning skal Forretningsudvalget for Jernindustriens 
— Sammenslutning til det første Spørgsmaal udtale, at vi skønner, at 


- . følgende seks Firmaer, Aktieselskabet Atlas, Aktieselskabet Bur. 


" meister & Wains Maskin- og Skibsbyggeri, Herrer S. Frichs Eftfig., 
Aktieselskabet Helsingørs Jærnskibs- og Maskinbyggeri, Aktiesel- 
skabet Smith, Mygind & Hittemeier og Aktieselskabet Titan alle 
i sig har Muligheden for at bygge de Lokomotiver, som maatte 
blive dem tildelte i Prøvetiden, Derimod maa vi erklære os ude af 
"Stand til at udtale os om det andet Spørgsmaal, da Bedømmelsen 
heraf i væsentlig Grad kommer til at bero paa de Priser, der frem- 
kommer ved de paatænkte Licitationer. 

Forretningsudvalget skal hertil føje, at vi i Betragtning af den 
overordentlig ringe Understøttelse, der er tiltænkt Lokomotivfabri- 
kationen efter Prøvetidens Udløb, og i Betragtning af, at det ikke 
kan antages, at danske Lokomotivfabrikker vil have Mulighed for 
at komme til at deltage i Leveringen af Lokomotiver til andre 


»… Lande, indtrængende maa anbefale, at den.danske Stat yder Fa- 


"" brikationen den yderligere Støtte, som ligger i, at Bestillingerne 
paa Lokomotiver fra Aar til Aar gøres saa ensartede med Hensyn 
til Art og Omfang som muligt. Stærkt svingende Bestillinger vil 
efter vor Formening indeholde en betydelig Fare ikke alene for 
Fabrikationens økonomiske Forløb, men ogsaa for den Arbejds- 
” styrke, som efterhaanden vil blive knyttet til Fabrikationen, og 
. som ikke vil kunne indskrænkes, naar en Bestilling er ringe, uden 
at udsætte den for Arbejdsløshed, ligesom Arbejdsstyrken ogsaa 
vanskeligt kan forøges stærkt, naar Bestillingen er ualmindelig 
stor, uden at udsætte Fordelen ved Fabrikationen for at svinde 
ind til et betænkeligt Minimum. . 
Forretningsudvalget skal sluttelig meddele, at vi under en For- 
handling med Dansk Smede og Maskinarbejder Forbunds Hoved- 
bestyrelse har fremlagt de ovenfor nævnte Synspunkter. ”Hoved- 
” bestyrelsen har erklæret, at den ganske kan slutte sig til disse, 


" Paa Forretningsudvalgets Vegne under Formandens Fraværelse. . 


Jens Lange. V. Helsing. 

Som man vil se, var Indstillingen angaaende Forsøget ba- 
seret paa, at der skulde gives en Tillægspris til Udlandets 
billigste Licitationspris, der til en Begyndelse skulde være 20 
Øre pr. kg., medens dette Tillæg det 5. Aar skulde dale til 8 
Øre pr. kg., men en Del af Venstres Repræsentanter — vi 
nævner særlig Folk som P. TH. NIELSEN, Amtsforvalter JEN- 
SEN — var ikke stemte for at ofre noget for at beholde 
Lokomotivbygningen her i Landet. Fra den Side hævdes sta- 
dig det Princip, at vi skal købe alt, hvor det er ,billigst", om- 
end det ingenlunde er sikkert, at denne Teori altid betaler sig. 
Tværtimod. Navnlig er det forklarligt, at vi fra vor Side 
i Aaret 1909 gerne vilde gøre noget alvorligt for at faa Loko- 
motivbygningen i Gang, idet vi led under den overvældende 
Arbejdsløshed, og set ud fra den Synsvinkel, at Staten ikke i 
Længden kan fri sig fra at afhjælpe Følgerne af Arbejdsløs- 
hed, saa maa det vistnok siges at være en langt bedre Maade 
at hjælpe sig paa, at skabe Betingelser for forøget Arbejde i 
Stedet for at skulle yde direkte Understøttelser af Statskassen. 
Det er, naar alt kommer til alt, heller ikke Naadegaver, Arbej- 
derne ønsker, men Retten til Arbejde, hvilket maa siges 
at være et naturligt Krav. 

Naar ikke desto mindre dette Forsøg paa at iværksætte Lo- 
komotivbygning her i Landet gled ud i Sandet, saa var det, 
som allerede nævnt, dels paa Grund af vore politiske Forhold, 
herunder et Ministerskifte, som bevirkede, at JENSEN SØNDE- 
RUP, der i og for sig var en Ven af at holde Lokomotivbygnin- 
gen herhjemme og gerne havde søgt Komitéens Indstilling 
fremmet, midt under Sagen fratraadte sit Ministerembede. 
Der skete imidlertid ogsaa det, at Direktøren for Aktieselska- 
bet Burmeister & Wain, Ivar Knudsen, senere kastede sig 
over andre tekniske Opgaver, og desaarsag tabte han øjen- 

synlig Interessen for at faa Lokomotivbygning i Gang her- 
hjemme for sit Firmas Vedkommende. Der har siden ofte 
været rørt ved dette Spørgsmaal. Navnlig har Folketings- 
mand K. M. KLAUSEN Gang paa Gang fremdraget Lokomotiv- 
bygningsspørgsmaalet paa Rigsdagen, men stadig uden at der 
er sket noget alvorligt i Retning af Tankens Realisering. For- 
haabentlig vil dog snart den Dag oprinde, da man paany ta- 
ger Komitéens Betænkning frem og søger Sagen realiseret. 
Det skal her endnu bemærkes, at Betænkningen gaar ud paa 
at gøre Forsøget med een stor Fabrik. Økonomisk set er dette 
sikkert ogsaa fordelagtigst i Længden, men der vil dog sik- 
kert ikke være noget i Vejen for at forsøge at dele Produk- 
tionen imellem et Par Fabrikker, som kunde drive denne Fa- 
brikation sideordnet med andre Fabrikationsgrene. AÅrrange- 
ret paa den rette Maade vilde dette maaske oven i Købet kunne 
befordre denne Fabrikations Rentabilitet ialtfald til at begynde 
med. 

Aarets store Begivenhed er den svenske Storstrejke. Kon- 
fliktens Opkomst skyldes en hel Række Konflikter, hvis Aar- 
sager i alt Fald udadtil ser ud til at være ubetydelige. Den 
svenske Arbejdsgiverforening havde i Begyndelsen af Juli 
iværksat en Lock-out i Celluloseindustrien, omfattende ca. 
8200 Arbejdere, i detail og en gros Skræderfaget en Lock-out 
omfattende 1800 Arbejdere, samt en i Vej- og Vandbygnings- 
branchen, omfattende 3000 Arbejdere. Arbejdsgiverforenin- 
gen havde ved sin maalbevidste stejle Holdning hindret For- 
lig i noget af de omtalte Fag, og fra den 26. Juli udvidedes 
Lock-outen til Træsliberne (800 Arbejdere), Tekstilindu- 
strien (22,000) og Savværkerne (17,000), saaledes at der nu 
var ialt 52,800 Arbejdere ude. Hertil kom nu, at Årbejdsgiver- 
foreningen besluttede at udvide Lock-outen fra den 2. August 

til ogsaa at omfatte 29,000 Arbejdere ved Jernværkerne, hvor- 
ved Antallet af Udelukkede naaede ca. 82,000. Denne sidste 
Lock-out iværksattes for at tvinge 500 Mand ind paa Munkfors 
Jernværk, hvor der i sin Tid var erklæret Strejke af vort sven- 
ske Broderforbund, fordi Jernværket nægtede at efterkomme 
et Mæglingsreferats Bestemmelser. Arbejdsgivernes Lock-out 
besvaredes: den 4. August med Etableringen af Storstrejken, 
og den 16. August tilskrev ERNST BLOMBERG Hovedbestyrel- 
sen, at der i Ugen fra den 4. til 10. August kun var 288 sven- 
ske Metalarbejdere i Arbejde til at betale Bidrag. Resten af 
Forbundets 31,399 Medlemmer var ude af Arbejde, enten 
påa Grund af Lock-out — Jernværkerne med ca. 12,000 
Mand — eller paa Grund af Strejke. Man regnede dog 3500 
som enten værende syge eller aftjenende Værnepligt, og det 
virkelige Tal, der var i Kamp, var altsaa ca. 27,900. 
Det er en Selvfølge, at vort Forbund af al Kraft og med Be- 
gejstring gik til at støtte vore svenske Fagfæller, og det. blev 
da ogsaa meget betydelige Bidrag, vi ydede, samtidig med at 
vi greb ind i Kampen ved at foranledige, at det internationale 
Metalarbejderforbund traadte til med en Understøttelse i Form 
af et Laan paa ca. 600,000 Mk. Denne Ekstraunderstøttelse, 
som kom paa et Tidspunkt, hvor alle ansaa Storstrejken for 
tabt, blev et Middel til, at de svenske Jernværksdirektører 
maatte afstaa fra deres Forsøg paa at tvinge Arbejderne ud af 
deres Organisation og paa Kontrakt. Jernværksejernes Frem- 
gangsmaade, der bl. a. gik ud paa at kaste Arbejderne ud af 
deres Boliger omkring paa Landet, hvor disse tilhørte Jern- 
værkerne, vil blive husket længe af de svenske Arbejdere. 
Den 14. November erklærede Jernværksejerne Lock-outen 
for ophævet, uden at der forud desangaaende blot havde væ- 
ret ført de fjerneste Forhandlinger, og det var med Stolthed, at 

vore svenske Fagfæller noterede, at Arbejdsgiverne havde 
maattet ,,afblæse" Lock-outen, uden at de af den Grund fik 
de 500 Mand ind paa Munkfors Jernværk, hvor Strejken 
fortsattes. Dette var et Lyspunkt i hele denne for de svenske 
Arbejdere saa sørgelige Konflikt, og man var da ogsaa fra 
alle Sider enig om, at Jern- og Metalarbejderforbundet var en 
af de faa Organisationer, som gik ud af Storkampen med en 
faktisk Sejr, og at Arbejdsgiverne herigennem modtog en Be- 
læring om, at der nu raader Kræfter indenfor Arbejdernes 
Organisationer, der lige overfor et Overgreb af den omtalte 
Årt ejer en betydelig Modstandsevne. | 

Medlemstallet holdt sig ogsaa i 1909 konstant omkring de 
10,000. 


Aaret 1910 begynder med nogle Vanskeligheder i Horsens, 
hvor Firmaet KRAMPER & JØRGENSEN forlangte Reduktioner 
i Akkordpriserne. Der maatte afholdes gentagne Mæglings- 
møder, men paa det sidste, som afholdtes den 15. Januar, 
vedtoges en Skala, hvorefter de direkte interesserede Parter 
skulde forsøge at revidere Priskuranten. Skalaen gik ud paa, 
at Akkorder, som gav mellem 60 og 75 pCt. Overskud, blev 
staaende. Akkorder med større Overskud reduceredes efter 
bestemte Regler. Eksempelvis skulde Akkorder, der havde 
givet 166 pCt. og derover, reduceres med 25 pCt., medens 
mindre godt betalte Akkorder skulde forhøjes, deriblandt 
dem, hvorpaa der kun var tjent 20 til 35 pCt., med 20 til 
25 pCt. Med denne Recept som Grundlag arbejdede man sig 
saa gennem samtlige Akkorder, og Resultatet blev, at man i 
Slutningen af Marts var færdig med den ny Priskurant, som 
man anslog til gennemgaaende at være 8 å 9 pCt. lavere end 

den tidligere eksisterende. Som Grund for Reduktionen an- 
gav Firmaet, at Konkurrencehensyn havde bevirket, at det 
havde maattet reducere Salgsprisen paa Motorer med 20 pCt. 

Den 12. April vedtog Rigsdagen definitivt Loven om 
en Udvidelse af Den permanente Voldgiftsret eller, om 
man vil, denne Rets Forandring til fremtidig at hedde 
Den faste Voldgiftsret, og samtidig vedtoges Oprettelsen 
af en - Forligsmæglerinstitution i Arbejdsstridigheder. Lo- 
ven var udarbejdet af det foran omtalte Fællesudvalg af 
17. August 1908, og Lovforslaget var gaaet gennem Rigsdagen 
uden Ændringer af Betydning. Med Hensyn til Lovens Virk- 
ninger overfor Fagforeningerne var Forholdet det, at vi hidtil 
ganske havde savnet Lovbeskyttelse for den Masse af Over- 
enskomster, som gennem Åarene afsluttedes mellem Arbejds- 
giverne og Arbejdernes Organisationer. Dette vil atter igen 
sige, at Parterne kunde bryde Aftaler, naar de var stærke nok 
dertil, uden at dette kunde faa egentlig juridisk Virkning, og 
derhos kørte Arbejdsgiverne paa Straffelovens Bestemmelser 
om Frihedskrænkelserne, bl. a. den berygtede om Privat- 
livets Fred. Ved Hjælp af denne Paragraf lykkedes det dem 
da heller ikke sjældent (vi nævner den Schilder'ske Sag imod 
Dansk Skræderforbund) at faa idømt Fagorganisationerne 
ganske meningsløse Bøder. For at idømme Erstatning 
krævede Hof- og Stadsretten kun, at der var lidt et Tab, 
saa blev Arbejdernes Organisationer i alle Tilfælde dømte. 
Med Vedtagelsen af Loven om Den faste Voldgiftsret skete 
der betydelige Ændringer i dette Forhold, idet det ikke er 
denne Rets Opgave at dømme paa Grundlag af de saakaldte 
borgerlige Love, men paa Grundlag af de til enhver Tid be- 
staaende Overenskomster mellem Arbejdsgivere og Arbej- 
dere, og Rettens Domme er inappellable. 

"Loven bevirkede straks en meget stor Tilvækst i Sagsanlæ- 
gene mellem Hovedorganisationerne. Medens der saaledes 
ialt ved Den permanente Voldgiftsret i Tidsrummet 1900 til 
1910 kun var paadømt 34 Sager, saa bragte alene Aaret 
1910 31 Sager ind til Den faste Voldgiftsrets Afgørelse. 

I Marts Maaned opstod der en Sag hos LUDVIGSEN & HER- 
MANN, København, om Afskedigelse af en Tillidsmand, Jør- 
GENSEN. Sagen gik igennem alle Forhandlingsinstanser til en 
Voldgift, hvor Birkedommer JESPERSEN paa Frederiksberg 
var Opmand. Kendelsen var karakteristisk derved, at dens 
Præmisser afgør en Række Spørgsmaal, som vore Repræ- 
sentanter i Voldgiften absolut havde frabedt sig denne Vold- 
gifts Indblanding i. Opmanden begik herved en ret grov 
Forsyndelse imod selve Grundlaget for vore faglige Vold- 
giftsretter, som er det, at der kun maa afgøres saadanne Ting, 
som Parterne er enige om foreligger til Afgørelse. Derudover 
gik Kendelsen ud paa, at Afskedigelsen af denne Tillidsmand 
som Følge af hans Virksomhed i denne hans Egenskab var 
fuldtud lovlig, medens Kendelsen fra Horsens-Sagen i sin 
Tid slog fast, at Tillidsmanden ikke kan afskediges for sin 
Virksomhed som saadan. Kendelsen er et levende Vidnesbyrd 
om, hvor inkonsekvent ogsaa Jurister kan være, og vor Ho- 
vedbestyrelse var i alt Fald efter denne Kendelse enig om 
ikke at ulejlige den Frederiksberg-Birkedommer med at være 
Opmand for os med det første. 

Om Foraaret var De samvirkende Fagforbund atter stedt 
i en vanskelig Situation, idet ÅArbejdsgiverforeningen den 11. 
Marts sendte første Lock-out-Varsel i Anledning af nogle ver- 
serende Konflikter, derunder en af dem selv uden forudgaa- 
ende Strejke etableret Lock-out i Cementindustrien med det 
Formaal at tvinge Arbejderne til at gaa ind paa den nye Over- 

enskomst. Dernæst var der Spørgsmaalet om Overenskomst 
for Murarbejdsmændene i Provinserne, Remisearbejderne 
ved Sporvejene i Hovedstaden, en mindre Kuskestrejke paa 
Oliemøllerne samt en Arbejdsmandsstrejke hos H. C. LUNGE 
& Søn i Sorø. Den 31. Marts foreslog Formanden for Den 
faste Voldgiftsret, Dr. jur. UssInG, imidlertid at optage nye 
Forhandlinger under hans specielle Ledelse, og det vedtoges 
at udsætte den varslede Lock-out fra den 2. til den 9. April: 
Der optoges dernæst Forhandlinger, som bragte hele den 
vanskelige Situation til en Afslutning, hvorved de interesse- 
rede Arbejdere i det store og hele var tilfredse, da der op- 
naaedes gennemgaaende Forbedringer over hele Linien. 

I Maj Maaned afsluttedes der nye Overenskomster med DE 
DANSKE SUKKERFABRIKKER, hvorefter kun den nye Fabrik i 
Sakskøbing var tilbage. For dens Vedkommende sluttedes 
der omkring ved Aarsskiftet ligeledes Overenskomst. 

Den 25. Juni afholdt Forbundet sit 8. ordinære Repræsen- 
tantskabsmøde. Udover en Række administrative Sager be- 
handledes her Spørgsmaalet om Afslutning af ny Overens- 
komst. Der førtes en ret indgaaende Diskussion om dette 
Emne, uden at der dog fattedes bestemte Beslutninger. 

I Dagene den 28. August til 3. September afholdtes der In- 
ternational Socialistkongres i København, hvor en Række 
vigtige Beslutninger af stor Betydning for Arbejderpartiet og 
Fagforeningerne i de forskellige Lande vedtoges. Kongres- 
sen sluttede med en større Fest paa Københavns Raadhus, 
hvortil alle Deltagere i Kongressen var indbudte. Det festlige 
Arrangement imponerede i høj Grad Kongressisterne, og hvor 
man nu kommer til at færdes mellem Social-Demokrater og 
ledende Fagforeningsfolk i Udlandet, saa kan de alle huske 
den imponerende Raadhusfest, Processionen og Mødet i 

Søndermarken, samt hele den Gæstfrihed, de var Genstand 
for under Opholdet her. De fleste af Fagforeningerne havde 
saaledes indbudt deres i Kongressen deltagende Kolleger til 
en eller anden Festaften, som i Forbindelse med selve de 
nævnte Festarrangements behageliggjorde Opholdet for dem. 
Kongressen bidrog paa den mest udmærkede Maade til at 
vække den internationale Interesse for vore Organisationer 
her til Lands. 

Aarets store Begivenhed er Afslutningen af den nye 5-aarige 
Overenskomst med Arbejdsgiversammenslutningen. Herom 
indeholder Oktober Fagblad en orienterende Artikel, som vi 
her skal gengive i sin Ordlyd : 


»Paa det Tidspunkt, da nærværende Artikel skrives, den 19. Ok- 
tober, staar ovennævnte Spørgsmaal endnu ubesvaret, og deri er for 
saa vidt intet mærkeligt, som Erfaringen viser, at der først kommer 
Fart i Forhandlingerne om en Overenskomst paa det Tidspunkt, 
hvor den i den gældende Overenskomst fastsatte Termin er ved at 
løbe ud. Men dette forhøjer tillige Spændingen, og mange af vore 
Medlemmer gaar sikkert i Øjeblikket med en stærk Længsel efter at 
faa Spørgsmaalet besvaret. Alle ved, at Situationen er ret vanske- 
lig. De fleste har hørt om, at der i Aar og til næste Aar vil kunne 
opsiges Fagoverenskomster gældende for omkring 50,000 organise- 
rede Arbejdere eller Halvparten af Medlemsantallet i De samvirkende 
-Fagforbund. Dertil kommer, at Arbejdsforholdene ingenlunde kan 
siges at være særlig gunstige. Byggeriet i København ligger, som 
bekendt, brak endnu, paa Skibsværfterne er der kun lidt at bestille, 
Staten synes mere ligegyldig end nogensinde før med Hensyn til 
Bevarelsen af Statens Bestillinger for Landets egen Industri, og. 
vort Agrarregimente vilde, som enhver ved, ikke tillade, at der nu, 
medens Tiderne var daarlige, blev taget fat paa Storstrømsbroen 
for Jernbanetrafiken mellem Masnedø og Orehoved. 

Paa samme Tid er der Dyrtid i Landet, hvorfor Kravet om fort- 
sat Forbedring af Arbejdsforholdene trænger sig paa, og naar der- 
til kommer, at det for den hele faglige Situation til det kommende 

" Foraar vil være af den allerstørste Betydning, om der oprettes en 

fornyet Overenskomst for Jernindustrien, saa er det forklarligt, 
at der indenfor vort Fag hersker en øjeblikkelig Spænding. 

Der har i den sidste Tid i snævrere Forstand været ført en Del 
Forhandling mellem Sammenslutningen og vort Forbund, og det er 
i alt Fald paa nærværende Tidspunkt ikke udelukket, at der kan 
fremkomme en fornuftig Overenskomst som Resultat af disse For- 
handlinger, og som vore Medlemmer vil vide, drejer det sig som sæd- 
vanlig ikke om, som man er saa tilbøjelig til at sige, at ,,binde” 
Medlemmerne for et kortere eller længere Tidsrum, men kun om 
at bringe en Ordning af visse centrale Spørgsmaal, der ganske 
vist paa samme Tid er af den allerstørste Vigtighed for os alle 
sammen. Her er jo nemlig Tale om Minimallønnen eller dens even- 
tuelle Højnelse, Arbejdstidens Forkortelse, den fremtidige Ord- 
ning af det saakaldte Samarbejde paa Værkstederne, om Tillids- 
mands- og Akkordforholdene, hvilke sidste Spørgsmaal jo dog igen- 
nem Aarene har fundet en saa fundamental Løsning, saa der 
næppe kan være Tale om væsentlige Forandringer her. Men først 
og fremmest er det, som vore Medlemmer vil se paa, selvfølgelig, 
om der kan opnaas noget paa Minimallønnen, og om det kan lyk- 
kes at gennemføre en Forkortelse af Arbejdstiden. Vor sidste 
Kongres vedtog jo med Hensyn til Arbejdstiden, at Hovedbesty- 
relsen kun med Tilladelse fra et Repræsentantskabsmøde eller en 
Kongres tør indgaa paa en Overenskomst, som ikke indeholder en 
Forkortelse af Arbejdstiden, der tager Sommeren med. Men År- 
bejdsgivernes Modstand imod dette almene Arbejderkrav er velbe- 
kendt, f. Eks. fra de sidste Konflikter i de grafiske Fag og Maler- 
faget. 

De allernærmeste Dage maa dog bringe en Løsning — forhaa- 
bentlig en gunstig, og allerede i Løbet af faa Dage, maaske alle- 
rede naar dette Medlemsblad udgaar Fredagen den 21., vil antagelig 
Forbundets Repræsentantskab blive sammenkaldt for at tage Stil- 
ling til den foreliggende Situation: Om Overenskomsten bør op- 
siges eller løbe videre til næste Termin om et Aar, eller hvis der 
kan foreligge Forslag til en ny Overenskomst da eventuelt tage 
Standpunkt til denne. 


Paa Hovedbestyrelsens Møder den 20. og 25. Oktober be- 
handledes Forslaget til en ny Overenskomst, og den 26. Ok- 
tober samledes Repræsentantskabet for at diskutere og be- 

slutte om eventuel Gennemførelse af det foreliggende For- 
slag. Her rejstes naturligvis en Debat om Forslaget, og der 
stilledes fra Aarhus Afdelings Side Forslag om, at Overens- 
komsten skulde forelægges en Kongres. Dette var der dog 
absolut ikke Stemning for paa Repræsentantskabsmødet, da 
Kongressen jo kun betød, at der kom nogle flere Repræsen- 
tanter til Stede, hvoriblandt sikkert saa godt som alle dem, 
der var nærværende. Diskussionen, der iøvrigt viste, at der 
var almindelig Tilfredshed med Forslaget, som i Hovedsagen 
bød paa 3 Øres Forhøjelse af Minimallønnen samt 1 Times 
Forkortelse af den daglige Arbejdstid i de 8 af Aarets Maa- 
neder, endte med, at Forslaget vedtoges med 58 Stemmer 
imod 6. De, som stemte for, var 45 Repræsentanter og 13 
Hovedbestyrelsesmedlemmer, og de 6, der stemte imod, var 
Repræsentanterne for Afdelingerne i Korsør, Nykøbing F., 
Silkeborg, Skive, Slagelse samt Københavns Afdeling IV. 

Stillingen var iøvrigt den, at Kongressen i 1908 havde 
givet Hovedbestyrelsen Bemyndigelse til at slutte ny Over- 
enskomst uden Repræsentantskabets Sammenkaldelse, for- 
saavidt den kunde møde med en Arbejdstidsforkortelse, der 
strakte sig over hele Aaret, hvilket vilde sige de 8 Maaneder 
af Aaret; i de 4 Maaneder havde Forkortelse alt fundet Sted 
ved Oktober-Overenskomsten af 1905. Ikke desto mindre 
havde Hovedbestyrelsen altsaa ment at burde forelægge denne 
Overenskomst for Repræsentantskabet, og der var ingen, der 
tænkte paa, at der kunde rejses Opposition imod denne, som 
dog absolut bød de største øjeblikkelige Fordele, der endnu 
"var gennemførte paa en Gang ved Overenskomst. Ikke desto 
mindre skabtes der en Tid efter en Del Røre om denne Sag, 
navnlig i Københavns Afdeling I. Men herom senere. 

Vi gengiver her Overenskomstens Ordlyd : 

Overenskomst 
mellem undertegnede Virksomheder og Organisationer af Arbejdsgivere 
og Arbejdere angaaende Samarbejdet m. m. paa Værksteder og Ar- 
bejdspladser indenfor Jernindustrien i Danmark. 


Å. 
Samarbejdet, 
$ 1. 
For hvert Fag indenfor et Værksted eller — for større Virksom- 
heders Vedkommende — for hver Værkstedsafdeling udvælger de her 


beskæftigede Arbejdere af deres Midte en Arbejder, som skal være 
deres Repræsentant og Tillidsmand og desuden deres Talsmand over- 
for Arbejdsgiveren eller dennes Repræsentant. 

Naar en eller flere af hans Kammerater, enten fordi de føler sig 
forurettede eller af andre Grunde, ønsker det, er han forpligtet til at 
forebringe deres Klager eller Henstillinger for Arbejdsgiveren, dog 
kun saafremt Sagen ikke bliver ordnet tilfredsstillende ved dennes Re- 
præsentant. 

$ 2. 

Tillidsmanden skal vælges blandt de anerkendt dygtige Arbejdere, 
der har arbejdet mindst 2 Aar paa det paagældende Arbejdssted; hvor 
saadanne ikke findes i et Antal af mindst 5, suppleres dette Tal blandt 
de Arbejdere, der har arbejdet der længst. Paa Værksteder med 6 
Svende eller derunder vælges ingen Tillidsmand, medmindre begge 
Parter ønsker det. 

Anm. Parterne er enige om, at hvis vedkommende Arbejdsgiver- 
organisations Bestyrelse maatte anse en eventuel Indsigelse mod 

Valg af en Tillidsmand for begrundet, har den Ret til at paatale 

Valget overfor den paagældende Arbejderorganisations Bestyrelse. 

Valget er ikke gyldigt, før det er blevet approberet af Arbejderorga- 
nisationens Hovedbestyrelse og af denne meddelt vedkommende Ar- 
bejdsgiverorganisations Bestyrelse. 

Selvfølgelig har en Arbejdsgiver Ret til at afskedige en Tillids- 
mand som enhver anden Arbejder, men samtidig maa det efter hele 
Forholdets Natur staa Arbejdsgiveren klart, at han ikke bør foretage 
et saadant Skridt uden at have tvingende Grunde dertil. 


$ 3. 
Hvis Arbejderne paa et Arbejdssted slutter sig sammen i en Klub 
eller lignende, skal Tillidsmanden være Formand. 

$ 4. 

Det er Tillidsmandens Pligt, saavel overfor sin Organisation som 
overfor Arbejdsgiveren, at gøre sit bedste for at vedligeholde og frem- 
me et roligt og godt Samarbejde paa Arbejdsstedet. 

Ved Udførelsen af de ham paahvilende Hverv er det ham dog ikke 
tilladt at forsømme sit Arbejde eller i Arbejdstiden konferere med 
andre Arbejdere, medmindre han er opfordret hertil i Henhold til Pa- 
ragrafferne 1, 7 og 8 og i hvert enkelt Tilfælde har indhentet Tilladelse 
fra Arbejdsgiverens Repræsentant. 


$ 5. 

Saafremt der mellem Arbejderne træffes Aftaler vedrørende Arbej- 
det eller andre Forhold paa Arbejdsstedet (herunder ogsaa Klublove), 
skal saadanne straks bringes til Tillidsmandens Kundskab og af ham 
uopholdelig indberettes til Godkéndelse af hans Organisations Hoved- 
bestyrelse, der derefter meddeler dem videre til vedkommende Arbejds- 
giverorganisations Bestyrelse. Uden Hovedbestyrelsens Godkendelse 
er saadanne Aftaler eller Vedtagelser virkningsløse. 

Anm. Det forudsættes, at alle herhen hørende Aftaler og Ved- 
tagelser, som maatte eksistere ved Overenskomstens Ikrafttræden, 
meddeles Arbejdsgiverorganisationens Bestyrelse efter forinden at 
være gennemgaaede og godkendte af Arbejderorganisationens Ho- 
vedbestyrelse. 


' 


$ 6. 

Det er Arbejderens Pligt ikke uden gyldig Grund at forsømme den 
paa de forskellige Arbejdspladser efter Forhandling mellem Arbejds- 
giver og Arbejderorganisationer fastsatte reglementerede Arbejdstid; 
endvidere er det enhver Arbejders Pligt, som Vederlag for Lønnen, 
at udføre saa meget og saa godt Arbejde, som hans Evner og Due- 
lighed tillader, og at udnytte Arbejdsmaskinerne fuldt ud. 

Anm. I Tilfælde, hvor Arbejdsgiveren af Hensyn til Arbejds- 
mængden eller af andre Grunde enten forkorter Arbejdstiden eller 
arbejder med skiftende Hold, gælder de samme Forpligtelser over- 
for den saaledes fastsatte Arbejdstid. 


$ 7. 

Akkorder fastsættes gennem fri Forhandling mellem Arbejdsgiveren 
eller dennes Repræsentant og den eller de Arbejdere, hvem den paa- 
gældende Akkord tilbydes, uden at der ved Aftaler i Klubber eller 
andre Samlinger af Arbejdere maa gribes ind heri. 

Kan Enighed ikke opnaas mellem disse to, er dog hver af Parterne 
berettigede til at tilkalde Tillidsmanden til at deltage i den videre For- 
handling. Opnaas heller ikke da Enighed, udføres Arbejdet i Timeløn. 

Opstaar der Spørgsmaal om Forandringer i saadanne Akkordbetalin- 
ger og Priskuranter, som een Gang er fastslaaede ved Forhandling med 
Fagforeninger, Klubber eller andre Samlinger af Arbejdere, kan Sa- 
gen henvises til de Instanser, som tidligere har behandlet den. 

Anm. Parterne er enige om at slaa fast, at den enkelte Arbejder 
frit og uden Indblanding kan afslutte Enkeltakkord. Derimod har 
den enkelte Arbejder, naar der skal sluttes Fællesakkorder, Ret til 
at konferere med de øvrige Deltagere i det paagældende Arbejde. 

Parterne anser det for ønskeligt at anvende Akkordarbejde over- 
alt, hvor dette er muligt, og særlig ved fabriksmæssig Produktion 
at søge dette opnaaet ved Gennemførelse af Priskuranter. 


$ 8. 

Angaaende Omfanget af Overarbejde fastsættes ikke særlige Be- 
stemmelser. Som Regel bør Sagen ordnes mellem Arbejdsgiverens 
Repræsentant og den enkelte Arbejder personlig under Hensyn til ved- 
kommende Arbejdssteds særlige Forhold. Kun for saa vidt Fordrin- 
gen om Overarbejde efter Arbejdernes eller Tillidsmandens Skøn om 
de foreliggende Forhold overdrives, er Tillidsmanden berettiget til at 
forhandle derom med Arbejdsgiverens Repræsentant, eventuelt Arbejds- 
giveren selv. 

Bliver Sagen ikke ordnet tilfredsstillende ad denne Vej, staar det 
Tillidsmanden frit for at anmode sin Organisation om at paatale Sagen 
overfor den paagældende Arbejdsgiverorganisations Bestyrelse. | 


Anm. Parterne er enige om, at naar man er gaaet til ikke at lægge 
Baand paa Overarbejde ud over det, som Hensynet til at undgaa 
Misbrug og Overanstrengelse af Arbejderne kræver, saa er det, 
fordi man ikke kan fastsætte bestemte almindelige Regler, der pas- 
ser for alle Forhold. Medens det saaledes i al Almindelighed maa 
anses for Overdrivelse af Overarbejde, hvis der forlanges mere 
end een Nats Overarbejde pr Uge uden Indskrænkning af den nor- 
male Dagarbejdstid, og det maa anses for uheldigt i et længere 
Tidsrum at berøve Arbejderne deres Aftenfritid samt uden paa- 
trængende Nødvendighed at lade foretage Søn- og Helligdagsarbejde, 
er det paa den anden Side klart, at Arbejdets Art, dets mer eller 
mindre anstrengende Natur og Fordelingen af Overarbejdet spiller 

den største Rolle ved Afgørelsen af, hvorvidt Overarbejde maa 
siges at foranledige Overanstrengelse. 


B. 
Formændenes Forhold overfor Arbejdernes Fagorganisationer. 
| $ 1. 

Medens Arbejderorganisationerne anerkender, at de fastlønnede For- 
mænd, som ikke deltager i Akkorderne, i deres Egenskab af Arbejds- 
givernes Repræsentanter paa Værkstedet ikke bør tilhøre Arbejdernes 
Fagorganisationer, vil Arbejdsgivernes Organisationer paa deres Side 
ikke tillade, at der skabes Formandsstillinger væsentligst for at kunne 
fordre, at de paagældende udmelder sig af Fagorganisationerne. 


$ 2. 

I hvert enkelt Tilfælde, hvor en af Parterne efter fornøden Prøvelse 
skønner, at denne almindelige Bestemmelse misligholdes, har den Paa- 
taleret overfor den anden Part, som da paa sin Side er forpligtet til 
at yde sin fulde Medvirken til Sagens Undersøgelse og Ordning. 


C. 
Angaaende Lærlinge. 
$ 1. 
Arbejder- og Arbejdsgiverorganisationerne er enige om at anbefale, 
at Lærlingene, for saa vidt deres Fag tillader det, aflægger Svendeprøve 
inden Afslutningen af deres Læretid. 


$ 2. 

Fremkommer der til en Arbejderorganisation Klage over mangelfuld 
Uddannelse af Lærlinge i det af hver enkelt Lærling valgte specielle 
Fag, har vedkommende Arbejderorganisation Paataleret overfor Besty- 
relsen for den paagældende Arbejdsgiverorganisation, som da er for- 
pligtet til at undersøge Sagen og, for saa vidt Klagen viser sig beret- 
tiget og skyldes et i Forhold til Svendenes Tal uforholdsmæssigt stort 
Antal Lærlinge, efter Forhandling med vedkommende Arbejderorganisa- 
tion at søge de paaklagede Forhold ordnede paa bedste Maade hos den 
paagældende Arbejdsgiver. 

Anm. Begge Parter er enige om ikke at fastslaa bestemte Regler 
for Lærlingenes Antal i Forhold til Svendenes, idet man mener, at 
Bestemmelsen i denne Paragraf aabner Vej til at ramme Misbrug 
paa dette Omraade. 

D. 
Angaaende Legitimation for faglærte Arbejdere. 
$ 1. 
Faglærte Arbejdere er saadanne, som har udstaaet deres Læretid 
og har modtaget Svendebevis. 


$ 2. 

Faglærte Arbejdere, som ikke i Øjeblikket har Svendebevis, kan 
forlange et saadant udfærdiget af deres Læremester eller under hans 
Forfald af den paagældende Virksomhed eller Mesterorganisation, naar 
de præsterer de dertil fornødne Beviser. 


$ 3. 

Ingen Fagorganisation maa optage en Arbejder som Medlem, uden 
at den paagældende Arbejder har legitimeret sig ved Forevisning af 
sit Svendebevis. 

. Fagorganisationen giver ethvert Medlem en Medlemsbog, som skal 
indeholde en Paategning, angivende Svendens fulde Navn, Læremeste- 
rens Navn, Læretidens Længde og Svendebevisets Datum. 

Anm. Det erkendes, at Fagorganisationerne ikke kan paatage 
sig nogen Forpligtelse i Henhold til -D. $ 3, 1. Stk. overfor Udlæn- 
dinge, der overføres til den paagældende Organisation fra en be- 
slægtet udenlandsk Organisation. 

Begge Parter indrømmer Betydningen af at faa Fagforenings- 
medlemmernes fulde Navn og Læretidens Længde i Medlemsbø- 
gerne og vil søge saavidt muligt at opnaa dette. 


$ 4. 

For en Arbejder, der søger Arbejde hos en af undertegnede Virk- 
somheder eller hos et af undertegnede Mesterorganisationers Medlem- 
mer, skal Forevisning af Medlemsbogen være tilstrækkelig Legiti- 
mation for ham som faglært Arbejder, saafremt ikke selve Svende- 
beviset forevises. 

$ 5. 

I ethvert enkelt Tilfælde, hvor en af Parterne efter fornøden Under- 
søgelse skønner, at disse Legitimationsbestemmelser misligholdes, har 
den Paataleret overfor den anden Part, som da paa sin Side er forplig- 
tet til at yde sin fulde Medvirken til Sagens Undersøgelse og tilfreds- 
stillende Ordning. 

Denne Overenskomst er bindende for undertegnede Organisationer 
og Virksomheder, indtil den af en af Parterne opsiges med 3 Maane- 
ders Varsel til Ophør en 1. Februar. 

Saa længe denne Overenskomst staar ved Magt, maa ingen af under- 
tegnede Virksomheder eller Organisationer eller disses Medlemmer, 
enten enkeltvis eller' flere i Forening, forsøge paa ved nogetsomhelst 
Middel, aabent eller skjult, at modarbejde dens Bestemmelser eller 
fremtvinge nogen Forandring deri. 


For Dansk Smede og Maskinarbejder Forbund : 


J. A. Hansen, Formand. 


For Fællesudvalget for Mesterforeningerne i jernindustrien, Skibs- 
værfterne og ,, Vulkan" i Maribo: 


S. C. Hauberg, Formand. 


Overenskomst 


mellem Dansk Smede og Maskinarbejder Forbund og Sammenslutnin- 
gen af Arbejdsgivere indenfor Jern- og Metalindustrien. 


$ 1. 

Den nugældende Overenskomst om ,, Samarbejdet" 0o.s.v. mellem 
»Dansk Smede og Maskinarbejder Forbund" og ,,Sammenslutningen 
af Arbejdsgivere indenfor Jernindustrien", oprindelig sluttet Januar 
1902, med Undtagelse af Afsnit E og Afsnit F, forlænges for et 
Tidsrum af 5 Aar, saaledes at den tidligst kan opsiges til Ophør 1. 
Februar 1916. 

$ 2. 

Den normale Arbejdstids Længde i Vintermaanederne November, 
December, Januar og Februar er 9 Timer, som lægges indenfor Kl. 6 
Morgen og Kl. 6 Aften. EN 

Fra 1. Februar 1911 forkortes den normale Arbejdstids Længde i 
de øvrige otte Maaneder af Aaret med 3 Time daglig, saaledes at den 
i de nævnte Maaneder bliver 93 Time daglig, som lægges indenfor 
Kl. 6 Morgen og Kl. 6 Aften. Virksomheder, som af en eller anden 
Grund, f. Eks. uensartet Fordeling af den normale Arbejdstid paa 
Ugens forskellige Dage, hidtil har haft en kortere normal Arbejdstid 
end 60 Timer om Ugen, behøver ikke at følge den ovenfor anførte 

Regel om den normale, daglige Arbejdstid, naar det kun paases, at 
det samlede Antal normale Arbejdstimer pr. Uge bliver 57. 

Forkortelsen af den normale Arbejdstids Længde sker efter Arbej- 
.dernes Ønske, og naar Arbejdsgiverne imødekommer dette, er begge 
Parter enige om, at Arbejderne ikke skal kunne forlange Gennem- 
førelsen heraf godtgjort ved Lønforhøjelse. 

Ved Bestemmelsen af, paa hvilken Tid af Dagen Arbejdstidens For- 
kortelse skal falde, skal Arbejderne høres. De kan rejse Paatale i 
Henhold til ,,Regler for Behandlingen af faglig Strid" for en Man- 
gel paa Hensyntagen hertil, der ikke er tilstrækkelig begrundet i 
Virksomhedens Tarv. 

I Virksomheder, hvor Arbejdstiden hidtil — paa Grund af særlige 
Forhold, saasom fortsat Dag- og Natdrift — maatte være længere eller 
kortere end her fastsat, gælder dog den saaledes for vedkommende 
Arbejdssted fastsatte hidtidige Arbejdstid, med mindre anden Aftale 
træffes. For Virksomheder af denne Art, der senere indtræder i Jern- 
og Metalindustriens Sammenslutning, regnes i dette Forhold med den 
forinden Indtrædelsen gældende Arbejdstid. 


$ 3. 

For Medlemmer af ,,Dansk Smede og Maskinarbejder Forbund" paa 
de under ,,Sammenslutningen af Arbejdsgivere indenfor Jern- og Me- 
talindustrienf hørende Værksteder, som har været Svende i eet Aar, 
forhøjes  Minimallønnen fra 1. Februar 1911 til 37 Øre pr. Time og 
fra 1. Februar 1914 til 38 Øre pr. Time. | 

For Udlærlinge i det første Aar efter udstaaet Læretid, som er 
Medlemmer af ,,Dansk Smede og Maskinarbejder Forbund", forhøjes 
Minimallønnen fra 1. Februar 1911 til 33 Øre pr. Time og fra 1. 
Februar 1914 til 34 Øre pr. Time. 

Lønnen for de dygtigere og mere betroede Arbejdere ordnes i hvert 
enkelt Tilfælde mellem Arbejdsgiveren eller dennes Repræsentant og 
Arbejderen uden Indblanding fra Fagorganisationens eller dens Medlem- 
mers Side. ' 

Parterne er enige om, at i Tilfælde, hvor Misforhold paa dette Om- 
raade som Helhed taget skønnes at være til Stede, har begge Organi- 
sationer Paataleret lige overfor hinanden, i Overensstemmelse med 
de Regler, som til enhver Tid maatte være gældende for Behandlingen 
af faglig Strid. 

Anm. Parterne er enige om, at Timelønningerne paa et Arbejds- 
sted maa paavirkes af, om der slet ikke eller kun i forsvindende 
Grad er Adgang til Akkordarbejde. 

$ 4. 

Ældre og svagelige Arbejdere og Arbejdere, hvis Arbejdsevne paa 
Grund af Tilskadekomst er forringet, kan arbejde for en lavere Løn 
end Minimallønnen efter Overenskomst mellem Arbejdsgiveren og 
vedkommende Arbejder, uden at der fra deres Fagforening eller dens 
Medlemmer lægges dem nogen Hindring i Vejen derfor. 


$ 5. 

Naar en Arbejder ønsker en aarlig Ferie paa indtil 3 paa hinanden 
følgende Arbejdsdage, skal Arbejdsgiveren, under passende Hensyn 
til Virksomhedens Tarv, imødekomme et saadant Ønske, saaledes at 
vedkommende Arbejders Plads staar ham aaben efter endt Ferie. 

Ligeledes bør Arbejdsgiveren imødekomme Ønsker, der fremsættes 
fra en større Gruppe af et Værksteds eller en Virksomheds Arbejdere, 
gaaende ud paa hel eller delvis Standsning af Arbejdet paa en enkelt 
Dag eller Del heraf for at holde en aarlig Skovtur el. lign. Saadanne 
Ønsker maa fra Arbejdernes Side fremsættes i god Tid, saaledes at 
der gives Arbejdsgiveren Adgang til at faa herhen hørende Fridage 
henlagte til en Dag eller et Tidspunkt, som virker mindst hemmende 
paa Virksomheden, og saaledes at mulige Ønsker fra flere Grupper af 
Arbejdere kan bringes til Udførelse paa en og samme Dag. 

Arbejdsgiveren bør som Regel ikke modsætte sig Deltagelse i Be- 
gravelser, naar saadan Deltagelse begrænses til en rimelig Repræsen- 
tation for vedkommende Værksteds eller Værksteders Arbejdere. I 
særlige Tilfælde, hvor Forholdene gør det naturligt, kan Deltagelsen 
udvides til en større Kreds eller, under ganske særlige Forhold som 
ved Ulykkestilfælde o. lign., til samtlige Arbejdere paa Værkstedet eller 
Værkstederne. I alle Tilfælde skal der dog i behørig Tid forinden og 
tidligst muligt ske Henvendelse herom til Arbejdsgiveren, 

Udenfor de i ,,Fælles Værkstedsregler" fastsatte Helligdage regnes 
Valgdage for Valg til Folketinget samt, hvor Arbejderne ønsker det, 
1. Maj for Fridage. Paa Valgdage til Folketinget vil Fridagen dog 
være at indskrænke til Eftermiddagen fra Middagspausen, fra det 
Tidspunkt, hvor den offentlige Valghandling maatte blive afskaffet. 
Paa kommunale Valgdage samt Valgdage til Landstinget for den al- 
mindelige Vælgerklasse kan Arbejderne i Almindelighed kun kræve fri 
fra Kl. 4. 

Fastelavnsmandage, Børnehjælpsdage, Hospitalsdage o. lign. maa 
ikke give Anledning til Krav om almindelige Fridage. 


$ 6. 
Nærværende Overenskomst skal ikke være til Hinder for, at Arbejds- 

giverforeningen og De samvirkende Fagforbund enes om en anden 
Ordning af Arbejdstiden. 
$ 7. 
Begge Organisationer er enige om ved fremtidige Optryk af ,,Fælles 
Værkstedsregler" at ændre disse i Overensstemmelse med nærværende 
Overenskomst. 


Denne Overenskomst er bindende fon undertegnede Organisationer 
og Virksomheder, indtil den af en af Parterne opsiges med tre Maa- 
neders Varsel til Ophør en 1. Februar, dog ikke før 1. Februar 1916. 

Saalænge denne Overenskomst staar ved Magt, maa ingen af de 
undertegnede Virksomheder eller Organisationer eller disses Medlem- 
mer, enten enkeltvis eller flere i Forening, forsøge paa ved noget- 
somhelst Middel, aabent eller skjult, at modarbejde dens Bestemmel- 
ser eller fremtvinge nogen Forandring deri. 


København, d. 26. Oktober 1910. 


For ,,Dansk Smede og Maskinarbejder Forbund" : 


J. A. Hansen, Formand. 


For ,, Sammenslutningen af Arbejdsgivere indenfor Jern- og 
Metalindustrien" ; 


Alex. Foss, Formand. 


Årbejdsforholdene er i 1910 i nogen Bedring, men først 
paa Aaret er Forholdet dog det, at der af 71,000 Arbejdere 
er ca. 14,600 eller 20,5 pCt. arbejdsløse. Ikke desto mindre 
havde vi ført vor Lønbevægelse et Skridt videre. Der var 
stillet Krav paa Værksteder, omfattende 728 Mand, og af 
disse fik 588 2,9 Øre gennemsnitlig lagte til deres Timeløn- 
ninger. Der er ogsaa en lille Stigning at notere paa Med- 
lemstallets Omraade ; vi har nu omkring 1. April 1910 10,181 
Medlemmer. 

Aaret 1911 indledes med en ret betydelig Arbejdsløshed, 
som det har arvet fra det foregaaende Aar, men alligevel be- 
gynder man at øjne lysere Tilstande. Skibsværfterne havde 
nu pludseligt faaet ret rigeligt med Arbejde, og ogsaa i Ud- 
landet begynder man for Alvor at mærke Verdenskonjunktu- 
rernes Bedring. Herhjemme havde vi nogenlunde rettet os 
efter Bankkrachene og den saa ofte omtalte generende AÅl- 
berti-Skandale, selv om Byggeriet bestandig laa brak. Dette 
sidste. skyldes, at den almindeiige Anskuelse hos Bankerne 
er, at den københavnske Husleje ikke er saa høj, at det kan 
betale sig at bygge. Det er imidlertid ikke vor Opgave her at 
komme ind paa en nærmere Undersøgelse af dette. Forhold. 
Vi nævner kun Aarsag og Virkning. 

Den 24. Januar meddelte Jernindustriens Sammenslutning 
Hovedbestyrelsen, at Aktieselskabet DANSK SVOVLSYRE- OG 
SUPERPHOSPHATFABRIK i Mundelstrup, Aktieselskabet DE 
FORENEDE TÆNDSTIKFABRIKKER samt de her i Landet eksiste- 
rende 7 Cementfabrikker, hvilke alle har Reparaturværkste- 
der, der beskæftiger Smede og Maskinarbejdere, havde slut- 
tet sig sammen i ,,Foreningen af industrielle Reparationsværk- 
steder", Hovedbestyrelsen besvarede dette med at sige, at vi 
maatte betragte denne Organisation som en pro-forma-Orga- 
. nisation, idet vi ikke hidtil havde været vidende om, at man 
kunde danne Organisation paa Grundlag af Dele af Virksom- 
heder, der iøvrigt staar i andre Organisationer. Foreløbig fik 
dette dog ingen praktisk Betydning, da de gældende Overens- 
komster med Cementfabrikkerne var opsagte, og der var 
fremsat Lønkrav. Hovedbestyrelsen forhandlede nu med 
Sammenslutningen om disse Forhold, og der gennemførtes 
gennemgaaende Tillæg af omkring 3 Øre paa samtlige Ce- 
mentfabrikker. Spørgsmaalet om Organisationsformen lod 

man ligge, og iøvrigt havde Hovedbestyrelsen i Realiteten 
ikke noget imod at forhandle Lønforholdene paa disse Værk- 
steder i Samraad med Jern- og Metalindustriens Arbejds- 
giversammenslutning. 

Dette Aars store Begivenhed for de organiserede Arbejdere 
bliver dog en Række omfattende Lock-outer i Foraaret, hvilke 
et Par Gange medførte en ganske kort Udsmidning ogsaa i 
vort Fag. Disse Smaa-Lock-outer, som fandt Sted hen- 
holdsvis den 26. April og 16. Maj, vakte et vældigt Røre, 
ligesom Spændingen var overordentlig stor. Spørgsmaalet 
var: Skulde vi nu tage den Storkamp, som Arbejdsgiverne 
bød op til, eller skulde vi ikke? Spørgsmaalets Besvarelse 
var naturligvis i høj Grad afhængig af, hvilke Fremskridt 
der kunde naås ved Forhandling, men der var ogsaa 
mange andre Ting at tage i Betragtning. De svenske Fag- 
foreninger havde haft deres Storkamp i 1909. Denne Kamp 
havde vist sig uudholdelig, fordi paa den ene Side de yder- 
liggaaende Elementer indenfor Arbejderbevægelsen drev 
stærkere og stærkere Agitation specielt imod Fagforeningerne 
og deres Ledelser som saadanne, sikkert i mange Tilfælde 
animeret dertil af Arbejdsgiverne, og fordi disse paa den anden 
Side var rasende over, at Fagforeningerne tiltvang sig Overens- 
komster i Hundredvis med overordentlig gode økonomiske 
Fremskridt for Arbejderne. Herimod anvendte man den syste- 
matiske Ophidselse og Kritik i Overklassens Aviser, og År- 
bejdsgiverforeningerne stillede sig mere og mere afvisende 
overfor Fagforeningernes Centralledelse, som paa denne Maa- 
de var i en ualmindelig skarp Dobbeltild, der altsaa ogsaa 
endte med en Katastrofe. Virkningerne var frygtelige for 
Fagforeningerne, som deraf kan lære, at de bør holde sig paa 
Realitetens Grund, og lige saa lidt lade sig ophidse eller fore- 

skrive deres Handlinger af de saakaldte syndikalistiske Ele- 
menter, som paa nogen Maade lade sig bestemme af Arbejds- 
givernes tilfældige Holdning eller deres Lyst til i en given 
Situation, naar Vilkaarene synes mest gunstige for dem, at 
paaføre Fagforeningerne Krig. Fagforeningernes Opgave er 
at skaffe Arbejderne økonomisk Fremgang, og dette kan na- 
turligvis kun ske paa Bekostning af Overklassen. Fagfor- 
eningernes Formaal maa det bl. a. ogsaa være i nogen Grad 
at nivellere Forholdene saaledes, at der paa den ene Side 
bliver liden eller ingen Fattigdom, selvom dette paa den an- 
den Side bringer de store Formuer nedad i Størrelse som i 
Antal, og samtidig maa vi til enhver Tid søge at skabe 
"den fornødne Modvægt imod Tidens Trustdannelser, der ad 
de kendte særlige Veje saa ofte truer med at pumpe den store 
Befolkning til Fordel for en snævrere Kreds. 

Men de svenske Fagforeninger havde altsaa for en Gangs 
Skyld brudt med den gamle Teori: at Arbejdernes bedste 
Vaaben ligger i den begrænsede Arbejdsstandsning, medens 
Arbejdsgivernes til en vis Grad ligger i den udvidede AÅrbejds- 
standsning ; de forsøgte nu at bevise, at den mest udvidede AÅr- 
bejdsstandsning, Generalstrejken eller Storstrejken, ogsaa af 
Arbejderne kan betragtes som et Kampvaaben. Det er heller 
ikke utænkeligt, at Massestrejken med Begrænsning og klog 
Tilrettelæggelse kan anvendes som Kampmiddel af Arbej- 
derne. At anvende Generalstrejken som øjeblikkeligt Middel 
til at forbedre Arbejdernes Kaar, vil derimod som Regel vise 
sig at være ganske forfejlet, og der kan ikke advares stærkt 
nok imod Troen herpaa. Man risikerer mest af alt dermed 
kun at give Arbejderklassens Modstandere Spillet i Hænde. 
Dette er ingenlunde nogen ny Teori; den er forlængst slaaet 
fast af den tyske Fagforeningsbevægelse, der, som bekendt, 

ingensinde har forsøgt at praktisere Generalarbejdsstands- 
ning, men paa Cølnerkongressen i 1905 udtalte sig derimod. 

Ved Bedømmelse af Situationen i Foraaret 1911 maa man 
ogsaa regne med, at da vi Aaret i Forvejen havde sluttet en 
5-aarig Overenskomst, var hverken Jernindustriens Arbejds- 
givere eller Arbejdere interesserede i at faa Konflikt, men 
derimod i at faa Lov til at arbejde og udnytte de stigende 
Konjunkturer. Alt i alt maatte vi fra vor Side være imod, at 
der etableredes en Storkamp, hvis Følger var uberegnelige. 
Dette Standpunkt kom da ogsaa under den hele Situation 
stærkt til Orde gennem Forbundets Formand, som deltog i 
alle de vanskelige Forhandlinger mellem Hovedorganisatio- 
nerne. Naar dertil kommer, at Arbejdsmændenes ledende 
Mænd som sædvanlig havde sat sure Miner op, da vort For- 
bund med Tilslutning af Dansk Formerforbund sluttede ny 
Overenskomst og derved gjorde sig uafhængig af Arbejds- 
mændenes eventuelle Planer, saa forstaar man den ret nær- 
gaaende Kritik, der paa det daværende Tidspunkt jævnlig 
rettedes imod Dansk Smede og Maskinarbejder Forbund, 
specielt dets Formand. 

Den hele Situation afklaredes dog, efter at De samvirkende 
Fagforbunds Generalforsamling, som fandt Sted i Dagene 
fra den 25. til 28. April, i fuld Enstemmighed havde be- 
sluttet at søge Konflikten bilagt paa det foreliggende Grund- 
lag. Efter en Række Vanskeligheder med Blikkenslagernes 
Organisation, som stod udenfor De samvirkende Fagforbund, 
sluttedes der endelig Forlig, og Lock-outen aflystes den 25. 
April. 


Den 1. Januar 1911 fratraadte OTTO SMITH sin Stilling - 


som Formand for Københavns Afdeling I, hvilken Post han 
havde beklædt fra den 28. Maj 1900. Smith var nu blevet 
Sekretær i De samvirkende Fagforbund. Hans Afløser blev 

JOHANNES HANSEN, der før Valget var Smeder paa , Titan". 
Med Otto Smith, der i en lang Aarrække havde staaet i Spid- 
sen for den største og vanskeligste af vore Afdelinger, mister 
Forbundet en Arbejdskraft af overordentlig stor Værdi, men 
da han overgik til Landsorganisationen, bibeholdtes han i 
alle Tilfælde for den faglige Virksomhed, hvori han gennem 
et langt Arbejde var skolet. 

Den 24. Marts d. A. afgik ERNST BLOMBERG, mangeaarig 
Formand for det svenske Jern- og Metalarbejderforbund, ved 
Døden, kun 48 Aar gammel. Dødsfaldet vakte almindelig 
Sorg iblandt Metalarbejderne ikke alene i Sverige, men vi 
kan sige i alle de nordiske Lande, thi Ernst Blomberg havde 
viet sit Liv og sin hele betydelige Arbejdskraft for Metal- 
arbejdernes Fremgang og Højnelse. Han var for os i Dan- 
mark en udmærket Ven og Medarbejder, der altid forstod 
at holde Sammenholdets og Skandinavismens Fane højt. 
Blomberg fik en næsten fyrstelig Begravelse i Stockholm. 
Vort Forbund var repræsenteret ved Formanden, der lige- 
som det norske Metalarbejderforbunds forhenværende For- 
mand, ORMESTAD, talte ved Blombergs Grav og tolkede de 
Følelser, som de skandinaviske Landes Smede og Maskin- 
arbejdere i det hele taget var besjælede af ved Blombergs - 
Bortgang. 

Den 21., 22., 23. og 24. juni afholdtes Forbundets 12. 
Kongres i Folkets Hus paa Enghavevejen. Det var den største 
Kongres, der endnu havde fundet Sted, idet der var frem- 
mødt 116 Delegerede foruden 13 Hovedbestyrelsesmedlem- 
mer. Syndikalisterne og den nydannede ,,Fagoppositionens 
Sammenslutning" havde forstaaet at rejse Agitation saavel 
imod vor Overenskomst som mod vort Forbunds hele Virk- 
somhed og specielt imod dets Formand, som man søgte ved 
alle mulige lovlige og ulovlige Midler at skandalisere. Det 

manglede heller ikke paa Forsøg paa at føre Krigen imod 
ham over i Skibssmedeforeningen, men Forsøget mislykke- 
des. Paa en Generalforsamling den 16. Maj, paa hvilken der 
skulde vælges Delegerede til Kongressen, gjorde man et For- 
søg paa at faa valgt Delegerede med Forpligtelse til at stemme 
imod J. Å. HANSEN, som det saa elskværdigt hed. Ved Af- 
stemningen fik Oppositionen imidlertid kun nogle og fyrretyve 
Stemmer af en Forsamling paa mellem 600 og 700, og dermed 
var dette Anslag faldet til Jorden. I Afdeling I var der der- 
imod valgt en Del Delegerede paa Programmet: Væk med 
J. A. Hansen, men paa selve Kongressen formaaede denne 
Opposition ikke at holde sammen, thi efter et Par Dages 
Debat om Beretningen godkendtes denne med 86 Stemmer 
for og II imod. 17 svarede: Stemmer ikke, og 2 var fra- 
værende. Hovedbestyrelsen har som bekendt ikke Stemme- 
ret, hvor det drejer sig om Beretningens Godkendelse. 

Ved denne Afstemning var Kongressens Retning angivet, og 
det var atter slaaet fast, at det ikke lader sig gøre saadan lige 
i en Hast at føre en Organisation som vor paa Afveje. Det 
vilde da ogsaa være uheldigt, om dette var Tilfældet, thi be- 
gynder man først for Alvor at trække hver sin Vej, saa er 
det forbi med Fremskridtet, og der er kun een Part, der kan 
nyde Fordel heraf, nemlig vore Modstandere. For saa vidt 
findes der unægtelig ogsaa en Del af dem indenfor vore egne 
Rækker, efter at alle er komne indenfor Rammerne, idet der 
jo ogsaa findes dem, der er der imod deres egen Vilje. 

Kongressen forkastede et Forslag fra Aarhus og Odense 
Afdelinger om Oprettelse af en Syge- og Hjælpekasse. Der- 
med maa vistnok for bestandig være slaaet fast, at under 
vore nuværende Forhold skal Dansk Smede og Maskinarbej- 
der Forbund ikke befatte sig med Sygeforsikring. 

Med Hensyn til Lovenes Revision vedtoges der specielt 
paa Delegeretmødet for Arbejdsløshedskassen adskillige be- 
tydningsfulde Forslag om Udvidelse af Understøttelsen 
m. m., men der er ingen Grund til her at komme særlig ind 
paa disse Detailler. Derimod vedtog Kongressen et Udkast til 
Love for en Sammenslutning af Jern- og Metalindustriens Ar- 
bejderorganisationer, og dette Forslag, som senere ved For- 
handling med de øvrige Organisationer undergik nogle mindre 
væsentlige Ændringer, gengiver vi her i sin endelige Ordlyd : 


$ 1. 

Sammenslutningens Formaal er at samle alle af Arbejdere bestaaen- 
de Fagorganisationer indenfor Jern- og Metalindustrien i Danmark, 
forsaavidt disse tilhører De samvirkende Fagforbund, til fælles Sam- 
arbejde og fælles Fremme af deres Medlemmers Interesser. 


$ 2. 

Til Varetagelse af de i $ 1 nævnte Formaal danner de sammenslut- 
tede Organisationer en Centralledelse, valgt og sammensat paa føl- 
gende Maade: 

Bestyrelsen for hver enkelt til Sammenslutningen hørende Organi- 
sation vælger paa den Maade, som de selv bestemmer, en Repræsen- 


tant for et Medlemstal paa indtil 100, 2 Repræsentanter for et Med- 


lemstal paa indtil 500, 3 Repræsentanter for et Medlemstal paa indtil 
5000, og 4 Repræsentanter, hvor Organisationen har mere end 5000 
ømme SST 


Medlemmer. 
TTT 


$ 3. 

Den saaledes valgte Centralledelse vælger, indtil en kommende 
Kongres træffer anden Bestemmelse, for 2 Aar ad Gangen af sin 
Midte en Formand samt 4 Repræsentanter, og disse 5 danner i For- 
ening et Forretningsudvalg, som besørger Sammenslutningens Admini- 
stration og løbende Forretninger. 

Forretningsudvalget sammenkalder Centralledelsen til mindst et 
Møde hvert Kvartal og iøvrigt saa ofte, Forholdene kræver det. 

Forretningsudvalg og Centralledelse bestemmer hver for sig sin 
Forretningsorden. 

$ 4. 
Centralledelsen antager paa Indstilling derom fra Forretningsud- 
valget den nødvendige lønnede Medhjælp til Ledelsen. 


$ 5. 
Omkostninger ved Administrationen paalignes hver af Organisatio- 
nerne i Forhold til Medlemstal. 


$ 6. 

Centralledelsen foranstalter efter Indstilling af Forretningsudvalget 
Udgivelsen af et Medlemsblad, der skal være fælles for samtlige 
under Sammenslutningen hørende ØOrganisationers Medlemmer, 

$ 7. 

Saa snart Tiden findes passende dertil, fremsætter Forretningsud- 
valget i Forbindelse med Centralledelsen Forslag om Afholdelse af 
fælles Kongres for samtlige tilsluttede Organisationer. 


Herhenhørende Forslag — bl. a. med Hensyn til Repræsentations- 
retten — forelægges de respektive Organisationers kompetente For- 
samlinger. 

$ 8. 


Stridsspørgsmaal af større Betydning mellem de enkelte Organi- 
sationer og Arbejdsgiverne, derunder Spørgsmaal, som berører mere 
end en af de tilsluttede Organisationers Medlemmer, skal altid fore- 
lægges Forretningsudvalget, der om fornødent sammenkalder Central- 
ledelsen, som tager Beslutning med simpel Stemmeflerhed, undtagen 
hvor det drejer sig om Arbejdsstandsning overfor et Medlem af Dansk 
AÅrbejdsgiver- og Mesterforening. 


$ 9. 
Hvis Sagen angaar Iværksættelse eller Godke se jds- 
standsning overfor et Medlem eller en Organisation under Dansk År- 
bejdsgiver- og Mesterforening, skal Beslutning i alle Tilfæl si 


Forretningsudvalget, respektive Centralledelsen, og altid have mindst 
MEE 

$ 10. 
Sammenslutning hørende Organisation iværksætte eller godkende Strejke 
overfor et Medlem eller en werfor et Medlem eller en Organisation under Dansk Arbejdsg under Dansk Arbejdsgiver- 
og 'g Mesterforenin 


$ 11. 
I Tilfælde, hvor der udbryder Lock-out eller en i Henhold til Pa- 

ragrafferne 8, 9 eller 10 godkendt Strejke, skal de paagældende Med- 
lemmer, uden Hensyn til hvilken Organisation under nærværende Sam- 
menslutning de tilhører, understøttes med et Beløb fastsat af Central- 
ledelsen efter Indstilling fra Forretningsudvalget. 

Beløbets Størrelse maa ikke være mindre end den Understøttelse, 
der udbetales af De samvirkende Fagforbund, hvis Bidrag tilfalder 
nærværende Sammenslutning. 

Udgifterne til de under nærværende Paragrafs 1. Stykke nævnte 
Understøttelser afholdes af samtlige Organisationer i Forhold til det 
Medlemsantal, der ikke er i Konflikt. 


$ 12. 
Optagelse i Sammenslutningen sker ved Henvendelse til Central- 
ledelsen, der desangaaende tager Beslutning med mindst å Majoritet. 


$ 13. 

Udtrædelse af Sammenslutningen kan kun ske med 4% Aars Varsel 

til en 1. April, 
$ 14. 

Sideordnet med Ledelsen af Sammenslutningen er det Centralledel- 
sens særlige Opgave at søge de i de sammensluttede Fag eksisterende 
Arbejdsløshedskasser samlede under fælles Ledelse, og i dette Øje- 
med optages snarest belejligt Forhandlinger med de respektive Kassers 
Ledelse om Spørgsmaalets Realisation, herunder ogsaa Løsning af 
Spørgsmaalet om Gennemførelsen af internationale Forbindelser i størst 


mulig Udstrækning. 
Sammenslutningen træder i Virksomhed den 1. Juli 1912. 


Kongressen genvælger J. A. HANSEN, A. JOHANSEN og 
N. LUNDBYE til henholdsvis Formand, Hovedkasserer og 
Sekretær. 

Til Hovedbestyrelse valgtes : 

joHs. HANSEN, 

CH. SEGATO, | Københavns Afdeling I. 
V. WALTHER, | 

OTTO SMITH, 

JuL. ERIKSEN, — — II. 
P. ÅNDERSEN, — — Ill, 

CHR. POULSEN, Københavns Afdeling IV. 


V. SØRENSEN, — — V. 
A. MICHELSEN, — — … VI. 
M. KIRKETERP, — — VII. 


Den 1. November og følgende Dage afholdtes det 4. nor- 
diske Arbejdsgivermøde her i København, og paa dette be- 
handledes en Række Spørgsmaal af stor Vigtighed, saaledes 
»Betydningen af de kollektive Aftaler", ,,langvarige og sam- 
tidigt udløbende Overenskomster", Spørgsmaalet ,om Over- 
enskomsters Overholdelse", ,,vor faste Voldgiftsret og dens 
Betydning for Arbejdsfredenf, ,,visse Virksomheders Undta- 
gelse fra Strejkeretten", ,,Strejkeforsikring", ,,Lærlinges For- 
hold til Fagforeningerne" og endelig ikke at forglemme :,, Hvad 
kan der gøres for at øge Arbejdsgiverforeningens Styrke?" 
Man maa lade d'Hrr. Arbejdsgivere, at de forstaar sig paa at 
danne Skole for deres Teorier, og Systematikken er deres 
stadige Vaaben i Kampen mod Arbejdernes Organisationer 
Der afholdes Masser af Foredrag, overlæssede med ,,Sag- 
kundskab", en Sagkundskab, der altid er saaledes lagt til 
Rette, at den stemmer nøjagtigt overens med Arbejdsgiver- 
nes Interesser. Arbejdsgiverne paatager sig ogsaa gerne ved 
enhver Lejlighed ,,Ansvaret for Udviklingen”, vel vidende, 
at de ved at paatage sig dette Ansvar paa en smuk Maade 
dækker over det, der er Hensigten, nemlig at erobre sig 
Magten til at bestemme Udviklingen. Her bør Fagorganisa- 
tionerne altid være paa deres Post; thi forstaar Arbejderne 
ikke til enhver Tid at gøre passende Modtræk, saa vil Ar- 
bejdsgiverne i det lange Løb ved deres Systematik trods alt 
forstaa at dreje Forholdene derhen, at det bliver dem, der 
beholder Magten, og Arbejderne, der holdés nede i et be- 

standigt Afhængighedsforhold. 

Trods det særlig urolige Aar, som 1911 maa siges at være, 
arbejdedes der dog kraftigt paa at højne Fagets Lønninger. 
Dette Aar stilles Krav paa Fabrikker, omfattende 2133 Mand, 
og af disse fik 1731 2,6 Øre lagt til deres Timeløn. Man maa 
her huske paa, at Minimallønnen fra 1. Februar 1911 var 
forhøjet med 2 Øre. 

Af Mæglingsmøder afholdtes der 61, ved hvilke behand- 
ledes 82 forskellige Stridsspørgsmaal. Forlig opnaaedes i 
de 63 Sager, medens 19 Spørgsmaal stod tilbage. Af disse 
gik 15 til Behandling i Timandsudvalget, medens 4 foreløbigt 
stilledes i Bero eller ophævedes. 

— I Efteraaret 1910 havde vore norske Fagfæller opsagt deres 
Overenskomst med Arbejdsgiverne til Udløb første April, 
og Tiden gik hen med Forhandlinger, uden at det lykkedes 
at naa til Enighed. Striden afsluttedes ved Mægling af Stor- 
tingspræsident HALVORSEN og Socialdemokraten Dr. AÅL- 
FRED ERIKSEN, men det varede ikke længe, før Metalarbej- 
derne atter var i Konflikt. Den 15. Juli indvikledes de i en 
General-Lock-out, der var foranlediget ved Konflikten i 
Bjergværks- og Celluloseindustrien. Metalarbejderforbundet 
fik her 800 Medlemer under Lock-out. Nu traadte der atter 
nogle Mæglere til, Statsminister Konow, Præsident Halvor- 
sen og Dr. Eriksen. Langvarige Forhandlinger fandt Sted, 
og endelig den 24. August kunde Metalarbejderforbundet te- 
legrafere til os, at Overenskomsten var vedtaget, hvorefter 
Arbejdet genoptoges den 25. August. Der opnaaedes gen- 
nemgaaende Forhøjelser af Timelønningerne paa 2 å 3 Øre, 
og der fastsattes en Minimalløn paa 40 Øre for saakaldte 
Fagarbejdere, 34 Øre for Udlærlinge og 34 Øre for Hjælpe- 
arbejdere. For Udearbejde fastsattes 10 pCt. Tillæg til Ti- 
melønnen, ligesom Firmaerne skal sørge for Kost og Logi, 

hvor Arbejderne skal overnatte. Det norske Forbund har 
i de senere Aar vundet stærkt i Fasthed, og Fremgangen 
i deres Lønninger har været overordentlig betydelig, men 
det synes vanskeligt for dem at faa Akkordarbejdet til at 
følge med, hvad Fortjenesten angaar. 

I August-September Maaned opstod der en Sporvejskon- 
flikt paa Frederiksberg. Funktionærerne etablerede Strejke 
uden først at have søgt Sanktion hos De samvirkende Fag- 
forbund, og dette kom dem dyrt til at staa. Der meldte sig 
meget hurtigt Skruebrækkere i stort Antal, og det viste sig, 
at Arbejdsgiverne var fast besluttet paa i dette Tilfælde at 
udnytte deres gunstige Stilling. I Stedet for at true med Lock- 
out gik man her til at understøtte Sporvejsselskabet peku- 
niært, og med de gamle Funktionærer vilde man under ingen 
Omstændigheder have noget at skaffe. Der opnaaedes vel 
senere en Overenskomst, som reddede lidt af Stumperne, 
men i Virkeligheden var denne Kamp et stort Tab for Funk- 
tionærerne og en stærk Paamindelse til Arbejderne om, at 
naar de har skabt sig Organisationer, maa de ogsaa forstaa 
at benytte dem paa den rette Maade og ikke etablere Ar- 
bejdskonflikter paa en saadan Maade, at de stiller sig ganske 
blot. Arbejdsgiverforeningen blev dog ved Den faste Vold- 
giftsret idømt en betydelig Bod for sit Forsøg paa at opstille 
Betingelser, der for al Fremtid umuliggjorde disse Funktio- 
nærers Organisation. Det var jo saa rart ikke alene nu at 
vinde en Sejr, men ogsaa at være sikker paa, at d'Hrr. alene 
kunde diktere Lønningerne i Fremtiden. Forsaavidt mislyk- 
kedes Arbejdsgivernes Anslag, og formentlig vil det vare 
længe, før Arbejdsgiverne igen kan notere en Sejr af den 
Art, som de vandt over de frederiksbergske Sporvejsfunk- 
tionærer. 

Aaret slutter med en betydelig Forøgelse i vort Medlems- 
tal. Vi er nemlig gaaet næsten 1000 Medlemmer frem, fra 
10,181 til 11,126. 


Aaret 1912 og den Del af 1913, der ligger forud for 25- 
Aars-Dagen for vort Forbunds Stiftelse, danner altsaa nu Af- 
slutningen paa vor Vandring igennem en Række Begiven- 
heder i den forløbne Fjerdedel af et Aarhundrede. For Aa- 
ret 1912's -Vedkommende er det absolut Højkonjunktur. Vort 
Medlemtal stiger betydeligt og er ved Foraaret 1913 naaet tæt 
op til de 12,000, nøjagtigt 11,918, som konstateres ved den 
aarlige Udfærdigelse af Medlemslister, som kræves af Ar- 
. bejdsløshedsinspektoratet for Arbejdsløshedskassens Ved- 
kommende. Som Aarene 1910 og 11 har været gode Fragt- 
aar — navnlig 1911 betegner et stærkt Opsving for Skibs- 
farten — saaledes har det ogsaa været glimrende Aar for 
Skibsbygningsindustriens Vedkommende. Først paa Aaret 
indtræffer den store Selandia-Succes hos BURMEISTER & 
WAIN, som bringer dette Aktieselskab store Fordele, og som 
bestaar deri, at det er lykkedes at gøre Dieselmotoren rever- 
sibel, hvorved den kan indbygges som Drivkraft i Damp- 
skibene, som derved afgiver langt større Lastrum, end Til- 
fældet var med de hidtil anvendte Kedel- og Maskinanlæg. 
Den nye for Skibsbygningsindustrien epokegørende Opfin- 
delse affødte straks store Planer om Udvidelse af Maskin- og 
Skibsbyggeriet paa Refshaleøen, men disse Planer er dog 
endnu efter Aar og Dags Forløb skudte hen i det uvisse, og 
det er da ogsaa en Kendsgerning, at der nu bygges Diesel- 

motorskibe rundt omkring i Verden, selv om det ubestridt 
maa indrømmes, at B. & W. paa dette Omraade en Tid har 
haft et absolut Forspring. 

Men ikke alene Skibsbygningsindustrien, som ganske na- 
turligt har en overordentlig stor Betydning for vort Fag her i 
Landet, viser Højkonjunktur i 1912. Produktionen af Kul og 
Jern naar dette Aar en Højde, som ingensinde før. Tysk- 
land producerer saaledes 17'/, Million Tons Raajern mod 
8"/, Million Tons i Aaret 1908, og Kulproduktionen andra- 
ger 255,197 Tons mod 213,260 Tons i 1909. 

Lønbevægelsen i vort Fag med Hensyn til ad Mæglings- 
vejen at kræve gennemgaaende Forhøjelser fortsattes jævnt 
væk gennem saavel 1912 som 1913. I 1912 stilles der 
Krav ved Virksomheder, omfattende 1715 af vore Medlem- 
mer, og af disse fik 1381 gennemsnitlig 2,1 Øre lagte til Ti- 
melønnen, og for den Del af 1913, der ligger forud for Af- - 
holdelsen af Repræsentantskabsmødet i Juni, er der allerede 
rejst Lønkrav ved 50 Virksomheder, hvoraf der mangler Op- 
lysning om det endelige Resultat for de fires Vedkommende, 
men iøvrigt omfatter Lønbevægelsen 805 Mand, hvoraf de 668 
har erholdt gennemsnitlig 2,2 Øre lagte til deres Timelønnin- 
ger. Vort Arbejde for at bringe vore Lønninger op har nu 
ført os dertil, at de officielle Opgivelser af Gennemsnitstime- 
lønnen og Gennemsnitstimefortjenesten fra 'Arbejdsgiversam- 
menslutningen, hvilke Oplysninger offentliggøres i Bladet 
»Arbejdsgiveren", og som for første Kvartal 1912 omfatter 
7306 Mand, som beskæftiges paa Værksteder under Sammen- 
slutningen, er fastslaaet til 41,2 Øre i Timeløn og 56,1 i Ti- 
mefortjeneste for hele Landet. Ser vi nu tilbage paa Kam- 
pene i Slutningen af 90erne, hvor 27 å 30 Øre i Timen 
(Odense-Programmet) var det fremherskende, og hvor Ak- 

kordarbejdet, navnlig i Provinserne, var sløjt, saa maa det al- 
ligevel indrømmes, at vi i de Aar, hvor vi har arbejdet efter 
faste kollektive Overenskomster, har bragt vort Fags Lønfor- 
hold et mægtigt Stød fremad. Noget af Fordelen derved gaar 
vel nok ubestridt tabt ved Vareprisernes Fordyrelse, men at 
Gevinsten er til Stede, og at den endda kan siges at være ret 
betydelig, derom behøver vi heldigvis ikke at strides, thi 
Tallene taler for sig selv. Hvad der er det bedste af det 
hele, er dog, at hvis vi fortsat forstaar at anvende vor Orga- 
nisation paa rette Maade, saa er en fortsat Fremgang os lige 
saa sikker, som Fortidens Resultater er paaviselige. 

Den 3. og 4. Marts afholdtes en Konference i Gøteborg mel- 
lem de tre skandinaviske Centralorganisationer af Fagforenin- 
ger. Her lagdes bl.a. Grundstenen til en obligatorisk Understøt- 
telse under Konflikter. Planens Gennemførelse er ganske vist 
foreløbig stødt paa praktiske Vanskeligheder, men saa vist som 
Tanken er rigtig, vil ogsaa dette Problem en skønne Dag være 
løst, og dermed vil Arbejderklassen være naaet et Skridt vi- 
dere i de tre nordiske Lande, hvor Samarbejdet nu snart gen- 
nem en Menneskealder har raadet og bragt de organiserede 
Årbejdere uvurderlige Fordele, ligesom Samarbejdet har væ- 
ret en Fordel for de tre smaa Nationer i Retning af at lette 
Samkvemmet paa mange andre Omraader udenfor de spe- 
cielle Arbejderinteresser. Centralisationen af Arbejdsgiver- 
nes Organisationer er naturligvis paa den anden Side ikke til 
Gavn for Arbejderne, navnlig repræsenterer den svenske År- 
bejdsgiver og ,,Brugspatron”" et stærkt Overklasseelement, 
som indtil de seneste Tider har formaaet at hævde den skar- 
peste Klasseadskillelse mellem sig og de svenske Arbejdere; 
og dog, i det lange Løb tør der ogsaa i denne Centralisation 
ved nærmere Eftersyn ligge en Garanti for en planmæssig 

Marsch henimod det Samfund, som vi tilstræber, og hvor den 
skarpe Klassedeling er et overstaaet Stadium. 

I Foraaret 1912 var der en betydelig Uro indenfor Køben- 
havns Afdeling I. Syndikalisterne og den saakaldte Fagoppo- 
sition rørte paa sig af alle Kræfter. Anledningen hertil var en 
Konflikt i Jord- og Betonfaget. Jord- og Betonarbejderne 
havde i Efteraaret 1911 opnaaet De samvirkende Fagforbunds 
Tilladelse til en Strejke paa et Lønkrav, skønt De samvirkende 
Fagforbunds Ledelse paa Forhaand var klar over, at fik man 
paa den Tid først etableret enStrejke i Jord- og Betonfaget, vilde 
det blive svært at faa den sluttet igen. Der forhandledes ihærdigt 
med Arbejdsgiverforeningen, og omkring den 20. Januar op- 
naaedes der en Overenskomst, som Dansk Arbejdsmands For- 
bunds Ledelse ansaa for god. Syndikalisterne indenfor Jord- 
og Betonarbejdernes Afdeling iværksatte imidlertid en kraf- 
tig Opposition, som bevirkede Overenskomstens Forkastelse 
og Strejkens Fortsættelse Vinteren igennem. I Tilslutning 
hertil tog saa de iørigt faa Syndikalister, der findes i vort Fag, 
fat paa at slaa til Lyd for deres Ideer, og det lykkedes dem 
paa en Generalforsamling i Januar at faa vedtaget en Bevil- 
ling paa 5000 Kr. til Jord- og Betonarbejderne. De fleste, 
der stemte for denne Bevilling, gjorde det sikkert ud fra den 
humane Tankegang, at det her drejede sig om en Del Arbej- 
dere, som sultede, hvorfor de burde have Hjælp. Man tog 
saa ikke i Betænkning, at man samtidig vanskeliggjorde 
Dansk Arbejdsmandsforbunds Stilling med Hensyn til at faa 
Konflikten afsluttet. De Syndikalister, som under Konflikten 
havde arbejdet sig frem til Styret hos Jord- og Betonarbej- 
derne, maatte hurtigt opgive dette, og det blev Dansk ÅAr- 
bejdsmandsforbund, der med Støtte af De samvirkende Fag- 
forbund afsluttede Overenskomst og fik Slut paa Strejken. 

Hen paa Foraaret holdt Forbundets Formand paa Anmodning 
af Københavns Afdeling I Foredrag i Salonen ,,Kæden" for 
dens Medlemmer, og Mødet forløb i fuldstændig Ro, skønt 
Syndikalisterne ved Omdeling af ,,Solidaritet" med en Masse 
Smædeskriverier om Forbundets Formand havde lagt alt til 
Rette for et Spektakelmøde. Dette lykkedes altsaa ikke, og 
forsaavidt var Mødet et Nederlag for Opponenterne. Kort 
Tid efter holdt Afdelingen ekstraordinær Generalforsamling 
i Koncertpalæet i Anledning af, at Bestyrelsen, hvoraf Halv- 
delen var Syndikalister, havde nedlagt deres Mandater. Syn- 
dikalisterne havde gjort den Beregning, at de ved at nedlægge 
Mandaterne muligvis ved Generalforsamlingen kunde opnaa 
Flertal, saaledes at de kunde besætte alle Mandaterne, men 
dette mislykkedes ganske for dem, idet Generalforsamlingen 
med overvældende Majoritet vedtog en Resolution, gaaende 
ud paa, at Afdelingen ikke ønskes ledet efter Fagoppositionens 
Program. Ejheller lykkedes det for dem at faa et eneste Be- 
styrelsesmedlem valgt. 

Den 22. Juni afholdt Forbundet sit 16. Repræsentantskabs- 
møde, der efter Sædvane fandt Sted i København, og udover 
det sædvanlige administrative beskæftigede dette Møde sig 
med Oprettelse af det tidligere omtalte Metalarbejderkartel. 
Som det vil erindres, havde Kongressen i 1911 vedtaget Kar- 
tellets Dannelse i Princippet, og Repræsentantskabet vedta- 
ger nu følgende af P. CHRISTENSEN, Helsingør, stillede Reso- 
lution : 

»Repræsentantskabet godkender Hovedbestyrelsens Virksomhed 

i denne Sag og giver sin Tilslutning til Kartellets Ikrafttræden den 

1. Juli d. A.” 

Det samme var forud vedtaget af Formerforbundet og Jern- 
og Metalsliber Forbundet, og dermed traadte Kartellet i Kraft. 

Senere valgtes følgende Personer til Centralledelse for Kar- 
tellet : | 


J. A. HANSEN, 
A. JOHANSEN, 
V. WALTHER, 
JoHs. HANSEN, 


A. NIELSEN, 
L. CHRISTENSEN, 
CHR. CARLSON, 


Dansk Smede og Maskinarbejder Forbund. 
| Dansk Formerforbund. 


G. Å. ÅNDERSEN, 


| Dansk jern- og Metalsliber Forbund. 
EDVARD NIELSEN, 


I Henhold til Lovene valgtes der paa et Møde i Central- 
» ledelsen d. 12. August følgende Personer til at danne Forret- 
ningsudvalg : 


J. A. HANSEN, Formand, 
Å. JOHANSEN, 

A. NIELSEN, 

L. CHRISTENSEN, 

G. ÅNDERSEN. 


Virksomheden indenfor Kartellet har i det første Aarstid 
ikke været af særlig indgribende Natur. Man har beskæftiget 
sig med Oprettelse af en Overenskomst for Sliberne, men 
denne Overenskomst er endnu ikke, da dette skrives, i Orden, 
og som bekendt er Kartellet dannet paa Grundlag af Regler 
for en gradvis intimere Sammenslutning af Jern- og Metalin- 
dustriens Arbejderorganisationer. Den kommende Tid vil 
blandt sine Opgaver have den at fuldbyrde denne Plan, og vi 
tror, at selv om det vil vare noget, saa vil en skønne Dag 

alle Jern- og Metalindustriens Arbejderorganisationer være 
samlede i en Organisation til fælles Forsvar og fælles Kamp for 
Arbejdernes Interesser, der jo ingenlunde skiller sig efter, hvad 
Fag Arbejderne tilhører. Tværtimod. Interesserne varetages 
bedst ved den stærkest mulige Sammenslutning uden Hensyn 
til Fag eller Branche. 

Efteraaret byder paa en Lock-out-Trusel fra Arbejdsgiver- 
foreningen i Anledning af en Strejke, der havde varet i et 
Par Maaneder, paa Svovlsyrekompagniets Fabrik i Kastrup, 
samt en Strejke af Guld-, Sølv- og Elektropletarbejderne m.m. 
Lock-out-Truslen bragte os denne Gang nogle Vanskeligheder, 
skønt Forlig opnaaedes mellem Hovedorganisationerne, uden 
at Lock-outen, som varsledes første Gang d. 26. Oktober, 
traadte i Kraft. Vanskelighederne bestod deri, at vore Med- 
lemmer paa Skibsværftet vedtog at stoppe alt Overarbejde, 
straks, da Lock-out-Truslen forelaa. Sammenslutningen prote- 
sterede overfor Hovedbestyrelsen, som imidlertid indtog det 
Standpunkt, at vi vilde indrømme, at der ikke burde gribes 
ind i Arbejdsforholdene ved den Art Vedtagelser, naar der 
ikke forelaa særlig Anledning dertil. Paa den anden Side 
krævede vi saavel vore Medlemmers Ret til enkeltvis at nægte 
Overarbejde, som ogsaa til samlet at skride ind i de Tilfælde, 
hvor Arbejdsgiverne paa Grund af en truende Lock-out søger 
at forcere Arbejdet færdigt ved Hjælp af Overarbejde inden 
en Lock-outs Ikrafttræden. Vedtagelsen hos Burmeister & 
Wain hævedes efter en Forhandling i Timandsudvalget, og 
dermed gled Sagen ud af Verden. Vi tror, at Sammenslutnin- 
gen omend kun stiltiende indrømmede Korrektheden af den 
Maade, hvorpaa Hovedbestyrelsen behandlede dette Spørgs- 
maal. 

Aaret 1912 slutter med, at der finder Opsigelse Sted af Pris- 

kuranterne for Skibsbygningsarbejde hos Burmeister & Wain 
og Helsingør Skibsværft, og gennem de første Maaneder af 
Aaret 1913 forhandles der videre. Resultatet bliver, at der 
opnaas Enighed om nye Akkordpriser paa begge Værfter om 
Priser, der betød en væsentlig Stigning for de daarligst betalte 
Årbejders Vedkommende. Ligeledes forhandledes der i den 
første Halvdel af Aaret 1913 om en Tilføjelse til Central- 
varmepriskuranten. Her opnaaedes ligeledes et Resultat, og 
den nye Priskurant, som undertegnedes af de to Organisatio- 
ners Formænd, er dateret 6. Juni. 

Den 10. og 18. Februar 1913 sendte Arbejdsgiverforenin- 
gen atter De samvirkende Fagforbund Trusel om Lock-out, 
bl. a. i saa godt som hele vort Fag. Anledningen var dels 
nogle mindre betydelige Strejker, dels Strejke i Malerfaget 
samt Spørgsmaal om ny Overenskomst for Cementfabrikker- 
ne. Det kom dog ikke heller til nogen Lock-out hos os denne 
Gang, idet Overenskomst opnaaedes inden Udløbet af Lock- 
.out-Varslet. Hovedbestyrelsen har iøvrigt saavel gennem Fag- 
bladet som mundtligt overfor Arbejdsgiverne protesteret imod 
de stadige Lock-out-Trusler, som Dansk AÅrbejdsgiver- og Me- 
sterforening i de senere Aar i saa rigt Maal har ladet os blive 
til Del. Ganske vist har Arbejdsgiverne Lock-out-Retten, lige- 
saa vel som vi har Strejkeretten, men lige saa sikkert som det 
er, at det nuværende jævnt fredelige Forhold i jernindustrien 
bliver umuliggjort, hvis vi hvert Øjeblik lader det komme til 
Strejke, saaledes vil aabenbart i det lange Løb Forholdene 
paavirkes af de stadige Lock-out-Trusler til Skade for den 
»Ro" i Faget, som Arbejdsgiverne ellers altid taler saa højt om. 
Maaske vil den af Arbejdsgiverne for et Aars Tid siden gen- 
nemførte Strejkeforsikring bidrage til en Ændring i dette 
Forhold, men naar vi henvender Tanken paa dette Problem, 

maa vi herved føle en stærk Opfordring til at styrke vor Or- 
ganisation og øge dens økonomiske Midler i saa høj Grad som 
muligt. 

Den 28. Juni afholdt Forbundet sit 17. Repræsentantskabs- 
møde (10. ordinære Møde) i København. Mødet forløb un- 
der saglig Diskussion om Beretningen og forskellige admini- 
strative Forhold. Tillige beskæftigede Mødet sig med Festen 
i Anledning af Forbundets 25 Aars Jubilæum, og der gaves 
Hovedbestyrelsen fornøden Bemyndigelse til at træffe de nød- 
vendige Arrangementer, derunder at gøre Rejsen saavidt mu- 
ligt gratis for Provinskolleger, som ønsker at tage til Køben- 
havn i denne Anledning. Vi tvivler ikke om, at vore Medlem- 
mer i et Tal af mange Tusinde vil fejre Forbundets 25 Aars 
Jubilæum. I Virkeligheden er vort Forbunds Historie og vort 
Fags Fremgang af den Natur, at der er al Anledning til at 
feste. 

FORBUNDET I TAL 


Tal at skildre et Fagforbunds Virksomhed gennem 25 

Aar er en Umulighed. Saa mangeartet og over saa mange 
Felter spændende er et saadant Forbunds Liv, at det ikke kan 
samles i en Række Tal. Visse Handlinger og visse Resultater 
kan summeres, tælles eller maales, andre ikke. Men selv hvor 
Tælling kan foretages, kan en Tabel give et urigtigt Bilede af 
Forholdene. En Tabel omfatter et snævert, begrænset Om- 
raade, men ofte drages der Slutninger fra den til et videre 
Omraade og drages urigtige Slutninger. "Hvor ofte ser man 
saaledes ikke, at der f. Eks. fra en Statistik over Strejker og 
de ved saadanne opnaaede direkte Fordele drages Slutninger 
med Hensyn til disse Strejkers Nytte, uden at der tages i Be- 
tragtning, hverken hvad der vilde være opnaaet uden Orga- 
nisation overhovedet, eller, hvad der er vigtigere, hvad ved- 
kommende Fagorganisation gennem sit Arbejde, gennem sin 
Styrke vilde have faaet Modstanderne til at gaa ind paa, idet 
de foretrak disse Indrømmelser fremfor en Kamp, hvis Ud- 
fald de ikke kunde forudsige. Og paa den anden Side glem- 
mes ofte Strejkens indirekte Fordele for en Organisation, 
Styrkelse af Fagforbundet, forøget Sammenhold indenfor 
dette, Fordele, som kan gøre en tabt Strejke til Vinding for 
et Fags Udøvere. 

Men fordi Tal saaledes kan misbruges, og fordi Tal ikke 
alene kan give et fuldstændigt Billede, er de derfor ikke 
overflødige eller unyttige. 

Der skal nedenfor gøres et Forsøg paa med Tal at tegne 
enkelte Forhold og Sider af Forbundets Liv gennem de 25 
Aar. 


1. Medlemstallet. 


Det Spørgsmaal, man da naturligt først stiller sig, er, hvor- 
mange Fagfæller der i de forskellige Aar er omfattede af For- 
bundets Virksomhed. Stillet saaledes i Almindelighed maa 
Spørgsmaalet besvares: Samtlige Smede og Maskinarbejdere 
i de forskellige Aar Landet over. For det er uomtvisteligt, at 
en Fagorganisations Virksomhed føles langt udover Organi- 
sationens Rammer, saaledes at de gennem denne vundne For- 
dele forholdsvis hurtigt kommer de ikke organiserede til 
Gode. 

Helt anderledes bliver Besvarelsen af Spørgsmaalet, naar 
man stiller det saaledes, at det, man ønsker besvaret, er, 
hvormange de Fagfæller er, som Organisationen direkte tager 
sig af, og som ved at være Medlemmer af denne viser, at de 
ikke alene vil tage imod Fordelene ved Forbundets Arbejde, 
men selv gøre dette med og yde Ofre for dets Fremme. 

Svaret bliver da: 

Forbundets Medlemstal. 


Aar Medlemstal Aarlig Frem- eller Fremgangen, taget Femaarsvis 
Tilbagegang Absolute Tal Procenttal 

1888 ...... 1008 

1889 ...... 10105540 å. 9 

1890 ...... 1106 + 46 

1891 1067 ....….…... — 39 196 19,4 

1892 ...... 1162 ..…..…. + 95 

1893 1204 .….….…….. 2... 45 

1894 ..... 1883 .....…... + 679 

1895 ...... 2955 .....…... + 1072 

1846 ...…... 4657 +- 1702 5524 458,8 

1897 ..….…... 5028 ...…..... + 371 

1898 ...…... 6728 .….….….….. +- 1700 

1899 ...…... FRAD 3 ole +- 614 

1900 7444 2... +- 102 

Lee Re, 7225 — 219 743 11,0 

1902 ...... gr. RENEE venner + 18 

1903 .…... FAT 4 543005 + 228 

1904 7576 + 105 

1905 ...…... 8018 .….….….... + 442 

1906 ...…... 8908 ...….….... + 890 2745 36,7 

1907 9990 ..…..... +- 1082 

1908 ...…... 10216 + 226 

1909 ...... 10786? scrreg — 30 

1910 ...... 10215 + 29 

1911 ...…... 10433 + 218 1988 19,5 

FOT2: rs 11382; LET + 949 

1913 ..…... 12204 ...…...…. J- 822 


Denne Tabel viser tydeligt Sandheden af det gamle Ord: 
Man maa krybe, før man kan gaa. Med Sneglefart forøgedes 
Medlemstallet fra 1888, saaledes at der i de fem første Aar 
kun skete en Forøgelse af Medlemstallet paa under 200. Da 
Medlemstallet i 1888 kun var ringe, var Forøgelsen dog for- 
holdsvis ikke helt ringe, omtrent 20 pCt. Men at Grundvolden 
i disse fem Aar var lagt solidt til at bygge videre paa, det viser 
de følgende fem Aar. Fra 1893, hvor Medlemstallet var ca. 
1200. steg det indtil 1898 med halvsjette Tusind Medlemmer. 

Det er ikke langt fra, at der aarlig skete en Tilvækst af samme 
Størrelse som hele Medlemstallet i 1893. Den største absolute 
Stigning i Medlemstallet i alle de 25 Aar fandt Sted i 1895, 
hvor 1702 ny Mænd fylkede sig om Forbundet. Udtrykt i 
pCt. betegnes Stigningen i de fem Aar ved det enorme Tal 459! 
At Kampen ikke hindrer en Organisations Vækst, viser Aaret 
1897 med en Forøgelse af 1700 Medlemmer! Det næste Fem- 
aar fra 1898 til 1903, omfatter efter Aarhundredskiftet nogle 
af de daarligste Aar, Smedefaget har haft. Særlig 1902 havde 
en ganske voldsom Arbejdsløshed. Dette Forhold i Forbin- 
delse med den Omstændighed, at i det forrige Femaar var 
Organisationsarbejdet i det hele og store tilendebragt, med- 
fører en Stagnation i Medlemstallet. Medens Medlemstallet i 
1898 var 6728, var det i 1903 kun 743 eller 11 pCt. større. 
I denne Periode falder de 25 Aars største Tabsaar, Aaret 1900 
med en Nedgang af Medlemstallet paa 219! Det fjerde Fem- 
aar betyder atter et stort Skridt fremad, men der falder og- 
saa fortrinlige Aar som 1907 heri. Fra 1903 til 1908 stiger 
Medlemstallet med over 2700 Medlemmer eller omtrent 37 
pCt. Naturligvis kunde man ikke for disse Aar vente sig en 
saa enorm Tilvækst som 10 Aar i Forvejen, nu da Største- 
delen af Organisationsarbejdet var fuldført. Tallet for 1908 
overskrider for første Gang de 10000! I de forløbne sidste 
fem Aar fra 1908 til 1913 har der været en Tilvækst af samme 
forholdsvise Størrelse som i de fem første Aar, nemlig mel- 
lem 19 og 20 pCt. Men medens en saadan Tilvækst for 20 
til 25 Aar siden betød en absolut Stigning paa ca. 200, er den 
nu ca. 2000! Den Gang steg Medlemstallet ikke stærkere, 
fordi der endnu ikke var rigtig Fart i den grundlæggende Agi- 
tation for Forbundet,nu fordi der snart ikke er flere Steder at 
agitere paa. Dog helt afsluttet er Agitationen for at erobre 

endnu uorganiserede Sjæle ikke, saa vist som der endnu paa 
Danmarkskortet kan findes uorganiserede Pletter — baade i 
Landdistrikterne og i Byerne (her navnlig Statsværkste- 
derne). 

Af Interesse ikke alene for Forbundets Udvikling Landet 
over, men for heleJernindustriens, er Medlemstallene i de for- 
skellige Afdelinger. Tallene herfor haves dog ikke for For- 
bundets første 9 Aar. Vi meddeler for de vigtigste Afdelinger 
Medlemstallene for 1898, 1903, 1908 og 1913. 


De større Afdelingers Medlemstal. 


Procentvis 
Afdeling 1898 1/, 1903 1], 1908 1], 1913 Stignin 
1898—1913 
København Afd. I 2307 2848 3602 4282 85 
— » HI 303 315 356 355 17 
— » II 323 320 347 372 15 
— » IV 159 217 290 330 107 
— si UV 368 555 693 816 122 
— » VI Nee 80 11 125 — 
— gs. VIL - 4 118 149 268 — 
København ialt 3460 4453 5549 6548 89 
Aarhus ........... 497 593 833 957 93 
Odense........... 191 208 326 423 121 
Helsingør ......... 231 296 369 400 73 
Randers ........…. 217 235 435 391 80 
Aalborg........... 157 147 235 326 108 
Hofsens 66085888 187 81 223 310 66 
Vejle............…. 72 67 154 192 167 
Svendborg ........ 107 151 217 163 52 
8 største Smedebyer 1659 1778 2792 3162 91 
Frederikshavn ..... 34 46 150 141 315 
Esbjerg........... 71 81 136 113 59 
Kolding........... 72 42 104 104 44 
Holbæk..... Faoere.r 35 22 72 104 197 
Hillerød .......... 27 47. 69 95 252 
Nakskov .........…. 122 78 55 93 — 24 
Slagelse .......... 51 55 50 86 69 
Næstved .......... 40 50 74 83 107 


8 næststørste Smedebyer — 452 421 710 819 81 

Tallene for 1898 og de følgende Aar er ikke ganske ensartede, 
idet det første Aars er beregnet paa Kontingentindbetaling i 
Aarets 3 sidste Maaneder, de følgende Aars er udfundne ved 
Optælling. Større Urigtigheder vil dette dog næppe medføre. 

Man vil se, at i de 15 Aar er Stigningen af Medlemstallet 
for København og de 8 største Provins-Smede-Byer omtrent 
ens, c. 90 pCt. Gaar vi til de mindre Byer, synes der at være 
en betydelig mindre Stigning, men da vi her har at gøre med 
meget mindre Tal, kan Tilfældigheder her spille en forholdsvis 
større Rolle. Havde der saaledes ikke i 1898 eksisteret en Fa- 
brik i Nakskov, som senere er nedlagt, men Byen paa den Tid 
haft samme Medlemstal som i 1913, i Stedet for at den den 
Gang havde 29 flere, vilde de 8 næststørste Byer have udvist 
en større Stigning i Medlemstal end de 8 største og end Kø- 
benhavn. 

Afdelingernes Rangfølge efter Antal Medlemmer viser sig 
at kunne ændre sig betydeligt i Løbet af 15 Aar. Vejle- og 
Koldingafdelingerne var lige store i 1898, i 1913 har Vejle 
henimod dobbelt saa mange Medlemmer som Kolding. Det 
ovennævnte Forhold i Nakskov har medført, at denne By, der 
i 1898 havde den 7. største Provinsafdeling, i 1913 kun havde 
Nummer 14! En By som Frederikshavn var i 1898 Nr. 17, 
i 1913 Nr. 9 af Provinsbyerne 0. s. v. 


Til en fuldstændig Vurdering af Medlemstallene skulde man 
vide, hvor mange Smede og Maskinarbejdere der til enhver 
Tid var, som kunde og burde være Medlemmer af Forbundet. 
En saadan Viden frembyder det store Vanskeligheder at skaffe 
— sig. En ikke ringe Del af de Folk, som kunde staa, men ikke 
staar i Forbundet, er Medlemmer af beslægtede Fags Orga- 

nisationer (Gørtlernes, Formernes, Metaltrykkernes, Kedel- 
passernes 0. s. v.), og man kan ikke bebrejde disse Folk saa- 
ledes som de uorganiserede, at de ikke staar i Smedeforbun- 
det, man kan ikke — som Forholdene er for Tiden — hævde, 
at de hører til dem, der burde staa her. Et andet vanskeligt 
Spørgsmaal er, om man skal sammenligne samtlige — arbej- 
dende og arbejdsløse — organiserede Smede med samtlige 
uorganiserede, eller, saaledes som Forbundet har gjort ved 
sine Undersøgelser, kun skal kaste et Blik paa de beskæfti- 
gede Folk. Den sidste Vej er den nemmeste Vej at gaa og 
vist ogsaa den rigtigste. Mod den første taler nemlig den 
Omstændighed, at en stor Del af de Arbejdsløse i Virkelig- 
heden ikke mere en Smede, men har kastet sig over et andet 
Erhverv og saaledes ikke kan rubriceres blandt dem, der 
burde staa i Forbundet. Bliver det igen gode Tider i Smede- 
faget, forlader de deres ny Erhverv og søger tilbage til deres 
gamle og gaar ind i Forbundet, det viser de gode Aars Med- 
lemstal. De Arbejdsløse, der bliver staaende i deres Organi- 
sation, vil i Almindelighed være langt mere knyttede til Fa- 
get, men man kan ikke tage disse med ved Undersøgelsen, 
naar man ikke ogsaa tog den — vistnok ringe — Gruppe med, 
som aldrig har været organiseret, men dog i deres Årbejds- 
løshed vedbliver at være Smede. 

Opgaven bliver herefter at undersøge, hvorledes Organisa- 
tionsforholdene er paa Arbejdsstederne Landet over, hvor- 
mange af de Arbejdende der staar i Forbundet, hvormange 
udenfor. Denne Opgave har Forbundet, som man vil se af 
dets Beretninger, Aar efter Aar arbejdet paa, og er vistnok 
kommet til et tilnærmelsesvis rigtigt Resultat for København, 
Byerne og de bymæssige Bebyggelser paa Landet. Derimod 
er de smaa Smedevirksomheder paa det rene Land for en 

stor Del undgaaet Statistikerens Øje, simpelthen fordi Orga- 
nisationens Årm ikke er naaet derud. Med andre Ord vil vore 
Tal i det væsentlige kun give Oplysning om Industriens og 
Byhaandværkets Arbejderes Forhold, men det er ganske vist 
ogsaa det vigtigste. 

Vi gengiver her Organisationsprocenten for tre Tidspunk- 
ter: 

Organisationsprocenten. 


Af de paa Arbejdspladserne beskæftigede stod følgende 
Antal Procent i Forbundet: 


København Provinsbyer m. v. Ialt 
Foraar 1896 ........... 65 60 63 
Foraar 1903 ........... 80 70 75 
Efteraar 1911.......... — 85 88 86 


En Del af de 14 pCt., der endnu i 1911 stod udenfor Forbun- 
det, er som nævnt organiserede i andet Forbund — hvormange 
kan ikke siges nøjagtigt. Man kan vist herefter roligt hævde, at 
over eller omkring ni Tiendedele er organiserede. Skal man un- 
dersøge, hvad den sidsteTiendedele er for nogle Folk, maa man 
pege paa detsvage Punkt : Statsværkstederne. Ved Undersøgel- 
sen i 1911 viste det sig saaledes for Københavns Vedkommen- 
de, at medens 99 pCt.var organiseret paa de større private Ma- 
skinfabrikker, var kun 50 — halvtredsindstyve — pCt. af 
Statsværkstedernes Folk i Forbundet! Ser man bort fra disse 
Værksteder, hvor det naturligvis er forbundet med Vanske- 
lighed at faa Arbejderne til at forstaa Organisationens abso- 
lutte Nødvendighed, kan man — bortset fra smaa og lidet- 
sigende Undtagelser, der kun bekræfter Reglen — i det store 
og hele fastslaa, at de, der kan og bør staa i Forbundet, 
ogsaa findes der. 

2. Medlemmernes økonomiske Ofre til Forbundet. 
Forbundets Kontingentindtægt. 


Hvilke Ofre har Medlemmerne i Solidaritetens Navn gjort 
for deres Organisation? Tal alene giver ikke Svar paa Spørgs- 
maalet. Hvad der under Konflikter er ofret af personlig Vel- 
færd, hvilke Liv, der er gaaet tabt eller ødelagt ved Sam- 
holdets Krav, kan ikke oplyses. Ej heller de økonomiske 
Ofre, der bestaar i, at Sparekassebøger er tømt, og Møbler 
og Sengetøj sat ud. Her maa man indskrænke sig til de øko 
nomiske Ofre, Medlemmerne har gjort gennem Forbundet 
ved deres Kontingenter, ordinære saavel som ekstraordinære. 
Alle frivillige Bidrag gennem Afdelingerne eller helt udenom 
Forbundet, som er ydet under Konflikter i andre Fag 0. 1., 
undgaar her vor Opmærksomhed. For Tiden før 1895, da det 
meste af Konfliktsunderstøttelser gik udenom Forbundet, 
eller der blev lignet Bidrag til enkelte bestemte Konflikter, 
mangler vi saa udtømmende Oplysninger, at de her kan an- 
føres, men Beløbene er — i alt Fald bortset fra 1891—92 — 
ikke betydelige. ; 

De Oplysninger, man med Sikkerhed kan give om de yde- 
de Kontingenter — ofret af Medlemmerne —- til Administra- 
tionskassen, Rejse- og Understøttelseskassen og Strejke- (eller 
Reserve-) Fondet, er anført i nedenstaaende Tabel. For Tiden 
efter 1. Januar 1908, da Rejse- og Understøttelseskassen gik 
over til at blive en statsanerkendt Arbejdsløshedskasse, er 
Kontingentet alligevel anført (ligesom i følgende Tabeller 
Kassens Udgifter og Formue), idet man for at muliggøre en 
Sammenligning med tidligere Aar stadig har opfattet Kassen 
som en Del af Forbundet trods den formelle og reelle Ad- 
skillelse. 

Forbundets Kontingentindtægter. 


Aar 


1/08 /1g 1888 
1/1—81/1, 1889 


gg 1890 

Fee 1891 

5 1892 

g 1893 

S 1894 

5 1895 

5 1896 

i 1897 

sj 1898 

i 1899 

” 1900 

. 1901 

åg 1902 

gg 1903 

S 1904 

å 1905 

i 1906 

ER 1907 
1[1—81/, 1908 
1/,1908 -31/, 1909 
» 1909- ,, 1910 
» 1910- ,, 1911 
» 1911- , 1912 
» 1912- , 1913 


Ialt... 


Kontingenter til 


Administra- 
tions- 
kassen 

Kr. 
260.70 
1.528,18 
1.593,08 
1.946,34 
1.707,11 
2.556,00 
4.032,73 
5.355,15 
8.427,17 
9.360,11 
15.028,13 
14.847,75 
17.872,55 
17.718,20 
17.795,95 
18.558,90 
" 19.246,65 
19.655,90 
21.802,25 
23.777,65 
6.033,45 
25.848,75 
25.463,55 
25.849,05 
27.390,40 
29.524,65 


363.180,35 |1.640.615,02 |2.908.066,59 |é 


Rejse- og 
Understøttel - 
seskassen 
Kr. 


8.773,75 
13.089,14 
21.827,26 
24.696,14 
44.907,12 
44.498,55 
53.468,70 
62.577,00 
75.613,50 
83.983,20 
100.470,25 
102.508,85 
113.804,30 
122.915,10 

30.240,65 
135.156,57 
137.745,77 
139.739,49 
148.831,63 
161.401,92 


Strejke- 
kassen 


12.654,82 
9.316,40 
76.752,30 
76.994,39 
162.901,12 
177.338,00 
171.302,80 
158.851,45 
174.838,65 
155.389,80 
224.693,70 
176.284,40 
190.083,10 
48.334,20 
199.300,48 
271.191,88 
193.685,46 
206.034,56 
222.119,08 


Kontingenterne 


Absolut 
Kr. 


260,70 
1.528,18 
1.593,08 
4.012,64 
7.146,81 
8.816,13 

12.806,48 
31.099,11 
39.570,83 

110.808,55 

136.929,64 

222.247,42 

248.679,25 

251.598,00 

252.260,90 

277.380,75 

275.106,70 

346.858,45 

311.890,95 

336.775,85 

84.608,30 

360.305,80 

434.401,20 

359.274,00 

382.256,59 

413.045,65 


udgjorde ialt 


Pr. 
Medlem 
aarlig 


Kr. 


1,04 
1,51 
1,51 
3,69 
6,90 
7,45 
8,30 

12,86 

10,40 

22,88 

33,30 

31,59 

33,64 

34,30 

34,87 

37,70 

36,56 

44,49 

36,85 

35,64 

33,50 

35,32 

42,58 

34,80 

35,05 

35,02 


.911.861,96 | 625,85 


Ved Betragtningen af Tabellen maa man foruden det oven- 
anførte holde sig klart, at Tallene angiver, hvad der regn- 
skabsmæssigt er kommet ind, ikke hvad Kontingentet efter 
Lovene og Beslutninger er i de forskellige Aar — Restancer, 
Kontingentfrihed under forskellige Forhold m. m. skaber For- 

skellen mellem det faktisk indbetalte og det ,retligef Kontin- 
gent pr. Medlem. Den foretagne Deling i Tabellens tre Ho- 
vedkasser har sin historiske Oprindelse, men har ikke — som 
man vil se nedenfor — været af afgørende Betydning, idet 
der, naar der har manglet Penge i den ene Kasse, er taget 
af den anden. — — Den sidste Kolonne i Tabellen er regnet 
ud efter det gennemsnitlige Antal Medlemmer, man maa gaa 
ud fra, der har været i de forskellige Aar. 

Det er rent ud enorme Summer, Medlemmerne i de for- 
løbne 25 Aar (eller rettere 245 Aar, som Regnskaberne om- 
fatter) har overladt Forbundet at forvalte for dem: 
4.911.861,96 Kr., altsaa meget nær 5 Millioner Kroner. Det 
begyndte smaat i Firsernes Slutning med mellem 1 og 2 Kr. om 
Aaret pr. Medlem, 2 å 3 Øre om Ugen, og ender i 1912—13 
med en 35 Kr. aarlig, 65—70 Øre om Ugen, ja i Konflikts- 
tider har det aarlige Bidrag pr. Medlem været end større. 

Tidspuntkerne, hvor den væsentlige Stigning i Kontingen- 
terne har fundet Sted, falder sammen med Tiderne for 
1) Rejse- og Understøttelses Kassens og 2) Strejkefondets Op- 
rettelse og 3) for Konflikterne i Halvfemsernes Slutning, der 
lærte, at der maatte stor Kassebeholdning til for at føre Krig. 
Ogsaa det stadig stigende Kontingent til Rejse- og Understøt- 
telseskassen har naturligvis øget Kontingentindtægterne (1891 
—94: 10 Øre pr. Uge, 1895—96: 12 Øre, 1897—1900: 15 
Øre, 1901—02: 20 Øre, 1902—08: 25 Øre og derefter 27 
Øre pr. Uge). De øvrige Bevægelser i Indtægterne i det 
tyvende Aarhundrede er foraarsagede ved de enkelte Aars 
Behov, hvad der ses tydeligt nedenfor under Forbundets 
Udgifter. 

Et Medlem, der har staaet i Forbundet i alle 25 Aar, vil 
have betalt ialt 625,85 Kr. eller i Gennemsnit 25 Kr. om 


Aaret. Ca. et Par Procent af hans ÅAarsindtægt er gaaet 
til Forbundet. 


3. Forbundets Udgifter. 


Til en rigtig Vurdering af Betydningen af disse Ofre fra 


Medlemmernes Side, maa man vide, hvortil de indkomne 
Penge er gaaet. De er jo ikke smidt ud i Vandet, men an- 
vendt som en frivillig Forsvarsbeskatning, eller om man 


b)) 


39 


”9 


b 2) 


1/[10—83171, 1888 
1/,—81/1, 1889 


1909 — 
1010 — 
1911— 


b>J 


1912— , 


— Administrationskassen 


Kr. 


228,17 
1.379,57 
1.490,84 
2.232,50 
1.348,61 
2,299,13 
2.936,53 
7.265,89 
5.403,72 
8.592,75 

10.998,16 

15.880,75 

23.647,68 

22.068,00 

15.783,29 

25.105,23 

16.778,70 

24.845,96 

22.603,10 

28.397,44 
3.721,66 

25.824,78 

19.988,18 

29.329,91 

27.380,15 

28.574,72 


374.105,42 


Forbundets vig: ] 


Rejse- og Arbejds- 
løsheds-Understøtt. 


Kr. 


e…&& & …& 
se eee & &e 


5.871,03 
7.155,56 
10.585,98 
11.444 84 
12.249 90 
23.854,00 
30.128,00 
97.086,00 
149.306,50 
171.857,00 
142.321,50 
149.027,00 
148.857,00 
91.827,50 
65.240,50 
34.196,50 
199.911,50 
194.688,50 
188.843,50 
117.281,50 
111.090,50 


1.968.257,11 

hellere vil som en Forsikring af Arbejdernes standard of life. 
En nærmere Betragtning af Udgifterne vil vise dette. 
Tabellen angiver ikke alle Forbundets Udgifter — første 
Kolonne alle ,,Administrationskassen's Udgifter, men ikke 
alle til Administrationen medgaaede Beløb, idet der dels af Ar- 
bejdsløshedskassen efter dennes Statsanerkendelse er afholdt 
Administrationsudgifter saavel til Hoved- som Afdelingskonto- 
rerne, dels af Strejkekassen er afholdt Administrations- 


mi tigste Udgifter, 


Pr. Medlem 


Strejke-Understøtt. 


ETT — 
r: 


md 


Kr. 


228,17 


Ree: 1.379,57 1,37 1,37 

ORE 1.490,84 1,41 se 1,41 
Sl ERE 2.882,80 2,05 0,60 2,65 
SE SEE 6.131,11 1,21 4,29 5,50 
SEE re 8.170,16 1,94 4,98 6,92 
ERE 10.092,09 1,90 4,63 men: 6,53 
10.245,67 28.097,54 3,01 4,38 4,25 11,64 
| 7.338,90 24.187,46 1,42 3,01 1,92 6,35 
| 167.666,95 188.509,60 1,77 2,53 34,62 38,92 
22.071,00 56.923,16 1,87 4,06 3,75 9,68 
) 455.577,73 501.586,48 2,26 4,28 64,76 71,30 
) 34.480,87 155.214,55 3,20 13,13 4,67 21,00 
) 9.805,91 181.180,41 3,01 20,35 1,34 24,70 
) 22.616,36 210.256,65 2,17 23,76 3,13 29,06 
) 46.411,81 213.838,54 3,41 19,35 6,31 29,07 
) 11.499,21 177.304,91 2,23 19,81 1,53 23,57 
) 186.498,84 360.201,80 3,19 19,09 23,92 46,20 
16.025,11 130.455,71 2,67 10,85 1,89 15,41 
| 43.828,84 137.466,78 3,00 6,90 4,65 14,55 
2.149,50 40.067,66 0,37. 3,38 0,21 3,96 
10.485,10 236.221,38 2,53 19,60 1,03 23,16 
220.835,81 435.512,49 1,96 19,09 21,64 42,69 
18.777,78 236.951,19 2,84 18,29 1,82 22,95 
110.005,94 254.667,59 2,50 10,75 10,10 23,35 
9.537,12 149,202,34 2,42 9,42 0,81 12,65 
[| 1.405.858,45 3.748.220,98 

udgifter til Forbunds-Afdelingerne. Anden Kolonne angiver 
kun AÅrbejdsløsheds-Understøttelsesudgifter, tredje kun Strej- 
keunderstøttelser til Forbundets Medlemmer eller udenfor- 
staaende samt Kontingent til De samvirkende Forbund, hvilket 
sidste dog tilsammen i Aarenes Løb endnu ikke har naaet 
50.000 Kr. 

Administrationskassen har haft en samlet Udgift gennem 
hele Aarrækken af 374.105 Kr. Hertil kommer godt 50.000 
Kr., Årbejdsløshedskassen har anvendt til Hovedledelsen, 
saaledes at det samlede Udgiftsbeløb til Hovedledelsen i For- 
bundet (og Årbejdsløshedskassen) med et rundt Tal har ud- 
gjort 425.000 Kr. Sammenstilles dette Beløb med Forbundets 
samlede Indtægter, nemlig de ovenanførte samlede Kontingent- 
indtægter ca. 4.912.000 Kr. og Tilskud modtaget udefra (se 
nedenfor) ialt ca. 903.000 Kr., altsaa tilsammen 5.815.000 
Kr. (idet vi ser bort fra Renteindtægten), koster Hovedledel- 
sens Administration kun ca. 71 pCt. af Indtægten. Lægger 
vi det af Forbundet og Arbejdsløshedskasserne til Afdelingerne 
ydede Administrationsbidrag, nemlig rundt 225.000 Kr., til, 
kommer vi til et samlet Beløb til Administration af 650.000 
Kr. eller ca. 11 pCt. af Indtægterne. Sandelig en billig Ad- 
ministration, naar man erindrer sig, at den skal lede to store 
Forsikringsgrene, Arbejdsløsheds- og Konfliktsforsikring, at 
den skal varetage Medlemmernes Interesser paa mange Maa- 
der som Sagfører for dem, at den under Forhandlinger skal 
udgøre Arbejdernes Diplomati, under Kamp deres General- 
stab 0.s.V. ; 

Rejse- og Understøttelseskassen (og dens Fortsættelse Ar- 
bejdsløshedskassen) har siden dens Oprettelse i 1891 udbetalt 
i Understøttelse paa Stedet, Rejse-og Juleunderstøttelse tilsam- 
men 1.968.000 Kr. eller gennemsnitlig en 90.000 Kr. aarlig. 

"Med et gennemsnitligt Medlemsantal for disse Aar af ca. 7000 
naar vi til en Udgift pr. Medlem af ca. 13 Kr. aarlig eller 
25 Øre ugentlig; men dette er kun Gennemsnitstal, idet Ud- 
gifterne, som man vil se, har varieret stærkt, eftersom det 
var gode eller daarlige Tider (1902: 172.000 Kr. eller pr. 
Medlem op imod 24 Kr., 1907: 65.000 Kr. eller pr. Medlem 
ca. 7 Kr. 0. s. V.). 

Sammenholder man de i forrige Afsnit anførte Kontingent- 
indtægter til denne Understøttelseskasse med de her anførte 
Understøttelsesudgifter, kommer man til et samlet Under- 
skud for Aarrækken paa over 350,000 Kr. Med afholdte Ad- 
ministrationsudgifter naar Underskudet til 450—500.000 Kr. 
Da Arbejdsløshedskassen imidlertid nu har en Formue paa % 
Mill. Kr., skal vi anføre, hvorfra disse to Halvmillioner er 
kommet : Strejkekassen har ydet et Tilskud paa ca. 370.000 
Kr., navnlig i de daarlige Aar i Aarhundredets Begyndelse, i 
Renteindtægt er indvundet godt 40.000 Kr., og offentlig Til- 
skud til Arbejdsløshedskassen har udgjort 550.000 Kr. 

Godt 2.000.000 Kr. (nemlig Kontingentindtægt : 1.640.000 
og Tilskud fra Strejkekassen: 370.000) har saaledes Med- 
lemmerne ydet til at sikre sig mod Arbejdsløshedens Følger 
og herunder til først og fremmest at hindre, at den Arbejds- 
løse blev saa nødlidende, at han optraadte paa Arbejdsmarke- 
det som Smudskonkurrent ligeoverfor sine Kammerater. 

End mere direkte rettet paa Hævdelsen og Højnelsen af 
Smedenes Levefod er Strejkekassen. Den af denne ydede 
Strejkeunderstøttelse udgør et langt mindre Beløb end det, 
der er betalt til Arbejdsløse, og hertil kommer, at kun Halv- 
delen af det i Tabellen anførte Beløb er kommet Forbundets 
Medlemmer direkte tilgode, det øvrige er gaaet til andre Fag 
her i Landet og Fagfæller i Udlandet. Man vil heraf forstaa, 

23 

hvor langt større en Svøbe Arbejdsløsheden har været for 
Smedene end Strejker og Lock-outs, men Sagen er jo den, at 
Arbejdsløsheden kan man ikke værge sig imod, Konflikterne 
kan man derimod ved at gøre sig selv stærk formindske i 
Antal og Varighed. 

I den forudgaaende Skildring af Forbundets Historie vil 
man have faaet de faktiske Oplysninger, der belyser den 
store Variation i Strejkeudgifter de forskellige Aar — fra 65 
Kr. ned til I Kr. pr. Medlem! Her skal kun peges paa, at 
i 1903, 1905 og 1909—10 er det udenlandske Kammerater, 
der har oppebaaret den væsentligste Del af Understøttelsen, 
i de øvrige Åar væsentligst danske. 

Foruden den i Tabellen anførte Strejkeunderstøttelse er der 
af Strejkekassen afholdt andre Udgifter: 1) Op imod 40.000 
Kr. er der i de senere Aar tilsammen udbetalt Medlemmer 
og deres Hustruer i Begravelseshjælp. 2) Godt 370.000 Kr. 
er ydet som Tilskud til Rejse- og Understøttelseskassen, nem- 
lig 330.000 direkte Tilskud og Resten som Betaling af Kon- 
tingent til Arbejdsløshedskassen for saadanne Medlemmer, 
Forbundet ikke mener skal betale Kontingent, men af hvem 
Arbejdsløshedskasseloven forlanger det betalt, 3) nogle min- 
dre Beløb, 1—2000 Kr. ialt til den internationale Metalarbejder- . 
Organisation, 4) ca. 160.000 Kr. til Administrationstilskud til Af- 
delingerne og 5) 16.000 Kr. til De samvirkende Fagforbunds 
Landsindsamling til arbejdsløse i de sidste Krisetider. Endelig 
maa, idet her forbigaas Smaaudgifter af uvæsentlig Betyd- 
ning, nævnes 6) det ikke ringe Tab (mellem 100.000 og 
125.000 Kr.), Forbundet har haft af Maskinfabrikken ,,Au- 
rora", og som Strejkekassen har maattet betale. 

Trods alle disse betydelige Udgifter har Strejkekassen, som 
af Indtægter udover det i Kontingenttabellen anførte kun har 

haft mellem 175.000 og 200.000 Kr. i Renteindtægt og godt 
350.000 Kr. i Tilskud fra andre Fag og Udlandet, kunnet skabe 
en disponibel Formue paa over 1.100.000 Kr. og desuden 
anvende til Anskaffelse af Aktiver, som i Løbet af kortere 
eller længere Tid kan gøres mobile, mellem 150.000 og 175.000 
Kr. Dette fremgaar af nedenstaaende Oversigt over Forbun- 
dets Formue. Men først et Par Ord om dets økonomiske For- 
bindelse med Arbejdskammerater i Indland og i Udland og 
med det offentlige. 


4. Forbundets økonomiske Mellemværende 
med Udenverdenen. 

Der var næppe nogen, der i 1888 havde tænkt, at Smede- 
forbundet, inden det blev 20 Aar, skulde blive stats- og kom- 
muneunderstøttet! For at opnaa dette har ganske vist Forbun- 
det maatte lade Arbejdsløshedskassen udskille fra Forbundet, 
men da baade Forbund og Kasse omfatter samme Medlem- 
mer, er det reelt Forbundet, der vinder ved Tilskudene, 
fordi det — som før Statsanerkendelsen — ellers maatte af- 
holde alle Udgifterne til Arbejdsløshedsunderstøttelse. 

Arbejdsløshedskassen har fra 1. Jan. 1908—31. Marts 1913 
modtaget i Statstilskud 374.110,58 Kr. og i Kommunetilskud 
175.726,59 Kr., ialt 549.837,17 Kr., nemlig : 


Stats- og Kommunetilskud. 


Statstilskud Kommunetilskud lalt 
i r. Kr. Kr. 
1908—09....sserrrre0 18.722,13 9.089,15 27.811,28 
1909—10....00r0r0r00… 74.327,29 38.851,66 113.178,95 
1910—11....r0rerrrrree 91.418,32 40.415,42 131.833,74 
FOFT= PP 42 54 80 0 sG 92.185,12 41.442,55 133.627,67 
1000435 syne 97.457,72 45.927,81 143.385,53 
lalt — 374.110,58 175.726,59 549.837,17 


Havde Kassen ingen Tilskud haft, men derimod de samme 
Understøttelsesregler som nu, vilde den i Stedet for en, For- 
93" 

mue paa ca. 514.000 Kr. d. 31. Marts 1913 have haft et Un- 
derskud paa 36.000 Kr., ja snarere paa 50.000 Kr., da Kas- 
sens Renteindtægt vilde have været meget mindre end nu. 

Overfor andre Fagorganisationer stiller Forholdene sig saa- 
ledes for Tiden efter 1895 — Oplysninger før den Tid er for. 
mangelfulde til at kunne anføres : 


Strejke- og Lock-out-Bidrag. 


Modtaget 


fra fra 
Indland Udland 
Kr. | 


til .til 
Indland Udland 


1895 Ren 627,34 167,91 


1896 635,41! ...… 635,41) ..… 1.025,00! 1.025,00 
1897 |126,113,22| 51.780,87|177.894,09| 19.563,32! 10.876,00! 30.439,32 
18988 | 8.660,16, ..…. 8.660,16 5.527,20: 5.908,50' 11.435,70 
1899 100,00'148.504,90 148.604,90| 2.646,45 ..... 2.646,45 
1600: "1 ssgsesr "F- akar "| arr 28.710,00 ..... 28.710,00 
100: |" sm. | sagen " sorrss 2.640,00! 1.160,00 3.800,00 
1902. dase 1 legs UN sæder 22.225,00| ..…... 22.225,00 
1903 | 246147 2.461,47) 4.575,60. 39.961,47 44.537,07 
1904. Kgs NM marsk lå) RDDE 10.360,00' ..... | 10.360,00 
1905. 1 Sorsr Wo rgeter (| eee 50.014,79 124.751,00|174.765,79 
1906 | 4.333,40; ..…. 4.333,40! 5.860,25. 6.333,40! 12.193,65 
1907 | 6.525,00: .... 6.525,00! 8.679,10|  250,00| 8.929,10 
114%/, 1908! ...…. le eeear S  saGE kd 1.500,00 ...… 1.500,00 
1908—09 | 0 | eres | ueeee 21.701,25, 2.500,00| 24.201,25 
1909=40): osse. JP sam | ae; 4.000,00'211.000,00 215.000,00 
1910—11) i seen I Seele 12.068,00. .…... 12.068,00 
OTTER aner 150 Sankt DU arsen 58.884,45; 25.000,00| 83.884,45 


1912—13 
Ialt... 


SEER] SNERRE ER; ORESRUISE 7.856,65: 1.000,00' 8.856,65 
152.456,00/200.285,77/352.741,77(266.812,06|429.933,28/696.745,34 


Som man ser, har Forbundet hyldet det gamle Ord, at det 
er saligere at give end at tage. Siden Strejkekassens Opret- 
telse har Forbundet udefra modtaget rundt 350.000 Kr., men 
udbetalt til andre Fagorganisationer omtrent det dobbelte, 
700.000 Kr. (heraf dog omkring 40.000 Kr. Kontingent til De 

samv. Fagf.). Smedene har afgivet Bevis paa, at de ikke 
alene har forstaaet, hvad national og international Solidaritet 
vil sige, og at Arbejderklassen kun samlet kan naa fremad, 
men tillige, at det er klogt at binde med stærke — Taknem- 
lighedens — Baand. Ingen ved, naar Smedene kommer i Nød 
og faar Brug for Penge, og da er det en rar Fornemmelse 
for dem at vide, at de selv altid har opfyldt nationale og inter- 
nationale Forpligtelser, moralske saavel som overenskomst- 
bundne. 
5. Forbundets Formue. 

Medens vi har ment det rigtigt at være kortfattet i Om- 
talen af Forbundets Indtægter og Udgifter, vil en lidt udfør- 
ligere Behandling af Formuens Historie formentlig være af 
Interesse, baade fordi Formuen ved Aarets Slutning er saa 
at sige en Generalnævner for Regnskabsforholdene overhove- 
det, og fordi dens Størrelse er af ganske afgørende Betydning 
for Forbundets Styrke. Gensidighed og Forsikring er af me- 
get stor Betydning, men skulde der indtræde en almindelig 
Katastrofe, hvor de, med hvem der er truffet Gensidigheds- 
overenskomster, og hos hvem der er forsikret, bliver ramt 
ligesaa haardt som Forbundet selv, saa er det af afgørende 
Betydning, hvilke Midler man selv direkte er i Besiddelse af. 

Nedenstaaende Oversigt over Formuen er delt efter de van- 
lige Inddelingslinier: Administrationskasse, Rejse- og Under- 
støttelseskasse (Arbejdsløshedskasse) og Strejkekasse, og den- 
ne sidste er atter delt i to Grupper, nemlig dels den disponible 
Kassebeholdning, der ved given Lejlighed straks kan anven- 
des, dels andre Aktiver, som bestaar i Laan til andre Organi- 
sationer eller Arbejderforetagender, Forbundets Ejendom m. 
m., Aktiver, paa hvilke der dog i Løbet af kortere Tid let vilde 
kunne rejses Penge. 

Forbundets 
Administrations- | Rejse- og I 
Aar kassen Understøttelseskassen | 
Kr. Kr. i 
31/5 1888 sr srssnnekeie sne hende 3253 | 00... 
Sr REED ener eee ERE IE N oe Kør ERE + 18712 | 0... 
5) 550" 0 BASERE SER te RE ENE ERE Er Er — 1876 0 000... K 
HEE 2 3 SNERRE SENE OSSE BESES LE RENE ER —- ca. 1.750,00 1.330,00 | 
REE, ze RES EEERE SEERE ERE RRNE RRRER EGER — 836,00 1.241,75 | 
893 re as E Ser Das DE UD KEEL N NEON — 65,94 1.397,25 "| 
ss BOE ie senta nale Bb don rn kaeleEr 1.423,31 2.695,30 | 
REE: :.2 7; FORENER RENNES EPE SEES EN JEERE SIDES EET FORE 2.093,75 4.832,79 | 
5 SO 30 sa sand beer sk 6.502,24 15.287,73 | 
SDR 59 7 SRE OSS AI ERØESE SEEREN SEERE NERE SEERE: 9.916,77 27.998,39 ) 
RE ra: FEER ENE ERR REE REESE ANNE ENE: 17.263,73 49.615,03 
ØE 20 REE ERE TER ÆRE NE ERE TREE 17.526,78 64.646,67 | 
FREE > 2 1 SEERE ERNE SNERRE EEN TEENS 12.631,78 22.305,84 | 
ERE "3 ] SERENE ENE LEE RESENS ERE RS EESENDEDGT 10.16469 | 0... | 
NERE: 2") ÆT RENEE REE SEER ERE PE RES RE SE 13.24323 (| 00. H 
sg OOS 5 2 anne dr Dr ED re lle ENS 6.908,15 0 000100... | 
REE 2/0) SERIERNE BE TES SENERE ENES KENN RER 11.352901 10 000... | 
PRREEE: Co "0; FENNØS ESSEN DE RER E ERE FREE ERE ENDE EE DERE 7.425,72 1.962,96 
iz 190 tan Re S EEK AE Nan 7.844,48 34.318,05 || 
PRES: "0 7 ERR RER RET RDEDEEEE RE RENEE EINE 6.042,05 94.082,20 | 
31/, 1908.......verueeereerere servers 8.809,31 97.454,46 | 
ar HOOD rs an arret Er SEAN eng KARLE 12.092,50 51.557,33 | 
5 OLD SE ss AE en ba aL ERE 21.105,09 98.592,09 
SEE 5. |) SEAT der SSR REESE EDE ERE NERE ES RE NR ENN EST 20.767,03 168.194,56 | | 
NERE 2) ÆRE EEN IEEE ERNE 24.489,87 323.765,39 
ERNE: | 2": ASERNES ER ORE RE TER SE DER ENERET EPE ENRR NE EEN 29.111,08 513.914,08 


I de første Aar levede man, som man ser, af Haanden i 
Munden; Kontingentet var saa ringe, at det kun svarede til 
de nødvendigste Udgifter, ja selv hertil strakte det ikke. I de 
første Aar maatte man dække Underskud ved at optage Laan 
hos Forbundets Afdelinger eller hos De samvirkende Fagfor- 
eninger. I 1891 oprettes Understøttelseskassen, og i de to Kvar- 
taler, som den virkede i i dette Aar, oversteg det indbetalte Kon- 

Formue. 
Strej kefondet Samiet Pr. Medlem 
Disponibel Formue | Andre Aktiver sluse EN 1 PSR 

Kr. | Kr. Kr. Kr. Kr. 
DERE t RFEREe: 32,53 BRENTN 0,03 
re — 187,12 Er EG — 0,19 
SEER USE — 178,76 Seer, — 0,16 
sagde uke — ca. 400,00 Ene — ca. 0,40 
Ste Ren 405,75 ren 0,35 
RER KNEE 1.331,31 SEES 1,11 
(331,45) "0 4.450,06 (0,18) 2,36 
5.448881  ' 00 12.375,35 1,84 | 4,19 
7.575,03 000... 29.365,00 1,63 | 6,31 
76.774,33 | 7.000,00 121.689,49 15,27 24,20 
127.521,00 21.000,00 215.399,76 18,95 32,02 
—< 25.789,61 | 25.500,00 81.883,84 351 1 1115 
94.009,90 25.500,00 154.447,52 12,63 | 20,75 
158.274,05 29.250,00 197.688,74 21,91 | 27,36 
118.76345 | 33.745,00 165.751,68 1640 | 22,88 
130.380,03 |; 38.405,00 175.693,18 17,45 23,52 
224.91920 —… 40.705,92 276.978,03 29,69 36,56 
191.530,53 | 51.902,56 252.821,77 23,89 32,28 
343.561,19 43.722,32 429.446,04 38,57 48,21 
434.850,52 95.582,37 630.557,14 43,53 63,12 
470.120,70 95.552,37 671.936,84 46,02 65,77 
617.459,07 118.725,21 799.834,11 60,62 78,52 
471.512,43 322.571,88 913.781,49 46,16 89,45 
843.908,28 115.847,94 1.148.717,81 80,91 110,14 
920.463,60 150.809,65 1.419.528,51 80,87 124,72 
1.132.374,03  , 166117,23 1.841.516,42 92,79 150,07 


tingent Kassens Udgifter med 1333 Kr., men det saa ogsaa 
sløjt ud i den almindelige Kasse. 

Strejker i Aarhus, Hillerød og Esbjerg i dette Aar medførte, 
at der i den almindelige Kasse blev et Underskud paa 1700— 
1800 Kr. Disse laante man saa bl.a. af Rejse-og Understøttelses- 
kassen. I de følgende Aar betales der af paa Gælden, Over- 
skudet i Rejse- og Understøttelseskassen vokser jævnt, ved 


360 


Slutningen af 1893 raader Forbundet over en samlet For- 
mue af 1331,31 Kr., det vil sige 1 Kr. 11 Øre pr. Medlem, 
og i 1894 naas der Balance ogsaa i den almindelige Kasse, 
og man finder i dette Aar for første Gang opført i Regn- 
skaberne en ,,Konto for Overskud paa forskellige Strejker", 
der ved Aarets Slutning havde en Kassebeholdning paa 331 
Kr. 45 Øre. Forbundets samlede Formue ved Udgangen af 
1894 androg 4.450 Kr. 6 Øre, d. v. s. 2 Kr. 36 Øre eller 
mere end en Fordobling i Sammenligning med Aaret forud. 
Og fra nu af er der Orden i Husholdningen. Man begynder 
at arbejde paa langt Sigt, at opspare sig Kassebeholdninger til 
at tage af i daarlige Tider og under Arbejdskampe. Fra nu af 
knytter Interessen sig særlig til Strejkekassens Beholdning. 
Her ophober der sig efterhaanden Beløb, der for den en- 
keltes Øje synes mægtige. Paa Kongressen i April 1895 be- 
stemmes, at Afdelingerne i Løbet af de første 5 Maaneder 
fra Kongressen skulde indbetale et Beløb til et ,,Strejkefond" 
(selve Ordet forekommer første Gang i Regnskabet for April 
Kvartal 1906), svarende til 2 Kr. pr. Medlem. Dette Strejke- 
fond (,,Reserve-Strejke-Fondet") udgør 31. December 1895: 
4000 Kr., og samme Dag udgjorde ,,Overskudsstrejkefondet" 
(den førnævnte ,,Konto for Overskud paa forskellige Strej- 
ker") 1.448 Kr. 81 Øre. Strejkefondet udgør saaledes da 
alene 5.448 Kr. 81 Øre eller 1 Kr. 84 Øre pr. Medlem, eller 
næsten lige saa meget som Forbundets samlede Formue Åaret 
forud. Tilmed er ogsaa Administrationskassens og Rejse- og 
Understøttelseskassens Formue steget ret betydeligt, saa at 
Forbundets samlede Formue allerede nu har passeret de 
første 10.000 Kr. Og nu gaar det jævnt rask fremad. 

Paa Kongressen i 1897, Forbundets første store Konflikts- 
. aar, forhøjedes Kontingentet, og man modtog fra De samvir- 

kende Fagforeninger i København et Bidrag paa 102.550 Kr. og 
i frivillige Bidrag fra Provinserne og Udlandet ialt 75.132 Kr. 
23 Øre, ialt altsaa 177.682 Kr. 23 Øre til Lock-out'erne i 
dette Aar. Ved Hjælp heraf og ved Paaligning af ekstraordi- 
nært Kontingent opnaar man at have en Kassebeholdning i 
Strejkekassen ved dette Aars Udgang paa 76.774 Kr. 33 Øre 
eller 15 Kr. 27 Øre pr. Medlem, med andre Ord den fra 
Udlandet vundne Hjælp blev henlagt som Reserve. I det 
følgende Aar træder Kontingentforhøjelsen i Kraft, og Med- 
lemsantallet stiger betydeligt, og Strejkekassens Kassebehold- 
ning havde derfor ved Aarets Udgang passeret det første 
100.000. Forbundets samlede Kassebeholdning udgjorde nu 
tæt ved de 200.000 Kr. (194.399 Kr. 76 Øre) eller næsten 
30 Kr. pr. Medlem. Og naar hertil lægges Forbundets andre 
Aktiver, kommer man op over saa vel de 200.000 som de 
30 Kr. Fra 1897 har Forbundet nemlig begyndt at erhverve 
sig Aktiver. Dels køber man Ejendommen i Larslejstræde 
og sætter en Del Penge heri, dels tager man Aktier i for- 
skellige Maskinfabriker, dels endelig begynder man den Laa- 
nevirksomhed, der senere har været af saa stor og gavnlig 
Betydning for saavel andre Fag og Arbejderforetagender her 
i Landet som for Fællerne i Udlandet. 

En forbavsende Standsning bringer den store Lock-out i 
1899, da der udbetaltes 452.931 Kr. 28 Øre i Understøttelser ; 
trods Bidraget fra Udlandet paa 148.504 Kr. 90 Øre og Paa- 
ligning af Ekstrakontingent forvandles Strejkekassens Formue 
dog til en Gæld paa 25.789 Kr. 61 Øre, en Gæld, der dog 
omtrent opvejes af Kassens ,,andre Aktiver", der udgør 25.500 
Kr. Og Forbundet har ved Aarets Udgang en samlet For- 
mue paa 81.883 Kr. 84 Øre elter 11 Kr. 15 Øre pr. Medlem, 
hvad der betyder en Reduktion paa omtrent to Trediedele 

mod Aaret forud. Først i 1904 har man igen naaet Kasse- 
beholdningen fra 1898. Men Aarene fra 1901 til 1905 havde 
man ogsaa en Fjende fra en anden Side at kæmpe mod: Ar- 
bejdsløsheden. Trods gentagne Forhøjelser af Kontingentet 
til Rejse- og Understøttelseskassen kunde denne dog ikke 
klare sig. Alle disse 5 Aar opviste langt større Udgifter end 
Indtægter for denne Kasse, og Underskudene dækkedes ved 
Tilskud fra Strejkekassen. Ikke desmindre voksede dennes 
Formue betydeligt i disse Aar, ved Udgangen af 1905 ud- 
gjorde den omtrent 200.000 Kr. Siden da er saavel Strejke- 
kassens Kassebeholdning som den samlede Formue steget fra 
Aar til Aar baade absolut og pr. Medlem, blot med Und- 
tagelse af Aaret 1909—10, i hvilket Strejkekassen udbetalte 
over 200.000 Kr. til Sverige og samtidig udlaante 200.000 Kr. 
til Svenska Jårn- och Metallarb.-Forbund, hvorved Strejke- 
kassens Beholdning gik ned fra 617.459 Kr. 7 Øre eller 60 
Kr. 62 Øre pr. Medlem d. 31. Marts 1909 til 471.512 Kr. 43 
Øre eller 46 Kr. 16 Øre pr. Medlem d. 31. Marts 1910, men 
dette øver jo ingen reel Indflydelse paa Forbundets Status, da 
Laanet opføres som Aktiv (det tilbagebetaltes ogsaa Aaret 
efter). Derimod har det selvfølgelig en Betydning, naar man 
betragter Sagen fra Synspunktet, i hvilken Grad Forbundet 
paa ethvert givet Tidspunkt er i Stand til at tage Kampen op 
mod Arbejdsløsheden eller mod Arbejdsgiverne. I denne Hen- 
seende bør ogsaa omtales et andet Forhold, nemlig Rejse- og 
Understøttelseskassens Forvandling til en af Staten anerkendt 
Arbejdsløshedskasse fra 1. Januar 1908. Medens det før dette 
Tidspunkt var muligt under en Arbejdskamp, der krævede 
flere Midler, end Strejke- og Administrationskassen raadede 
over, at hente Hjælp i Rejse- og Understøttelseskassen, er 
dette siden da umuliggjort. Særlig stor Betydning har det dog 

ikke haft. Medens alle de 630.557 Kr. 14 Øre, Forbundet den 
31. December 1907 raadede over, denne Dag kunde anven- 
des til hvad som helst, gjaldt dette ikke for de 799.834 Kr. 
11 Øre, det ejede den 31. Marts 1909. Arbejdsløshedskassens 
Midler maatte nu ikke anvendes til en Strejke eller en Lock- 
out, men da Arbejdsløshedskassen den nævnte Dag ikkun 
havde en Kassebeholdning af 51.557 Kr. 33 Øre, blev der 
dog 748,276 Kr. 78 Øre, der stod til Forbundets fri Raadig- 
hed (deraf henhørte dog 118.725 Kr. 21 Øre'til Gruppen 
»andre Aktiver"), d. v. s. næsten 80.000 Kr. mere end Aaret 
forud. Og den til fri Raadighed staaende Formue er stadig 
bleven forøget. Administrationskassens Beholdning udgjorde 
d. 31. Marts 1913 29.111 Kr. 8 Øre eller næsten 15 Gange 
saa meget som d. 31. Decbr. 1895, og Strejkekassens dispo- 
nible Beholdning udgjorde d. 31. Marts 1913 1.132.374 Kr. 
3 Øre eller 208 Gange saa meget som i 1895. Og hertil 
kommer saa 166.117 Kr. 23 Øre i forskellige Aktiver mod 
ingen i det nævnte Aar. Ialt ejede Forbundet d. 31. Marts 
1913 1.814.516 Kr. 42 Øre eller 150 Kr. pr. Medlem mod 
12.375 Kr. 35 Øre eller 4 Kr. 19 Øre pr. Medlem i 1895! 

Forbundets disponible Kassebeholdning, vil man se, har fra 
1898 — efter at være konsolideret efter Kampen i 1897 — 
holdt sig omtrent uforandret, maalt pr. Medlem i det første 
Femaar til 1903, i det næste indtil 1908 er den steget fra ca. 
171 Kr. til ca. 46 Kr. eller over 150 pCt., og i de sidste 5 
Aar er den nøjagtig fordoblet, d.v.s. 100 pCt.! Og saa maa 
man tilmed erindre sig, at den nuværende disponible Formue 
paa 92 Kr. pr. Medlem er mere værd end f. Eks. 4 Gange 
saa meget som Formuen i 1905, 23 Kr., idet man den Gang 
maatte være forberedt paa, at i en Krisetid vilde Behold- 
ningen blive damptrawlet til Fordel for Arbejdsløshedsunder- 

støttelsen, medens der nu ved Statsanerkendelsen af Arbejds- 
løshedskassen er opnaaet, at denne Kasse kan balancere uden 
Tilskud fra Strejkekassen. Paa den anden Side er Risikoen 
for Storkonflikter nu til Dags langt større end tidligere, og 
derfor maa Reservefondet ogsaa være større. 


6. Medlemmernes Forhold. 
Arbejdsløshed — Arbejdsløn. 

De ovenanførte Tal har vedrørt Forbundet direkte, men det 
vil være naturligt at slutte denne Tal-Oversigt med et Par Tal 
til Belysning af, hvorledes Forbundets Bestanddele, dets Med- 
lemmer, har haft det i de forløbne Aar. Det interessanteste 
vilde jo være, naar man kunde oplyse, at den og den Ind- 
flydelse havde Forbundet haft paa Medlemmernes Kaar, men 
Tallene siger desværre kun, at saa og saa meget er Arbej- 
dernes Kaar ændrede, medens Forbundet har eksisteret, ikke 
fordi det har eksisteret, simpelthen af den Grund, at vi ikke 
har Tallene, der viser, hvordan Forholdene var uden For- 
bundet i samme Tidsrum; men om Forbundets Indflydelse 
henvises til den forudgaaende historiske Oversigt. 

Dog kan man vist med temmelig stor Sikkerhed tilskrive 
Forbundet Æren for den jævne Stigning i Årbejdslønnen, som 
har fundet Sted, Lønnen er ikke snart sprunget op, snart 
faldet igen. I Lande med svage Organisationer tabes helt 
eller delvis de Lønforbedringer, som er opnaaede i forud- 
gaaende gode Tider. Herhjemme har Smedeforbundet — 
ligesom andre Fagorganisationer — gennem sit Arbejde og 
" ikke mindst ved sin Arbejdsløshedsunderstøttelse hindret, at 
Reservearméen i daarlige Tider trykkede Lønnen ned. For 
der har sandelig været daarlige Tider, det viser nedenstaaende 
Tal over Arbejdsløsheden siden 1899. Før denne Tid havde 
Forbundet foretaget en statistisk Undersøgelse over Arbejds- 

løsheden i København alene i 1898, den udviste den ringe 
Arbejdsløshed af 10 ledige Dage pr. Medlem. Om Arbejdsløs- 
heden efter denne Tid henvises til Arbejdsløshedskassens i 
Aar udgivne Beretning og de i tidligere Forbundsberetninger 
foretagne Undersøgelser over Arbejdsløsheden. Her skal kun 
anføres nogle Hovedtal. Fra 1. Juli 1899 til 31. Marts 1913 
falder der paa Smedeforbundets Medlemmer 2.980.000 ledige 
Dage eller en 25 Dage gennemsnitlig om Aaret pr. Medlem. 
Var disse Dage faldet regelmæssigt paa hvert Medlem i hvert 
Aar, saa havde det ikke været saa slemt, idet hver enkelt saa 
forud roligt kunde regne med et Arbejdsaar paa 48 i Stedet for 
52 Uger. Men Sagen er jo, at nogle gaar fri, andre bliver haardt 
ramte, nogle Aar har liden Arbejdsløshed, andre stor. Kun 
enkelte Forhold, som f. Eks. at Arbejdsløsheden er størst for 
de yngste og for de ældste — de vandrende og bevægelige 
og lidet trænede paa den ene Side, de af Alderen mærkede 
paa den anden Side — er dog ens i daarligere og bedre Tider. 

De ledige Dage, dels absolut, dels pr. Medlem samt de le- 
dige Dage i Forhold til Aarets Dage anføres her: 


Aar Ledige Dage Ledighedsprocent 
lalt pr. Medlem 
1/; 1899—30;, 1900 144843 21 6 
1/. 1900—30/, 1901 | | 288 8 
1/, 1901—30;, 1902 19198 44 0. 12 
1/. 1902—380/, 1903 ' | < SERENE ne 9 
| 9 
1/, 1903—30/, 1904 fSS 198 Så sug 9 
1/7 1904—30/, 1905 | | 32. visne 9 
1/. 1905—80/, 1906 ASER S 20 ..…. 51/ 
1/. 1906—80/, 1907 | | 117)... 3 
9 
1/, 1907—30/, 1908 SSELG 157)... 4 
1/2 1908—30/, 1909 | | 33") ....…. 9 
Ja 
1/, 1909—31/, 1910 SÅ gs 22x)  ..…….. 8 
1/, 1910—81/, 1911 287134 "2 SIRENE 8 
1/4 1911—31/, 1912 168446 16 ...…... 410 
1/, 1912—81/, 1913 176787 15... 4 


£) For disse Aar haves Tallene ikke for hvert Aar, men de for Tidsrummene 1906—08 og 
1908—10 kendte Tal er delt i Forhold til de understøttede Dage i de enkelte Aar. 

I Aaret 1901—02 var Arbejdsløsheden 4 Gange saa stor 
som i 1906—07! De 11 Dage pr. Medlem i 1906—07 be- 
tyder en ganske overordentlig ringe Arbejdsløshed — man 
maa nemlig erindre sig, at i gode Aar som dette vil der i alt 
Fald falde nogle ledige Dage pr. Medlem, blot ved at Med- 
lemmerne forlader en Plads for at overtage en anden, bedre 
lønnet. 

Paa den anden Side betyder Tallet 44 (ledige Dage pr. 
Medlem) i 1901—02 en sjælden stor Arbejdsløshed, en ren 
. Ulykke for dem, der har været ramt af den. 50 pCt. af 
Medlemmerne var i dette Aar arbejdsløse kortere eller læn- 
gere Tid, og heraf følger, at der i Gennemsnit faldt 88 ledige 
Dage paa hver Arbejdsløs eller ca. et Fjerdingaar. Da en Del 
af de Arbejdsløse kun har gaaet kortere Tid ledig, forstaar 
man, hvordan Resten har haft det. 

Men selv i denne Tid kunde Forbundet hævde de engang: 
vundne Lønninger, i Tidsrummet 1900—1902 er der en 1 
pCt.s Stigning i Lønninger at notere. 

Statistik over Arbejdslønnen mangler ligesom for Arbejds- 
løshedens Vedkommende for Forbundets første halve Snes 
Aar. Her skal dog anføres et Par Data, der belyser Smedenes 
Lønforhold, før Forbundet tog fat paa at undersøge dem. Man 
maa ikke lægge for megen Vægt paa disse Tal, hvis Almen- 
gyldighed ikke er sikker. 

I 1872 foretog Indenrigsministeriet en Undersøgelse over 
»Arbejdernes økonomiske Kaar". Fra denne skal blot følgen- 
de Tal anføres for de Smedes Vedkommende, der var be- 
skæftiget ved Haandværksdrift. I Modsætning til Haand- 
… værksdrift opstiller Undersøgeren ,den store Bedrift", men 
herunder er der ikke foretaget Deling efter Arbejdernes Fag, 
saaledes at man ikke kan uddrage Smedene. For ,,den store 

Bedrift"s samlede Arbejdere var den daglige Løn ca. en Snes 
Skilling højere end for Smedene under Haandværkerdrift. 
I Lønnen er medregnet Kost og Logi o. I. 


Gennemsnitlig Dagløn for Smede i 1872. 


I København I Købstæder Paa Landet lalt 


1 Rdl. 22 Sk. 0 Rdl. 80 Sk. 0 Rdl. 63 Sk. 0 Rdl. 73 Sk. 
Gennemsnitlig Netto-Arbejdstid for Smede i 1872. 


I København I Købstæder Paa Landet lalt 
10,7 Timer 11,2 Timer 11,1 Timer 11,1 Timer 


Selv under Hensyn til de forholdsvis billige Levevilkaar den 
Gang har Svendene ikke kunnet leve noget Herreliv ! 

I 1882 foretog Københavns statistiske Kontor en Haand- 
værks- og Industristatistik. Fra denne Statistik uddrages : 


Dagløn i 1882 i København (i Maskinfabr. og Jærnstøberier). 


Maximum Minimum Gennemsnit 
Grovsmede.......... 3 Kr. 26 Ø. 2 Kr. 21 Ø. 2 Kr. 63 Ø. 
Kedelsmede ......... 3 Kr. O5 Ø. 2 Kr. 21 Ø. 2 Kr. 42 Ø. 
Maskinarbejdere...... 3 Kr. 99 Ø. 2 Kr. 52 Ø. 2 Kr. 84 Ø. 
Metaldrejere ......... 3 Kr. 68 Ø. 2 Kr. 52 Ø. 3 Kr. 05 Ø. 


Netto-Arbejdstiden angives til 101 Time. Gennemsnitsløn- 
nen er ikke udregnet som Middeltal mellem Maximum og 
Minimum, men angiver den almindelige Dagløn, Størstedelen 
erholdt. For Smede, der ikke er beskæftiget i Maskinfabrik- 
ker og Jernstøberier, angives de tre Løntal til 3 Kr. 50 Øre, 
2 Kr. 50 Øre og 3 Kr., og en Netto-Arbejdstid af 10 Timer. 

Ti Aar senere, i 1892, foretog København igen en Under- 
søgelse over Arbejdslønnen i København. Tallene herfra er: 


Dagløn i 1892 i København. 


Maximum Minimum Gennemsnit 
Grovsmede .......... 3 Kr. 67 Ø. 2 Kr. 73 Ø. 3 Kr. 00 Ø. 
Kleinsmede.......... 4 Kr. 00 Ø. 2 Kr. 83 Ø. 3 Kr. 27 Ø. 
Kedelsmede ......... 3 Kr. 57 Ø. 2 Kr. 42 Ø. 2 Kr. 84 Ø. 


Maskinarbejdere...... 4 Kr. 20 Ø. 2 Kr. 73 Ø. 3 Kr. 15 Ø. 

Endelig skal vi anføre for en Del Virksomheder den gen- 
nemsnitlige Ugeløn for Svende ved Industritællingen i Maj 
1897 (Statistiske Meddelelser, 4 R. 6 Bd. 2 Hefte). 


Gennemsnitlig Ugeløn. Maj 1897. 


Grovsmede- Kleinsmede-! Maskin- Maskin- 
Svende i forretninger | forretninger | fabrikker: | værksteder 
Forretninger med Kr. . | Kr. Kr. Kr. 
s 1—5 Arbejdere| 21,90 | 19,45 Eg 23,31 
K- 6—20  — 22,57 22,23 20,70 25,01 
5 over 20 19,38 28,03 23,16 — 
& SEERE SEE ED DSEEER | 
< 20,87 | 24,15 | 23,05 | 24,31 
dn 1—5 Arbejdere! 16,35 ' 15,89 17,50 17,76 
3 8 85 6—20  — 17,19 | 18,57 :… 16,96 16,85 
å Sv |over20  — — | 24,69 18,41 15,23 
ST a ” 
< po. lat… | 16,49 | 19,30 | 18,23 | 17,41 
v 1—5 Arbejdere| 13,16 | 13,93 ' 14,43 
æ, & 6—20  — 18,04 16,92 17,37 | 20,82 
8 == over 20 — — | ' 17,57 | — 
> BERGE ONDE (I , | 
v Ialt...| 14,09 16,92 || 17,22 | 15,13 
18,08 


Hele Landet ialt ............ 14,54 | 21,66 


Angaaende al den foregaaende Lønstatistik henvises der til 
de paagældende Tabelværker, da der ikke her er Plads til 
en nærmere Udredning af Materialernes Art og Værdi. An- 
gaaende de efterfølgende Tal henvises til Forbundets Beretnin- 
ger. De, for hvem dette Festskrift er skrevet, Forbundets 
Medlemmer, maa antages at kende disse Beretninger eller 
burde i alt Fald gøre det, og der skal derfor her kun anføres 
. ganske enkelte Tal til Belysning af Bevægelsen fra den første 
Lønstatistik i 1898 til den sidste i 1911. 

Fordeling af Smede og Maskinarbejdere efter Timeløn. 


II. Procenttal. 
København Provinserne 


1898 " 1911 | 1898 | 1911 


I. Absolute Tal 
København 


1898 | 1911 


Timelønsatser Provinserne 


I 


Under 25 Øre m 18 1| 0,1! 0,0| 081 0,0 
25—29 , — | 361) 10| 1,7| 0,0| 163| 0,3 
30—34 , 152 | 1500 274| 47,5| 3,9| 68,0! 7,3 
35—39 , 1098 : 266 ' 1567| 348| 29,0! 12,0| 41,7 
40—44 , 1041 | 53, 1385| 12,1| 27,5! 2,4| 36,8 
45—49 , 628| 6)! 336 


50 Ø. ogderover 872 4 1 186 


2297 | 3791 | 2208 | 3750 


100,0 100,0. 100,0 


I 1898 havde omtrent Halvdelen af Smedene i København 
under 34 Øre i Timeløn, i 1911 ikke 4 pCt.! I 1898 havde 
1 pCt. af Smedene i Provinserne 45 Øre og derover i Timen, 
i 1911 omtrent 14 pCt. 0.s.v.! 

Gennemsnitslønnens Bevægelser oplyser ogsaa en hel Del 
om Forholdene, selv om man ikke af den kan se, om det er 
ved de daarligst lønnedes Bortfald eller de bedre lønnedes 
endnu bedre Lønning, at Stigning er sket: 


Gennemsnits-Timeløn. 


København Provinserne Ialt Aarlig Stigning 
Øre Øre Øre for hele Landet 
1808 55 rese 34,9 31,3 33,1 
4,1 pCt. 
000 rr 37,7 33,6 35,8 Ea 
| 1 AI ERE RESTER ERE, 37,9 34,3 36,2 i ig ” 
gg Hd 5 SRESRE SERBERE ENES 38,2 34,5 36, 4 i £ ” 
(ak 2, 80 HSPSP ERE DERE DDS 39,4 36,0 37,7 ; 6 ” 
| 1907 077 rn 41,1 37,3 39,2 5 ” 
11908 pus ner 42,7 38,1 40,3 E ” 
FL OODs 255 685044 42,7 38,4 40,6 ” 
i ) KE RS HEESRERER SEERE SAS 43,9 40,1 42,0 , ” 


Københavnernes Timeløn er i de 13 Aar steget med om- 
trent 26 pCt., Provinsianernes med omtrent 28 pCt., — alle 


2å 

Landets Smede kan notere en Gennemsnits-Stigning paa 27 
pCt. 

Da Akkordindtægten spiller en stor Rolle for Smedenes 
Budgetter, skal her anføres nogle Tal, hvor der er taget Hen- 
syn til denne Indtægt, skønt det Materiale, Tallene er bygget 
paa, ikke er saa sikkert, som Tallene for den rene Timeløn. 


Gennemsnitlig Arbejdsfortjeneste i Timen. 
(Timeløn og Akkordoverskud). 


København Provinserne lalt 
LEOS sie eier 40,5 Øre 34,5 Øre 37,5 Øre 
1006035 orne 47,5 Øre 42,4 Øre 45,0 Øre 
HALE 0 Hi) HESS SES SES ERR ERE bES SER 53,7 Øre 47,5 Øre 50,6 Øre 


Akkordoverskudet er fordelt paa samtlige Arbejdere. De 
tretten Aar viser da her en Stigning i den samlede Fortjene- 
ste paa 35 pCt. eller over "/,. Københavnernes Fortjeneste 
er steget med 13,2 Øre pr. Time eller omtrent 33 pCt., Pro- 
vinsianernes med 13 Øre eller op imod 38 pCt. Baade af 
Tallene paa Timelønnen og paa den samlede Fortjeneste vil 
man se, at Provinsianernes Løn er steget lidt mere end Kø- 
benhavnernes. 

Af Tal skal her endnu kun anføres eet, nemlig det, der 
angiver den nuværende gennemsnitlige Arbejdstid. Absolut 
sikkert kan det ikke angives, men det ligger mellem 91 og 91 
Time pr. Dag. 


En fuldstændig Vurdering af ovennævnte Tal for Stigningen 
i Smedenes Løn krævede, at man ogsaa kunde opgive Priserne 
for Smedenes Livsfornødenheder. Kun herigennem kunde 
den reelle Forbedring i Levefoden konstateres. Oplysninger, 
der kunde bruges hertil, findes imidlertid kun for de senere 

Aar, saa her afstaas derfor fra Forsøget paa en nærmere Un- 
dersøgelse. 

Men om 25 Aar, naar det næste Jubilæum skal fejres, saa 
vil der forhaabentlig paa alle den sociale Statistiks Omraader 
foreligge Oplysninger, som kan give et fyldigt Billede af dette 
Forhold. 

Hvad Fortiden angaar, maa man erindre sig, at de forløbne 
25 Aar netop er den Tid, hvor den sociale Statistik først rigtig 
er begyndt at blive bearbejdet — der var tidligere ingen særlig 
Interesse for Arbejdstid, Arbejdsløn eller Arbejdsløshed. Men 
Arbejdernes faglige og politiske Fremtrængen i det offentlige 
Liv har tvunget Interessen frem og har nødvendiggjort, at 
der lægges Arbejde paa dette Omraade — — og Arbejderne 
selv og ikke mindst Smedeforbundet har ved selv at tage fat 
paa saadan Statistik hjulpet et godt Stykke paa Vejen. For 
hele Arbejdsløshedsforsikringen herhjemme har Smedefor- 
bundets Arbejdsløshedsstatistik saaledes været af uvurderlig 
Nytte. Dette bør ikke glemmes, naar Forbundets store og 
gode Handlinger nævnes. 


P4: bal 


VI. DEL 


— VORE AFDELINGER — 

NOGLE PERSONALIA OG DATA 

VEDRØRENDE FORBUNDETS 
AFDELINGER 


D)" 16. Juni udsendtes fra Hovedkontoret til Afdelin- 
gerne og til den eneste ,,Klubf, der for Tiden findes 
administreret under Hovedkontoret, nemlig Klubben i Køge, 
et Spørgeskema med det Formaal at fremskaffe en Oversigt 
over en Række Forhold vedrørende Forbundsafdelingerne. 
Resultatet er blevet vedføjede Tabeller, som bl. a. giver Stif- 
telsesaar og Dato. Hillerød Afdeling har her opgivet 1896 
den 8. August, men af Forhandlingsprotokollen fremgaar det, 
at Hovedbestyrelsen paa sit Møde den 21. November 1890 
har besluttet ,,at søge oprettet en Afdeling i Hillerød", og da 
det samtidig er besluttet, at Afdelingerne for at kunne lade 
sig repræsentere paa Kongressen i Marts 1891 skal være ind- 
meldt inden 1. Januar, og det ses, at Hillerød paa den nævnte 
Kongres har været repræsenteret af WEBER, kan man vist 
gaa ud fra, at Hillerød Afdeling oprindelig er stiftet omkring 
ved 1. Januar 1891. 

Fredericia opgiver, udover det i Tabellen indeholdte, at 
være stiftet første Gang 1887 og opløst 1889; Datoer findes 
ikke. Korsør er stiftet første Gang 5. Aug. 94, men opløstes 
atter i Oktober s. A., hvorefter den stiftedes paany i April 
1896, og Silkeborg Afdeling, der første Gang oprettedes 1. 
September 1893, kan kun opgive Aarstal, men ikke Dato for 
dens Stiftelse. Afdelingen i Nykøbing M. er første Gang stif- 
tet i 1883 og opgives at have staaet ,,under Københavns Afde- 
ling" ; under hvilken Form, vides ikke. Naar der iøvrigt fin- 

des enkelte Spørgsmaalstegn i Tabellen, betyder dette, at 
man ikke har kunnet give os de ønskede Oplysninger, som 
iøvrigt maa siges at være fyldige. 

Spørgeskemaet af 16. Juni krævede iøvrigt Oplysninger, 
om hvilke Personer den første Afdelingsbestyrelse bestod af, 
men Oplysningerne var her for mangelfulde til at bygge no- 
get op paa. Noget lignende har været Tilfældet med Oplys- 
ningerne, som forlangtes angaaende muligt bestaaende Syge-, 
Hjælpe- og Geschenkkasser indenfor Afdelingerne, men saa 
meget fremgaar dog af de indgaaede Svar, at de nævnte In- 
stitutioner kun findes undtagelsesvis. Kun to Afdelinger, 
Aarhus og Vejle, har opgivet at have egentlige Sygekasser. 
I Aarhus koster dette Medlemmerne ca. 3 Øre ugentlig, og 
der ydes herfor 1 Kr. 50 Øre pr. Dag i 50 Dage. Københavns 
Afdeling III, Nykøbing M. og Odense opgiver at have Hjælpe- 
kasser ; den sidste er dog ikke obligatorisk for Medlemmerne, 
selv om der paa den anden Side kun optages Medlemmer af 
Forbundet i Kassen. 

En Række Afdelinger, Frederikshavn, Hobro, Assens, 
Holbæk, Maribo, Nakskov, Svendborg, Varde og Vejle, op- 
giver at have Geschenkkasser i mere eller mindre fast Form, 
i de fleste Tilfælde med det Formaal at yde Hjælp til saa- 
danne Medlemmer, som har optaget den lovmæssige Under- 
støttelse. Men der gives dog ogsaa i en Del Tilfælde Supple- 
ment til anden Understøttelse. 


Løbe- 

Skematisk Oversigt 


Oprettet E$ «| Ygekon- Afdelingens 
Afdelingen i 8062 KO: 
Dato | Aar é 9 bette ser Kasserer 
FLE: 3 0787 0 ARE SRE SAREEN ERE ERE SENE ERE 13/6 20 Øre | J. Hauerslev 
Karhus 0 lonse ER RE DES 18/19 25. 5 ? 
Assens (Fyn) .........-0..…0… 12/4 80 , H. Andresen 
ESBEN re TROR ES DAG 5/19 +40, I. P. Carlsen | 
| Fredericia..............22…… 30 5» F. C. Jensen | 
Frederikshavn ..….….…........... 30 , | 0. Pedersen | 
Frederikssund ............0…0… TO ag L. P. Lundbech 
Frederiksværk ..........24…… 15 , V. Jensen | 
Helsingør... | 1887 | 37 | 15 , |P. Rasmussen | 
| C8 9019 gere SEEEENREER SSR Seere 1908 | 23 5" I. Kjær 
Er Hillerød seed eN | 8/g | 1896 | 10 | 25: sg Vilh. Petersen 
Hjørring .............020000… 1893 2? | 50 , P 
Hobro— Assens A. Sørensen 
HOolbER Sverre ERE I. Olsen 
| 
HOlEDV sd A. Jørgensen | 
HOlStEDEG 205 ASE ele C. Nielsen 
Horsens .......00r0rereeeeee Kock 
Kallundborg................… 2 | 
KOL esse veskleres A. Lorentzen 
KORSØEN 3 ae sn Neon dende 2? | 
É Maaned 


vedrørende Forbundsafdelingerne. 


første 


Formand 


L. C. Funder 

Afdelingens nuværende 


Kasserer 


E. E. Christensen 


Formand 


M. Andersen 


Andre Bemærkninger 


Elias Petersen 


Chr. Rasmussen 


A. Caben 
Niels Bech 
S. Pedersen 
P. Aaberg 
A. Jensen 
I. I. Weber 
… P. Sørensen 


Carl Hansen 


? 


R. Hansen 

A. Mohr 

C. Hillebrand 
" J. Hansen 


N. C. Nielsen 


| P 
| 


F. Andersen 


N. F. Hegelund 


Washington 
H. Andresen 
A. Caben 

H. P. Bentzen 
M. Ludvigsen 


L. P. Lundbech 


E. Jakobsen 


Chr. Rasmussen 


K. M. N. Laursen 


I. M. Jensen 


Fr. Mortensen 


C. H. Jørgensen 


Afdelingen opløstes i 1889, men 
genoprettedes 19/8, 1894 


106 


TEE Fe ss 0 oe fo 


V. Jensen 
B. Sørensen 


I. Kjær 


S. Sørensen 


Chr. Larsen 
A. Bregendahl 
O. H. Møller 


A. Schytt 


P. Chr. Petersen 


P. Madsen 
W. Kaspersen 


Th. Hansen 


30 | H. Johansen 


H. Mathiesen 


N. P. Jørgensen 


P. Larsen 
H. Lindholm 


Carl Jensen 


R. Hansen 
C. Christensen 
N 


. P. Nielsen 


P. A. Mogensen 


R. N. Jessen 


I. Clemmensen 


Fr. Sørensen 


P. Nielsen 


Den !|19 1899 dannedes en Klub 
med 10 Medlemmer 


Afdelingen oprettedes 1884 med 
ca. 64 Medl., men sygnede hen 


Stiftedes første Gang den 5/g 
1894, men opløstes i Okt. s. A. 


Løbe- 


en fm 7 7 —Å me Å me] Pr 


EEEEEEEEEEEEEEEEEEEEEE ETTER FE le SEE, rd 


Randers 


Nakskov 


Afdelingen i 


Bede eseseetetbteedeebeeeeeRb Seat 


| Middelfart ..….…............... 


Præstø 


Ringsted 


Roskilde 


ef 0 er —— ] u —— Fr 


Silkeborg 


On fe te oe ef | 


Skanderborg 


. Maaned. 

Oprettet 
Dato | Aar 
13/, | 1910 
1/. |. 1905 
6/, | 1896 
18/4 1896 
4l4 1894 
23/1. | 1898 
8/14 | 1893 
P 1890 
21/, | 1894 
1894 
1905 


1897 


1903 


1904 


Medlemstal . 
ved Opret- 


(OG 


20 


56 


20 


24 


telsen 


Ugekon- 


tingent 


ved Op- 
rettelsen 


75 Øre 


75 9% 


FO sj 


25" 


75 y 


N. C. Lyngby 


Afdelingens 


Kasserer 


H. P. Hansen 
Chr. Hofmann 

L. Christensen 

V. Petersen 

J. Jensen 

H. L. Christiansen 


Hildebrandt 


N. Olsen 


Chr. Thorsen | 


Chr. M. Nielsen |; 


P. Andersen : 


S. Sørensen 


P 
F. Christensen 


H. Hansen 


H. P. Jensen 


C. Madsen 


Carl Jacobsen 

— (y) 
første £3 
Er, 
v.= 
TE 
Formand V Kasserer 
= aa 
F. Chr. Møller 13 | F., Chr. Møller 
A. Petersen 54 | CC. P. Larsen 
G. Nielsen 51 | Jakob Nielsen 
O. Jespersen 68 | V. Hansen 
A. Jensen 97 | N. P. Sandberg 
A. Knudsen 60 F. Wendel 
Holm 76 A. Sørensen 


Jakobsen Venge 80 | L. Rasmussen 


A. C. Petersen 86 | Th. Haugaard 


? 54 


N.Hegaard-Pallesen! 15 | Chr. M. Nielsen 


Chr. Caspersen R. H. Hansen 


I. Knudsen 10 I. A. Sørensen 


N. P. Schmidt 


Ch. Møller 


. Mortensen 54 C. Hansen 


. L. Hansen V. Hansen 


. F. Jakobsen 


H. P. Jensen 
Chr. Petersen 


C. Olesen 


L. Jensen Larsen 


26 | Chr. Johannesen 


Afdelingens nuværende 


Andre Bemærkninger 
Formand 


F. Chr. Møller 


Klub under Hovedkontoret 


Laur. Sørensen 


P. A. Nielsen 


A. F. Andersen 


N. P. Sørensen 


P.W. A. Mortensen 


M. Frandsen 


Afdelingen stiftedes 1883 og stod 
under Kbhvn.s Afd., gik derefter 
itu, og genoprettedes 1890 med 
12 Medlemmer og H. P. Fischer 
som Formand 


K. Jensen 


H. Hansen 


N. P. Løth 


S. P. Mikkelsen 


I 1892 udtraadte Foreningen af 
Forbundet, hvori den dog atter 
indtræder i Januar 1893 


L V. Werner 


H. C. Andersen 


Anton Nielsen 


Afdelingen opløses den 19/, 1898 


M. Larsen og genoprettedes den 14/g 1908 


F. E. Jørgensen 


E. L. Hansen 


Foreningen indtraadte først i 


M. L. Bidstrup Forbundet den 1/14 1898 


Stiftedes første Gang den 1[g 
1893, men sygnede hen 


Chr. Frederiksen 


S. Aamann 

Oprettet So «| Ygekon- Afdelingens 
Løbe- Afdelingen i E &8| tingent 
Nr. Å b= a 2| ved Op- K 
Dato ar So fetlelsen asserer 

41 SKIVE, 10 si ss ABA ERE TREE 25, | 1893 A. Neumann 

42: Slagelse 5, rr se here Ns 5/;g | 1890 H. Jørgensen 

AS rn SOFA ey ere rd NER 9%; | 1896 6] Rasmussen 

> E. SRN DE SX 7  - SEERESRRE REESE SENE SENSE SEERE SE SENE 5/11 | 1893 Chr. Eriksen 

45 | Stubbekøbing................ l/, | 1910 F. Jensen 

46 | Svendborg .......000002004… 9%, | 1891 + 15 25 , | I. Bjerregaard 

AT SP RISTET serene SNE MEE 16/14 | 1894 8 30 , | C. Dysted 

AB NAS 0 eler ERE DE 18/, | 1890 | 15 10 , | A. Petersen 

AG” NS ror seidsNEEREEG 290, | 1906 | 19 80 ,, | Christensen 

BO Vejle 240043 orne San 80/13 | 1890 | 18 100 ,, | M. P. Sørensen 

51 VIDOLE REESE RER Es 29/8, | 1895) 13 30 , | A. Andersen 

København: 
Smede og Maskinarb. Fagforening | 2» i 

52 (Københavns Afd. I) lg | 1873 P ? Emil Petersen 

53 Klejnsmedenes Fagforening 16/ 1887 | 30 50 Petersen 
(Københavns Afd. II) ig ” ' 

54 Grovsmedenes Fagforening 11/ 1890 | 96 15 H. P. Hansen 
(Københavns Afd. III) 'R ” Sieå 
Kedelsmedeforeningen  — | 99 

56 SKIbSSmedeloren ingen 7/4 | 1895 |ca.70| 30 , | M. C. Larsen 


(Københavns Afd. V) 


Smede og Maskinarb. Fagforening 
57 ved Sporvejene 7/1 | 1901 | 25 75 , | 0. Frederiksen 
(Københavns Afd. VI) 


Smede og Maskinarb. Fagforening 
58 D. S. B. 1/19 | 1901 | 100 75 , | H. Nielsen 
| (Københavns Afd. VII) 


+ pr. Maaned. 

første 
Formand 


A. Neumann 
V. Nielsen 
Jørgensen 
Chr. Poulsen 
O. E. Olsen 
Chr. Jensen 
N. P. Nielsen 
A. Berg 


Chr. Smidt 


C. K. Svendsen 


P. A. Pedersen 


I. C. Hansen 
Sophus Olsen 
P. Hansen 


J. Sørensen 


Fr. Chr. Petersen 


F. C. Jensen 


Jul. Lassen 


Kasserer 


Medlemstal 
pr 81/, 1913 


P. Olsen 


40 


L. Christensen 

F. Christiansen 
A. Wivel 

H. P. Rasmussen 
Chr. Jørgensen 
Axel Jensen 

H. P, Hansen 


23 | O. Andersen 


Afdelingens nuværende 


Andre Bemærkninger 
Formand 


L. P. Christiansen 


Afdelingen gik senere itu, men 
genopr. 27|g 1892 med 22 Medl. 


H. Andersen 


N. C. Hansen 


A. Wivel 
P. M. Rasmussen 


L. W. Jensen 


Axel Jensen 


Laur. Sørensen 


O. Andersen 


em Os Tr er 


195 | J. Jepsen 


217 | P. Frantzen 
4416 | N. Jakobsen 
358 | F. Knudsen 


G. Christensen 


336 | Vald. Hansen 


29 i M. C. Larsen 


8 
125 | F. Hamann 


281 | Chr. Hildan 


S. A. Lund 


S. P. Sørensen 


Johs. Hansen 


H. Rietmann 


P. Andersen 


P. M. Jensen 


I. A. Hansen 


Jens Jensen 


M. Kirketerp 


renen ne Google 


SLUTNINGSORD 


V' har foran beskæftiget os med Laugstiden, Fagforenings- 

tiden forud for vort Forbunds Dannelse, vort Forbunds 
Virksomhed omsat i Tal m. m., og vi har gengivet en Række 
Begivenheder og omtalt Forhold, der i de forløbne 25 Aar har 
præget vor Organisation, men der er Ting, som vi enten slet 
ikke har omtalt, eller som vi kun i meget ringe Grad har 
kunnet beskæftige os med, og dette er vort Forbunds Stilling 
til og Deltagelse i de Bevægelser, som angaar ikke alene os 
Smede, men ogsaa dels alle organiserede Arbejdere og dels. 
hele vort lille danske Samfund. Der tænkes her paa De sam- 
virkende Fagforbund, det socialdemokratiske Arbejderparti og 
den kooperative Bevægelse. 

Hvad De samvirkende Fagforbund, hvis Navn allerede be- 
tegner Samarbejdet med de øvrige organiserede Arbejdere, 
angaar, da tror vi at kunne sige, at Smedene i enhver Hen- 
seende har gjort deres Pligt. I Arbejderbevægelsens første 
Aar lagde Smedene ofte Beslag paa Hjælp fra anden Side, men 
i de sidste ca. 15 Aar har vi vistnok oprettet dette ved jævnligt 
at have kunnet være til Støtte for andre, men: Smedene har 
desuden været en Slags Middelstandsbevægelse indenfor Ar- 
bejderbevægelsen : Paa den ene Side fri for de Tendenser, der 
viser sig hos visse af Bygningsfagenes Organisationer, der aa- 
benbart føler sig hævede over Nødvendigheden af et Sam- 

arbejde med andre i snævrere faglig Forstand, paa den anden 
Side fri for de Tendenser, der viser sig hos visse Dele af Ar- 
bejderne til den anden Side. Vi tænker her paa de mange- 
artede Grupper af Lønarbejdere, som, skønt de hører hjem- 
me i vidt forskellige Erhverv, dog med en almen Betegnelse 
kaldes Årbejdsmænd, og som til Tider trænger sig frem, selv 
hvor det sker paa Bekostning af Haandværksfagene. Her har 
vi vist Tolerance, bør sikkert ogsaa gøre det og er klar til og- 
saa i Fremtiden at respektere andres Ret til Kamp for bedre 
Vilkaar. | | 

Ingensinde vil vi lade os lede tilbage til laugsmæssige For- 
mer eller Bestræbelser for enten at monopolisere vort Fag 
eller for at efterlade en uorganiseret Masse af daarligt stillede 
Mennesker. Derfor vil Smedene ogsaa være at finde i det so- 
cialdemokratiske Arbejderparti, hvor vi i første Linie sammen 
med alle, der i videst Forstand kan kaldes Klassefæller, vil 
kæmpe for Opnaaelsen af retfærdige Samfundsforhold. Hvad 
den kooperative Bevægelse, den partimæssige og ikke parti- 
mæssige, angaar, da har vi henholdsvis gjort vor Pligt og ydet 
vor Støtte og haft vore bitre Erfaringer, men vi er inde paa 
Veje, hvor vi, ligesom paa det faglige Omraade, kan drage os 
Fortidens Erfaringer til Nytte, og vi tør, uden at frygte Over- 
belastning, vente at høre til dem, hvortil man ofte vil appel- 
lere. | 

Endnu et, forinden vi slutter denne Bog, hvis Opgave det 
er specielt at tale om Smedene og hvad deres er. Vi har i det 
Foranstaaende kun i ringe Grad kunnet beskæftige os med det 
internationale Metalarbejderforbund, som dog med Tiden er 
blevet en overordentlig vigtig Faktor paa Marschen fremover. 
Det er lige netop 20 Aar siden, at den første Kongres i Zurich 
oprettede det internationale Metalarbejder-Informationsbureau. 

Senere Kongresser er afholdte i London 1896, i Paris 1900, i 
Amsterdam 1904, i Bryssel 1907, i Birmingham 1910 og i 
Berlin 1913. I Tiden 1896 indtil 1904 besørgedes Bureau- 
Arbejdet, der væsentligst bestod i at fremskaffe Oplysninger, 
af de engelske Sølvarbejderes Formand, Councillor CH. HoB- 
SON i Sheffield, men med den stærke Udvikling af Organi- 
sationerne paa Kontinentet maatte Bureauet i 1904 forlægges 
til Tyskland til Stuttgart, og det overdroges Formanden for 
det store tyske Metalarbejderforbund, ÅLEx. SCHLICKE, at 
føre det internationale Samarbejde videre. Dette maa siges i 
høj Grad at være lykkedes. Paa den Kongres, som lige er 
afsluttet, og som holdtes i Berlin den 6. og 7. August 1913, var 
de Organisationers Medlemstal, som nu havde sluttet sig til det 
internationale Metalarbejderforbund, som oprettedes paa Kon-. 
gressen i Amsterdam, langt oversteget en Million. Den næste 
store Tilvækst vil denne Organisation aabenbart faa den Dag, 
da de amerikanske Metalarbejdere har meldt deres Tilslut- 
ning, og den Tid er sikkert ikke fjern. 

Vi har altid hyldet den Anskuelse, at man ikke skal glemme 
det Nærliggende for det Fjerntliggende. Det Nærliggende er 
Samarbejdet med vort eget Lands organiserede Arbejdere. 
Dernæst glemmer vi ikke det nære Stammefrændskab med 
vore norske og svenske Broderforbund. Ejheller glemmer vi 
Samarbejdet med vore Naboer mod Syd, hvorhen vor Ung- 
dom altid med fuld Fortrøstning vil drage. Men naar vi der- 
næst i videre Forstand vender Blikket mod Horisonten, Saa 
ligger der der som her rige Udviklingsmuligheder, som i Tan- 
ken kan stemme Sindet lyst og vække Begejstring hos Vul- 
kans Sønner. 


NAVNEREGISTER 


Side 
Allerup, M. P., Eftf.s Maskinfabrik, Odense ..….….Å.[.|[.|[.|1|.|.[...... 149, 150 
Andersen, Chr, Fabrikant, Svendborg . 5800500 111, 126 
— GG. Å. (Dansk Jern- og Metalsliberforbund) . sner ØR 
— Hans, Nykøbing M. FRNRRsED PSA ESBERN RENE & F. 
— L., Fabrikant, Aarhus .….... 116 
— N, Etatsraad, Form. i Arbejdsgiverforeningen, I 144, 147, 156, 166 
— de (Kbhvns. Afdel. II) .…..…. seg . 323 
— V., (hos Maskinfabr. . Hellerung) | EN EEN ØE SEERE ENES 
Atlas, Maskinfabrik . i REE Er SEE EEE ESS RS RATER SEES 2. Ls 
Aurora, Maskinfabrik . PER EEENROE ER ERE BEDES ERE REE ER ERE ENE RENEE TEE RR) 0 FRE. | 
Bech, Carl (Kbhvns. Afdel. II) . 217 
Bentsen Dag af Hovedbest.) 109 
Berg, A. P., (Udv. f. de samv. Fagforen.) - 147 
— R., FE Fre PØLSE SEER ES SS PRS ESS NERE SEERE SFO SNE ERE SEES ERE) > 
— Sig., Indenrigsminister REESE TERE SES SPREDE ESTERE SEE ROSE TREERE SENERE, 
Bisgaard, Holger Sk Dr. polit. . 216 
Bismarck ….. PEER UDEN ARSEGERMERE ER 94 
Bjørckmann, F. 0. "Maskinarb., "Stockholm ERE ENDE 101 
Blomberg, Ernst, Form. f. d. svenske Jern- og Metalarb. "Forbund 
298, 319 
Boas, Fabrikant .—…Å….…. FERE . 209 
Boesen, Vilhelm (Kbhvn.s Afdel. 7). rebeøeie 173, 179, 183, 198, 201, 214 
Bonne, Brdr., Fabrikanter, Stege .….…... Fa en 123 
Bonnesen, E. P; Fabrikant (B. & Danstrup) eee, 789 
Borch & Henriksen, Fabrikanter .…—…..…. . 33, 79 
Borch, P. (Kbhvn.s Afdel. II), Hovedrevisor, 109, 132, 156, 201, 217 
Braarup, A. P. (Kbhvn.s Afdel. IIIN)…—.…..[.1... 173, 198, 201, 217, 252 
Brandt & Co., Fabrik, Odense …1(…Å…..ssse veere seeren 149, 154, 158 
Bresemann, S. (Samv. Fagf.) …M.….…... serene: 147, 151 
Brix, H., F, N., Soc. Agitator 111... ccreserse res s0e 41 
Brock, Mekaniker FSRRREESES Se nune Mie sense . 32, 42 49, 50 
Bruun, Fabrikant, Nykøbing FF ER ER ER 273 
Buaas, Fabrikant, Aalborg . er treere . 254, 259, 260 
Burmeister, Hans, Fabrikant . 3 93 
Burmeister & Wain, Jernskibs- og Maskinbyggeri, 34, bro 91—93, 
128, 158—162, 168, 182, 204, 208, 211, 221, 232, 278, 219, 
205, 327, 333 
Busse, O. F. A., Direktør f. Statsban.s Maskinafd. Ferne Re 294 
Båttker (hos Fabrikant MELSE ME) = ide De else And NO 
Carlson, Chr., Former .…—....… ERE 332 
Caroc, ., Fabrikant . i SE: . 142, 182, 198, 220, 293, 294 
—  & Leth, Fabrik, Aarhus RTR RAV RES DERS 116 
Christensen, Å. (Kbhvn.s Afd. IV). SEER RE SERENE LEE ESR " 252 
S= Ålfred, Gross: & Fabrikant 527 eres 190 
— Chr., Enke, Fabrik, Aarhus 1... seere seer. 85, 116 

Side 
Christensen, Chr. (Kbhvn.s Afd. meg 217 
— F. Randers BRENNER ODER SSE ES SEERE ESSEN EET 80 
— Gabriel, Hovedrevisor sale 252, 286 
— Jul, (Kbhvn.s Afd. | Henne ren 14, 86, 100, 130, 143, 172, 179, 180 
— L., Former 5 332 
— Ludvig, Fabrikant "(Petersen & Christensen), 121, 142, 178, 
182, 183, 198 
— N.Å., Fabrikant, Nykøbing M. ……00……+ 122, 142, 154, 199 
Pi Helsingør FEKS RSertk ER nes HEN ner noret SØG 
Christoffersen, Fabrikant, Holeby . ERE EET 5] 0 RT ST; 
Dahlstrøm & Lohmann …....s.everreree serene sesene seeren eee eres 121 
Diederich, Franz, Hamburg 1... rereee ere eee esser ses see seernes 101 
Eggert, Joh. M. (Kbhvn.s Afd. AG AD FOSSER SED ES BARE SES NER SED | d.? PEN HE 72 
Eickhoff, Gottfr., Fabrikant . veere eee sees 34, 51, 121, 128, 142 
Engelund, V., Randers MERE ble se rer rrs tre rrrvegne TØ 
Eriksen, Alfr., Dr., Stortingsmand, Norge: PR SRE RDS BESES EN RER SE STE SEEREEE SE D 
Eriksen, Jul. (Kbhvn.s Afd. II) . elser arena BD, BØD 
Estrup, I. B. S., Førsteminister 1... essere eve eee senere eres 93 
Fenger, Professor .…... PTE NEN nere 215 
Fischer, Form. f. S. 0. M. EF. "Nykøbing MM alskens. OS 
Foss, Ålex. (F, L. Schmidth & Co.), Ingeniør, 253, "258, 259, 269, 
271, 314 
Frich's, S., Eftf. en ne ere er renere LTO 205 
From-Petersen, Tømrer . Rs SSP SE E EEE  ESE SE RELSE SEN) to |: 
Friihstick (hos Buaas, Aalborg) . eres 250 
Geleff, P. J., soc. Agitator … een Øl 4] 
Gregersen, Knud, Sekretær i "Lokomotivkomm. sneen 204 
Grøndahl .….…... BEES ES Fe SEE SN SERENE . 32 
Halvorsen, Sr beg ok eee Norge ……… Snik 0 
Hansen, Konstantin & Schrøder, Fabrik. Kolding . ……….… 144, 218 
— Carl J. (Vogn- og Beslagsmedemesterforen.) . ………….…… 199 
— Chr. (do. do.) ;æ2 19 PER ENS SES SES SER CERES 199 
— Ferd. (Arbejdsgiverforen.) REESE VE SEA HERE NES SURE SEE RTE FÅ 
— Fr., Arbmd., Slagelse 1... reerersee seeren nere FREE 32] 
— H., Kbhvn.s Afd. II .…... rss 116, 132, 267 
—  SH. P., Formand for Forbundet, 59, 66, 104, 105—106, 109, 
113, 120, 126, 127, 132, 133, 143, 151, 156, 157, 158, 162, 
163, 170, 172, 199 
— H. N., Konferensraad … 130, 138 
— I. Å., Formand for Forbundet, 57, 67, 132, 158, 169, 173, 
180, 181, 183, 185, 198, 203, 205, 206, 207, 209—212, 217, 
219, 220, 228, 232, 242, 252, 255, 269, 271, 288, 289, 293, 
294, 311, 314, 318, 319, 320, 323, 332 
— J. C. (Jernbane- Hansen) . F FEBER SEE 30 
— Johannes (Kbhvn.s Afd. I) . nere . 319, 323, 332 
— P., Fabrikant (Løwener & Co. ), "Kbhvn. FEE EDER REESE ER RENE 34 
— P., Kbhvn.s Afd. II .…Å….…. 116: 
— W. C. 4., Form. f. Vogn- og Beslagsmedemesterforen. "(Ka- 
retmager) ig 176, 199 


388 


Hauberg, S. C., Direktør, 95, 121, 142, 165, 172, 182, 183, 198, 209, 


210, 228—232, 242, 256, 257, 258, 

Side 
Heegaard, Louis (Fabrikantforen. i Provinserne) . . 199 
Heide, Å., SELE EN KER SDS SEES ERE REESE DENE EJES EDER LEN 177 
Hellerung, Fabrikant . PRESSES RESPONSES DERS . 218, 219, 220 
Hellerup Skibsværft... seven venne seeren ve venner 182 

